Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
17190912-e7f7-44ff-9c4f-a3cfc1c3e5bb	កម្ពុជាបន្តប្ដេជ្ញាប្រឆាំងជំងឺគ្រុនចាញ់ទោះអត្រានៃការកើតជំងឺនេះថយចុះក្ដី	កម្ពុជាប្រកាសប្ដេជ្ញាបង្កើនការយកចិត្តទុកដាក់ខ្ពស់ ប្រយុទ្ធប្រឆាំងជំងឺគ្រុនចាញ់ ក្នុងឱកាសប្រារព្ធទិវាគ្រុនចាញ់ពិភពលោក នៅថ្ងៃទី២៥ ខែមេសា ខាងមុខ។ សារលិខិតរបស់មេដឹកនាំរបបក្រុងភ្នំពេញ លោក ហ៊ុន សែន ដែលត្រូវបានកាសែតក្នុងស្រុកដកស្រង់សំដី នៅថ្ងៃទី១៨ ខែមេសានេះ ឱ្យដឹងថា អត្រានៃការកើតជំងឺគ្រុនចាញ់នៅកម្ពុជា ត្រូវបានថយចុះពីមួយឆ្នាំទៅមួយឆ្នាំ។ ទោះជាយ៉ាងណា លោក ហ៊ុន សែន បញ្ជាក់ថា កម្ពុជាមិនត្រូវភ្លេចខ្លួនទៅនឹងលទ្ធផលនេះទេ ប៉ុន្តែប្ដេជ្ញាជំរុញការងារប្រយុទ្ធនឹងជំងឺគ្រុនចាញ់នេះ ឱ្យកាន់តែសកម្មខ្លាំងក្លាជាងមុន តាមរយៈការផ្ដល់លទ្ធភាពនិងលើកទឹកចិត្ត ឱ្យមានចលនាកៀរគរប្រមូលប្រភពធនធាន ដើម្បីលុបបំបាត់សត្វមូសដែកគោលញីដែលបន្តមាននៅក្នុងព្រៃ និងតំបន់ជុំវិញ ពីសហគមន៍មួយទៅសហគមន៍មួយ។ កម្ពុជានឹងរៀបចំទិវាជាតិប្រយុទ្ធនឹងជំងឺគ្រុនចាញ់ នៅថ្ងៃទី២២ ខែមេសា នៅភូមិអូយ៉េស ស្រុកកោះញែក ខេត្តមណ្ឌលគិរី ក្រោមអធិបតីភាពរបស់លោករដ្ឋមន្ត្រីក្រសួងសុខាភិបាល ម៉ម ប៊ុនហេង។ របាយការណ៍ប្រចាំឆ្នាំ ក្នុងសេវាសុខាភិបាលសាធារណៈរបស់កម្មវិធីជាតិប្រយុទ្ធនឹងជំងឺគ្រុនចាញ់ បង្ហាញថា អត្រាជំងឺគ្រុនចាញ់ប្រទេសកម្ពុជា មកទល់ឆ្នាំ២០១៨ បានថយចុះ ៨៥% និងករណីស្លាប់បានកាត់បន្ថយ ៩៩%។ ក្នុងអំឡុងឆ្នាំ២០១៨ គឺគ្មានអ្នកស្លាប់ដោយសារជំងឺគ្រុនចាញ់ទេ ហើយករណីទាំងនោះជាង ៧០% គឺជាប្រភេទជំងឺស្រាល។ របាយការណ៍បន្តថា មុនឆ្នាំ២០១១ អ្នកកើតជំងឺគ្រុនចាញ់មានជាង ១៧ម៉ឺនករណី និងស្លាប់ចន្លោះពីជាង ៥០០នាក់ ដល់ជិត ៩០០រយនាក់ក្នុងមួយឆ្នាំៗ។ ប៉ុន្តែកាលពីឆ្នាំ២០១១ អ្នកកើតជំងឺគ្រុនចាញ់ បានចុះថយមកត្រឹមចំនួនជាង ៦ម៉ឺន ៥ពាន់ករណី និងមានអ្នកស្លាប់ចំនួនជាង ៩០នាក់។ ហើយកាលពីឆ្នាំ២០១២ អ្នកកើតជំងឺគ្រុនចាញ់ មានចំនួនជាង ៤ម៉ឺន ៦ពាន់នាក់ និងមានអ្នកស្លាប់ ៤៤នាក់។ អ្នកកើតជំងឺគ្រុនចាញ់ភាគច្រើន គឺមានអាយុ ចន្លោះពី ១៥ឆ្នាំ ទៅ ៤៩ឆ្នាំ ហើយអត្រាខ្ពស់នៃអ្នកកើត គឺនៅខេត្តក្រចេះ មណ្ឌលគិរី និងខេត្តរតនគីរី៕	2019-04-19T12:40:00+07:00	rfa.org	https://www.rfa.org/khmer/news/health/fighting-against-malaria-04192019013747.html
b6871036-b258-494f-ba9c-9fa2c81bb7c1	អ្នកជំងឺខ្សោយផ្លូវភេទ មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ Diabetes: ជំងឺទឹកនោមផ្អែម Diabetic Foot Ulcer: ដំបៅទឹកនោមផ្អែមរាំរ៉ៃ Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ Erectile Dysfunction: វិបត្តិខ្សោយផ្លូវបន្តពូជ Kidney Failure: ខ្សោយតំរងនោម Liver Cirrhosis: ជំងឺក្រិនថ្លើម Osteoarthritis: ខូចមុខងារឆ្អឹង, សន្លាក់ Cancer: ជំងឺមហារីក 088 9990 999/ 010 990 999	2019-04-18T19:21:00+07:00	freshnewsasia.com	https://m.freshnewsasia.com/index.php/en/localnews/119455-2019-04-18-05-21-57.html
6533df64-345d-4fc5-8778-7ea91c60b9ed	សម្តេចតេជោ ហ៊ុន សែន៖ ការងារប្រយុទ្ធនឹងជំងឺគ្រុនចាញ់របស់កម្ពុជា កាន់តែមានប្រសិទ្ធភាពខ្ពស់ (Video inside)	សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានចេញសារលិខិតមួយ ថ្លែងក្នុងឱកាសទិវាជាតិប្រយុទ្ធនឹងជំងឺគ្រុនចាញ់ និងទិវាគ្រុនចាញ់ពិភពលោក ដែលនឹងប្រព្រឹត្តទៅនៅថ្ងៃទី២៥ ខែមេសា ឆ្នាំ២០១៩ ក្រោមប្រធានបទ «គ្មានជំងឺគ្រុនបាញ់ ផ្ដើមចេញពីខ្ញុំ»។ យោងតាមសារលិខិតនេះ ប្រមុខរាជរដ្ឋាភិបាលកម្ពុជា បានអះអាងថា ការងារប្រយុទ្ធប្រឆាំងនឹងជំងឺគ្រុនចាញ់របស់កម្ពុជា កាន់តែមានប្រសិទ្ធភាពខ្ពស់ ពោលអត្រានៃការកើតជំងឺគ្រុនចាញ់ នៅក្នុងប្រទេសកម្ពុជា ត្រូវបានថយចុះពីមួយឆ្នាំទៅមួយឆ្នាំ។ សម្តេចតេជោនាយករដ្ឋមន្ត្រី បានថ្លែងថា តាមប្រភពរបាយការណ៍ប្រចាំឆ្នាំ ក្នុងសេវាសុខាភិបាលសាធារណៈរបស់កម្មវិធីជាតិប្រយុទ្ធនឹងជំងឺគ្រុនចាញ់ បានបង្ហាញថា អត្រាជំងឺគ្រុនចាញ់ប្រទេសកម្ពុជាមកទល់ឆ្នាំ២០១៨ បានថយចុះ ៨៥% និងករណីស្លាប់បានកាត់បន្ថយ ៩៩% បន្ទាប់ពីបានដំណើរការអនុវត្តផែនការយុទ្ធសាស្ត្រជាតិ លុបបំបាត់ជំងឺគ្រុនចាញ់២០១១-២០២៥ របស់រាជរដ្ឋាភិបាល បានន័យថា ករណីឈឺនៃជំងឺគ្រុនចាញ់មានជាង ១៧ម៉ឺនករណី និងស្លាប់ពី ៤៤៦-៨៩១នាក់ក្នុងមួយឆ្នាំៗ នាអំឡុងពេលមុនឆ្នាំ២០១១ ត្រូវបានកាត់បន្ថយចុះមកនៅត្រឹម ៦៥.១១៤ករណី និងមិនមានស្លាប់សោះនាឆ្នាំ២០១៨ ពិសេសករណីទាំងនោះជាង៧០% គឺជាប្រភេទជំងឺស្រាល (ប្រភេទវីវ៉ាក់)។ ។ នេះគឺជាការអះអាងរបស់សម្តេចតេជោ ហ៊ុន សែន។ ប្រមុខដឹកនាំកំពូលរាជរដ្ឋាភិបាលកម្ពុជា បានថ្លែងទៀតថា ទោះបីយ៉ាងណាក៏ដោយ មិនត្រូវភ្លេចខ្លួនស្កប់ស្កល់នឹងលទ្ធផលដែលទទួលបាននោះទេ ព្រោះថាជំងឺគ្រុនចាញ់នៅតែ ជាបន្ទុកដ៏ធ្ងន់មួយរបស់កម្ពុជា ហើយបើមិនទាន់លុបបំបាត់មេរោគគ្រុនចាញ់ឱ្យអស់ពីក្នុងខ្លួនមនុស្សគ្រប់ៗរូបទេនោះ សត្វមូសដែកគោលញីដែលបន្តមាននៅក្នុងព្រៃ និងតំបន់ជុំវិញ នៅតែមានឱកាសបឺតឈាមចម្លងមេរោគគ្រុនចាញ ពីមនុស្សម្នាក់ទៅមនុស្សម្នាក់ និងពីសហគមន៍មួយទៅសហគមន៍មួយដដែល។ ក្នុងស្មារតីនេះរាជរដ្ឋាភិបាលតែងបានផ្តល់លទ្ធភាព និងលើកទឹកចិត្តឱ្យមានចលនាកៀរគរប្រមូលប្រភពធនធាន ដើម្បីជំរុញការងារប្រយុទ្ធនឹងជំងឺគ្រុនចាញ់ឱ្យកាន់តែ មានសកម្មភាពខ្លាំងក្លាថែមទៀត ឆ្ពោះទៅលុបបំបាត់ជំងឺនេះបានតាមផែនការកំណត់។ សម្តេចបន្តថា ។ សូមបញ្ជាក់ថា ទិវាជាតិប្រយុទ្ធនឹងជំងឺគ្រុនចាញ់នឹងប្រារព្ធធ្វើឡើងនៅថ្ងៃទី២២ ខែមេសា ឆ្នាំ២០១៩ នៅភូមិអូយ៉េស ឃុំស្រែសង្គម ស្រុកកោះញែក ខេត្តមណ្ឌលគិរី ក្រោមអធិបតីភាព លោក ម៉ម ប៊ុនហេង រដ្ឋមន្រ្តីក្រសួងសុខាភិបាល និងលោកវេជ្ជបណ្ឌិត Takeshi Kasai នាយកអង្គការសុខភាពពិភពលោក ប្រចាំតំបន់ប៉ាស៉ីហ្វិកខាងលិច៕	2019-04-18T18:50:00+07:00	freshnewsasia.com	https://m.freshnewsasia.com/index.php/en/localnews/119444-2019-04-18-04-50-05.html
6d015385-b109-46b1-8468-16f3babb7b6b	សម្ដេចតេជោ ហ៊ុន សែន ចេញសារលិខិតថ្លែង ក្នុងឱកាសទិវាជាតិប្រយុទ្ធនឹងជំងឺគ្រុនចាញ់ ក្រោមប្រធានបទ «គ្មានជំងឺគ្រុនចាញ់ ផ្ដើមចេញពីខ្ញុំ»	សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ចេញសារលិខិតថ្លែង ថ្លែងក្នុងឱកាសទិវាជាតិប្រយុទ្ធនឹងជំងឺគ្រុនចាញ់ និងទិវាគ្រុនបាញ់ពិភពលោក ដែលនឹងប្រព្រឹត្តទៅនៅថ្ងៃទី២៥ ខែមេសា ឆ្នាំ២០១៩ ក្រោមប្រធានបទ «គ្មានជំងឺគ្រុនបាញ់ ផ្ដើមចេញពីខ្ញុំ»។ តាមរយៈសារដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី១៨ ខែមេសា ឆ្នាំ២០១៩នេះ សម្ដេចតេជោ ហ៊ុន សែន បានលើកឡើងថា ទិវានេះប្រារព្ធឡើងក្នុងគោលបំណងជំរុញ និងបំផុសការយល់ដឹង និងយកចិត្តទុកដាក់កាន់តែខ្ពស់បន្ថែមទៀត ក្នុងការលើកកម្ពស់សុខុមាលភាពសង្គម និងសម្ដៅរួមចំណែកដល់ការថែរក្សាសុខាភាពរបស់ប្រជាពលរដ្ឋ។ ទិវាជាតិប្រយុទ្ធនឹងជំងឺគ្រុនចាញ់នឹងប្រារព្ធធ្វើឡើងនៅថ្ងៃទី២២ ខែមេសា ឆ្នាំ២០១៩ នៅភូមិអូយ៉េស ឃុំស្រែសង្គម ស្រុកកោះញែក ខេត្តមណ្ឌលគិរី ក្រោមអធិបតីភាព លោកសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល និងលោកវេជ្ជបណ្ឌិត Takeshi Kasai នាយកអង្គការសុខភាពពិភពលោក ប្រចាំតំបន់ប៉ាស៊ីហ្វិកខាងលិច។ ក្នុងឱកាសនេះ សម្ដេចតេជោនាយករដ្ឋមន្ដ្រី បាន សម្ដែងនូវការគាំទ្រយ៉ាងពេញទំហឹងចំពោះគ្រប់សកម្មភាពទាំងអស់ ដែលបាននិងកំពុងអនុវត្តក្នុងការជំរុញ និងបំផុសការយល់ដឹងជាសាធារណៈឲ្យកាន់តែទូលំទូលាយនៅ ទូទាំងប្រទេស ពិសេសនៅតាមទីជនបទ ដើម្បីផ្លាស់ប្តូរផ្នត់គំនិត និងទម្លាប់ប្រជាជនក្នុងការប្រតិបត្តិលើការ រស់នៅស្អាត។ លើសពីនេះ សម្ដេចតេជោ ហ៊ុន សែន បានបញ្ជាក់ថា ពិតណាស់ថា ជំងឺគ្រុនចាញ់មិនត្រឹមតែធ្វើឲ្យប៉ះពាល់ដល់សុខភាព ចំណាយលុយកាក់តាមរយៈ ការចំណាយដោយផ្ទាល់លើការព្យាបាល ការខាតបង់ការងារ ការបាត់បង់ផលិតភាព និងអាយុជីវិតប៉ុណ្ណោះទេ ប៉ុន្តែ ថែមទាំងបង្កផលប៉ះពាល់ជាអវិជ្ជមាន ដល់ការអភិវឌ្ឍសង្គម-សេដ្ឋកិច្ចដ៏ធ្ងន់ធ្ងរទៀតផង។ តាមទស្សនទាននេះ យើងទាំងអស់គ្នាចាំបាច់ណាស់ត្រូវបន្តយកចិត្តទុកដាក់ លើបញ្ហាជំងឺគ្រុនចាញ់នេះ ដោយយើងមិនអាចមើល រំលងបានឡើយ។ ផ្ទុយទៅវិញ ប្រសិនបើប្រជាពលរដ្ឋមានសុខភាពល្អ នឹងនាំឲ្យមានជីវភាពរស់នៅល្អប្រសើរ មានលទ្ធភាពខ្ពស់ លើការបង្កើនចំណេះដឹង បង្កើនផលិតភាពដែលនឹងនាំមកនូវភាពរីកចម្រើន សេចក្តីថ្លៃថ្នូរ និង សុភមង្គល៕	2019-04-18T17:52:00+07:00	freshnewsasia.com	https://m.freshnewsasia.com/index.php/en/localnews/119432-2019-04-18-03-52-37.html
86d54d41-a9ad-4e0e-a9a0-872be1a30f15	ថ្នាក់ដឹកនាំខេត្តព្រះវិហារ ធ្វើពិធីសូត្រមន្តអបអរសារទរឆ្នាំថ្មី និងចុះសួរសុខទុក្ខចែកអំណោយដល់គ្រូពេទ្យ អ្នកជំងឺ កុមារកំព្រា និងជនពិការក្នុងសិប្បកម្មកីតម្បាញ	រដ្ឋបាលខេត្តព្រះវិហារ នៅព្រឹកថ្ងៃទី១២ ខែមេសា ឆ្នាំ២០១៩នេះ បានរៀបចំពិធីសូត្រមន្តចម្រើនព្រះបរិត្ត ប្រសិទ្ធពរជ័យ សិរីសួស្តី ជ័យមង្គល វិបុលសុខ ក្នុងឱកាសបុណ្យចូលឆ្នាំថ្មីប្រពៃណីជាតិ ឆ្នាំកុរ ឯកស័ក ពុទ្ធសករាជ ២៥៦៣ ដែលនឹងឈានចូលមកដល់នាពេលឆាប់ៗខាងមុខនេះ។ ពិធីសូត្រមន្តនេះ បានប្រព្រឹត្តធ្វើឡើងក្រោមវត្តមានលោក អ៊ុន ចាន់ដា អភិបាលខេត្តព្រះវិហារ និងលោក ឡុង សុវណ្ណ ប្រធានក្រុមប្រឹក្សាខេត្ត និងមន្រ្តីរាជការជាច្រើនរូបទៀតផងដែរ។ នៅក្នុងពិធីនេះ ក៏មានការសំដែងរបាំត្រុដិ និងនិមន្តព្រះសង្ឃសូត្រធម៌ប្រោះព្រំសព្វសាធុការពរ សិរីសួស្តី ជ័យមង្គល វិបុលសុខ បវរមហាប្រសើរជូនចំពោះថ្នាក់ដឹកនាំខេត្ត និងមន្ត្រីរាជការក្រោមឱវាទរដ្ឋបាលខេត្តទាំងអស់ សូមកើតមានដល់អ្នកឲ្យបានគ្រប់ៗគ្នា និងសូមឲ្យទេវតាឆ្នាំថ្មី តាមជួយបីបាច់ថែរក្សាឃុំគ្រង ឲ្យបានសេចក្តីសុខសប្បាយគ្រប់ទីកន្លែង និងឧទ្ទិសបុណ្យកុសលជូនចំពោះវិញ្ញាណក្ខន្ធបុព្វការីជន និងជនស្នេហាជាតិទាំងអស់ ដែលបានពលីជីវិតក្នុងបុព្វហេតុជាតិមាតុភូមិផងដែរ។ នៅក្នុងឱកាសនោះដែរ ថ្នាក់ដឹកនាំខេត្តព្រះវិហារ ក៏បានអញ្ជើញចុះជួបសំណេះសំណាល សួរសុខទុក្ខ និងចែកអំណោយដល់ក្រុមគ្រួពេទ្យនៃមន្ទីរពេទ្យបង្អែក ១៦មករា ចែកអំណោយកាកបាតក្រហមកម្ពុជា ជូនអ្នកជំងឺដែលកំពុងសម្រាកព្យាបាលក្នុងមន្ទីរពេទ្យ ក៏ដូចជាកុមារកំព្រា និងជនពិការក្នុងសិប្បកម្មកីតម្បាញសូត្រផងដែរ៕	2019-04-12T22:26:00+07:00	freshnewsasia.com	https://m.freshnewsasia.com/index.php/en/localnews/119060-2019-04-12-08-26-35.html
6c0cd575-e82e-4434-b2df-e755d30ab0a7	អ្នកជំងឺខូចតំរង់នោម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ ដំណោះស្រាយក្នុងការព្យាបាលជំងឺ ដោយគ្រាន់តែលោកអ្នកជ្រើសរើសមន្ទីរពេទ្យ គ្លីនៀហ្គល នៅប្រទេសម៉ាឡេស៊ី ព្យាបាលជំងឺយ៉ាងមានប្រសិទ្ធភាពដូចជា៖ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក ព័ត៌មានលម្អិតសូមទំនាក់ទំនង៖ 088 9990 999/ 010 990 999	2019-04-11T22:00:00+07:00	freshnewsasia.com	https://m.freshnewsasia.com/index.php/en/localnews/118878-2019-04-11-08-00-24.html
8216e519-7478-4a7b-8bda-cc3c1e134c80	អភិបាលខេត្តកំពង់ចាម កៀរគរសប្បុរសជនជាង២០០នាក់ ស្ម័គ្រចិត្តមកផ្តល់ឈាម ដើម្បីទុកសង្គ្រោះអ្នកជំងឺពេលបុណ្យចូលឆ្នាំខ្មែរ	ដោយយល់ឃើញថា ឈាមពិតជាមានសារៈសំខាន់សម្រាប់ជួយសង្គ្រោះអ្នកជំងឺ ជាពិសេសដើម្បីបង្ការទុកជាមុន ជួយអ្នករងគ្រោះដោយឧប្បត្តិហេតុក្នុងឱកាសបុណ្យចូលឆ្នាំថ្មី ខាងមុខនេះ អភិបាលខេត្តកំពង់ចាមលោក គួច ចំរើន និងលោកស្រី បានផ្ដួចផ្ដើមឲ្យមានកម្មវិធីស្ម័គ្រចិត្តបរិច្ចាគឈាម ដែលក្នុងនោះមានមន្ត្រី និងសប្បុរសជនពីស្ថាប័នផ្សេងៗទៀត ប្រមាណជាង ២០០នាក់ ស្ម័គ្រចិត្តចូលរួមក្នុងពិធីផ្ដល់ឈាមនៅព្រឹកថ្ងៃទី១១ ខែមេសា ឆ្នាំ២០១៩ នៅមន្ទីរសុខាភិបាលខេត្តកំពង់ចាម។ លោក គួច ចំរើន បានលើកឡើងថា រាល់ពេលចូលឆ្នាំកន្លងមកលោកតែងតែសង្កេតឃើញមានករណីជនរងគ្រោះ ដោយគ្រោះថ្នាក់ចរាចរណ៍ច្រើនករណី ដែលប្រការនេះជនរងគ្រោះត្រូវការឈាមដើម្បីសង្គ្រោះបន្ទាន់ ហើយគ្រូពេទ្យតែងតែជួបការលំបាកដោយសារខ្វះឈាមយកមកសង្គ្រោះ។ ហេតុដូច្នេះហើយទើបឆ្នាំនេះ លោកបានពិចារណាផ្ដួចផ្ដើម រៀបចំកម្មវិធីមួយដើម្បីធ្វើការបរិច្ចាកឈាម ស្តុកទុកសម្រាប់ធ្វើការដោះស្រាយ នៅពេលដែលក្រុមគ្រូពេទ្យត្រូវការប្រើប្រាស់ ពិសេសក្នុងកំឡុងពេលចូលឆ្នាំខ្មែរខាងមុខនេះតែម្ដង។ ស្ថិតក្នុងឱកាសនោះដែរ ក្នុងនាមថ្នាក់ដឹកនាំខេត្ត លោក គួច ចំរើន បានថ្លែងអំណរគុណ ដល់សប្បុរសជនដែលមកពីសហគមន៍សហព័ន្ធយុវជនកម្ពុជា ដែលបានស្ម័គ្រចិត្តមកចូលរួមបរិច្ចាគឈាមក្នុងថ្ងៃនេះផងដែរ៕	2019-04-11T19:37:00+07:00	freshnewsasia.com	https://m.freshnewsasia.com/index.php/en/localnews/118856-2019-04-11-05-37-06.html
b0f8e221-7bac-4ef6-ac7f-416b97b7273e	កុមារកម្ពុជា២៥នាក់ បានត្រឡប់ពីការវះកាត់ និងព្យាបាលជំងឺបេះដូងពីកំណើតដោយជោគជ័យ នៅមន្ទីរពេទ្យបេះដូង ក្នុងប្រទេសចិន	កុមារកម្ពុជាចំនួន២៥នាក់ បានត្រឡប់ពីការវះកាត់ និងព្យាបាលជំងឺបេះដូងពីកំណើតដោយជោគជ័យ នៅមន្ទីរពេទ្យបេះដូង ខេត្តយូណាន ប្រទេសចិន។ នេះបើតាមការបញ្ជាក់របស់លោក LUO ZHI ប្រធានអង្គការមជ្ឈមណ្ឌលស្រាវជ្រាវឥរិយាបថ និងសុខភាពសិក្សាក្រុងឃុនមីង ខេត្តយូណាន ប្រទេសចិនខណៈលោក បានចុះសួរសុខទុក្ខ កុមារទាំងអស់ចំនួន២៥នាក់ ដែលកំពុងរស់នៅក្នុងខេត្តបាត់ដំបង នៅថ្ងៃទី១១ ខែមេ សា ឆ្នាំ២០១៩។ នៅក្នុងឱកាសនោះ លោក LUO ZHI បានបញ្ជាក់ពីគោលជំហររបស់ខ្លួនថា គោលបំណងសំខាន់ចំនួន៤ ដែលលោកអញ្ជើញមកខេត្តបាត់ដំបង នាពេលនេះ គឺទី១ ពិនិត្យនិងតាមដានសុខភាពរបស់កុមារដែលត្រឡប់ពីការវះកាត់និងព្យាបាលជំងឺបេះដូងពីមន្ទីរពេទ្យបេះដូង ខេត្តយូណាន, ទី២ ចូលរួមចំណែកជាមួយអាជ្ញាធរមូលដ្ឋាន ទាំងថ្នាក់ភូមិ ទាំងថ្នាក់ឃុំ ដើម្បីជួយលើកកម្ពស់ជីវភាពរស់នៅរបស់ក្រុមគ្រួសាររបស់កុមារទាំងនោះ ព្រមទាំងលើកទឹកចិត្តដល់កុមារដែលទើបទទួលបានការវះកាត់ឱ្យទទួលបាននូវឱកាសដ៏ប្រសើរក្នុងការសិក្សាតាមរយៈការផ្តល់អាហារូបករណ៍និងសម្ភារៈសិក្សា, ទី៣ លើកទឹកចិត្ត និងផ្តល់ការគាំទ្រនានាដល់កុមារចំនួន៣រូបទៀតដែលគ្រោងនឹងទៅពិនិត្យនិងវះកាត់ជំងឺបេះដូងនាថ្ងៃទី១៩ ខែមេសា ឆ្នាំ២០១៩ខាងមុខ និងទី៤ ដើម្បីចូលរួមចំណែកក្នុងការពង្រឹងនិងពង្រីកថែមទាំងនូវចំណងទាក់ទងជាមេត្រីភាពរវាងកម្ពុជានិងចិន ក្រោមការដឹកនាំរបស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃកម្ពុជា។ ជាមួយគ្នានោះ លោក លៀង វាសនា អភិបាលរងក្រុងបាត់ដំបង និងជាប្រធានសហភាពសហព័ន្ធយុវជនកម្ពុជា ក្រុងបាត់ដំបង បានសាទរនឹងកម្មវិធីនាថ្ងៃនេះ ដោយលោកបានបញ្ជាក់ ដោយក្តីមោទនភាពថា ចាប់ពីចុងឆ្នាំ២០១៧មក ក្រោមកិច្ចសហការជាមួយសហភាពសហព័ន្ធយុវជនកម្ពុជា ក្រុងបាត់ដំបង មន្ទីរសុខាភិបាលខេត្តបាត់ដំបង មន្ទីរអប់រំ យុវជននិងកីឡាខេត្តបាត់ដំបង លោក LUO ZHI រួមនឹងក្រុមការងារក្រុមគ្រូពេទ្យស្មគ្រចិត្ត របស់មន្ទីរពេទ្យបេះដូង ខេត្តយូណាន បានចុះមកពិនិត្យសុខភាពជូនដល់កុមារនៅតាមសាលាបឋមសិក្សានិងអនុវិទ្យាល័យនានាក្នុងខេត្តបាត់ដំបងផងដែរ។ លោក លៀង វាសនា បន្ថែមថា ជាលទ្ធផលរកឃើញថា កុមារចំនួន២៦នាក់ ត្រូវបានរកឃើញថា មានជំងឺបេះដូង ក្នុងនោះកុមារ ចំនួន២៣នាក់ បានត្រឡប់មកវិញ ក្រោយពេលដែលបានបញ្ជូនទៅទទួលការព្យាបាលនិងវះកាត់ដោយឥតគិតថ្លៃនៅមន្ទីរពេទ្យបេះដូងខេត្តយូណាន។ ដោយឡែក កុមារចំនួន២រូបទៀតគ្រោងនឹងទៅ មន្ទីរពេទ្យបេះដូងខេត្តយូណាននាថ្ងៃទី១៩ ខែមេសា ឆ្នាំ២០១៩ខាងមុខនេះ៕	2019-04-11T18:56:00+07:00	freshnewsasia.com	https://m.freshnewsasia.com/index.php/en/localnews/118852-2019-04-11-04-56-50.html
094f7439-8cf9-42e3-a420-192670def9f9	មន្រី្តជាន់ខ្ពស់សុខាភិបាល ក្រើនរំលឹកដល់បុគ្គលិកពេទ្យ ត្រូវពង្រឹងគុណភាពសេវា និងក្រមសីលធម៌វិជ្ជាជីវៈដល់អ្នកជំងឺ	សាស្រ្តាចារ្យ អេង ហួត រដ្ឋលេខាធិការក្រសួងសុខាភិបាល បានក្រើនរំលឹកដល់មន្រី្តសុខាភិបាលទូទាំងប្រទេស ត្រូវពង្រឹងនួវគុណភាព ភ្ជាប់ជាមួយនឹងបច្ចេកទេសទំនើប ដើម្បីផ្ដល់សេវាសុខភាពជូនដល់ប្រជាពលរដ្ឋ កាន់តែប្រសើរឡើង ។ ការថ្លែងបែបនេះ របស់លោកសាស្រ្តាចារ្យ អេង ហួត អញ្ជើញក្នុងទិវាវេជ្ជសាស្រ្ត-សល្យសាស្រ្ត លើកទី២៣ និងថែទាំវេជ្ជសាស្រ្តលើកទី១០, នៅមនី្ទរពេទ្យមិត្តភាពខ្មែរ សូវៀត ព្រឹកថ្ងៃទី៩ មេសា ២០១៩។ ក្នុងឱកាសនោះ លោកសាស្ដ្រាចារ្យ អេង ហួត បានអំពាវនាវដល់មន្ដ្រីរាជការទាំងអស់ថា ត្រូវផ្លាស់ប្តូរឥរិយាបថ ពីទម្លាប់មិនល្អ ទៅជាអ្នកផ្តល់សេវាជូនប្រជាពលរដ្ឋ ប្រកបដោយសីលធម៌ថ្លៃថ្នូរ មិនរើសអើងអ្នកជំងឺ ដែលស្របនឹងសុភាសិត លើកឡើងថា ។ លោកសាស្ដ្រាចារ្យ បានថ្លែងបន្ដថា «ការរៀបចំទិវាវេជ្ជសាស្រ្ត សល្យសាស្រ្ត និងទិវាថែទាំវេជ្ជសាស្រ្ត បានពង្រឹងការសង្រ្គោះ ការថែទាំ និងការព្យាបាលប្រកបដោយបច្ចេកទេស និងគុណធម៌ នាំមកនូវការកាត់បន្ថយអត្រាមរណៈភាពអ្នកជំងឺសួត និងជំងឺបេះដូង»។ ទិវាវេជ្ជសាស្រ្តលើកនេះ មានប្រធានបទលើកកម្ពស់ការព្យាបាលលើ ការប្រឈមនឹងវិបតិ្តស្ទះសរសៃឈាមសួត ដោយកំណកឈាម វិវឌ្ឍន៍ភាពក្នុងការព្យាបាលជំងឺគ្រាប់គ្រួស ប្រព័ន្ធផ្លូវទឹកនោម និងបច្ចុប្បន្នភាព នៃការព្យាបាលជំងឺទឹកនោមផ្អែម។ លោកសាស្ដ្រាចារ្យ អេង ហួត បន្ថែមទៀតថា ឆ្លងតាមរយៈការជួបជុំគ្នារយៈពេល២ថ្ងៃនេះ លោកគ្រូ អ្នកគ្រូពេទ្យ នឹងទទួលបាននូវបទពិសោធន៍ល្អៗ ដើម្បីយកទៅអនុវត្ត ទៅតាមអង្គភាពរៀងៗខ្លួន ដើម្បីពិនិត្យ ព្យាបាលអ្នកជំងឺឲ្យមានប្រសិទ្ធភាពខ្ពស់ រួមចំណែកកាត់បន្ថយភាពក្រីក្រ ស្របតាមគោលនយោបាយរបស់រាជរដ្ឋាភិបាលកម្ពុជា ក្រោមការដឹកនាំដ៏ឈ្លាសវៃ ប្រកបដោយគតិបណ្ឌិតរបស់សម្តេចតេជោ ហ៊ុន សែន នាយករដ្ឋមន្រី្តកម្ពុជា។ ទន្ទឹមគ្នានោះ លោកសាស្រ្តាចារ្យ ងី ម៉េង ប្រធានមន្ទីរពេទ្យមិត្តភាពខ្មែរ-សូវៀត បានលើកឡើងថា ក្នុងឆ្នាំ២០១៩នេះ ករណីពិសេសដែលមនី្ទរពេទ្យបានរៀបចំទិវា ដោយប្រមូលផ្តុំប្រធានបទដ៏ល្អៗពីវាគ្មិនថ្នាក់ជាតិ អន្តរជាតិ ដោយគ្របដណ្តប់ លើគ្រប់ជំនាញទាំងអស់ ដែលមានប្រធានបទទាំងអស់សរុបចំនួនជាង៤០ប្រធានបទ។ ហើយមន្ដ្រីសុខាភិបាលយើងទាំងអស់ នឹងខិតខំប្រឹងប្រែង ពង្រឹងគុណភាពសេវាប្រកបដោយបច្ចេកវិទ្យាទំនើប ដើម្បីផ្ដល់ប្រសិទ្ធិភាពខ្ពស់ក្នុងការព្យាបាល ជូនប្រជាពលរដ្ឋ។ លោកសាស្រ្តាចារ្យ បានបញ្ជាក់បន្ថែមថា ក្នុងឆ្នាំ២០១៨ កន្លងមកនេះ មន្ទីរពេទ្យមិត្ដភាពខ្មែរ- សូវៀត បានផ្ដល់សេវាពិគ្រោះជំងឺក្រៅជូនប្រជាពលរដ្ឋ មានចំនួន៣៨៤,៣០៩នាក់ និងសម្រាកព្យាបាលមានចំនួន៤០,៨០៦នាក់ សរុបទាំងអស់ចំនួន៤២៥,១១៥នាក់៕	2019-04-10T22:13:00+07:00	freshnewsasia.com	https://m.freshnewsasia.com/index.php/en/localnews/118777-2019-04-10-08-13-32.html
bb83882f-75d2-4751-b7b8-83c60dfa1de8	រដ្ឋមន្ដ្រី ម៉ម ប៊ុនហេង៖ ជំងឺខ្សោយតំរងនោម ជាបញ្ហាប្រឈមនាំមុខគេ ក្នុងចំណោមជំងឺមិនឆ្លង	លោក ម៉ម ប៊ុនហេង រដ្ឋមន្ដ្រីក្រសួងសុខាភិបាល បានលើកឡើងថា បច្ចុប្បន្ននេះជំងឺខ្សោយតំរងនោម គឺជាបញ្ហាប្រឈមនាំមុខគេ ក្នុងចំណោមជំងឺមិនឆ្លង នៅលើពិភពលោក ក៏ដូចជានៅប្រទសក្នុងតំបន់ដែលមានកម្ពុជាផងដែរ។ លោករដ្ឋមន្ត្រី បានថ្លែងបែបនេះ ក្នុងពិធីបើក អង្គសន្និសីទ «ដំណើរការឆ្ពោះទៅកាន់ការផ្សាំសរីរាង្គ» នៅមន្ទីរពេទ្យកាល់ម៉ែត នាព្រឹកថ្ងៃទី១០ ខែ មេសា ឆ្នាំ ២០១៩។ លោករដ្ឋមន្ត្រីក្រសួងសុខាភិបាល បានបញ្ជាក់ថា អង្គសន្និសីទ «ដំណើរការឆ្ពោះទៅកាន់ការផ្សាំសរីរាង្គ» នៅមន្ទីរពេទ្យកាល់ម៉ែត ដែលនេះជាជំហានថ្មី មួយបន្ថែមទៀត អំពីកិច្ចសហប្រតិបត្តិការរវាងក្រសួងសុខាភិបាល មន្ទីរពេទ្យកាល់ម៉ែត និងសហភាតរៈមកពីទីក្រុង លីយ៉ុង ប្រទេសបារាំង ដែលបានចាប់ដំណើរការ ប្រព្រឹត្តទៅមានរយៈពេល ០២ថ្ងៃ នៅមន្ទីរពេទ្យកាល់ម៉ែត ព្រោះនាពេលបច្ចុប្បន្ននេះ ជំងឺខ្សោយតំរងនោម គឺជាបញ្ហាប្រឈមនាំមុខគេ ក្នុងចំណោមជំងឺមិនឆ្លង នៅលើពិភពលោក ក៏ដូចជានៅប្រទសក្នុងតំបន់ដែលមានកម្ពុជា ផងដែរ។ លោក ម៉ម ប៊ុនហេង បន្ថែមថា ថ្វីបើការជួយសង្គ្រោះអ្នកជំងឺខ្សោយតំរងនោម កាន់តែមានប្រសិទ្ធភាពតាមរយៈជំនាញផ្សេងៗ និងវិធីសាស្រ្តចុងក្រោយ គឺការលាងឈាម ដែលភាគច្រើន នៅមន្ទីរពេទ្យជាតិ-ខេត្ត ទាំងរដ្ឋ និងឯកជនមាននៅក្នុងប្រទេសកម្ពុជា ក៏ដោយ វិធីសាស្រ្តបន្ថែមដែលកំពុងធ្វើនៅ ប្រទេសជឿនលឿន ដូចជា ប្រទេសបារាំង គឺការផ្សាំសរីរាង្គតំរងនោម ជាជម្រើសថ្មីមួយទៀតសម្រាប់អ្នកជំងឺ ក្នុងលទ្ធភាពដែលអាចធ្វើទៅបាន។ លោកសាស្រ្តាចារ្យ ម៉ម ប៊ុនហេង បានបញ្ជាក់ទៀតថា ការផ្សាំសរីរាង្គតំរងនោមនេះ តម្រូវឲ្យមានការបណ្តុះបណ្តាលបច្ចេកទេសវេជ្ជសាស្រ្តជាក់លាក់ តាមជំនាញផ្សេងៗ ដូចជា ជំនាញ វះកាត់តំរងនោម ជំនាញតំរងនោម ជំនាញមន្ទីរពិសោធន៍ និងសង្រ្គោះបន្ទាន់ជាដើម។ល។ តាមរយៈអង្គសន្និសីទ នេះ លោកសង្ឃឹមយ៉ាងមុតមាំថា មិត្តបារាំងមកពីលីយ៉ុង (Lyon) នឹងខិតខំ ពង្រឹងសមត្ថភាព នៃការបណ្តុះបណ្តាល ការរៀបចំរចនាសម្ព័ន្ធផ្សាំសរីរាង្គ និងពិនិត្យលើច្បាប់ផ្សេងៗ ដែលកម្ពុជាមាន ដើម្បីឈានទៅដល់ការសម្រេចបានគម្រោង នៃការផ្សាំសរីរាង្គនេះក្នុងពេលឆាប់ៗខាងមុខ។ ជាមួយគ្នានោះ លោកសាស្រ្តាចារ្យ ឈាង រ៉ា អគ្គនាយកមន្ទីរពេទ្យកាល់ម៉ែត បានថ្លែងថា សន្និសីទដ៏មានអត្ថប្រយោជន៍នេះ មានការសហការរួមគ្នារៀបចំ ដោយមន្ទីរពេទ្យ កាល់ម៉ែត ជាមួយ ក្រុមជំនាញការបារាំង ដែលមានការគាំទ្រពីក្រសួងសុខាភិបាល របស់កម្ពុជា។ ប្រធានបទសំខាន់ៗជាច្រើន នឹងត្រូវចូលរួមបង្ហាញ និងពិភាក្សា ដើម្បីស្វែងបង្កើត ឲ្យចេញនូវគោលដៅរួមមួយ ដោយសាស្រ្តាចារ្យជំនាញបារាំង និងក្រុមគ្រូពេទ្យពាក់ព័ន្ធ របស់ប្រទេសកម្ពុជា សំដៅធ្វើយ៉ាងណាឲ្យសម្រេចបាននូវការផ្សាំសរីរាង្គ ដែលអាចជួយ ដល់អ្នកជំងឺដែលមានបញ្ហានេះ មានសង្ឃឹមទៅអនាគត។ លោកអគ្គនាយកមន្ទីរពេទ្យកាល់ម៉ែត បានបន្ថែមថា ការប្រយុទ្ធប្រឆាំង នឹងជំងឺខ្សោយតម្រងនោម បានក្លាយទៅជា បញ្ហាប្រឈមដ៏ធំមួយ សម្រាប់រដ្ឋាភិបាល របស់យើងការខិតខំប្រឹងប្រែងរួមសហការ គ្នាឲ្យមានភាពសន្និសីទនេះឡើង គឺជាតម្រូវការចាំបាច់ដើម្បីជួយដោះស្រាយបញ្ហា នៅក្នុងព្រះរាជាណាចក្រកម្ពុជា ក៏ដូចជាក្នុងតំបន់។ លោកសាស្ត្រាចារ្យបញ្ជាក់ថាប្រធានបទ «ដំណើរការឆ្ពោះទៅកាន់ការផ្សាំសរីរាង្គ» ដែលបានជ្រើសរើសយកមកដាក់ក្នុងសន្និសីទនេះ ស្របគ្នាទៅនឹង ការយកចិត្តទុកដាក់ នៃការថែទាំសុខភាពនាពេលបច្ចុប្បន្នដែល ប្រទេសក្នុងតំបន់ កំពុងប្រឈមមុខនឹងការ ការពារការត្រួតពិនិត្យ និងព្យាបាលដោយផ្តោតលើ បច្ចេកទេសកាន់តែជឿនលឿ ឈានមុខក្នុងការព្យាបាលទាំងគ្រូពេទ្យទាំងអ្នកជំងឺ សុទ្ធតែទទួលបាននូវគុណតម្លៃប្រកបដោយគុណភាព និងប្រសិទ្ធភាពកម្រិតខ្ពស់៕	2019-04-10T18:11:00+07:00	freshnewsasia.com	https://m.freshnewsasia.com/index.php/en/localnews/118745-2019-04-10-04-11-46.html
623d1a8e-a531-4962-bbfe-9b233dfeecfb	មន្ដ្រីជាន់ខ្ពស់សុខាភិបាល ជំរុញគ្រូពេទ្យទូទាំងប្រទេស ផ្ដល់ប្រឹក្សាឱ្យសុក្រឹតដល់អ្នកជំងឺ និងគ្រួសារអ្នកជំងឺដើម្បីលើកកម្ពស់ចំណេះដឹងសុខភាព	ក្រៅពីគុណភាពផ្ដល់សេវាសុភាពជូនប្រជាពលរដ្ឋ ក្នុងនាមជាគ្រូពេទ្យ ត្រូវតែព្យាយាមពន្យល់ណែនាំ ផ្ដល់ប្រឹក្សាដល់អ្នកជំងឺ ពិសេសគ្រួសារអ្នកជំងឺ ឱ្យយល់ពីស្ថានភាពជំងឺ ការថែរក្សា ការព្យាបាល ពិសេសសុខភាព នៃការរស់នៅប្រចាំរបស់ពួកគាត់។ នេះបើតាមការលើកឡើងរបស់លោកស្រីវេជ្ជបណ្ឌិត ឱ វណ្ឌឌីន រដ្ឋលេខាធិការក្រសួងសុខាភិបាល។ លោកស្រីរដ្ឋលេខាធិការ បានថ្លែងបន្ដថា ការអប់រំ ផ្ដល់ប្រឹក្សាដល់អ្នកជំងឺ និងគ្រួសាររបស់គេ គឺជាផ្នែកមួយដ៏សំខាន់ ដើម្បីបញ្ជៀបការយល់ដឹងពីសុខភាព និងអនាម័យក្នុងការរស់នៅប្រចាំថ្ងៃ របស់គាត់ ដែលអាចជៀសផុតពីជំងឺនានាៗផងដែរ។ ការថ្លែងដូច្នេះរបស់លោកស្រី ក្នុងឱកាសអញ្ជើញសម្ពោធគម្រោងលើកកម្ពស់គុណភាពសេវាថែទាំសុខភាព (Enhancing Quality of Healthcare Activity EQHA) និងគម្រោងលើកកម្ពស់ ឥរិយាបថប្រកបដោយសុខុមាលភាព (Promoting Healthy Behaviors-PHB) របស់ទីភ្នាក់ងារអាមេរិក ដើម្បីការភិវឌ្ឍន៍អន្តរជាតិ (USAID) នៅសណ្ឋាគារសូហ្វីតែល នៅរសៀលថ្ងៃទី០៨ ខែមេសា ឆ្នាំ២០១៩ ។ លោកស្រីវេជ្ជបណ្ឌិត បានថ្លែងបញ្ជាក់ទៀតថា ។ ជាងនេះទៅទៀតត្រូវពន្យល់ដល់ពួកគាត់ថា «បុគ្គល ជាគ្រូពេទ្យចំណានជាជាងគ្រូពេទ្យ» មានន័យថា បុគ្គល គឺជាគ្រូពេទ្យដែលថែទាំសុខភាពខ្លួនឯងបានយ៉ាងល្អប្រសើរ ជាជាងគ្រូពេទ្យនៅតាម មន្ទីរពេទ្យ កុំអាងគ្រូពេទ្យពេក ពិតណាស់ថា ពេលឈឺត្រូវតែមកមន្ទីរពេទ្យធ្វើការព្យាបាលឱ្យជាសះស្បើយ តែបើយើងខ្លួនឯង ចេះការពារថែរក្សាសុខភាពខ្លួនឯងបានយ៉ាងល្អ នឹងអាចជៀសផុតពីការបង្កជំងឺផ្សេងៗ ហើយយើងខ្លួនឯង ក៏ចំណេញនូវថវិកា និងពេលវេលាប្រកបការងារប្រចំាថ្ងៃផងដែរ»។ នេះបើតាមការលើកឡើងរបស់លោកស្រីវេជ្ជបណ្ឌិត។ ទន្ទឹមនឹងនោះ លោកស្រីក៏បានស្នើដល់ដៃគូពាក់ព័ន្ធ បន្ដជួយលើកកម្ពស់សុខភាពរបស់ប្រជាជនកម្ពុជាបន្ថែមទៀត បន្ថែមពីលើគម្រោងសុខភាពថ្មីទាំងពីររបស់ USAID ដែលតែងតែចូលរួមចំណែក យ៉ាងសកម្មជាមួយក្រសួងសុខាភិបាល ដៃគូអភិវឌ្ឍ និងស្ថាប័នពាក់ព័ន្ធក្នុងការសម្រេចឲ្យបាននូវគោលដៅអភិវឌ្ឍប្រកបដោយចីរភាព (SDG targets) របស់វិស័យសុខាភិបាល និងផែនការគ្របដណ្តប់ សេវាសុខភាពជាសាកល (Universal Health Coverage) ទៅតាមគោលដៅដែលបានកំណត់នាពេលអនាគតដ៏ខ្លីខាងមុខនេះ។ លោកស្រីវេជ្ជបណ្ឌិត ក៏បានផ្តាំផ្ញើដល់បុគ្គលិក មន្ត្រីសុខាភិបាលគ្រប់ជាន់ថ្នាក់ និងស្ថាប័នពាក់ព័ន្ធ ផ្តល់ការគាំទ្រ និងសហការឲ្យបានល្អប្រសើរ ក្នុងការអនុវត្តគម្រោងសុខភាពទាំងពីរនេះ ក៏ដូចជាគម្រោង និងអន្តរាគមន៍នានា ដែលមានស្រាប់នៅក្នុងភូមិសាស្រ្តរបស់ខ្លួន ពេលត្រលប់ទៅកាន់មូលដ្ឋានវិញ ចូលរួមចំណែកក្នុងការលើកកម្ពស់គុណភាព និងប្រសិទ្ធភាពនៃការផ្តល់សេវា ថែទាំសុខភាព ឆ្លើយតបទៅតាមតម្រូវការរបស់ប្រជាជន។ ក្នុងឱកាសនោះផងដែរ លោកស្រីរដ្ឋលេខាធិការក្រសួងសុខាភិបាល បានផ្ដាំផ្ញើ និងអំពាវនាវដល់ប្រជាពលរដ្ឋត្រូវ ថែរក្សាអនាម័យ ការការពារសុខភាព ពិសេសប្រុងប្រយ័ត្នខ្ពស់ ក្នុងរដូវក្ដៅនេះ ពិសាទឹកឱ្យបានច្រើន ហើយជាទឹកស្អាត និងមានជាតិរ៉ែច្រើន បរិភោគស្អាត រស់នៅស្អាត ពិសេសក្នុងឱកាសចូលឆ្នាំខ្មែរ ត្រូវប្រុងប្រយ័ត្ន និងគោរពច្បាប់ចរាចរណ៍គ្រប់ពេលបើកបរ ហើយបើពិសាស្រា សូមកុំបើកបរ ដើម្បីការពារអាយុជីវិតខ្លួនឯង និងអ្នកដទៃ៕	2019-04-09T20:40:00+07:00	freshnewsasia.com	https://m.freshnewsasia.com/index.php/en/localnews/118658-2019-04-09-06-40-51.html
fe5e3d66-5d36-4ce9-b26b-416c4f0d6d08	ទឹកបរិសុទ្ធកម្ពុជាចំនួន៤,៥០០កេស ចែកជូនអ្នកជំងឺនៅមន្ទីរពេទ្យគុន្ធបុប្ជា ដោយឥតគិតថ្លៃ	ក្រុមហ៊ុន ខ្មែរ ប៊ែវើរីជីស បានចូលរួមសហការជាមួយមន្ទីរពេទ្យគុន្ធបុប្ជា ចែកទឹកបរិសុទ្ធកម្ពុជាចំនុះ ១.៥លីត ចំនួន៤,៥០០កេស ជូនដល់អ្នកជំងឺ នៅមន្ទីរពេទ្យគន្ធបុប្ជា ចាប់ពីថ្ងៃនេះតទៅ ។ កម្មវិធីចែកទឹកបរិសុទ្ធកម្ពុជា នឹងប្រព្រឹត្តទៅ ចាប់ពីម៉ោង៨ព្រឹក រហូតដល់ម៉ោង១១ព្រឹក ត្រង់ទីតាំងកែងច្រកចូលទី៤ នៃមន្ទីរពេទ្យគុន្ធបុប្ជា IV ក្នុងសង្កាត់ស្រះចក ខណ្ឌដូចពេញ។ ទឹកបរិសុទ្ធកម្ពុជាទាំងពីរប្រភេទ ត្រូវបានចែកជូនដល់អ្នកជំងឺ សម្រាប់ទុកពិសាអំឡុងពេលសម្រាកព្យាបាលក្នុងមន្ទីរពេទ្យ និងដើម្បីលើកកម្ពស់សុខុមាលភាពកុមារ និងការប្រើប្រាស់ទឹកស្អាតផងដែរ។ សូមបញ្ជាក់ផងដែរថា ទឹកបរិសុទ្ធកម្ពុជា មាន២ប្រភេទ គឺទឹកបរិសុទ្ធកម្ពុជា មានសារធាតុរ៉ែ សំបូរដោយ សារធាតុរ៉ែជំនួយឆ្អឹង បំពេញជាតិទឹកក្នុងរាងកាយ និងជួយឲ្យស្បែកមានសំណើម រីឯទឹកបរិសុទ្ធកម្ពុជា ទឹកពិសាស្តង់ដារខ្ពស់ គឺគ្មានសារធាតុរ៉ែ ហើយត្រូវបានបន្សុទ្ធ ១០០% ដែលអាចជួយបំពេញជាតិទឹកក្នុងខ្លួន ធ្វើឲ្យស្បែកមានសំណើម និងអាចប្រើប្រាស់ ជាជម្រើសទឹកបរិសុទ្ធ ដែលមានគុណភាពខ្ពស់សម្រាប់ឆុងជាមួយម្សៅទឹកដោះគោទារកផងដែរ ៕	2019-04-09T18:38:00+07:00	freshnewsasia.com	https://m.freshnewsasia.com/index.php/en/localnews/118631-2019-04-09-04-38-53.html
cc4f8be8-c9ee-4e75-822f-768f16d57ad2	ទេសរដ្ឋមន្ត្រី អៀង មូលី៖ «ជោគជ័យក្នុងការប្រយុទ្ធនឹងជំងឺអេដស៍ កើតចេញពីការប្តេជ្ញាចិត្ត ខាងនយោបាយ ភាពជាដៃគូ និងការវិនិយោគដើម្បីឈានទៅបញ្ចប់អេដស៍»	លោកទេសរដ្ឋមន្ត្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺ អេដស៍បានធ្វើបទបង្ហាញ ផ្តល់នូវបទពិសោធន៍ជោគជ័យក្នុងការប្រយុទ្ធនឹងមេរោគអេដស៍ និងជំងឺអេដស៍នៅកម្ពុជា ក្នុងកិច្ចប្រជុំពិគ្រោះយោបល់សកលស្តីពី «ការគូសវាសផ្លូវដើរទៅកាន់លទ្ធផល នៃការឆ្លើយតបនឹងជំងឺអេដស៍ប្រកបដោយចីរភាព ក្នុងយុគសម័យគោលដៅ អភិវឌ្ឍបករកបដោយចីរភាព» ដែលប្រជុំនេះធ្វើឡើង នៅរសៀលថ្ងៃចន្ទ ៤កើត ខែចេត្រ ឆ្នាំច សំរឹទ្ធិស័ក ព.ស.២៥៦២ ត្រូវនឹងថ្ងៃទី០៨ ខែមេសា ឆ្នាំ ២០១៩ នៅសណ្ឋាគារ Grand Hotel Kempinsky Geneva ប្រទេសស្វីស ប្រព្រឹត្តទៅរយៈពេល៣ថ្ងៃ គឺពីថ្ងៃទី ៨ ដល់១០ ខែមេសា។ លោកទេសរដ្ឋមន្ត្រី បានធ្វើបទបង្ហាញដែលមានចំណងជើងថា «ឆ្ពោះទៅបញ្ចប់អេដស៍នៅកម្ពុជា: អនុសាសន៍ក្នុងការរៀបចំខ្លួនសម្រាប់ការ ផ្ទេរដំណាក់ កាល និងផែនទីបង្ហាញផ្លូវទៅកាន់ចីរភាព» ដល់កិច្ច ប្រជុំ។ បទបង្ហាញបានធ្វើឡើងបន្ទាប់ពីអង្គការ UNAIDS បានផ្តល់នូវវិញ្ញាបន បត្រទទួលស្គាល់នូវតួនាទី ដ៏សំខាន់របស់រាជរដ្ឋាភិបាលកម្ពុជា ដែលប្រកប ដោយការប្តេជ្ញាចិត្តនយោបាយ និងមគ្គុទ្ទេសក៍ភាពក្នុងការធ្វើឲ្យសម្រេចគោលដៅ ៩០-៩០-៩០។ (៩០%នៃអ្នកផ្ទុក មេរោគអេដស៍បានដឹងពីស្ថានភាព ជំងឺអេដស៍របស់ខ្លួន ៩០% នៃអ្នកដឹងពីស្ថានភាពជំងឺបានទទួលការព្យាបាល ដោយឱសថប្រឆាំងមេរោគអេដស៍ និង៩០% នៃអ្នកបានទទួលការព្យាបាល មានបន្ទុកមេរោគអេដស៍កម្រិតទាបបំផុត នៅក្នុងឈាម)។ លោកទេសរដ្ឋមន្ត្រីក៏បានថ្លែង ទៅកាន់កិច្ចប្រជុំថា អាជ្ញាធរជាតិប្រយុទ្ធនឹងជំងឺ អេដស៍ជា ស្ថាប័នជាតិដែលដឹកនាំ និងសម្របសម្រួល ក្នុងការឆ្លើយតបនឹងមេរោគអេដស៍ និងជំងឺ អេដស៍ជាពហុវិស័យ។ គោលការណ៍ដឹកនាំរបស់អាជ្ញាធរគឺ វិធីសាស្ត្រផ្តោតលើមនុស្ស ប្រសិទ្ធផល ប្រសិទ្ធភាព និងចីរភាព ជាមួយនឹងតួនាទី និងការ ទទួលខុសត្រូវរួមមាន: មគ្គុទ្ទេសក៍ភាព ភាពជាម្ចាស់ ភាពជាដៃគូ សម្របសម្រួលក្នុងការធ្វើចលនាប្រភពធនធាន (ជាមួយក្រសួង ខេត្ត អង្គការសហប្រជាជាតិ ដៃគូអភិវឌ្ឍន៍ និងអង្គការសង្គមស៊ីវិល)។ នៅក្នុងសេចក្តីសន្និដ្ឋាន លោកទេសរដ្ឋមន្ត្រីបានគូសបញ្ជាក់ថា រាជរដ្ឋាភិបាលកម្ពុជាបានប្តេជ្ញាចិត្តក្នុងការបញ្ចប់អេដស៍ និងធ្វើឱ្យមានចីរភាពក្នុងការប្រយុទ្ធនឹងជំងឺអេដស៍។ រាជរដ្ឋា ភិបាលកម្ពុជាបានដាក់ចេញនូវគោលនយោបាយ ៦ចំណុច ដើម្បីធានាចីរភាពក្នុងការប្រយុទ្ធនឹងជំងឺ អេដស៍ជាលក្ខណៈពហុវិស័យផងដែរ កាលពីថ្ងៃទី ២១ ខែកុម្ភៈ ឆ្នាំ២០១៩ កន្លងទៅថ្មីៗនេះ។ ជោគជ័យក្នុងការប្រយុទ្ធនឹងជំងឺអេដស៍កើតចេញ ពីចំណុចសំខាន់៣គឺ ១) ការប្តេជ្ញាចិត្តខាង នយោបាយ ២) ភាពជាដៃគូ (រាជរដ្ឋាភិបាលធ្វើការយ៉ាងជិតស្និទ្ធ ជាមួយអង្គការសហប្រជាជាតិ ប្រទេសម្ចាស់ជំនួយ និងអង្គការសង្គមស៊ីវិល) និង ៣) ការវិនិយោគដើម្បីឈានទៅបញ្ចប់អេដស៍៕	2019-04-09T18:25:00+07:00	freshnewsasia.com	https://m.freshnewsasia.com/index.php/en/localnews/118626-2019-04-09-04-25-57.html
4d1479f2-0080-4b05-beea-ddb628cbd5a9	UNAIDS មានមោទនភាពចំពោះជោគជ័យរបស់កម្ពុជា ដែលសម្រេចគោលដៅប្រយុទ្ធប្រឆាំងជំងឺអេដស៍	ក្នុងជំនួបពិភាក្សារវាងលោកទេសរដ្ឋមន្ត្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ និងលោក Michel Sidibe អគ្គនាយកអង្គការ UNAIDS នៅព្រឹកថ្ងៃចន្ទ ៤កើត ខែចេត្រ ឆ្នាំច សំរឹទ្ធិស័ក ព.ស.២៥៦២ ត្រូវនឹងថ្ងៃទី៨ ខែ មេសា ឆ្នាំ ២០១៩ នៅសណ្ឋាគារ Grand Hotel Kempinsky Geneva ដែលជំនួបពិភាក្សានេះ ធ្វើឡើងក្នុងពេលដែលអង្គការ UNAIDS រៀបចំកិច្ចប្រជុំពិគ្រោះយោបល់សកលស្តីពី «ការគូសវាសផ្លូវដើរទៅកាន់លទ្ធផលនៃការឆ្លើយតបនឹងជំងឺអេដស៍ប្រកបដោយចីរភាព ក្នុងយុគសម័យគោលដៅអភិវឌ្ឍបករកបដោយចីរភាព» ដែលប្រព្រឹត្តទៅរយៈពេល៣ថ្ងៃ គឺពីថ្ងៃទី៨ដល់១០ ខែមេសា។ លោកទេសរដ្ឋមន្ត្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍បានមានប្រសាសន៍ថ្លែងអំណរគុណអង្គការ UNAIDS ដែលបានជួយដល់កម្ពុជាក្នុងការប្រយុទ្ធនឹងមេរោគអេដស៍ និងជំងឺអេដស៍ និងធ្វើឱ្យសម្រេចបានគោលដៅ ៩០-៩០-៩០ (៩០%នៃអ្នកផ្ទុក មេរោគអេដស៍បានដឹងពីស្ថានភាពជំងឺអេដស៍របស់ខ្លួន ៩០% នៃអ្នកដឹងពីស្ថានភាពជំងឺបានទទួលការព្យាបាល ដោយឱសថប្រឆាំងមេរោគអេដស៍ និង៩០% នៃអ្នកបានទទួលការព្យាបាលមានបន្ទុកមេរោគអេដស៍កម្រិតទាបបំផុតនៅក្នុងឈាម)។ លោកទេសរដ្ឋមន្ត្រីក៏បានជម្រាបជូនលោក Michel Sidibe ថា កម្ពុជាបាន និងកំពុងដើរនៅលើផ្លូវដ៏ត្រឹមត្រូវឈាន ទៅបញ្ចប់អេដស៍នៅឆ្នាំ២០២៥។ រាជរដ្ឋាភិបាលកម្ពុជាបានប្តេជ្ញាចិត្ត ក្នុងការបញ្ចប់អេដស៍ និងធ្វើឱ្យមានចីរភាព ក្នុងការប្រយុទ្ធនឹងជំងឺអេដស៍។ រាជរដ្ឋាភិបាលក៏បានដាក់ចេញ នូវគោលនយោបាយ៦ចំណុច ដើម្បីធានាចីរភាពក្នុងការប្រយុទ្ធនឹងជំងឺអេដស៍ ជាលក្ខណៈពហុវិស័យផងដែរកាលពីខែកុម្ភៈ ឆ្នាំ២០១៩នេះ។ ហើយកាលពីថ្ងៃទី២៦ ខែមីនា កន្លងទៅថ្មីៗនេះ លោកទេសរដ្ឋមន្ត្រីបានដឹកនាំកិច្ចប្រជុំអន្តរក្រសួង ដើម្បីស្វែងរកចំណុចរួមក្នុងការធានាចីរភាព នៃការប្រយុទ្ធនឹងជំងឺអេដស៍នៅកម្ពុជា។ លោកអគ្គនាយកអង្គការ UNAIDS បានអបអសាទរកម្ពុជាដែលបាន សម្រេចនូវគោលដៅ ៩០-៩០-៩០។ ជោគជ័យនេះបានកើតចេញពីការ បង្កើតនូវបរិយាកាសមួយដែលបានជាប់ពាក់ព័ន្ធដ៏ល្អប្រសើរពីរាជរដ្ឋា ភិបាលកម្ពុជា។ កម្ពុជាក៏បានបង្ហាញឱ្យឃើញ នូវការផ្ទេរដំណាក់កាល និងវឌ្ឍនភាព។ យើងមានមោទនភាពចំពោះជោគជ័យរបស់កម្ពុជា។ ជាមួយ គ្នានេះលោកអគ្គនាយកក៏បានសរសើរលោកស្រី Vladanka Andreeva នាយកប្រចាំកម្ពុជារបស់អង្គការ UNAIDS ដែលបានប្តេជ្ញាចិត្តក្នុងការងារ និងស្នើឱ្យរៀបចំវីដេអូឯកសារបង្ហាញពីជោគជ័យរបស់កម្ពុជាដើម្បីបង្ហាញដល់ប្រទេសដទៃ។ លោកអគ្គនាយកបានប្រគល់នូវ វិញ្ញាបនបត្រទទួល ស្គាល់នូវការប្តេជ្ញាចិត្តនយោបាយ និងមគ្គុទ្ទេសក៍ភាព ដែលរាជរដ្ឋាភិបាលកម្ពុជា បានធ្វើឱ្យសម្រេចនូវ គោលដៅ៩០-៩០-៩០ ក្នុងការប្រយុទ្ធនឹងជំងឺអេដស៍ជូនដល់លោកទេសរដ្ឋមន្រ្តី អៀង មូលី៕	2019-04-09T01:57:00+07:00	freshnewsasia.com	https://m.freshnewsasia.com/index.php/en/localnews/118583-2019-04-08-11-57-14.html
ab129444-6d5b-4e1a-ad8f-c45fb3e3c5b1	គ្រូពេទ្យឯកទេស៖ ជំងឺដេកមិនលក់ ប្រឈមមុខខ្ពស់នឹងការស្លាប់មុនអាយុ	ដំណេកជាវដ្ដធម្មជាតិ នៃរាងកាយ និងផ្លូវចិត្ដរបស់មនុស្ស ដែលផ្សារភ្ជាប់ជាមួយការកាត់ផ្ដាច់ការទទួលដឹងញាណទាំងឡាយ ការកាត់ផ្ដាច់ស្ទើរទាំងអស់នូវការភ្ញោចរាល់សាច់ដុំឆន្ទះ និងបន្ថយការឆ្លើយតបទៅនឹងមជ្ឈដ្ឋានខាងក្រៅ។ ជំងឺប្រភេទនេះ ត្រូវបានលោកសាស្ដ្រាចារ្យវេជ្ជបណ្ឌិត យឹម សុបុត្រា ឯកទេសវិកវិទ្យា ប្រធានផ្នែកសុខភាពផ្លូវចិត្ដ និងបំពានគ្រឿងញៀននៅមន្ទីរពេទ្យមិត្ដភាពខ្មែរ-សូវៀត ចេញមកពន្យល់ថា ។ លោកវេជ្ជបណ្ឌិត បានថ្លែងទៀតថា ដើម្បីកំចាត់នូវវិបត្ដិដំណេកនេះ យើងត្រូវស្វែងយល់ពីមូលហេតុរបស់វាឱ្យបានច្បាស់លាស់ថាមកពីអ្វី?។ លោកបញ្ជាក់ថា ។ ។ ជំងឺដំណេកដែលកើតពីរឿងរបស់គេវិញ គឺមកពីសម្ពាធសង្គម ដែលមានជុំវិញខ្លួនយើង ការធ្វើការ ការរស់នៅបានធ្វើឱ្យយើងគិតច្រើន ដោយពេលខ្លះធ្វើឱ្យយើងមានជំងឺផ្លូវចិត្ដដូចជា៖ ជំងឺថប់អារម្មណ៍ ជំងឺធ្លាក់ទឹកចិត្ដ ជំងឺមេនៀរ (មិនគ្រប់ទឹក) និងជំងឺវិកលចារិកជាដើម។ បងប្អូនមួយចំនួន ដើម្បីបំបាត់វិបត្ដិនេះ គឺតែងតែប្រើប្រាស់សារធាតុញៀន ដូចជា កាហ្វេអ៊ីន និងសារធាតុភ្ញោចគ្រឿងស្រវឹង ថ្នាំព្យាបាលមួយចំនួនផងដែរ ដែលនេះមិនសមស្របនោះទេ។ លោកវេជ្ជបណ្ឌិត យឹម សុបុត្រា បានថ្លែងបន្ដថា ។ ហាត់ប្រាណឱ្យបានទៀងទាត់ បរិភោគអាហារល្អសម្រាប់សុខភាព កាត់បន្ថយការគេងថ្ងៃច្រើនពេក កាត់បន្ថយការទទួលសារធាតុភ្ញោច ដូចជា ការហ្វេអ៊ីន នីកូទីន គ្រឿងស្រវឹង ជាពិសេសមុនពេលចូលដំណេក ត្រូវចងចាំថាគ្រែ គឺសម្រាប់តែរឿងពីរយ៉ាង គឺគេង និងការរួមភេទ មិនមែនសម្រាប់ការអានសៀវភៅ មើលទូរទស្សន៍ ឆែកហ្វេសប៊ុក មើលយូធូបឡើយ កំណត់ម៉ោងពេលចូលគេង និងភ្ញាក់ឱ្យបានទៀងទាត់ ចៀសវាងសកម្មភាពមួយចំនួន មុនគេងដូចជា៖ មើលទូរទស្សន៍ លេងហ្គេម ជំនួសមកវិញ ដោយការធ្វើសមាធិក ការស្ដាប់តន្ដ្រីជំនួយការគេង ងូតទឹកក្ដៅអ៊ុនៗ និងញុំាទឹកដោះគោ ឬទឹកក្ដៅអ៊ុនៗមុនចូលគេង មិនត្រូវទទួលទានអាហារច្រើនពេកមុនចូលគេង រក្សាអនាម័យគ្រែគេង ពូក ភួយ ខ្នើយ បន្ទប់ ឱ្យបានស្អាតល្អ និងគ្មានសម្លេងខ្លាំងរំខាន ក្នុងករណីគេងមិនលក់ កុំព្យាយាមសំងំលើគ្រែយូរ លើសពី១៥នាទី ហើយត្រូវធ្វើការងារផ្សេង ហើយចាំចូលគេងម្ដងទៀត។ សូមបញ្ជាក់ថា ដើម្បីឆ្លើយតបទៅនឹងបញ្ហានេះហើយ ប្រធានមូលនិធិអៀង លោក អៀង សុធារ៉ា ដែលជាស្ថាបនិក នៃសិក្ខាសាលាសាធារណៈនេះ បានរៀបចំសិក្ខាសាលាសុខភាពផ្លូវចិត្ដនេះឡើង ក្រោមប្រធានបទ «វិបត្ដិដំណេក» ដើម្បីចូលរួមចំណែកក្នុងការលើកស្ទួយវិស័យអប់រំ និងសុខភាព ទៅដល់ពលរដ្ឋកម្ពុជាទាំងអស់។ ដោយស្ថានិករូបនេះ យល់ថានេះ គឺជារឿងចំាបាច់បំផុត ដើម្បីឱ្យមនុស្សទទួលបានសុភមង្គល និងជោគជ័យក្នុងដំណើរជីវិត៕	2019-04-08T22:45:00+07:00	freshnewsasia.com	https://m.freshnewsasia.com/index.php/en/localnews/118556-2019-04-08-08-45-45.html
45b40ca4-7894-415a-8d2d-0c64075e006c	អ្នកជំងឺមហារីក មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក	2019-04-08T18:36:00+07:00	freshnewsasia.com	https://m.freshnewsasia.com/index.php/en/localnews/118508-2019-04-08-04-36-10.html
9b2761d7-e835-4dca-b13b-9c9b42ab1ebf	ក្រោយផ្ទុះជំងឺប៉េស្តជ្រូកអាហ្វ្រិក, អភិបាលខេត្តមណ្ឌលគិរី បញ្ជាឲ្យកម្លាំងសមត្ថកិច្ចចម្រុះប្រចាំច្រកទ្វារព្រំដែនទាំងអស់ ទប់ស្កាត់ដាច់ខាតកុំឲ្យឈ្មួញនាំចូលជ្រូកខុសច្បាប់ពីវៀតណាម (Video inside)	ដោយមានការព្រួយបារម្ភពីសុខភាពសត្វ ក្រោយមានការផ្ទុះជំងឺប៉េសជ្រូកអាហ្រ្វិកនៅខេត្តរតនគិរី ដែលជាខេត្តជាប់ជាមួយខេត្តមណ្ឌលគិរីមក, លោក ស្វាយ សំអ៊ាង អភិបាលខេត្ត បានដាក់ចេញនូវបទបញ្ជាជាបន្ទាន់មួយ និងយ៉ាងម៉ឺងម៉ាត់ដល់មន្រ្តីសមត្ថកិច្ចចំរុះ ដែលឈរជើងនៅតាមច្រកទ្វាទ្វេរភាគីទាំងអស់ នៅខេត្តមណ្ឌលគិរី និងមន្រ្តីទាំងអស់ឈរជើងតាម ច្រករបៀងការពារព្រំដែន សូមរួមគ្នាទប់ស្កាត់ឲ្យបានជាដាច់ខាត នូវការនាំជ្រូកខុសច្បាប់ពីប្រទេសវៀតណាមរបស់ឈ្មួញ។ អភិបាលខេត្តមណ្ឌលគិរី និងជាប្រធានគណៈបញ្ជាការឯកភាពខេត្ត បានជម្រុញសមត្ថកិច្ចធ្វើការទប់ស្កាត់ និងបង្ក្រាបឲ្យខានតែបានរាល់ការនាំចូលជ្រូកដោយខុសច្បាប់ ពីប្រទេសជិត ខាងជាប់ព្រំដែន ជាពិសេសត្រូវមានវិធានការទប់ស្កាត់ ការឆ្លងជំងឺប៉េសជ្រូកអាហ្វ្រិកចូលមកកម្ពុជានោះ តាំងពីថ្ងៃទទួលបានព័ត៌មានមក និងរហូតមកដល់ថ្ងៃទី៦ ខែមេសា ឆ្នាំ២០១៩នេះ កម្លាំងសមត្ថកិច្ចចម្រុះខេត្តមណ្ឌលគិរី បានសហការគ្នាបន្តបង្កា បង្ក្រាប និងទប់ស្កាត់មិនអនុញ្ញាតឲ្យមានការនាំជ្រូកចូលដោយខុសច្បាប់ពីប្រទេសជិតខាងនោះឡើយ តាមច្រកទ្វាទ្វេរភាគី ឬតាមរបៀងការពារព្រំដែនទូទាំងខេត្តឲ្យមានប្រសិទ្ធភាព។ សូមបញ្ជាក់ថា ជំងឺប៉េស្តជ្រូកអាហ្វ្រិក ដែលបានកើតឡើងនៅប្រទេសវៀតណាម និងបានសម្លាប់សត្វជ្រូករាប់សិបក្បាល បានរីករាលដាលមកដល់ប្រទេសកម្ពុជាហើយ ដោយជំងឺនេះ ត្រូវបានមន្ត្រីរកឃើញកើតមានឡើង នៅក្នុងភូមិមួយរបស់ស្រុកអូរយ៉ាដាវ ខេត្តរតនគិរី ជាប់ព្រំដែនប្រទេសវៀតណាម តាំងពីថ្ងៃទី២២ ខែមីនា ឆ្នាំ២០១៩ ដោយបានសម្លាប់សត្វជ្រូកប្រមាណ ៤០០ក្បាល។ យ៉ាងណាក៏ដោយ មន្ដ្រីជាន់ខ្ពស់ក្រសួងសុខាភិបាល និងជាអ្នកនាំពាក្យលោក លី សុវណ្ណ បានអះអាងថា ជំងឺនេះមិនប៉ះពាល់ និងឆ្លងដល់មនុស្សនោះឡើយ ដូច្នេះសូមអំពាវនាវ ដល់ប្រជាពលរដ្ឋទាំងអស់ កុំឲ្យមានការព្រួយបារម្ភ។ ទន្ទឹមនឹងចំណាត់ការនៃការទប់ស្កាត់ជំងឺមួយនេះ កាលពីថ្ងៃទី០២ ខែមេសា ឆ្នាំ២០១៩ រដ្ឋមន្ដ្រីក្រសួងកសិកម្ម លោក វេង សាខុន ក៏បានចេញសេចក្ដីប្រកាស ពីការកំណត់តំបន់ផ្ទុះជំងឺប៉េស្តជ្រូក អាហ្វ្រិក នៅក្នុងភូមិសោមកានិញផងដែរ និងបានប្រមូលសត្វជ្រូកដែលសង្ស័យកើតជំងឺនេះ យកទៅបំផ្លាញចោលផងដែរ៕	2019-04-06T22:52:00+07:00	freshnewsasia.com	https://m.freshnewsasia.com/index.php/en/localnews/118414-2019-04-06-08-52-38.html
2cf3a555-d5d6-417a-8327-70db567a1a6d	ក្រោយផ្ទុះជំងឺប៉េស្តជ្រូកអាហ្វ្រិក នៅខេត្តរតនគិរី, កម្លាំងសមត្ថកិច្ចចម្រុះប្រចាំច្រកទ្វារព្រំដែនអន្តរជាតិត្រពាំងផ្លុង ខេត្តត្បូងឃ្មុំ ចុះបង្ក្រាបការនាំចូលជ្រូកខុសច្បាប់ពីវៀតណាម	ក្រោមការចង្អុលចាត់វិធានការយ៉ាងម៉ឺងម៉ាត់របស់លោក ជាម ច័ន្ទសោភ័ណ អភិបាលខេត្តត្បូងឃ្មុំ និងជាប្រធានគណៈបញ្ជាការឯកភាពរដ្ឋបាលខេត្ត ឲ្យធ្វើការទប់ស្កាត់ និងបង្ក្រាបឲ្យខានតែបាន រាល់ការនាំចូលជ្រូកដោយខុសច្បាប់ ពីប្រទេសជិតខាងជាប់ព្រំដែន ជាពិសេសវិធានការទប់ស្កាត់ ការឆ្លងជំងឺប៉េសជ្រូកអាហ្វ្រិកចូលមកកម្ពុជានោះ, តាំងពីថ្ងៃម្សិលមិញ និងរហូតមកដល់ថ្ងៃទី៦ ខែមេសា ឆ្នាំ២០១៩នេះ កម្លាំងសមត្ថកិច្ចចម្រុះខេត្តត្បូងឃ្មុំ បានសហការគ្នាបន្តបង្ក្រាប និងឃាត់ម៉ូតូចំនួន០៥គ្រឿង ជ្រូក០៨ក្បាល និងមនុស្សចំនួន០៥នាក់ ដែលដឹកជ្រូកខុសច្បាប់នៅចំណុចកោះអណ្តែត ត្រង់បង្គោលលេខ ១១៧/២ ពីប្រទេសវៀតណាម ចូលមកកម្ពុជា ក្នុងភូមិសាស្ត្រជិតច្រកទ្វារព្រំដែនអន្តរជាតិត្រពាំងផ្លុង ក្នុងភូមិត្រពាំងផ្លុង ឃុំត្រពាំងផ្លុង ស្រុកពញាក្រែក ខេត្តត្បូងឃ្មុំ។ កម្លាំងសមត្ថកិច្ចរួមមាន៖ នគរបាលអន្តោប្រវេសន៍ប្រចាំច្រកទ្វារអន្តរជាតិត្រពាំងផ្លុង មេច្រក កម្លាំងយោធា សាខាគយ និងរដ្ឋាករច្រកអន្ដរជាតិត្រពាំងផ្លុង និងសមត្ថកិច្ចជំនាញបសុព្យាបាលសត្វ នៃមន្ទីរកសិកម្មខេត្តត្បូងឃ្មុំ។ មន្រ្តីនគរបាលអន្តោប្រវេសន៍ប្រចាំច្រកទ្វារអន្តរជាតិត្រពាំងផ្លុង បានឲ្យដឹងថា កាលពីព្រឹកព្រលឹមថ្ងៃទី០៥ ខែមេសា ឆ្នាំ២០១៩ មន្ត្រីអន្តោរប្រវេសន៍ច្រកត្រពាំងផ្លុង បានឈរជើងនៅតាមតំបន់ ច្រករបៀង នៅត្រង់បង្គោលលេខ១១៧/២ ក្នុងដែនសមត្ថកិច្ចច្រកត្រពាំងផ្លុង ក៏ប្រទះឃើញក្រុមឈ្មួយដឹកជ្រូកពីវៀតណាម ពិនិត្យឃើញថា គ្មានលិខិតអនុញ្ញាតនាំចូលនោះ ក៏បានឃាត់ខ្លួនក្រុមទាំងនោះភ្លាមៗតែម្តង។ បន្ទាប់ពីពិនិត្យឃើញថា គ្មានលិខិតអនុញ្ញាត ដែលខុសច្បាប់នោះ សមត្ថកិច្ចបានប្រគល់មនុស្ស និងវត្ថុតាងទៅឲ្យជំនាញបសុពេទ្យ នៃមន្ទីរកសិកម្ម រុក្ខាប្រមាញ់ និងនេសាទខេត្តត្បូងឃ្មុំ ដើម្បីចាត់ការបន្ដតាមនីតិវិធី។ សូមបញ្ជាក់ថា ជំងឺប៉េស្តជ្រូកអាហ្វ្រិក ដែលបានកើតឡើងនៅប្រទេសវៀតណាម និងបានសម្លាប់សត្វជ្រូករាប់សិបក្បាល បានរីករាលដាលមកដល់ប្រទេសកម្ពុជាហើយ ដោយជំងឺនេះ ត្រូវបានមន្ត្រីរកឃើញកើតមានឡើង នៅក្នុងភូមិមួយរបស់ស្រុកអូរយ៉ាដាវ ខេត្តរតនគិរី ជាប់ព្រំដែនប្រទេសវៀតណាម តាំងពីថ្ងៃទី២២ ខែមីនា ឆ្នាំ២០១៩ ដោយបានសម្លាប់សត្វជ្រូកប្រមាណ៤០០ក្បាល។ យ៉ាងណាក៏ដោយ មន្ដ្រីជាន់ខ្ពស់ក្រសួងសុខាភិបាល និងជាអ្នកនាំពាក្យ លោក លី សុវណ្ណ បានអះអាងថា ជំងឺនេះមិនប៉ះពាល់ និងឆ្លងដល់មនុស្សនោះឡើយ ដូច្នេះសូមអំពាវនាវ ដល់ប្រជាពលរដ្ឋទាំងអស់ កុំឲ្យមានការព្រួយបារម្ភ។ ទន្ទឹមនឹងចំណាត់ការនៃការទប់ស្កាត់ជំងឺមួយនេះ កាលពីថ្ងៃទី០២ ខែមេសា ឆ្នាំ២០១៩ រដ្ឋមន្ដ្រីក្រសួងកសិកម្ម លោក វេង សាខុន ក៏បានចេញសេចក្ដីប្រកាស ពីការកំណត់តំបន់ផ្ទុះជំងឺប៉េស្តជ្រូក អាហ្វ្រិក នៅក្នុងភូមិសោមកានិញផងដែរ និងបានប្រមូលសត្វជ្រូកដែលសង្ស័យកើតជំងឺនេះ យកទៅបំផ្លាញចោលផងដែរ៕	2019-04-06T21:09:00+07:00	freshnewsasia.com	https://m.freshnewsasia.com/index.php/en/localnews/118396-2019-04-06-07-09-54.html
fe7f496d-b00e-40b3-9bac-d54071d94a61	ក្រសួងសុខាភិបាល ជូនដំណឹងស្តីពីការបង្ការជំងឺ និងបញ្ហាសុខភាព ក្នុងអំឡុងបុណ្យចូលឆ្នាំខ្មែរប្រពៃណីជាតិ	ក្រសួងសុខាភិបាលបានចេញសេចក្តីជូនដំណឹងស្តីពី ការបង្ការជំងឺ និងបញ្ហាសុខភាព ក្នុងអំឡុងបុណ្យចូលឆ្នាំខ្មែរប្រពៃណីជាតិ។ កន្លងមកក្រសួងធ្លាប់ បានចេញសេចក្តីប្រកាសជម្រាបជូនសាធារណជនទាំងអស់ អំពីការបង្ការករណ៍ពុលអាហារ និងករណីពុលស្រាជាច្រើនលើករួចមកហើយ ក៏ប៉ុន្តែក្រសួងសុខាភិបាល បានសង្កេតឃើញថា មានករណីពុលចំណីអាហារ និងករណីពុលស្រា នៅតែបន្តកើតឡើងនៅតាមសហគមន៍នៃបណ្តាខេត្តមួយចំនួន។ តាមសេចក្តីជូនដំណឹង បានឱ្យដឹងថា នៅក្នុងអំឡុងឆ្នាំ២០១៨កន្លងមកនេះ មានករណីពុលចំណីអាហារសរុបចំនួន១៩លើក មានអ្នកពុល សរុបចំនួន៨៥២នាក់ ក្នុងនោះស្លាប់សរុបចំនួន១៣នាក់ និងពុលស្រាចំនួន៥លើក ដោយមានអ្នកពុលស្រា ២០៦នាក់ ក្នុងនោះស្លាប់១២នាក់។ ជាងនេះទៅទៀតនៅក្នុងអំឡុងឆ្នាំ២០១៩ត្រឹមខែមីនា មានករណីពុលចំណីអាហារសរុប ចំនួន៦លើក ដោយមានអ្នកពុលសរុបចំនួន២៤៦នាក់ ក្នុងនោះស្លាប់២នាក់។ លោកសាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល ក៏ប្រកាសធ្វើការរំលឹក ជូនដល់ប្រជាជនទាំងអស់ឱ្យមានការប្រុងប្រយ័ត្នខ្ពស់ បើបញ្ហាសុខភាពដែលអាចកើតមាន ក្នុងអំឡុងពិធីបុណ្យចូលឆ្នាំខ្មែរប្រពៃណីជាតិ ដែលស្របគ្នាជាមួយ និងអាកាសធាតុនៅលើផ្ទៃ ប្រទេសកម្ពុជាមានការកើនកំដៅខ្លាំង ជាពិសេសទៅលើការបរិភោគចំណីអាហារ និងភេសជ្ជៈការរៀបចំអាហារ ការទុកដាក់មិនត្រឹមត្រូវ ដើម្បីជៀសផុតពីបញ្ហាឈឺពោះ ក្អួត រាករួស ដែលបណ្តាលមកពីការបរិភោគចំណីអាហារមិនមានអនាម័យ អាហារជួរ ផ្អូម ឬការពុលស្រាបណ្តាល មកពីការទិញស្រាមកពិសា ដែលជាស្រាបានបិត ឬបានបិត ដោយមិនមានលក្ខណៈបច្ចេកទេសត្រឹមត្រូវ ជាដើម។ បន្ថែមលើនេះ លោកសាស្ត្រចារ្យ ម៉ម ប៊ុនហេង ក៏បានលើកទឹកចិត្តគ្រប់ៗគ្នា ឱ្យចូលរួមអនុវត្តនូវវិធានការប្រុងប្រយ័ត្ន រួមទាំងការការពារផ្ទាល់ខ្លួន និងក្រុមគ្រួសាររបស់ខ្លួន ដើម្បីជៀសផុតពីបញ្ហាទាំងនេះ ជាពិសេសលើការពុលចំណីអាហាររួមមាន ទី១៖ប្រើប្រាស់ទឹកស្អាត និងម្ហូបអាហារដែលស្អាត និងឆ្អិនជានិច្ច ទី២៖ ត្រូវលាងដៃនឹងសាប៊ូ មុនពេលនិងអំឡុងពេលរៀបចំម្ហូបអាហារ មុនបរិភោគ មុនពេលបញ្ចកកូន និងក្រោយបន្ទោរបង់ ទី៣៖ អាហារត្រូវគ្របជានិច្ច ដើម្បីជៀសវាងរុយរោម ទី៤៖ ពិនិត្យមើលចំណីអាហារ ដែលអាចនឹងជូរផ្អូម ទី៥៖ លាងសំអាតបន្លែផ្លែឈើជាមួយទឹកស្អាតមុនបរិភោគ ទី៦៖ សំអាតសម្ភារប្រើសម្រាប់ចម្អិនម្ហូបអាហារឱ្យបានត្រឹមត្រូវ ទី៧៖ ចម្អិនអាហារឱ្យបានឆ្អិនល្អ ជាពិសេស សាច់ សត្វស្លាប ស៊ុត និងអាហារសមុទ្រ ទី៨៖ ទុកដាក់ចំណីអាហារឆៅ និងឆ្អិនដាច់ដោយឡែកពីគ្នា ទី៩៖ កុំរក្សាទុកអាហារក្នុងកំដៅធម្មតា លើសពី២ម៉ោង ទី១០៖ មិនត្រូវរក្សាទុកអាហារជាច្រើនថ្ងៃទេ ទោះជាស្ថិតក្នុងកម្រិតសីតុណ្ហភាពសុវត្ថិភាពក៏ដោយ យើងរក្សាទុកអាហារ ក្នុងប្រព័ន្ធត្រជាក់ គឺត្រូវឱ្យនៅក្រោមសីតុណ្ហភាព៥អង្សាសេ បើយើងរក្សាទុកអាហារក្នុងប្រព័ន្ធកំដៅ គឺត្រូវឱ្យលើសពីសីតុណ្ហភាព៦០អង្សាសេ ទី១១៖ កុំប្រើប្រាស់ចំណីអាហារហួសកាលកំណត់ប្រើប្រាស់។ បើមានបញ្ហានៃការពុលអាហារ ឬមានរោគសញ្ញានៃការពុលស្រាដូចជា៖ ឈឺក្បាល ក្អួត, ឈឺពោះ វិលមុខ ស្រវាំងភ្នែក សន្លប់ ប្រកាច់ ពិបាកដកដង្ហើម សូមស្វែងរកការពិនិត្យ និងព្យាបាល ជាបន្ទាន់នៅមណ្ឌលសុខភាព ឬទៅមន្ទីរពេទ្យដែលនៅជិតផ្ទះរបស់លោកអ្នក។ ជាមួយគ្នានេះដែរ ក្រសួងសុខាភិបាល សូមណែនាំចំពោះមនុស្សពេញវ័យទាំងអស់ សូមកុំពិសាគ្រឿងស្រវឹងក្នុងពេលបើកបរ ឬក្នុងពេលបញ្ហាគ្រឿង ម៉ាស៊ីន។ សូមបើកបរដោយមានការប្រុងប្រយ័ត្ន ពាក់ខ្សែក្រវ៉ាត់ជាប់ជានិច្ចក្នុងពេលបើកបរ កុំបើកបរលឿនពេក និងប្រកាន់ខ្ជាប់នូវច្បាប់ចរាចរ ដើម្បីរួមគ្នាបញ្ចៀសឱ្យបាននូវគ្រោះថ្នាក់ចរាចរនៅលើដងផ្លូវសាធារណៈដោយសារតែការធ្វេសប្រហែស បើកបរលឿនពេក និងមិនគោរពច្បាប់បើកបរជាដើម។ ខាងក្រោមនេះ ជាសេចក្តីជូនដំណឹងរបស់ក្រសួងសុខាភិបាល៖	2019-04-06T14:38:00+07:00	freshnewsasia.com	https://m.freshnewsasia.com/index.php/en/118354-2019-04-06-00-38-25.html
2371b118-8cfb-4e73-bfe8-aed6564bfdff	មន្ត្រីជំនាញកសិកម្មកំពុងរកមូលហេតុនៃការឆ្លងជំងឺប៉េសជ្រូកអាហ្វ្រិកចូលមកកម្ពុជា	ក្រសួងកសិកម្ម រុក្ខាប្រមាញ់ និងនេសាទ ទទួលស្គាល់ថា ពិតជាមានករណីផ្ទុះជំងឺប៉េស្តជ្រូកអាហ្វ្រិក(African Swine Fever) ជាលើកដំបូងនៅកម្ពុជា នៅភូមិសោមកានិញ ឃុំសោមធំ ស្រុកអូរយ៉ាដាវ ខេត្តរតនគិរី ជាប់ព្រំដែនប្រទេសវៀតណាម ប្រាកដមែន។ ទោះយ៉ាងណាក្តី ក្រសួងមិនបានបញ្ជាក់ទេថា ករណីផ្ទុះជំងឺនេះបង្កឡើងដោយការរីករាលដាល ឬការបណ្ដែតបណ្ដោយឱ្យមានការនាំចូលជ្រូកពីប្រទេសវៀតណាមនោះទេ។ អាជ្ញាធរ និងមន្ត្រីជំនាញកសិកម្ម ខេត្តរតនគិរី ក៏បានប្រកាសជាផ្លូវការដែរ អំពីការផ្ទុះជំងឺប៉េស្តជ្រូកអាហ្រ្វិក និងកំពុងស្វែងរកមូលហេតុនៃការឆ្លងរីករាលដាលនៃជំងឺនេះ ព្រមទាំងដាក់ចេញនូវវិធានការ ការពារ និងទប់ស្កាត់មួយចំនួន។ ជំងឺប៉េស្តជ្រូកអាហ្វ្រិកនេះ បានផ្ទុះឡើងនៅខេត្តរតនៈគិរី តាំងពីថ្ងៃទី២២ មីនា មកម្ល៉េះ ហើយជ្រូកជាច្រើនរយក្បាលរបស់អ្នកភូមិជនជាតិដើមភាគតិច បានធ្លាក់ខ្លួនឈឺ និងងាប់ជាបន្តបន្ទាប់ ខណៈជំងឺប៉េស្តជ្រូកនេះអាហ្វ្រិកនេះ កំពុងរីករាលដាលខ្លាំងនៅប្រទេសវៀតណាមភាគខាងជើង និងនៅប្រទេសចិន។ អភិបាលស្រុក អូរយ៉ាដាវ និងប្រធានមន្ទីរកសិកម្ម ខេត្តរតនគិរី បានឱ្យដឹងដូចគ្នាថា ជំងឺប៉េស្តជ្រូកអាហ្រិ្វកនេះ ដំបូងឡើយគេសង្ស័យថា កើតនៅក្នុងភូមិសោមកានិញ ឃុំសោមធំ ស្រុកអូរយ៉ាដាវ ខេត្តរតនគិរី តាំងពីពាក់កណ្តាលខែមីនា មកម្ល៉េះ ប៉ុន្តែទើបនឹងដឹងច្បាស់អំពីរោគសញ្ញានេះនៅម្ដុំចុងខែមីនា កន្លងមក និងនៅដើមខែមេសានេះ។ សេចក្តីប្រកាសរបស់ក្រសួងកសិកម្មចេញផ្សាយកាលពី២ មេសា ឱ្យដឹងថា ក្រសួងបានបញ្ជាឱ្យអគ្គនាយកដ្ឋានសុខភាពសត្វ និងផលិតកម្មសត្វ ចាត់វិធានការបសុព្យាបាលជាបន្ទាន់នៅតំបន់ផ្ទុះជំងឺនេះ ដោយបំផ្លាញចោលសត្វជ្រូកគ្រប់ប្រភេទ ផ្អាកការទិញលក់ ឬដឹកឆ្លងកាត់ក្នុងរង្វង់ ៣គីឡូម៉ែត្រពីតំបន់ផ្ទុះជំងឺ សិក្សាស្រាវជ្រាវប្រភពជំងឺនេះ និងត្រួតពិនិត្យឃ្លាំមើលចលនាសត្វជ្រូកជាប្រចាំ។ ប្រធានមន្ទីរកសិកម្ម ខេត្តរតនគិរី លោក សយ សូរណា មានប្រសាសន៍ ឱ្យអាស៊ីសេរី ដឹងនៅថ្ងៃទី៥ មេសាថា ការដឹងច្បាស់អំពីការផ្ទុះជំងឺជ្រូកនេះ ក្រោយពេលរដ្ឋម្ចាស់ជ្រូកមកប្រាប់អាជ្ញាធរថា ជ្រូកពួកគេបានឈឺ រហូតមានងាប់ជាបន្តបន្ទាប់ស្ទើរពេញភូមិ៖ « »។ លោកបន្តថា មុននឹងផ្ទុះជំងឺនេះ មន្ទីរក្រសួងកសិកម្ម និងអាជ្ញាធរពាក់ព័ន្ធបានជូនដំណឹងដល់ប្រជាពលរដ្ឋឱ្យបានដឹងអំពីជំងឺប៉េស្តជ្រូកនេះ និងវិធីការពារមួយចំនួនដែរ។ អភិបាលស្រុកអូរយ៉ាដាវ លោក ម៉ា វិចិត្រ មានប្រសាសន៍ នៅថ្ងៃទី៥ មេសា ថា រហូតមកដល់ពេលនេះ អាជ្ញាធរ និងមន្ទីរកសិកម្មខេត្តបានរកឃើញជ្រូកឈឺ និងងាប់ជិត ៦រយក្បាល ក្នុងចំណោមជ្រូកជិតមួយពាន់ក្បាល របស់អ្នកភូមិជនជាតិដើមភាគតិចជាង២០០គ្រួសារដែលប្រកបរបរចិញ្ចឹមជ្រូក។ លោកបន្តថា មកដល់ពេលនេះអ្នកជំនាញ ក៏ពុំទាន់ប្រាប់ថា ជំងឺនេះ កើតឡើង ឬឆ្លងរបៀបម៉េច និងឆ្លងមកពីប្រភពណាច្បាស់លាស់នោះទេ។ ក៏ប៉ុន្តែ លោកបញ្ជាក់ថា ភូមិសាស្ត្រ ឃុំសោមធំ ស្រុកអូរយ៉ាដាវ នៅជាប់នឹងខេត្តយ៉ាឡាយ ប្រទេសវៀតណាម។ លោកបន្តថា ទាំងច្បាប់ និងអាជ្ញាធរ បានហាមឃាត់យ៉ាងតឹងរ៉ឹងមិនឱ្យមានការនាំជ្រូកចូលមកពីវៀតណាមនោះទេ ប៉ុន្តែការប្រាស្រ័យទាក់ទងគ្នាលើការដោះដូរទំនិញ រវាងប្រជាពលរដ្ឋទាំងពីរ រួមមានទាំងសាច់ជ្រូក និងសាច់សត្វផ្សេងៗនោះជាដើម ប្រាកដជាមិនអាចជៀសវាងបានទាំងស្រុងនោះឡើយ៖ « »។ ប្រធានមន្ទីរកសិកម្ម ខេត្ត រតនគិរី លោក សយ សូរណា មានប្រសាសន៍ថា ទោះបីទីតាំងភូមិសាស្ត្រដែលផ្ទុះជំងឺនៅកម្ពុជាជាលើកដំបូងនេះ នៅជាប់ព្រំដែនវៀតណាម ជាប្រភពផ្ទុះជំងឺប៉េស្តជ្រូកមុនកម្ពុជានោះ ក៏គេមិនទាន់អាចសន្និដ្ឋានបានថា ជំងឺនេះឆ្លងពីវៀតណាមបានដែរ ព្រោះអាជ្ញាធរ ខេត្តយ៉ាឡាយ របស់វៀតណាម នៅមិនទាន់មានរបាយការណ៍ ឬសេចក្ដីប្រកាសថា គេមានកើតជំងឺប៉េស្តជ្រូកនេះនៅឡើយ។ លោកថា ហេតុផលសង្ស័យផ្សេងទៀត គឺជ្រូកនៅតំបន់ជនជាតិភាគតិច ច្រើនចិញ្ចឹមលែងឱ្យដើរលេងរកស៊ី ក្នុងព្រៃ ដូច្នេះករណីអាចនឹងឆ្លងជំងឺពីជ្រូកព្រៃ ដែលជាប្រភពដើមនៃជំងឺនេះ និងនៅមានហេតុផលផ្សេងមួយចំនួនទៀត។ លោកបន្តថា ពេលនេះ ក្រសួងកសិកម្ម និងអាជ្ញាធរពាក់ព័ន្ធកំពុងស្វែងរកហេតុផលពិតជាក់លាក់មួយ ជុំវិញប្រភពឆ្លងនៃជំងឺជ្រូកនេះ និងរកពិធីទប់ស្កាត់ឱ្យមានប្រសិទ្ធភាពបន្ថែមទៀត។ វិធានការចម្បងនាពេលនេះ គឺប្រមូលជ្រូកដែល មានជំងឺ និងងាប់កប់ដី និងដុតចោល អស់ជាងមួយរយក្បាលហើយ និងបានបាញ់ថ្នាំសម្លាប់មេរោគជាប្រចាំនៅតាមទ្រុងជ្រូក ទាំងកន្លែងមានផ្ទុះជំងឺ និងកន្លែងមិនទាន់ផ្ទុះជំងឺ ព្រមទាំងអប់រំពលរដ្ឋកុំឱ្យយកសាច់សត្វ ជាពិសេសសាច់ជ្រូក ពីប្រទេសវៀតណាម និងទិញជ្រូកពីតំបន់ណាដែលមិនស្គាល់ប្រភពច្បាស់លាស់ ថាតំបន់នោះមានជ្រូកឈឺ ឬក៏យ៉ាងណានោះ។ ក្រសួងកសិកម្ម គូសបញ្ជាក់ថា ជំងឺប៉េស្តជ្រូកអាហ្វ្រិកនេះ ជាជំងឺកាចសាហាវ និងឆ្លងរាលដាលខ្លាំងពីតំបន់មួយទៅតំបន់មួយ ដែលបណ្ដាលឱ្យជ្រូកឈឺ និងងាប់ ក្នុងអត្រាខ្ពស់ដល់ទៅ ១០០ភាគរយ ព្រមទាំងបង្កការខាតបង់ធ្ងន់ធ្ងរដល់អ្នកចិញ្ចឹមជ្រូក។ យ៉ាងណាក៏ដោយ ក្រសួងកសិកម្ម បញ្ជាក់ថា ជំងឺនេះមិនប៉ះពាល់ដល់មនុស្សនោះទេ៕	2019-04-06T11:50:00+07:00	rfa.org	https://www.rfa.org/khmer/news/health/swine-flu-update-in-Cambodia-04062019004454.html
dcb00b64-9ee7-4a2d-ab5d-3bfefe075970	ក្រសួងកសិកម្មកំណត់ទីតាំងភូមិមួយនៅរតនគិរីជាតំបន់ផ្ទុះជំងឺប៉េស្តជ្រូកអាហ្វ្រិក	ក្រសួងកសិកម្ម រុក្ខាប្រមាញ់ និងនេសាទ ទទួលស្គាល់ថា ពិតជាមានករណីផ្ទុះជំងឺប៉េស្តជ្រូកអាហ្វ្រិក (African Swine Fever) ជាលើកដំបូងនៅកម្ពុជា នៅភូមិសោមកានិញ ឃុំសោមធំ ស្រុកអូរយ៉ាដាវ ខេត្តរតនគិរី ជាប់ព្រំដែនប្រទេសវៀតណាម ប្រាកដមែន។ ក្រសួងបានកំណត់ទីតាំងតំបន់នេះ ថាជាតំបន់ផ្ទុះជំងឺប៉េស្តជ្រូកអាហ្វ្រិក។ ក៏ប៉ុន្តែ ក្រសួងមិនបានបញ្ជាក់ទេថា ករណីផ្ទុះជំងឺនេះ បង្កឡើងដោយការរីករាលដាល ឬការបណ្ដែតបណ្ដោយឲ្យមានការនាំចូលជ្រូកពីប្រទេសវៀតណាម។ប្រកាសរបស់ក្រសួងកសិកម្ម ចេញផ្សាយកាលពី២ មេសា ឲ្យដឹងថា ក្រសួងបានបញ្ជាឲ្យអគ្គនាយកដ្ឋានសុខភាពសត្វ និងផលិតកម្មសត្វ ចាត់វិធានការបសុព្យាបាលជាបន្ទាន់នៅតំបន់ផ្ទុះជំងឺនេះ ដោយបំផ្លាញចោលសត្វជ្រូកគ្រប់ប្រភេទ ផ្អាកការទិញលក់ ឬឆ្លងកាត់ក្នុងរង្វង់ ៣ គីឡូម៉ែត្រ ពីតំបន់ផ្ទុះ សិក្សាស្រាវជ្រាវប្រភពជំងឺនេះ និងត្រួតពិនិត្យឃ្លាំមើលចលនាសត្វជ្រូក។ ក្រសួងគូសបញ្ជាក់ថា ជំងឺប៉េស្តជ្រូកអាហ្វ្រិកនេះ ជាជំងឺកាចសាហាវ និងឆ្លងរាលដាលខ្លាំងពីតំបន់មួយទៅតំបន់មួយ ដែលបណ្ដាលឲ្យជ្រូកឈឺ និងងាប់ ក្នុងអត្រាខ្ពស់ដល់ទៅ ១០០ ភាគរយ ព្រមទាំងបង្កការខាតបង់ធ្ងន់ធ្ងរដល់អ្នកចិញ្ចឹមជ្រូក។ យ៉ាងណាក៏ដោយ ក្រសួងបញ្ជាក់ថា ជំងឺនេះមិនប៉ះពាល់ដល់មនុស្សនោះទេ។ ជំងឺប៉េស្តជ្រូកអាហ្វ្រិកនេះ បានផ្ទុះឡើងនៅខេត្តរតនៈគិរី តាំងពីថ្ងៃទី២២ មីនា មកម្ល៉េះ ហើយជ្រូកប្រមាណ ៤០០ ក្បាល ត្រូវបានសម្លាប់ ខណៈកំពុងរីករាលដាលខ្លាំងនៅប្រទេសវៀតណាមភាគខាងជើង និងនៅប្រទេសចិន៕	2019-04-05T23:08:00+07:00	rfa.org	https://www.rfa.org/khmer/news/health/swine-flu-in-Ratanakiri-04052019120803.html
a1a130c3-dec8-4017-b7fd-3476593847aa	អាជ្ញាធរតៃវ៉ាន់នឹងផាកពិន័យអ្នកដំណើរដែលនាំផលិតផលសាច់ជ្រូកពីកម្ពុជា	អាជ្ញាធរកោះតៃវ៉ាន់ ហាមអ្នកដំណើរនាំផលិតផលសាច់ជ្រូកពីប្រទេសកម្ពុជាចូលទឹកដីកោះមួយនេះ ដើម្បីបង្ការការឆ្លងរាលដាលជំងឺប៉េស្តជ្រូកអាហ្វ្រិក នៅក្នុងស្រុក។ ផែនការផាកពិន័យនេះ ធ្វើឡើងមួយថ្ងៃ បន្ទាប់ពីក្រសួងកសិកម្មកម្ពុជា កាលពីថ្ងៃទី៣ មេសា បានរកឃើញជំងឺប៉េស្តជ្រូកអាហ្វ្រិក ឬហៅតាមឈ្មោះសកលថា African Swine Fever កើតមាននៅកម្ពុជា ជាលើកដំបូង នៅក្នុងខេត្តរតនគីរី ជាប់ព្រំដែនវៀតណាម ដែលនៅទីនោះជំងឺប៉េស្តជ្រូកអាហ្វ្រិកបានសម្លាប់ ជូ្រកអស់៤០០ក្បាល។ សារព័ត៌មាន តៃវ៉ាន់ ញូវស៍ (Taiwan News) រាយការណ៍ថា អាជ្ញាធរនៃការិយាល័យត្រួតពិនិត្យសុខភាពសត្វ និងរុក្ខជាតិ តៃវ៉ាន់ (Taiwan's Bureau of Animal and Plant Health Inspection and Quarantine (BAPHIQ)) ចេញវិធានការផាកពិន័យអ្នកដំណើរទាំងឡាយណា ដែលល្មើសបម្រាមនាំផលិតផលសាច់ជ្រូកពីកម្ពុជា ចូលកោះតៃវ៉ាន់។ ទឹកប្រាក់ផាកពិន័យ គឺមានចំនួនរហូតដល់ ២០ម៉ឺនដុល្លារតៃវ៉ាន់ ឬស្មើនឹងជិត ៦ពាន់ ៥រយ (៦.៤៨៩) ដុល្លារសហរដ្ឋអាមេរិក។ ប្រសិនបើមិនបង់ប្រាក់ផាកពិន័យនេះទេ អាជ្ញាធរតៃវ៉ាន់នឹងបណ្ដេញអ្នកដំណើរនោះចេញវិញ ឬមិនអនុញ្ញាតឲ្យចូលទឹកដីកោះតៃវ៉ាន់ឡើយ។ ចំនួនទឹកប្រាក់ផាកពិន័យ ២០ម៉ឺនដុល្លារតៃវ៉ាន់នេះ គឺសម្រាប់អ្នកល្មើសបម្រាបដំបូង។ រីឯអ្នកដំណើរមិនរាងចាល នឹងត្រូវផាកពិន័យដល់ ១លានដុល្លារតៃវ៉ាន់ ដែលស្មើនឹងជាង ៣ម៉ឺន (៣២.៤៤៥) ដុល្លារសហរដ្ឋអាមេរិក។ វិធានការផាកពិន័យនេះ មិនមែនចំពោះតែប្រទេសកម្ពុជាទេ គឺមានប្រទេសវៀតណាម ម៉ុងហ្គោលី និងចិនដែរ ដែលមានរបាយការណ៍ថា កំពុងកើតមានជំងឺប៉េស្តជ្រូកអាហ្វ្រិក។ អាជ្ញាធរតៃវ៉ាន់ត្រួតពិនិត្យយ៉ាងតឹងរ៉ឹងនៅតាមច្រកកំពង់ផែ និងវាលយន្តហោះ លើរាល់វ៉ាលីមកពីប្រទេសទាំងនេះឆ្លងកាត់។ ជាពិសេស វាលយន្តហោះអន្តរជាតិ តៅយួន (Taoyuan) ដែលទទួលអ្នកដំណើរពីភ្នំពេញ និងសៀមរាប។ បន្ថែមលើសនេះទៀត អាជ្ញាធរតៃវ៉ាន់បានតម្រូវឱ្យរាល់រថយន្តដឹកជ្រូក បំពាក់ម៉ាស៊ីនប្រព័ន្ធ ជីភីអេស (GPS) ដើម្បីងាយស្រួលតាមដានចរាចរណ៍ជ្រូកនៅក្នុងប្រទេស។ ម្ចាស់រថយន្ត ឬក្រុមហ៊ុននឹងត្រូវផាកពិន័យ បើមិនធ្វើតាមការណែនេះ។ ដោយឡែកនៅប្រទេសកម្ពុជា ពលរដ្ឋរស់នៅតាមតំបន់ព្រំដែន តែងតែសម្ដែងក្តីព្រួយបារម្ភ អំពីការនាំជ្រូកពីប្រទេសវៀតណាម ដែលកំពុងកើតមានជំងឺប៉េស្តជ្រូកអាហ្វ្រិក ចូលមកកម្ពុជា ដោយមិនសូវមានវិធានការតឹងរ៉ឹងដូចនៅតៃវ៉ាន់ឡើយ៕	2019-04-05T20:15:00+07:00	rfa.org	https://www.rfa.org/khmer/news/health/taiwan-will-fine-travelers-who-bring-in-pork-products-04052019091516.html
50e3bb59-7a3b-442c-8bd4-b05332d66220	មន្រ្តីសុខាភិបាល៖ ឆ្នាំ២០១៨ មានអ្នកជំងឺជាង៨០ម៉ឺននាក់ ទទួលសេវាសម្រាកព្យាបាលជំងឺនៅតាមមន្ទីរពេទ្យ និងមណ្ឌលសុខភាពរដ្ឋទូទាំងខេត្តតាកែវ	ក្នុងរយៈពេលពេញមួយឆ្នាំ២០១៨កន្លងមកនេះ មានអ្នកជំងឺប្រមាណជាង៨០ម៉ឺននាក់ បានមកពិគ្រោះជំងឺ និងមកទទួលសេវាពិនិត្យ សម្រាកព្យាបាលសុខភាពនៅតាមមណ្ឌលសុខភាព និងមន្ទីរពេទ្យបង្អែកនានា នៅទូទាំងខេត្តតាកែវ។ លោកវេជ្ជបណ្ឌិត នុត ស៊ីណាត ប្រធានមន្ទីរសុខាភិបាលខេត្តតាកែវ បានប្រាប់ភ្នាក់ងារព័ត៌មាន Fresh News ឱ្យដឹងថា ក្នុងរយៈពេញមួយឆ្នាំ ២០១៨កន្លងមកនេះ នៅតាមមណ្ឌលសុខភាព និងមន្ទីរពេទ្យបង្អែករបស់រដ្ឋនៅក្នុងខេត្តតាកែវ បានពិនិត្យពិគ្រោះជំងឺក្រៅ និងសម្រាកព្យាបាលជំងឺ មានចំនួន៨៥,០០៩១ករណី បើគិតជាចំនួនលើក នៃការមកមកពិនិត្យ ពិគ្រោះជំងឺគឺស្នើនិង០,៧៨ដង ក្នុងប្រជាពលរដ្ឋម្នាក់ៗក្នុងមួយឆ្នាំ។ ការពិនិត្យព្យាបាលជំងឺជូនប្រជាពលរដ្ឋក្រីក្រ ដែលមានការគាំទ្រពីកម្មវិធីមូលនិធិសមធម៌ ដែលផ្ដល់ដោយរាជរដ្ឋាភិបាល និងដៃគូរអភិវឌ្ឍន៍មាន ចំនួន៤៧១៣ករណី និងទទួលបានការលើកលែងលើការបង់ថ្លៃសេវា តាមគោលនយោបាយ របស់រាជរដ្ឋាភិបាលមានចំនួន ៣៤២ករណីយ៏។ លោកវេជ្ជបណ្ឌិត នុត ស៊ីណាត បានបន្តថា មួយឆ្នាំទៅមួយឆ្នាំស្រ្តីមានគភ៌មកទទួលការថែទាំ និងពិនិត្យមុនពេលសម្រាលបុត្រ កាន់តែមានការកើនឡើងជាលំដាប់ ដោយឡែកសម្រាប់ឆ្នាំ២០១៨កន្លងមកនេះ មានស្រ្តីមានគភ៌ប្រមាណជិត៩០ភាគរយ ក្នុងចំណោមស្រ្តីមានគភ៌ ចំនួន២១,៤៣៨នាក់ បានចូលមកពិនិត្យ ថែទាំផ្ទៃពោះមុនពេលសម្រាលបុត្រ។ ចំពោះការមកសម្រាលបុត្រនៅតាមមណ្ឌលសុខភាព និងមន្ទីរពេទ្យបង្អែករបស់រដ្ឋមានចំនួន ១៧,២០១៦នាក់ ដែលស្មើនិង៨០ភាគរយ ដោយក្នុងនោះកាលសម្រាលដោយវះកាត់មានចំនួន៦៧៨នាក់ ស្មើរនិង៣.១៦ភាគរយ។ លោកប្រធានមន្ទីរសុខាភិបាលខេត្តតាកែវ រំពឹងថា ក្នុងឆ្នាំ២០១៩នេះ កំណើនប្រជាពលរដ្ឋដែលចូលមកពិគ្រោះ សម្រាកព្យាបាលនៅ តាមមណ្ឌលសុខភាព និងមន្ទីរពេទ្យបង្អែករបស់រដ្ឋពិតជាមានការកើនឡើងជាក់ជាពុំខានព្រោះបច្ចុប្បន្ននេះ សេវាសុខាភិបាលរបស់រដ្ឋកាន់តែ មនាការកែលម្អជាពិសេសយើងមានឧបករណ៍ទំនើប និងមានគ្រូពេទ្យឯកទេស សម្រាប់ព្យាបាលអ្នកជំងឺហើយ ម្យ៉ាងទៀតអាកប្បកិរិយារបស់គ្រូពេទ្យ ចំពោះអ្នកជំងឺក៏មានការប្រែប្រួលជាងមុនដែល ពោលគ្រូពេទ្យតែងតែយកចឹត្តទុកដាក់ និងប្រើប្រាស់សំដីសមរម្យអ្នកជំងឺ ដូចនៅមន្ទីរពេទ្យឯកជននានាដូច្នោះដែរ៕	2019-04-05T18:34:00+07:00	freshnewsasia.com	https://m.freshnewsasia.com/index.php/en/localnews/118291-2019-04-05-04-34-13.html
cf55083b-249c-49d4-a29e-93b9fd3e61a6	BREAKING NEWS: ក្រសួងកសិកម្ម៖ ជំងឺប៉េស្តជ្រូកអាហ្វ្រិកបានរាលដាលដល់ប្រទេសកម្ពុជាហើយ នាំឲ្យសត្វជ្រូកជាច្រើនក្បាលនៅខេត្តរតនគីរី ងាប់ជាបន្តបន្ទាប់ (Video inside)	ជំងឺប៉េស្តជ្រូកអាហ្វ្រិក ដែលបានកើតឡើងនៅប្រទេសវៀតណាម ដែលបានសម្លាប់សត្វជ្រូករាប់សិបក្បាល បានរីករាលដាលមកដល់ប្រទេសកម្ពុជាហើយ ដោយជំងឺនេះ ត្រូវបានមន្ត្រីរកឃើញកើតមានឡើង នៅក្នុងភូមិមួយរបស់ស្រុកអូរយ៉ាដាវ ខេត្តរតនគិរី ជាប់ព្រំដែនប្រទេសវៀតណាម។ យោងតាមមន្ដ្រីជាន់ខ្ពស់ក្រសួងកសិកម្ម រុក្ខាប្រមាញ់ និងនេសាទ បានបញ្ជាក់ថា ចាប់តាំងពីករណីនេះឆ្លងចូលមកខេត្តរតនគិរី កាលពីថ្ងៃទី២២ ខែមីនា ឆ្នាំ២០១៩ រហូតមកដល់ថ្ងៃនេះ បានសម្លាប់សត្វជ្រូកប្រមាណ៤០០ក្បាល។ ទាំងមន្រ្តីសាលាខេត្តរតនគីរី និងក្រសួងកសិកម្ម បានបញ្ជាក់ថា ជំងឺប៉េស្ដ ជ្រូកអាហ្រ្វិក នៅខេត្តរតនគិរីនេះ មិនមែនមកពីការនាំសត្វជ្រូក ចូលពីប្រទេស វៀតណាមឡើយ ដោយសារខេត្តនេះ ពុំមានការអនុញ្ញាតឲ្យនាំចូលសត្វជ្រូកឡើយ ប៉ុន្តែអាចដោយសារក្រុមជនជាតិវៀតណាម បានដឹកបន្លែ និងសាច់គ្រប់ ប្រភេទមកលក់ ក្នុងខេត្តនេះទើបឆ្លងជំងឺទៅសត្វជ្រូកនៅកម្ពុជា។ លោក សូយ សូណា ប្រធានមន្ទីរកសិកម្មខេត្តរតនគីរី បានបញ្ជាក់ថា នៅខេត្តរតនគីរី មិនមានការនាំចូលសត្វជ្រូកពីប្រទេសវៀតណាមនោះទេ ហើយសត្វជ្រូកដែលកើតជំងឺនេះ គឺកើតទៅលើសត្វជ្រូករបស់បងប្អូនជនជាតិ ដែលព្រលែងនៅក្នុងភូមិ តែយ៉ាងណានោះមន្រ្តីកំពុងចុះស្រាវជ្រាវជាបន្ទាន់ហើយ។ ជំងឺប៉េស្តជ្រូកអាហ្វ្រិក ដែលរដ្ឋាភិបាលវៀតណាម និងរដ្ឋាភិបាលឡាវ បាននិងកំពុងមានវិធានការទប់ស្កាត់យ៉ាងខ្លាំងក្លានោះ ត្រូវបានមន្ដ្រីរបស់កម្ពុជា រកឃើញកើតមានឡើង នៅក្នុងភូមិសោមកានិញ ឃុំសោមធំ ស្រុកអូរយ៉ាដាវ ខេត្តរតនគិរី ប៉ុន្ដែបញ្ហានេះត្រូវបានក្រសួងកសិកម្ម និងអាជ្ញាធរបាននិងកំពុងមានវិធានការជាបន្ទាន់ ដើម្បីទប់ស្កាត់ការរីករាលដាល នៃជំងឺប្រភេទនេះ។ យ៉ាងណាក៏ដោយ មន្ដ្រីជាន់ខ្ពស់ក្រសួងសុខាភិបាល និងជាអ្នកនាំពាក្យ លោក លី សុវណ្ណ បានអះអាងថា ជំងឺនេះមិនប៉ះពាល់ និងឆ្លងដល់មនុស្សនោះឡើយ ដូច្នេះសូមអំពាវនាវ ដល់ប្រជាពលរដ្ឋទាំងអស់ កុំឲ្យមានការព្រួយបារម្ភ។ ទន្ទឹមនឹងចំណាត់ការនៃការទប់ស្កាត់ជំងឺមួយនេះ កាលពីថ្ងៃទី០២ ខែមេសា ឆ្នាំ២០១៩ រដ្ឋមន្ដ្រីក្រសួងកសិកម្ម លោក វេង សាខុន ក៏បានចេញសេចក្ដីប្រកាស ពីការកំណត់តំបន់ផ្ទុះជំងឺប៉េស្តជ្រូក អាហ្វ្រិក នៅក្នុងភូមិសោមកានិញផងដែរ។ បើតាមលោករដ្ឋមន្ដ្រី ក៏បានបញ្ជាក់ផងដែរថា ជំងឺនេះមិនឆ្លង និងប៉ះពាល់ដល់មនុស្សទេ ប៉ុន្ដែបណ្ដាលឲ្យជ្រូកឈឺ និងងាប់ដែលមានអត្រាខ្ពស់ រហូតទៅដល់១០០ភាគរយឯណោះ។ ជាមួយគ្នានេះ លោករដ្ឋមន្ដ្រី ក៏បានបញ្ជាក់ផងដែរថា ការចិញ្ចឹម ទិញលក់ និងដឹកជញ្ជូនសត្វជ្រូក សាច់ជ្រូក និងផលិតផលដែលមានដើមកំណើតពីសត្វជ្រូក គ្រប់ប្រភេទ ក្នុងតំបន់ផ្ទុះជំងឺនេះត្រូវផ្អាកជាបណ្ដោះអាសន្ន។ បន្ថែមពីលើសេចក្ដីប្រកាសរបស់រដ្ឋមន្ដ្រីកសិកម្ម នៅព្រឹកថ្ងៃទី០៥ ខែមេសា ឆ្នាំ២០១៩នេះ លោក តាន់ ផាន់ណារ៉ា ប្រតិភូរាជរដ្ឋាភិបាល និងជាអគ្គនាយក នៃអគ្គនាយកដ្ឋានសុខភាពសត្វ និងផលិតកម្មសត្វ បានបញ្ជាក់ថា វិធានការចំពោះមុខនេះ ក្រសួងបានប្រមូលទិញសត្វជ្រូក នៅកន្លែងផ្ទុះជំងឺ ប្រមាណ១០០ក្បាល យកទៅសម្លាប់ និងដុតបំផ្លាញចោល ហើយមានវិធានការទប់ស្កាត់ ចរាចរណ៍ជ្រូក ក្នុងរង្វង់៣គីឡូម៉ែត្រ ហើយតាមដានស្រាវជ្រាវបន្ដទៀត ក្នុងរង្វង់១០គីឡូម៉ែត្រ។ យោងតាមស្ថិតិរបស់សមាគមអ្នកចិញ្ចឹមសត្វ បានឲ្យដឹងថា ក្នុងមួយថ្ងៃកម្ពុជាទទួលទានសាច់ជ្រូក ពី៤០០០ ទៅ៥០០០ក្បាល ហើយអាចនាំចូលពី១០០០ ទៅ២០០០ក្បាល៕	2019-04-05T18:10:00+07:00	freshnewsasia.com	https://m.freshnewsasia.com/index.php/en/localnews/118284-2019-04-05-04-10-36.html
c8306048-c6f8-49cd-bc1e-f325582a65dd	ករណីដំបូងហើយនៅកម្ពុជាផ្ទុះជំងឺប៉េសជ្រូកអាហ្វ្រិក ក្នុងខេត្តរតនគិរី ងាប់ជ្រូក៥០០ក្បាល	ភ្នំពេញ ៖ ជំងឺប៉េសជ្រូកអាហ្វ្រិក ត្រូវបានរកឃើញមានផ្ទុះមួយករណី នៅខេត្តរតនគិរី នៃប្រទេសកម្ពុជាហើយ វីរុសនេះ ត្រូវបានគេរកឃើញនៅក្នុងកសិដ្ឋានចិញ្ចឹមជ្រូកដោយវិទ្យាស្ថានស្រាវជ្រាវសុខភាព និងផលិតកម្មសត្វជាតិនៅរាជធានីភ្នំពេញ ។ របាយការណ៍បានលើកឡើងថា ការផ្ទុះត្រូវជំងឺប៉េសជ្រូកអាហ្វ្រិក នៅខេត្តរតនគីរី ដែលជាប់ព្រំដែនប្រទេសវៀតណាមនេះ បានកើតឡើងតាំងពីថ្ងៃទី ២២ ខែមីនា ឆ្នាំ ២០១៩ មកម្ល៉េះ រហូតមកដល់ថ្ងៃនេះ ជ្រូកចំនួន៤០០ក្បាលបានងាប់ ហើយជ្រូកសង្ស័យចំនួន១០០ក្បាលទៀត ត្រូវបានងាប់ និងកំទេចចោល ។ នៅព្រឹកថ្ងៃទី០៥ មេសា នេះ លោក តាន់ ផាន់ណារ៉ា ប្រតិភូរាជរដ្ឋាភិបាល និងជាអគ្គនាយក នៃអគ្គនាយកដ្ឋានសុខភាពសត្វ និងផលិតកម្មសត្វ បានបញ្ជាក់ថា ពិតជាមានករណីផ្ទុះប៉េសជ្រូកអាហ្វ្រិក នៅកសិដ្ឋានមួយ នៅក្នុងភូមិសោមកានិញ ស្ថិតក្នុងឃុំសោមធំ ស្រុកអូយ៉ាវដាវ ខេត្តរតនគិរី ពិតប្រាកដមែន ដែលក្នុងនោះមានជ្រូក៤០០ក្បាលងាប់ និងសល់ប្រមាណជាង១០០ក្បាលនឹងកំទេចចោលថ្ងៃនេះ ដែលសត្វជ្រូកទាំងនេះត្រូវបានដឹកនាំចូលពីប្រទេសវៀតណាម ។ ហើយមានវិធានការទប់ស្កាត់ ចរាចរណ៍ជ្រូក ក្នុងរង្វង់៣គីឡូម៉ែត្រ ហើយតាមដានស្រាវជ្រាវបន្ដទៀត ក្នុងរង្វង់១០គីឡូម៉ែត្រ។ សូមបញ្ជាក់ថា កាលពីថ្ងៃទី០២ មេសា ២០១៩ រដ្ឋមន្ដ្រីក្រសួងកសិកម្ម លោក វេង សាខុន ក៏បានចេញសេចក្ដីប្រកាស ពីការកំណត់តំបន់ផ្ទុះជំងឺប៉េស្តជ្រូក អាហ្វ្រិក នៅក្នុងភូមិសោមកានិញផងដែរ ។ បើតាមលោករដ្ឋមន្ដ្រី ក៏បានបញ្ជាក់ថា ជំងឺនេះមិនឆ្លង និងប៉ះពាល់ដល់មនុស្សទេ ប៉ុន្ដែបណ្ដាលឲ្យជ្រូកឈឺ និងងាប់ដែលមានអត្រាខ្ពស់ រហូតទៅដល់១០០ភាគរយឯណោះ ។ តែទោះជាយ៉ាងណា ការចិញ្ចឹម ទិញលក់ និងដឹកជញ្ជូនសត្វជ្រូក សាច់ជ្រូក និងផលិតផលដែលមានដើមកំណើតពីសត្វជ្រូក គ្រប់ប្រភេទ ក្នុងតំបន់ផ្ទុះជំងឺនេះត្រូវផ្អាកជាបណ្ដោះអាសន្ន ។ សូមជម្រាបថា យោងតាមស្ថិតិរបស់សមាគមអ្នកចិញ្ចឹមសត្វ បានឲ្យដឹងថា ក្នុងមួយថ្ងៃកម្ពុជា ទទួលទានសាច់ជ្រូក ពី៤០០០ ទៅ៥០០០ក្បាល ហើយអាចនាំចូលពី១០០០ទៅ២០០០ក្បាល ពីប្រទេសជិតខាង ។ ការផ្ទុះជំងឺប៉េសជ្រូកអាហ្វ្រិក នៅខេត្តរតនគិរីនេះ មហាជនក៏មានការស្ដីបន្ទោសទៅលើមន្ដ្រីពាក់ព័ន្ធតាមព្រំដែនកម្ពុជា-វៀតណាម ជាពិសេសអង្គភាពប្បសុសត្វ នៅតាមព្រំដែនខេត្តរតនគិរី ដែលអនុញ្ញាតឲ្យឈ្មួញដឹកនាំចូលសត្វជ្រូកដែលមានជំងឺ ដោយពុំមានការត្រួតពិនិត្យឲ្យបានច្បាស់លាស់ ៕	2019-04-05T12:03:55+07:00	kbnnews.com	https://kbn.news/archives/120409
d38adcf4-74b5-443a-94be-89505bd99ae5	អាជ្ញាធររាជធានីភ្នំពេញ អំពាវនាវដល់គ្រូពេទ្យ ត្រូវយកចិត្ដទុកដាក់ខ្ពស់លើអ្នកជំងឺ និងគ្រួសារអ្នកជំងឺ ព្រោះពួកគាត់សុទ្ធតែជាអ្នកមានទុក្ខ	លោកស្រី កែវ សុខពិសី អភិបាលរងរាជធានីភ្នំពេញ បានថ្លែងអំពាវនាវដល់គ្រូពេទ្យទាំងអស់នៅក្នុងរាជធានីភ្នំពេញ ត្រូវបន្ដពង្រឹងនូវគុណភាពព្យាបាល និងប្រកាន់ខ្ជាប់នូវក្រមសីលធម៌វិជ្ជាជីវៈ ក្នុងការថែរក្សា និងព្យាបាលអ្នកជំងឺ ។ លោកស្រី ក៏បានឡើងផងដែរថា ខណៈដែលប្រជាពលរដ្ឋ គាត់ឈឺ និងមានសមាជិកគ្រួសារណាម្នាក់ឈឺ បញ្ជូនមកមន្ទីរពេទ្យ គ្រួសារអ្នកជំងឺតែងតែសួរនាំបញ្ជាក់ហេតុផលជាច្រើនពីអាការៈរោគ ការព្យាបាល ចង់ដឹងពីប្រសិទ្ធិភាពភ្លាមៗ ដោយសារមានភាពភ័យខ្លាចបាត់បង់សមាជិកគ្រួសាររបស់គាត់ ដែលពេលខ្លះក៏មានពាក្យសម្តីប៉ះទង្គិចបន្ដិចបន្ដួច ដូច្នេះក្នុងនាមយើងជាគ្រូពេទ្យ មិនត្រូវប្រកាន់ទេ តែត្រូវពន្យល់ណែនាំជូនពួកគាត់ ឱ្យបានក្បោះក្បាយ។ ការថ្លែងដូច្នេះ របស់លោកស្រីអភិបាលរងរាជធានីភ្នំពេញ បានធ្វើឡើង ក្នុងឱកាសអញ្ជើញបើកសន្និបាតបូកសរុបការងារឆ្នាំ២០១៨ និងលើកទិសដៅឆ្នាំ២០១៩ របស់មន្ទីរសុខាភិបាល រាជធានីភ្នំពេញ នៅថ្ងៃទី០៤ ខែមេសានេះ។ លោកស្រីបញ្ជាក់ទៀតថា «អ្នកជំងឺ និងបងប្អូនអ្នកជំងឺ គឺគាត់សុទ្ធតែមនុស្សដែលមានទុក្ខ គាត់មករកយើង ដើម្បីឱ្យយើងជួយ អញ្ចឹងបើមានការប្រើពាក្យសម្តីខុសឆ្គង សូមកុំប្រកាន់គាត់ ក្នុងនាមយើងជាបដិសណ្ឋាកិច្ច យើងត្រូវបំពេញតម្រូវការជូនគាត់ ឱ្យមានភាពល្អប្រសើរ»។ ទន្ទឹមនឹងនោះ លោកស្រីបន្ថែមថា តែទោះជាយ៉ាង កន្លងមកនេះ ឃើញថាវិស័យសុខាភិបាលកម្ពុជាយើង មានការរីកចម្រើនជាច្រើន គួរឱ្យកក់សម្គាល់ ដែលបានបម្រើសេវាសុខភាពសាធារណៈជូនដល់ប្រជាពលរដ្ឋមានភាពល្អប្រសើរទូទាំងប្រទេស ជាពិសេសនៅតាមជនបទដាច់ស្រយាល ។ ព្រមជាមួយគ្នានោះ ប្រធានមន្ទីរសុខាភិបាលរាជធានីភ្នំពេញ លោកវេជ្ជបណ្ឌិត ងី មានហេង បានបញ្ជាក់ពីសមិទ្ធភាពជាច្រើនក្នុងឆ្នាំ២០១៨ និងប្ដេជ្ញាលើកទិសដៅឆ្នាំ២០១៩នេះ ឱ្យកាន់តែមានល្អប្រសើរបន្ថែមទៀត ក្នុងការលើកកម្ពស់ សុខភាពប្រជាពលរដ្ឋទូទៅ ក្នុងនោះ មានសុខភាពមាតា-ទារក កុមារ និងអាហារូបត្ថម្ភលើស្រ្ដី និងកុមារ និងបញ្ហាសុខភាពសាធារណៈជាច្រើនទៀត ។ ក្នុងឱកាសនោះ លោកស្រីអភិបាលរងនៃគណៈអភិបាលរាជធានីភ្នំពេញ ក៏បានកោតសរសើរ ចំពោះថ្នាក់ដឹកនាំក្រសួងសុខាភិបាល ជាពិសេសមន្ទីរសុខាភិបាលរាជធានីភ្នំពេញ និងមន្ដ្រីសុខាភិបាលទាំងអស់ ដែលបានខិតខំប្រឹងប្រែងលះបង់អស់កម្លាំងកាយចិត្ដ និងប្រាជ្ញា ឱ្យសម្រេចបាននូវរាល់ស្នាដៃជាច្រើន ក្នុងការផ្ដល់សេវាពិនិត្យ និងព្យាបាលជំងឺជូនប្រជាពលរដ្ឋប្រកបដោយគុណភាព គុណធម៌ និងប្រសិទ្ធិភាព និងបានឆ្លើយតប ទៅតាមតម្រូវការចាំបាច់ ក្នុងការលើកកម្ពស់សុខភាព សំដៅចូលរួមចំណែកក្នុងការលើកស្ទួយជីវភាពរស់នៅរបស់ប្រជាពលរដ្ឋ ពីមួយថ្ងៃទៅមួយថ្ងៃឱ្យកាន់ប្រសើរឡើងថែមទៀត៕	2019-04-05T02:57:00+07:00	freshnewsasia.com	https://m.freshnewsasia.com/index.php/en/localnews/118245-2019-04-04-12-57-07.html
3c3e822f-5595-40c0-a574-1098d011eb3b	ក្រសួងសុខាភិបាល ជូនដំណឹងស្តីពីការបង្ការជំងឺ និងបញ្ហាសុខភាព ក្នុងអំឡុងបុណ្យចូលឆ្នាំខ្មែរប្រពៃណីជាតិ (Video inside)	ក្រសួងសុខាភិបាល នៅថ្ងៃទី៤ ខែមេសា ឆ្នាំ២០១៩នេះ បានចេញសេចក្តីជូនដំណឹងស្តីពី ការបង្ការជំងឺ និងបញ្ហាសុខភាព ក្នុងអំឡុងបុណ្យចូលឆ្នាំខ្មែរប្រពៃណីជាតិ។ នេះបើតាមសេចក្តីជូនដំណឹងរបស់ក្រសួងសុខាភិបាលដែលអង្គភាពព័ត៌មាន Fresh News ទទួលបាន។ កន្លងមកក្រសួងធ្លាប់បានចេញសេចក្តីប្រកាសជម្រាបជូនសាធារណជនទាំងអស់ អំពីការបង្ការករណ៍ពុលអាហារ និងករណីពុលស្រាជាច្រើនលើករួចមកហើយ ក៏ប៉ុន្តែក្រសួងសុខាភិបាល បានសង្កេតឃើញថា មានករណីពុលចំណីអាហារ និងករណីពុលស្រា នៅតែបន្តកើតឡើងនៅតាមសហគមន៍នៃបណ្តាខេត្តមួយចំនួន។ តាមសេចក្តីជូនដំណឹង បានឱ្យដឹងថា នៅក្នុងអំឡុងឆ្នាំ២០១៨កន្លងមកនេះ មានករណីពុលចំណីអាហារសរុបចំនួន១៩លើក មានអ្នកពុល សរុបចំនួន៨៥២នាក់ ក្នុងនោះស្លាប់សរុបចំនួន១៣នាក់ និងពុលស្រាចំនួន៥លើក ដោយមានអ្នកពុលស្រា ២០៦នាក់ ក្នុងនោះស្លាប់១២នាក់។ ជាងនេះទៅទៀតនៅក្នុងអំឡុងឆ្នាំ២០១៩ត្រឹមខែមីនា មានករណីពុលចំណីអាហារសរុប ចំនួន៦លើក ដោយមានអ្នកពុលសរុបចំនួន២៤៦នាក់ ក្នុងនោះស្លាប់២នាក់។ លោកសាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល ក៏ប្រកាសធ្វើការរំលឹក ជូនដល់ប្រជាជនទាំងអស់ឱ្យមានការប្រុងប្រយ័ត្នខ្ពស់ បើបញ្ហាសុខភាពដែលអាចកើតមាន ក្នុងអំឡុងពិធីបុណ្យចូលឆ្នាំខ្មែរប្រពៃណីជាតិ ដែលស្របគ្នាជាមួយ និងអាកាសធាតុនៅលើផ្ទៃ ប្រទេសកម្ពុជាមានការកើនកំដៅខ្លាំង ជាពិសេសទៅលើការបរិភោគចំណីអាហារ និងភេសជ្ជៈការរៀបចំអាហារ ការទុកដាក់មិនត្រឹមត្រូវ ដើម្បីជៀសផុតពីបញ្ហាឈឺពោះ ក្អួត រាករួស ដែលបណ្តាលមកពីការបរិភោគចំណីអាហារមិនមានអនាម័យ អាហារជួរ ផ្អូម ឬការពុលស្រាបណ្តាល មកពីការទិញស្រាមកពិសា ដែលជាស្រាបានបិត ឬបានបិត ដោយមិនមានលក្ខណៈបច្ចេកទេសត្រឹមត្រូវ ជាដើម។ បន្ថែមលើនេះ លោកសាស្ត្រចារ្យ ម៉ម ប៊ុនហេង ក៏បានលើកទឹកចិត្តគ្រប់ៗគ្នា ឱ្យចូលរួមអនុវត្តនូវវិធានការប្រុងប្រយ័ត្ន រួមទាំងការការពារផ្ទាល់ខ្លួន និងក្រុមគ្រួសាររបស់ខ្លួន ដើម្បីជៀសផុតពីបញ្ហាទាំងនេះ ជាពិសេសលើការពុលចំណីអាហាររួមមានទី១៖ ប្រើប្រាស់ទឹកស្អាត និងម្ហូបអាហារដែលស្អាត និងឆ្អិនជានិច្ច, ទី២៖ ត្រូវលាងដៃនឹងសាប៊ូ មុនពេលនិងអំឡុងពេលរៀបចំម្ហូបអាហារ មុនបរិភោគ មុនពេលបញ្ចកកូន និងក្រោយបន្ទោរបង់, ទី៣៖ អាហារត្រូវគ្របជានិច្ច ដើម្បីជៀសវាងរុយរោម, ទី៤៖ ពិនិត្យមើលចំណីអាហារ ដែលអាចនឹងជូរផ្អូម, ទី៤៖ លាងសំអាតបន្លែផ្លែឈើជាមួយទឹកស្អាតមុនបរិភោគ, ទី៦៖ សំអាតសម្ភារប្រើសម្រាប់ចម្អិនម្ហូបអាហារឱ្យបានត្រឹមត្រូវ, ទី៧៖ ចម្អិនអាហារឱ្យបានឆ្អិនល្អ ជាពិសេស សាច់ សត្វស្លាប ស៊ុត និងអាហារសមុទ្រ, ទី៨៖ ទុកដាក់ចំណីអាហារឆៅ និងឆ្អិនដាច់ដោយឡែកពីគ្នា, ទី៩៖ កុំរក្សាទុកអាហារក្នុងកំដៅធម្មតា លើសពី២ម៉ោង, ទី១០៖ មិនត្រូវរក្សាទុកអាហារជាច្រើនថ្ងៃទេ ទោះជាស្ថិតក្នុងកម្រិតសីតុណ្ហភាពសុវត្ថិភាពក៏ដោយ យើងរក្សាទុកអាហារ ក្នុងប្រព័ន្ធត្រជាក់ គឺត្រូវឱ្យនៅក្រោមសីតុណ្ហភាព៥អង្សាសេ បើយើងរក្សាទុកអាហារក្នុងប្រព័ន្ធកំដៅ គឺត្រូវឱ្យលើសពីសីតុណ្ហភាព៦០អង្សាសេ និងទី១១៖ កុំប្រើប្រាស់ចំណីអាហារហួសកាលកំណត់ប្រើប្រាស់។ បើមានបញ្ហានៃការពុលអាហារ ឬមានរោគសញ្ញានៃការពុលស្រាដូចជា៖ ឈឺក្បាល ក្អួត, ឈឺពោះ វិលមុខ ស្រវាំងភ្នែក សន្លប់ ប្រកាច់ ពិបាកដកដង្ហើម សូមស្វែងរកការពិនិត្យ និងព្យាបាល ជាបន្ទាន់នៅមណ្ឌលសុខភាព ឬទៅមន្ទីរពេទ្យដែលនៅជិតផ្ទះរបស់លោកអ្នក។ ជាមួយគ្នានេះដែរ ក្រសួងសុខាភិបាល សូមណែនាំចំពោះមនុស្សពេញវ័យទាំងអស់ សូមកុំពិសាគ្រឿងស្រវឹងក្នុងពេលបើកបរ ឬក្នុងពេលបញ្ហាគ្រឿង ម៉ាស៊ីន។ សូមបើកបរដោយមានការប្រុងប្រយ័ត្ន ពាក់ខ្សែក្រវ៉ាត់ជាប់ជានិច្ចក្នុងពេលបើកបរ កុំបើកបរលឿនពេក និងប្រកាន់ខ្ជាប់នូវច្បាប់ចរាចរ ដើម្បីរួមគ្នាបញ្ចៀសឱ្យបាននូវគ្រោះថ្នាក់ចរាចរនៅលើដងផ្លូវសាធារណៈដោយសារតែការធ្វេសប្រហែស បើកបរលឿនពេក និងមិនគោរពច្បាប់បើកបរជាដើម។	2019-04-04T23:41:00+07:00	freshnewsasia.com	https://m.freshnewsasia.com/index.php/en/localnews/118211-2019-04-04-09-41-31.html
c355553b-eaba-4b45-a859-eae9a6cd8c80	ក្រសួងសុខាភិបាលណែនាំពីវិធានការការពារជំងឺក្នុងអំឡុងបុណ្យចូលឆ្នាំ	ក្រសួងសុខាភិបាល ណែនាំពីវិធានការបង្ការជំងឺ ក្នុងអំឡុងបុណ្យចូលឆ្នាំខ្មែរខាងមុខ។ សេចក្ដីជូនដំណឹងរបស់ក្រសួងសុខាភិបាលនៅថ្ងៃទី៤ ខែមេសានេះ បានក្រើនរំលឹកឱ្យប្រជាពលរដ្ឋប្រុងប្រយ័ត្នខ្ពស់លើបញ្ហាសុខភាព រួមមាន ការពុលអាហារ និងស្រា ក្នុងអំឡុងពេលអបអរពិធីបុណ្យចូលឆ្នាំខ្មែរខាងមុខ។ សេចក្ដីណែនាំបន្តថាដោយសារ បញ្ហាអាកាសធាតុក្តៅខ្លាំង ការបរិភោគអាហារនិងភេសជ្ជៈ ការចម្អិននិងទុកដាក់អាហារ មិនត្រឹមត្រូវ នោះនឹងបណ្ដាលឱ្យក្អួត រាករូស ជាដើម។ បន្ថែមពីនេះ ពលរដ្ឋត្រូវប្រុងប្រយ័ត្ន ចំពោះអាហារគ្មានអនាម័យ អាហារជូរផ្អូម និងការពុលស្រា ដែលផលិតដោយគ្មានបច្ចេកទេសត្រឹមត្រូវ។ ទន្ទឹមនឹងការណែនាំរបស់ក្រសួងសុខាភិបាល ជុំវិញរឿងម្ហូបអាហារ និងពុលស្រានេះ ក្រសួងក្រសួងកសិកម្ម បានរកឃើញជំងឺប៉េស្តជ្រូកអាហ្វ្រិក ឬ African Swine Fever ជាលើកដំបូង នៅខេត្តរតនគីរី ជាប់ព្រំដែនវៀតណាម។ ក្រសួងកសិកម្មបញ្ជាក់ ថាជំងឺប៉េសជ្រូកអាហ្វ្រិកនេះ បានផ្ទុះឡើង តាំងពីថ្ងៃទី២២ ខែមីនា មកម្ល៉េះ នៅក្នុងខេត្តរតនគីរី ដែលធ្វើឱ្យជ្រូកប្រមាណ ៤០០ក្បាលងាប់។ ជ្រូក ១០០ ក្បាលទៀត ត្រូវសម្លាប់ និងកម្ទេចចោល។ អាស៊ីសេរី នៅមិនទាន់អាចទាក់ទងមន្ត្រីនាំពាក្យក្រសួងកសិកម្ម ដើម្បីសុំបំភ្លឺបន្ថែមករណីនេះ បាននៅឡើយទេ។ ប៉ុន្តែប្រជាពលរដ្ឋរស់នៅតាមតំបន់ព្រំដែន តែងតែសម្ដែងក្តីព្រួយបារម្ភ អំពីការនាំជ្រូកមានជំងឺពីប្រទេសវៀតណាម ចូលមកកម្ពុជា៕	2019-04-04T23:05:00+07:00	rfa.org	https://www.rfa.org/khmer/news/health/Be-careful-of-sickness-during-KNY-04042019115853.html
330ff31b-b082-4649-800f-b534b7ad0442	អ្នកជំងឺក្រិនថ្លើម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក	2019-04-04T17:54:00+07:00	freshnewsasia.com	https://m.freshnewsasia.com/index.php/en/localnews/118148-2019-04-04-03-54-09.html
4e553217-abd8-4b74-8c5f-d090d0205553	កម្ពុជាមានករណីជំងឺប៉េស្តជ្រូកលើកដំបូងនៅខេត្តជាប់ព្រំដែនវៀតណាម	ក្រសួងកសិកម្ម រកឃើញជំងឺប៉េស្តជ្រូកអាហ្វ្រិក ឬ African Swine Fever កើតមាននៅស្រុកខ្មែរ ជាលើកដំបូង នៅខេត្តរតនគីរី ជាប់ព្រំដែនវៀតណាម។ សារព័ត៌មាន (Reuters) ផ្សាយកាលពីថ្ងៃទី ០៣ ខែ មេសា ដកស្រង់ប្រភពពីអង្គការសុខភាពសត្វពិភពលោក ដែលមានមូលដ្ឋាននៅទីក្រុងប៉ារីស ប្រទេសបារាំង (អង្គការ OIE) ដែលដកស្រង់ប្រភពបន្ត ពីក្រសួងកសិកម្មកម្ពុជា បញ្ជាក់ថា ជំងឺប៉េសជ្រូកអាហ្វ្រិកនេះ បានផ្ទុះឡើង តាំងពីថ្ងៃទី២២ ខែ មីនា មកម្ល៉េះ នៅក្នុងខេត្តរតនគីរី ដែលធ្វើឲ្យជ្រូកប្រមាណ ៤០០ ក្បាលងាប់។ ជ្រូក ១០០ក្បាលទៀតត្រូវសម្លាប់និងកម្ទេចចោល។ អាស៊ីសេរី នៅមិនទាន់អាចទាក់ទងមន្រ្តីនាំពាក្យក្រសួងកសិកម្ម ដើម្បីសុំបំភ្លឺបន្ថែមករណីនេះបាននៅឡើយទេ។ ប៉ុន្តែ ក្រសួងកសិកម្ម និងតំណាងសមាគម ព្រមទាំងក្រុមហ៊ុនកសិកម្ម បានបើកកិច្ចពិភាក្សាធំមួយ ក្នុងសិក្សាសាលាថ្នាក់ជាតិ នៅខេត្តកំពង់ចាម រយៈពេល ០៣ថ្ងៃ គឺចាប់ពីថ្ងៃទី ១១ ដល់ថ្ងៃទី ១៣ មីនា ដើម្បីពិនិត្យមើលបញ្ហា ជំងឺប៉េស្តជ្រូកអាហ្វ្រិក ដែលកំពុងរីករាលដាលខ្លាំង នៅប្រទេសវៀតណាមភាគខាងជើង។ ជំងឺប៉េសជ្រូកនេះ ផ្ទុះឡើងនៅខេត្តចំនួន ១៧ នៅទូទាំងប្រទេសវៀតណាម។ ពលរដ្ឋរស់នៅតាមតំបន់ព្រំដែន តែងតែសម្ដែងក្តីព្រួយបារម្ភ អំពីការនាំជ្រូកដែលមានជំងឺពីប្រទេសវៀតណាមចូលមកកម្ពុជា។ ពួកគាត់ នៅអះអាងថា អាជ្ញាធរកម្ពុជា នៅតែបណ្ដោយឱ្យនាំចូលជ្រូកពីវៀតណាម មកកាន់ប្រទេសកម្ពុជា ស្របពេលដែលអាជ្ញាធរវៀតណាមបានសម្លាប់ជ្រូក និងដុតចោល អស់រាប់ពាន់ក្បាល បន្ទាប់ពីរកឃើញថា កើតជំងឺជំងឺប៉េស្តជ្រូកអាហ្វ្រិកនេះ៕	2019-04-04T15:15:00+07:00	rfa.org	https://www.rfa.org/khmer/news/health/first-outbreak-African-Swine-Fever-in-Cambodia-04042019040000.html
6bf7447a-da6d-40f8-a7e1-ae2aaee67a69	ឆ្លងចរន្តអគ្គិសនី! បង្កជាអគ្គិភ័យឆាបឆេះផ្ទះសិប្បកម្មធ្វើកុងម៉ាឈើ អស់១ខ្នង និងផ្ទះជួលមួយខ្នងទៀត	កម្មករផ្សាដែកមិនប្រយ័ត្ន បណ្តាលឲ្យឆ្លងចរន្តអគ្គិសនី បង្កជាអគ្គិភ័យឆាបឆេះឃ្លាំងសិប្បកម្មផលិតកុងម៉ាឈើ របស់ជនជាតិវៀតណាម និងផ្ទះជួលមួយខ្នងទៀត កាលពីល្ងាចថ្ងៃទី៣ ខែមេសា ឆ្នាំ២០១៩ តាមផ្លូវចូលនាយកដ្ឋានលិខិតឆ្លងដែន នៅចំណុចផ្ទះគ្មានលេខ ក្រុមទី៣ ភូមិតាងៅក្រោម សង្កាត់និរោធ ខណ្ឌច្បារអំពៅ ។ ម្ចាស់ផ្ទះឈ្មោះ គីម ភេទប្រុស អាយុ៤១ឆ្នាំ ជនជាតិវៀតណាម មុខរបរបើកសិប្បកម្មធ្វើកុងម៉ា។ មុនពេលកើតហេតុ ខណៈម្ចាស់ផ្ទះមិននៅ អគ្គិភ័យបានឆាបឆេះបណ្តាលមកពីឆ្លងចរន្តអគ្គិសនី ឆាបឆេះឃ្លាំងផលិតកុងម៉ាទាំងស្រុង គិតជាទឹកប្រាក់ប្រមាណ៤០ម៉ឺនដុល្លារ និងរាលដាលឆេះផ្ទះជួលមួយខ្នងទៀត។ ភ្លាមៗនោះ អាជ្ញាធរបានអន្តរាគមន៍ បាញ់ពន្លត់ដោយប្រើប្រាស់ឡានទឹកចំនួន២១គ្រឿងក្នុងនោះរថយន្តពន្លត់អគ្គិភ័យ របស់បញ្ជាការដ្ឋានអង្គរក្សចំនួន៥គ្រឿង, រថយន្តសាលាខណ្ឌច្បារអំពៅមួយ គ្រឿង, រថយន្តស្នងការដ្ឋាននគរបាលរាជធានីភ្នំពេញ ចំនួន១៤គ្រឿង និងរថយន្តក្រុមហ៊ុនស្រាបៀរកម្ពុជាមួយគ្រឿងផងដែរ។ ករណីនេះបណ្ដាលមកពីការឆ្លងចរន្តអគ្គិសនី ដែលពេលនេះនៅពុំទាន់អាច សន្និដ្ឋានពីការខូចខាតបាននៅឡើយទេ គ្រាន់តែជាការប្រាប់របស់ម្ចាស់ផ្ទះ តែប៉ុណ្ណោះថាអស់ប្រមាណ៤០ម៉ឺនដុល្លារ។ ក្នុងពេលកើតហេតុនោះ គេឃើញវត្តមានលោក ចេង មុនីរ៉ា អភិបាលខណ្ឌច្បារអំពៅ និងមន្ត្រីជាច្រើនរូបទៀតចុះអន្តរាគមន៍ភ្លាមៗ ដោយសម្រួល ចរាចរណ៍ដើម្បីឱ្យឡានពន្លត់អគ្គិភ័យបាញ់ពន្លត់៕	2019-04-04T11:14:59+07:00	kbnnews.com	https://kbn.news/archives/120324
62e36985-23e1-444a-bb0c-91f15411b2de	ភាពញៀនគ្រឿងញៀន មិនមែនជាបទឧក្រិដ្ឋ តែជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី២ ខែមេសា៖ បង្ក្រាប១២ករណី ឃាត់ខ្លួន១៦នាក់	យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី០២ ខែមេសា ឆ្នាំ២០១៩នេះ បានបង្ហាញថា កម្លាំងសមត្ថកិច្ចបានបង្ក្រាបចំនួន ១២ករណី ក្នុងនោះមានករណីប្រើប្រាស់១ករណី និងជួញដូរ១១ករណី ឃាត់ខ្លួនជនសង្ស័យចំនួន១៦នាក់។ របាយការណ៍ បានឲ្យដឹងថា លទ្ធផលអនុវត្តច្បាប់ពីថ្ងៃទី១ ខែមករា ដល់ថ្ងៃទី២ ខែមេសា ឆ្នាំ២០១៩ កម្លាំងសមត្ថកិច្ចបានបង្ក្រាបចំនួន ២,០៣៣ករណី ឃាត់មនុស្ស ៤,៣៩៩នាក់ (ស្រី ៣៧២នាក់) ក្នុងនោះមានជនបរទេស ១០៤នាក់ ផងដែរ៕	2019-04-03T03:33:00+07:00	freshnewsasia.com	https://m.freshnewsasia.com/index.php/en/localnews/117915-2019-04-02-13-33-21.html
9af41cbd-a8e7-41cd-b782-573ef3e051b7	ក្រោយសមត្ថកិច្ចចាប់ខ្លួន ផែង វណ្ណៈ, លោក ខាន់ សុវណ្ណ ដែលធ្លាប់ទទួលរងការប្រមាថពីបុគ្គល ផែង វណ្ណៈ ដាក់ពាក្យបណ្តឹងចូលតុលាការប្ដឹង ផែង វណ្ណៈ ចំនួន៥បទល្មើស, ទាមទារសំណង នៃការខូចខាត និងជំងឺចិត្ត ជាង១លានដុល្លារ (Video inside)	លោក ខាន់ សុវណ្ណ ដែលគេស្គាល់ថាអ្នកប្រើប្រាស់បណ្ដាញសង្គមម្នាក់ នៅរសៀលថ្ងៃទី០២ ខែមេសា ឆ្នាំ២០១៩នេះ បានដាក់ពាក្យបណ្ដឹងចូលសាលាដំបូងរាជធានីភ្នំពេញ ដើម្បីប្ដឹងលោក ផែង វណ្ណៈ និងបក្ខពួកចំនួន៥បទល្មើស ព្រមទាំងទាមទារសំណងនៃការខូចខាត និងជំងឺចិត្ត រហូតជាង១លានដុល្លារអាមេរិក។ ទស្សនាវីដេអូខាងក្រោមដែលបុគ្គល ផែង វណ្ណៈ ស្រែកប្រមាថខ្លាំងៗ និងប្រើប្រាស់ពាក្យយ៉ាងអសុរសជាទីបំផុត ដល់លោក លោក ខាន់ សុវណ្ណ និងអ្នកដទៃផ្សេងទៀត។ ទី១៖ ហិង្សាដោយចេតនា ដោយមានស្ថានទម្ងន់ទោស, ទី២៖ គំរាមកំហែងថានឹងសម្លាប់ ដោយមានស្ថានទម្ងន់ទោស, ទី៣៖ បរិហាកេរ្ដិ៍ជាសាធារណៈ, ទី៤៖ ជេរប្រមាថជាសាធារណៈ និងទី៥៖ ការគំរាមកំហែងកេរ្ដិ៍។ លោក ខាន់ សុវណ្ណ ក៏បានស្នើសុំឲ្យតុលាការផ្ដន្ទាទោសលោក ផែង វណ្ណៈ ទៅតាមផ្លូវច្បាប់ ហើយទាមទារសំណងការខូចខាត ចំនួន១លានដុល្លារ និងសំណងជំងឺចិត្ត ចំនួន២០ម៉ឺនដុល្លារ និងការខាតបង់ពេលវេលា សេវាកម្មច្បាប់១ម៉ឺនដុល្លារ។ សូមជម្រាបថា រហូតមកដល់ពេលនេះកម្លាំងអាវុធហត្ថលើផ្ទៃប្រទេសបានបញ្ជូនបុគ្គល ផែង វណ្ណៈ អ្នកលេង Facebook ម្នាក់បង្កអសន្តិសុខដល់សង្គម ដែលត្រូវបានតុលាការ ចេញដីកាឲ្យចូលខ្លួន ពាក់ព័ន្ធនឹងបណ្តឹងមេធាវីតំណាងរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដែលបុគ្គល ផែង វណ្ណៈ នេះបានបង្ហោះលើ Facebook នាំឲ្យសាធារណជនយល់ច្រឡំថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ពាក់ព័ន្ធនឹងឃាតកម្មលើលោក កែម ឡី។ លោក ផែង វណ្ណៈ ត្រូវបានកម្លាំងអាវុធហត្ថលើផ្ទៃប្រទេស សហការជាមួយអាវុធហត្ថខេត្តកណ្តាល ចាប់ឃាត់ខ្លួននៅវេលាម៉ោង១០ព្រឹកថ្ងៃទី០២ ខែមេសា ឆ្នាំ២០១៩នេះ តាមដីការបស់ព្រះរាជអាជ្ញា បញ្ជាឲ្យចូលខ្លួន ដើម្បីសាកសួរពាក់ព័ន្ធនឹងករណី ញុះញង់ឲ្យប្រព្រឹត្តបទឧក្រិដ្ឋជាអាទិ៍ និងបរិហាកេរ្តិ៍ជាសាធារណៈ។ ការចេញដីកាពីសំណាក់ព្រះរាជអាជ្ញា ចាប់ឃាត់ខ្លួន លោក ផែង វណ្ណៈ ធ្វើឡើងបន្ទាប់ពីមេធាវីរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅរសៀលថ្ងៃទី០១ ខែមេសា ឆ្នាំ២០១៩ បានដាក់ពាក្យបណ្តឹងទៅកាន់សាលាដំបូងរាជធានីភ្នំពេញ ដោយប្តឹងលោក ផែង វណ្ណៈ ពីបទប្រើប្រាស់បណ្តាញសង្គម Facebook ផ្សព្វផ្សាយដល់ សាធារណជន គោលបំណងបរិហាកេរ្តិ៍ ជាសាធារណៈលើ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងមានចេតនាពេញទី គោលបំណងញុះញង់ឲ្យប្រព្រឹត្ត បទឧក្រិដ្ឋជាអាទិ៍ ដែលជាអំពើផ្ទុយនឹង បញ្ញត្តិមាត្រា៣០៥ និងបញ្ញត្តិមាត្រា ៤៩៤-៤៩៥ នៃក្រមព្រហ្មទណ្ឌ។ សូមបញ្ជាក់ថា កាលពីល្ងាចថ្ងៃទី២៩ ខែមីនា ឆ្នាំ២០១៩ អង្គភាពព័ត៌មាន Fresh News តាមរយៈមេធាវីរបស់ខ្លួន បានដាក់ពាក្យបណ្តឹងចូល សាលាដំបូងរាជធានីភ្នំពេញ ដើម្បីប្តឹងលោក ផែង វណ្ណៈ ពីបទ «បរិហារ្តិ៍ជាសាធារណៈ» បន្ទាប់ពីជននេះបានចោទប្រកាន់អង្គភាពព័ត៌មាន Fresh News ដោយមិនមានមូលដ្ឋាន។ នៅក្នុងពាក្យបណ្តឹងនេះ អង្គភាពព័ត៌មាន Fresh News បានស្នើសុំដល់ស្ថាប័នតុលាការចាត់វិធានការតាមផ្លូវច្បាប់ឱ្យម៉ឺងម៉ាត់បំផុត ដើម្បីជួយរកយុត្តិធម៌សម្រាប់ អង្គភាពរងគ្រោះ ពាក់ព័ន្ធនឹងការបរិហាកេរ្តិ៍ជាសាធារណៈនេះ ហើយអង្គភាពព័ត៌មាន Fresh News សូមស្នើសុំទាមទារសំណងជំងឺចិត្តចំនួន៥០ម៉ឺនដុល្លារសហរដ្ឋអាមេរិក ដើម្បីប៉ះប៉ូវទៅនឹងការខូចខាតកិត្តិយសដ៏ធ្ងន់ធ្ងរនេះ ដែលបង្កឡើងដោយជននេះ ហើយសំណងទាំងអស់ នឹងប្រគល់ជូនមន្ទីរពេទ្យគន្ធបុប្ផា ដោយគ្មានទុកមួយសេនឡើយ៕	2019-04-02T23:36:00+07:00	freshnewsasia.com	https://m.freshnewsasia.com/index.php/en/localnews/117892-2019-04-02-09-36-19.html
bd1a6c26-5e86-4305-9915-c87a20e2dad3	ឧកញ៉ាគិត ធាង មានជំងឺសួត បញ្ជូនពីពន្ធនាគារប៉េហ្ស៊ី ទៅពេទ្យរុស្ស៊ី	រាជធានីភ្នំពេញ ៖ ប្រភពពីព័ត៌មានក្នុងស្រុកបានអោយដឹងថា នៅព្រឹកថ្ងៃទី២ មេសា ២០១៩នេះ ឧកញ៉ា គិត ធាង ដែលពាក់ព័ន្ធគ្រឿងញៀននៅមជ្ឈមណ្ឌលកម្សាន្ដរ៉ក់នោះ ត្រូវបានបញ្ជូនមកសម្រាកព្យាបាលជំងឺសួត នៅពេទ្យរុស្ស៊ីហើយ ។ ការបញ្ជូនមកសម្រាកពេទ្យរុស្ស៊ីនេះ បន្ទាប់ពីលោកស្រីមេធាវីរបស់ឧកញ៉ាគិត ធាង បានដាក់ពាក្យស្នើសុំទៅលោក កែវ សុធា ព្រះរាជអាជ្ញាអមសាលាដំបូងរាជធានីភ្នំពេញ ។ សូមរម្លឹកថា ឧកញ៉ាគិត ធាង ត្រូវបានលោកចៅក្រមស៊ើបសួរសាលាដំបូងរាជធានីភ្នំពេញ បានចេញដីកាបង្គាប់ឲ្យឃុំខ្លួនដាក់ពន្ធនាគារប៉េហ្ស៊ី ជាបណ្តោះអាសន្ន កាលពីរសៀលថ្ងៃទី១២ មីនា ពាក់ព័ន្ធគ្រឿងញៀនដោយខុសច្បាប់ ៕	2019-04-02T12:16:47+07:00	kbnnews.com	https://kbn.news/archives/120182
136f1121-8741-4f43-9daa-2b3f2f1748a6	ភាពញៀនគ្រឿងញៀន មិនមែនជាបទឧក្រិដ្ឋ តែជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី១ ខែមេសា៖ បង្ក្រាប៦ករណី ឃាត់ខ្លួន៧នាក់	យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី០១ ខែមេសា ឆ្នាំ២០១៩នេះ បានបង្ហាញថា កម្លាំងសមត្ថកិច្ចបានបង្ក្រាបចំនួន ៧ករណី ក្នុងនោះមានករណីប្រើប្រាស់ ៣ករណី និងជួញដូរ៣ករណី ឃាត់ខ្លួនជនសង្ស័យចំនួន ៧នាក់។ របាយការណ៍បានឱ្យដឹងថា លទ្ធផលអនុវត្តច្បាប់ពីថ្ងៃទី១ ខែមករា ដល់ថ្ងៃទី១ ខែមេសា ឆ្នាំ២០១៩ កម្លាំងសមត្ថកិច្ចបានបង្ក្រាបចំនួន ២,០១៥ករណី ឃាត់មនុស្ស ៤,៣៧៦នាក់ (ស្រី ៣៦៩នាក់) ក្នុងនោះមានជនបរទេស ១០៤នាក់ ផងដែរ៕	2019-04-02T00:59:00+07:00	freshnewsasia.com	https://m.freshnewsasia.com/index.php/en/localnews/117816-2019-04-01-10-59-16.html
0791a8b3-73f6-43d2-9179-11ac55d2d3fb	សមាគមចលនាយុវជនកម្ពុជា ក្រុម១៥៧ សាខាខេត្តក្រចេះ ចុះពិនិត្យជំងឺជូនពលរដ្ឋជាង២ពាន់នាក់ ដោយឥតគិតថ្លៃ	លោក ម៉ឹង ពន្លក ប្រធានសមាគមចលនាយុវជនកម្ពុជា ក្រុម១៥៧ បានដឹកនាំក្រុមការងារថ្នាក់កណ្តាល និងក្រុមការងារ ក្រុម១៥៧សាខាខេត្តក្រចេះ ដែលមានលោក មិត្ត ឆៃយុត្តិ ជាប្រធាន បានសហការជាមួយសម្ព័ន្ធគ្រូពេទ្យសហភាព សហព័ន្ធយុវជនកម្ពុជា ស.គ.ស.ស.យ.ក ដឹកនាំដោយលោកបណ្ឌិត ហេង សុខគង់ នាថ្ងៃទី៣១ ខែមីនា ឆ្នាំ២០១៩ បានចុះពិនិត្យជំងឺជូនប្រជាពលរដ្ឋ ចំនួន២,២៦៨នាក់ ដោយឥតគិតថ្លៃ ស្ថិតនៅក្នុងបរិវេណសាលាបឋមសិក្សាសំបូរ ស្ថិតនៅក្នុងឃុំសំបូរ ស្រុកសំបូរ ខេត្តក្រចេះ។ ពិធីក៏មានការអញ្ជើញចូលរួមពីសំណាក់ វ៉ា ថន អភិបាលខេត្តក្រចេះ និងមន្រ្តីថ្នាក់ដឹកនាំខេត្ត ព្រមទាំងអាជ្ញាធរមូលដ្ឋាន យ៉ាងច្រើនកុះករផងដែរ។ ចំពោះការព្យាបាលជំងឺជូនប្រជាពលរដ្ដនៅក្នុងឱកាសនេះ ក្រុមការងារបានបែងចែកជា១៧ ផ្នែករួមមានទី១៖ ជំងឺទូទៅ, ទី២៖ ជំងឺបេះដូង និងសសៃឈាម, ទី៣៖ ជំងឺមនុស្សចាស់, ទី៤៖ ជំងឺត្រចៀក ច្រមុះ និងបំពង់ក, ទី៥៖ ជំងឺភ្នែក, ទី៦៖ ជំងឺសើស្បែក និងកាមរោគ, ទី៧៖ ជំងឺផ្លូវចិត្ត, ទី៨៖ ជំងឺកុមារ, ទី៩៖ ជំងឺវះកាត់ និងរោគសន្លាក់, ទី១០៖ ជំងឺមាត់ ធ្មេញ, ទី១១៖ អេកូសាស្រ្ត, ទី១២ ៖ ពិនិត្យផ្ទៃពោះ និងរោគស្រ្តី, ទី១៣៖ អប់រំសុខភាពសាធារណៈ, ទី១៤៖ ជំងឺតម្រងនោម, ទី១៥៖ មន្ទីរពិសោធន៍ចល័ត, ទី១៦៖ ពិនិត្យបឋម និងវាស់សម្ភាធឈាម និងទី១៧ ៖ ឱសថសាស្រ្ត និងសម្ភារៈ៕	2019-04-01T22:32:00+07:00	freshnewsasia.com	https://m.freshnewsasia.com/index.php/en/localnews/117794-2019-04-01-08-32-26.html
e90712e8-c0ff-4e55-9cdb-ab643b5df9f2	អ្នកជំងឺទឹកនោមផ្អែម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ Diabetes: ជំងឺទឹកនោមផ្អែម Diabetic Foot Ulcer: ដំបៅទឹកនោមផ្អែមរាំរ៉ៃ Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ Erectile Dysfunction: វិបត្តិខ្សោយផ្លូវបន្តពូជ Kidney Failure: ខ្សោយតំរងនោម Liver Cirrhosis: ជំងឺក្រិនថ្លើម Osteoarthritis: ខូចមុខងារឆ្អឹង, សន្លាក់ Cancer: ជំងឺមហារីក 088 9990 999/ 010 990 999	2019-04-01T17:02:00+07:00	freshnewsasia.com	https://m.freshnewsasia.com/index.php/en/localnews/117747-2019-04-01-03-05-14.html
dd9eee96-9a15-46a9-b354-f2a51571b846	ក្រសួងសុខាភិបាល និងដៃគូពាក់ព័ន្ធ លើកទិសដៅបន្ថែមទៀត ដើម្បីឈានទៅដល់យុទ្ធសាស្ដ្របញ្ចប់ជំងឺរបេង ក្នុងឆ្នាំ២០៣៥	ទោះបីជាក្នុងឆ្នាំ២០១៨ កម្មវិធីកំចាត់រោគរបេងនៅកម្ពុជា សម្រេចបានសមិទ្ធិផលសំខាន់ៗថ្មីបន្ថែមទៀត ពិសេសការបន្ដរក្សានូវអត្រាព្យាបាលជោគជ័យ លើសពី៩០% និងបានស្រាវជ្រាវរកឃើញរបេងគ្រប់សណ្ឋានជាង២ម៉ឺនករណីក៏ដោយ ក៏ក្រសួងសុខាភិបាល និងដៃគូពាក់ព័ន្ធជាតិ-អន្ដរជាតិ បន្ដលើកទិសដៅបន្ថែមទៀត ដើម្បីសម្រេចទិសដៅ ស្របនឹងយុទ្ធសាស្ដ្រអន្ដរជាតិថ្មីដែលមានឈ្មោះថា «យុទ្ធសាស្ដ្របញ្ចប់ជំងឺរបេង ២០១៦-២០៣៥ និងគោលដៅអភិវឌ្ឍន៍ប្រកបដោយចិរភាព ២០១៩-២០៣០។ នេះបើតាមការលើកឡើងរបស់ រដ្ឋលេខាធិការក្រសួងសុខាភិបាល លោកស្រីវេជ្ជបណ្ឌិត យក់ សម្បត្ដិ ក្នុងឱកាសបិតសន្និបាតកំចាត់រោគបេង ទូទាំងប្រទេសលើកទី២៤ នៅថ្ងៃទី២៩ ខែមីនា ឆ្នាំ២០១៩ នៅសណ្ឋាគារភ្នំពេញ ។ លោកស្រីរដ្ឋលេខាធិការ បានថ្លែងថា នៅក្នុងយុទ្ធសាស្រ្ដ ក៏ដូចជានៅក្នុងគោលដៅ មានមហិច្ឆិតាធំជាងមុន និងមានទស្សនៈវិស័យរួម គឺពិភពលោកមួយ ដែលគ្មានជំងឺរបេងគ្មានការស្លាប់គ្មានការឈឺ និងគ្មានការរងទុក្ខ។ គោលដៅចំបងនៅឆ្នាំ២០៣០ គឺកាត់បន្ថយអត្រាស្លាប់បាន៩០% និងកាត់បន្ថយអត្រាអាំងស៊ីដង់បាន ៨០%។ ។ ពង្រឹងថែមទៀត កិច្ចសហប្រតិបត្ដិការ ជាមួយដៃគូគ្រប់លំដាប់ថ្នាក់ និងជំរុញថែមទៀត ការកៀងគរធនធាន ដើម្បីសម្រេចទិសដៅរបស់កម្មវិធីជាតិ សម្រាប់ឆ្នាំ២០១៩ និងឆ្នាំបន្ដសំដៅស្រាវជ្រាវអ្នកជំងឺរបេង គ្រប់សណ្ឋាន ឱ្យបានគ្រប់ផែនការ និងសូមបន្ដរក្សាឱ្យបាន អត្រាព្យាបាលជោគជ័យ លើស៩០% ជំរុញការផ្ដល់សេវាស្រាវជ្រាវ និងព្យាបាលជំងឺរបេង ដល់ក្រុមហានិភ័យខ្ពស់ មានជាអាទិ៍ ការងាររបេង-អេដស៍ របេងពន្ធនាគារ របេងកុមារ របេងក្នុងចំណោមអ្នកជំងឺទឹកនោមផ្អែម និងរបេងលើមនុស្សពេញវ័យ ត្រូវរៀបចំ ពង្រឹង និងពង្រីកឱ្យបានប្រសើរឡើងថែមទៀត ក្នុងការប្រយុទ្ធនឹងជំងឺរបេង សុំានឹងឱសថ ត្រូវរក្សាឱ្យបានដំណើរការ សកម្មភាពការងារប្រយុទ្ធនឹងជំងឺរបេង ដូតស៍ នៅមណ្ឌលសុខភាព និងពង្រីកថែមទៀត ដូតស៍សហគមន៍ ដែលជាសកម្មភាពថែទាំព្យាបាលជំងឺ នៅជិតផ្ទះ អ្នកជំងឺបំផុត ។ បន្ដជំរុញការចូលរួមពីស្ថាប័នសុខាភិបាលដទៃទៀត ដូចជា អគ្គនាយកដ្ឋានពន្ធនាគារ នាយកដ្ឋានសុខាភិបាល នៃក្រសួងមហាផ្ទៃ ក្រសួងការពារជាតិ ក្រសួងការងារ និងបណ្ដុះបណ្ដាលវិជ្ជាជីវៈ សេវាថែទាំសុខភាពឯកជន រាប់បញ្ជូលទាំងអង្គការក្រៅរដ្ឋាភិបាល និងសមាគមកម្ពុជា ក្នុងការប្រយុទ្ធនឹងជំងឺរបេង។ ទន្ទឹមនឹងនោះ ប្រធានមជ្ឈមណ្ឌលជាតិកំចាត់រោគរបេង និងហង់សិន លោក ម៉ៅ តាន់អ៊ាង បានថ្លែងថា កម្មវិធីកំចាត់មេរោគរបេង អាចរក្សាបាននូវ អត្រាព្យាបាលជោគជ័យ លើសពី៩០% ចាប់តាំងពីឆ្នាំ១៩៩៥ រហូតមកដល់បច្ចុប្បន្ន ហើយយើងសម្រេចបានតាមផែនការឆ្នាំ២០១៨ ដែលក្នុងនោះព្យាបាលជោគជ័យបាន៩៣% និងស្រាវជ្រាវជំងឺរបេង សរុប ២៨,៧៥៧ករណី ។បច្ចុប្បន្ននេះ មន្ទីរពេទ្យបង្អែក មណ្ឌលសុខភាព រួមទាំងប៉ុស្ដិ៍សុខភាពទាំងអស់ សរុបចំនួនជាង ១៣២៥កន្លែង ទៅទូទាំប្រទេសមានសេវារបេង តាមយុទ្ធសាស្រ្ដ «ដូតស៍»។ លោកបញ្ជាក់បន្ថែមថា ។ សូមជម្រាបផងដែរថា ក្នុងឱកាសបើកន្និបាតក្រោមអធិបតីភាពរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង កាលពីថ្ងៃទី២៨មីនា បានថ្លែងថា ជំងឺរបេង មិនមែនជាជំងឺតំណរពូជនោះទេ វាជាជំងឺឆ្លងតាមរយៈការរស់នៅជាមួយគ្នា ហើយជំងឺនេះព្យាបាលប្រើរយៈពេលយូររហូតដល់ទៅ៦ខែទើបជាដាច់ ដូច្នេះបើប្រជាពលរដ្ឋយើង ទៅរកសេវាព្យាបាលនៅមន្ទីរពេទ្យឯកជន នឹងចំណាយអស់លុយច្រើន ហើយមិនមានប្រសិទ្ធភាពថែមទៀត។ ដូចនេះ សូមមន្ទីរពេទ្យឯកជន សហការគ្នាជាមួយមន្ទីរពេទ្យរដ្ឋ ក្នុងការបញ្ជូនអ្នកជំងឺមកកាន់មណ្ឌលសុខភាព ឬមន្ទីរពេទ្យបង្អែក ដើម្បីឱ្យប្រជាពលរដ្ឋយើងទទួលបាន ការថែទាំព្យាបាលជំងឺរបេងនេះដោយឥតគិតថ្លៃ៕	2019-03-30T19:06:00+07:00	freshnewsasia.com	https://m.freshnewsasia.com/index.php/en/localnews/117630-2019-03-30-05-06-02.html
0e2de628-903a-4c11-acaf-f48b7cf2471e	មន្ដ្រីជាន់ខ្ពស់សុខាភិបាល៖ ការធានាគុណភាព សុវត្ថិភាព និងប្រសិទ្ធិភាពរបស់ឱសថ ជាការងារចម្បងក្នុងផ្ដល់សេវាដល់អ្នកជំងឺ	រដ្ឋលេខាធិការក្រសួងសុខាភិបាល លោកស្រីវេជ្ជបណ្ឌិត ឱ វណ្ណឌីន បានថ្លែងថា ការធានាគុណភាព សុវត្ថិភាព និងប្រសិទ្ធិភាពរបស់ឱសថ ដែលទទួលបានការអនុញ្ញាត ឱ្យចរាចរណ៍នៅកម្ពុជា គឺជាការងារចម្បង និងមានសារៈសំខាន់ចាំបាច់ក្នុងការលើកកម្ពស់គុណភាពសេវាសុខាភិបាល ជូនដល់ប្រជាពលរដ្ឋ។ ការថ្លែងបែបនេះរបស់លោកស្រីរដ្ឋលេខាធិការ ក្នុងឱកាសអញ្ជើញជាអធិបតីភាព ចូលរួមបិទសិក្ខាសាលាថ្នាក់ជាតិ ស្តីពី «ការត្រួតពិនិត្យគុណភាពឱសថលើទីផ្សារ» ដល់មន្ត្រី សុខាភិបាល មកពីនាយកដ្ឋានឱសថ មជ្ឈមណ្ឌលជាតិពិសោធន៍សុខាភិបាល មជ្ឈមណ្ឌលជាតិកំចាត់រោគរបេង និងហង់សិន មជ្ឈមណ្ឌលជាតិប្រយុទ្ធនឹងជំងឺអេដស៏ សើស្បែក និងកាមរោគ ឃ្លាំងឱសថកណ្តាល និងមន្រ្ដីភ្នាក់ងារត្រួតពិនិត្យឱសថ មកពីមន្ទីរសុខាភិបាលរាជធានី ខេត្តចំនួន១២។ សិក្ខាសាលានេះ រៀបចំឡើងដោយនាយកដ្ឋាន ឱសថ ចំណីអាហារ បរិក្ខារពេទ្យ និងគ្រឿងសម្អាង នៃក្រសួងសុខាភិបាល សហការជាមួយអង្គការសុខភាពពិភពលោក និង USP (Global Public Health Asia) ដែលប្រារព្ធទៅ នៅថ្ងៃទី២៩ ខែមីនា ឆ្នាំ២០១៩ នាខេត្ដសៀមរាប ។ ក្នុងឱកាសនោះលោកស្រី បានថ្លែងបន្ដថា «សម្រាប់ប្រសិទ្ធិភាពរបស់ឱសថ ឬគុណភាពឱសថ គឺមានទំនាក់ទំនងគ្នាយ៉ាងជិតស្និទ្ធ ទៅនឹងគុណភាពនៃការព្យាបាល បើឱសថមិនមានគុណភាព ត្រឹមត្រូវ តាមបទដ្ឋាទបច្ចេកទេសទេនោះ គុណភាពនៃការព្យាបាល មិនអាចទទួលបានជោគជ័យឡើយ ទោះបីជា គ្រូពេទ្យនោះមានជំនាញ និងពូកែយ៉ាងណាក៏ដោយ។ ហើយបើឱសថអន់គុណភាព នោះនឹងប៉ះពាល់យ៉ាងធ្ងន់ធ្ងរ ដល់សុខភាពសាធារណៈ ក៏ដូចជាប៉ះពាល់ដល់សេដ្ឋកិច្ចគ្រួសារ និងសេដ្ឋកិច្ចជាតិផងដែរ»។ ជាងនេះទៅទៀត លោកស្រីបន្ដថា ក្រសួងសុខាភិបាល តែងតែយកចិត្តទុកដាក់ និងគាំទ្រយ៉ាងសកម្ម ដល់សកម្មភាពគ្រប់គ្រង និងតាមដានគុណភាពឱសថក្នុងប្រទេសកម្ពុជា ជាក់ស្តែង ចំពោះឱសថដែលបានអនុញ្ញាតឲ្យដាក់លក់ ឬចរាចរណ៍ លើទីផ្សាហើយនោះ ក្រសួងសុខាភិបាលបានចាត់ឲ្យភ្នាក់ងារត្រួតពិនិត្យឱសថ ចុះត្រួតពិនិត្យជាប្រចាំ និងទិញឱសថពីទីផ្សារ ដើម្បីយកមកវិភាគគុណភាពឡើងវិញ ហើយបានចាត់វិធានការចំពោះឱសថណា ដែលមានគុណភាពមិនត្រឹមត្រូវ តាមបទដ្ឋានបច្ចេកទេស។ លោកស្រីបន្ដថា សិក្ខាសាលានេះ បានផ្តល់ចំណេះដឹងអំពីការប្រើប្រាស់ឧបករណ៍ សម្រាប់កំណត់មុខឱសថ និងទីតាំងដែលត្រូវធ្វើការស្រង់ឱសថដោយផ្អែកលើហានិភ័យ។ បើយើងអនុវត្តតាមឧបករណ៍នេះ យើងនឹងជ្រើសរើសបាន មុខឱសថ និងទីតាំងដែលត្រូវចុះស្រង់បានចំគោលដៅ ដោយប្រើប្រាស់ថវិកាតិច និងចំណេញពេលវេលា។ សិក្ខាសាលានេះ ក៏បានកែលម្អផងដែរ នូវពិធីសារសម្រាប់ការតាមដានគុណភាពឱសថ ឲ្យស្របតាមស្ថានភាពជាក់ស្តែងក្នុងប្រទេសបច្ចុប្បន្ន។ ក្នុងឱកាសនោះ តំណាងអង្គការ USP លោកបណ្ឌិត Souly Phanouvong បានលើកឡើងថា ទោះបីជាមានការយកចិត្តទុកដាក់ក្នុងការពង្រឹងគុណភាពឱសថយ៉ាងណាក៏ដោយ ឱសថអន់គុណភាព នៅតែមាននៅលើទីផ្សារ និងជាកង្វល់សុខភាពជាសកល ដែលតែងតែបង្កគ្រោះថ្នាក់ដល់ជីវិត និងបង្កឱ្យមានភាពស៊ាំនៃឱសថប្រឆាំងនឹងមេរោគ។ សិក្ខាសាលាស្តីពីការត្រួតពិនិត្យឱសថនៅលើទីផ្សារ ដោយយោងទៅតាមហានិភ័យ បានចូលរួមចំណែកដល់ការពារ ការរកឲ្យឃើញ និងការចាត់វិធានការឱ្យបានឆាប់ ចំពោះឱសថក្លែងក្លាយ និងអន់គុណភាព ដែលសិក្ខាសាលានៅកម្ពុជានាពេលនេះ ជាគំរូ សម្រាប់ប្រទេសក្នុងតំបន់។ ទន្ទឹមនោះ តំណាងអង្គការសុខភាពពិភពលោក អញ្ជើញមកពីទីក្រុងហ្សឺណែវ ប្រទេសស្វីស លោកស្រី Diana Aram Lee បានបញ្ជាក់បន្ថែមថា បញ្ហាឱសថក្លែងក្លាយ និងអន់គុណភាព មិនមែនជាបញ្ហា ដែលមាននៅតែប្រទេសណាមួយនោះទេ ប៉ុន្តែវាជាបញ្ហា ដែលកើតមានឡើងជាសកល ដែលយើងត្រូវតែរួមគ្នាដោះស្រាយ។ អង្គការសុខភាពពិភពលោក មានការប្តេជ្ញាចិត្ត ក្នុងការពង្រឹងសមត្ថភាព មន្ត្រីភ្នាក់ងារត្រួតពិនិត្យឱសថ រួមបញ្ចូលទាំងការគាំទ្រ លើសកម្មភាពត្រួតពិនិត្យឱសថ នៅលើទីផ្សារផងដែរ។ ព្រមជាមួយគ្នានោះ ដើម្បីធានាឲ្យបាននូវគុណភាព សុវត្ថិភាព និងប្រសិទ្ធិភាពរបស់ឱសថ លោកស្រី រដ្ឋលេខាធិការក្រសួងសុខាភិបាល បានបន្ថែមថា ការងារត្រួតពិនិត្យគុណភាពឱសថនេះ តំរូវឱ្យមានការចូលរួមពីផ្នែកពាក់ព័ន្ធ ដែលបានទទួលការបណ្តុះបណ្តាលនាពេលនេះ ពិសេសមន្ដ្រីទាំងអស់ត្រូវអនុវត្ដន៍ខ្ជាប់ខ្ជួនដូចជា៖ នាយកដ្ឋានឱសថ ចំណីអាហារ បរិក្ខារពេទ្យ និងគ្រឿងសំអាង និងមន្ទីរសុខាភិបាលរាជធានី/ខេត្ត ត្រូវធ្វើការចុះត្រួតពិនិត្យឲ្យបានទៀងទាត់ជាប់ជាប្រចាំ ដល់ គ្រឹះស្ថានផលិតឱសថ គ្រឹះស្ថានអាហរ័ណ នីហរ័ណឱសថ និងគ្រឹះស្ថានលក់ឱសថ ទៅតាមភារកិច្ច នៅតាមដែនសមត្ថកិច្ចរបស់ខ្លួន។ ត្រូវត្រួតពិនិត្យ គុណភាពឱសថលើទីផ្សារ ត្រូវធ្វើការកំណត់មុខឱសថ និងទីតាំង ស្រង់ឱសថ ដោយផ្អែកតាមចំណាត់ថ្នាក់ហានិភ័យ។ *មជ្ឈមណ្ឌលជាតិពិសោធន៍សុខាភិបាល ត្រូវបន្តពង្រឹងសមត្ថភាព ក្នុងការត្រួតពិនិត្យគុណភាពឱសថ រួមទាំងឱសថបុរាណ ឱសថបំប៉នសុខភាព និងគ្រឿងសំអាងផងដែរ។ ឆ្លៀតក្នុងឱកាសនោះ លោកស្រីអំពាវនាវដល់ប្រជាពលរដ្ឋទាំងអស់ ត្រូវជៀសវាងការប្រើប្រាស់ឱសថ តាមគ្នាដោយគ្មានវេជ្ជបញ្ជាត្រឹមត្រូវ និងឱសថដែលលក់តាមបណ្តាញសង្គម និងគេហទំព័រ ព្រោះឱសថទាំងនេះ ពុំមានសុវត្ថិភាពឡើយ ប៉ុន្តែវាធ្វើឲ្យបងប្អូនខាតបង់ថវិកា ពន្យាពេលវេលានៃការព្យាបាល និងអាចបណ្តាលឲ្យមានគ្រោះថ្នាក់ ដល់ជីវិតថែមទៀតផង ៕	2019-03-30T18:39:00+07:00	freshnewsasia.com	https://m.freshnewsasia.com/index.php/en/localnews/117625-2019-03-30-04-39-13.html
806aa7b2-4e3a-43fb-907c-b4b1960c5371	មេបញ្ជាការអាវុធហត្ថខេត្តកំពង់ធំ ឧត្តមសេនីយ៍ត្រី ហង្ស ថុល ចុះសួរសុខទុក្ខមន្ត្រីអាវុធហត្ថកំពុងសម្រាកព្យាបាលជំងឺ	រសៀលថ្ងៃទី២៨ ខែមីនា ឆ្នាំ២០១៩ លោកឧត្តមសេនីយ៍ត្រី ហង្ស ថុល មេបញ្ជាការកងរាជអាវុធហត្ថខេត្ត រួមនឹងក្រុមការងារចុះសួរសុខទុក្ខលោកវរសេនីយ៍ត្រី មួង សារី នាយការិយាល័យគីមីសាស្ត្រ មន្ទីរសំភារៈបច្ចេកទេស កងរាជអាវុធហត្ថខេត្ត ដែលទើបត្រឡប់មកពីសំរាក់ព្យាបាលនៅមន្ទីរពេទ្យ គ្រីសស្ទាន ប្រទេសថៃ ដោយមានជម្ងឺត្រូវវះកាត់បេះដូង និងបាននាំយកថវិការមូលនិធិមហាគ្រួសារកងរាជអាវុធហត្ថខេត្តកំពង់ធំ ចំនួន ១.៧៥០.០០០រៀល និងភេសជ្ជៈមួយចំនួនផងដែរ។ លោកបានផ្តាំផ្ញើដល់លោកវរសេនីយ៍ត្រី មួង សារី ធ្វើយ៉ាងណាខិតខំថែរក្សាសុខភាពឲ្យបានល្អប្រសើរ ព្រោះថា ជំងឺនេះបើយើងមិនចាប់អារម្មណ៍ទេមើលទៅ ដូចជាធម្មតាតែតាម ការពិតគឺវាមានសភាពធ្ងន់ធ្ងរណាស់ បើយើងមិនបានយកចិត្តទុកដាក់ទេវាអាចធ្វើទុក្ខ ឬអាចលាប់ឡើងវិញក៏ថា បានដូចនេះហើយ បញ្ហាសុខភាពគឺសំខាន់ណាស់សំរាប់យើងម្នាក់ៗ កាល់ណាសុខ ភាពរបស់យើងមានបញ្ហាហើយ ពិបាកកែឲ្យបានដូចដើមវិញណាស់។ លោកក៏បានជំរុញឲ្យធ្វើលំហាត់ប្រាណ ជាប្រចាំ ដើម្បីសុខភាពរឹងមាំមួយកំរិតទៀត ។ លោកបានបន្តថា ថ្វីថ្បិតថវិកាមូលនិធិរបស់មហាគ្រួសារកងរាជអាវុធហត្ថខេត្តរបស់យើង មានចំនួនតិចតួចក្តីតែវាជាទឹកចិត្ត ស្រលាញ់រាប់អាន យកចិត្តទុកដាក់ ចេះជួយយកអាសារគ្នាក្នុង គ្រាមានអាសន្ន របស់មិត្តរួមការងារ ដើម្បីចែករំលែក និងជួយដោះស្រាយការខ្វះខាតបានមួយចំនួនផងដែរ។ ជាមួយគ្នានោះដែរ លោកវរសេនីយ៍ត្រី មួង សារី និងក្រុមក្រួសារបានថ្លែងអំណរគុណដល់លោកឧត្តមសេនីយ៍ត្រី ហង្ស ថុល និងក្រុមការងារដែលបានយកចិត្តទុកដាក់ដល់មន្ត្រីក្រោមឱវាទ ដែលតែងតែមានបញ្ហាដូចជា មានជំងឺដង្កាត់ផ្សេងៗ ហើយលោកសូមឲ្យក្រុមការងារជួបប្រទះតែសេចក្តីសុខកុំបីឃ្លៀងឃ្លាតឡើយ៕	2019-03-29T21:51:00+07:00	freshnewsasia.com	https://m.freshnewsasia.com/index.php/en/localnews/117562-2019-03-29-07-51-22.html
ac8f44f2-f68f-48ea-b0d3-15072ba65689	អភិបាលខេត្តពោធិ៍សាត់៖ គ្រូពេទ្យជាម្តាយទី២របស់ប្រជាជន ពាក្យសំដីល្អ គឺជាឱសថទិព្វ ក្នុងការព្យាបាលជំងឺផ្លូវចិត្ត ផ្លូវកាយរបស់អ្នកជំងឺទូទៅ	អភិបាលខេត្តពោធិ៍សាត់លោក ម៉ៅ ធនិន នារសៀលថ្ងៃទី២៧ ខែមីនា ឆ្នាំ២០១៩ បានលើកឡើងថា គ្រូពេទ្យគឺជាម្តាយទី២ និងជាពុម្ពផលិតមនុស្សថ្មី របស់ប្រជាជនពាក្យសំដីល្អ គឺជាឱសថទិព្វ ក្នុងការព្យាបាលជំងឺផ្លូវចិត្ត ផ្លូវកាយរបស់អ្នកជំងឺទូទៅ។ ដូច្នេះបុគ្គលិក និងគ្រូពេទ្យទាំងអស់ត្រូវអនុវត្តន៍ និងប្រើប្រាស់ក្រមសីលធម៌ វិជ្ជាជីវៈ លើការព្យាបាល ផ្តល់សេវាដោយ មិនប្រកាន់និន្នាកា ពិសេសស្ត្រីមានផ្ទៃពោះ ទារកកុមារ និងជនចាស់ជរាគ្មានទីពឹងដោយពង្រឹង និងជំរុញបន្ថែម ការអនុវត្តច្បាប់គ្រប់គ្រងឱសថ ការប្រកបវិជ្ជាជីវៈឯកជន ក្នុងវិស័យវេជ្ជសាស្ត្រ អមវេជ្ជសាស្ត្រ និងជំនួយវេជ្ជសាស្ត្រ ដើម្បីធានាសុវត្ថិភាពដល់ប្រជាពលរដ្ឋ និងអ្នកប្រើប្រាស់សេវា។ ការលើកឡើងរបស់លោក ម៉ៅ ធនិន ធ្វើឡើងនៅសាលប្រជុំរបស់មន្ទីរក្នុងពិធីបិទសន្និបាតបូកសរុបលទ្ធផលការងារឆ្នាំ២០១៨ និងលើកទិសដៅប្រចាំឆ្នាំ២០១៩ របស់មន្ទីរសុខាភិបាល ខេត្តពោធិ៍សាត់ ដោយមានការចូលរួមពីមន្ត្រីសុខាភិបាលខេត្ត ការិយាល័យសុខាភិបាលប្រតិបត្តិទាំង៤ មន្ទីរពេទ្យបង្អែកទាំង៤ មណ្ឌលសុខភាពទាំង៤០ គណៈអភិបាលក្រុង ស្រុក តំណាងស្ថាប័នពាក់ព័ន្ធ និងអង្គការជាដៃគូ អភិវឌ្ឍន៍ផ្នែកសុខាភិបាល ជាង៣០០នាក់។ នៅក្នុងពិធីបិទសន្និបាតលោក ម៉ៅ ធនិន បានថ្លែងការកោតសរសើរ ដល់មន្រ្តី ថ្នាក់ដឹកនាំ និងបុគ្គលិកនៃមន្ទីរសុខាភិបាល និងអង្គការជាដៃគូទាំងអស់ ដែលបានខិតខំអនុវត្តការងារទទួលបាន លទ្ធផលល្អ ក្នុងឆ្នាំ២០១៨កន្លងមក និងបានចាត់ទុកថា សន្និបាតនេះពិតជាមានសារសំខាន់ណាស់ សម្រាប់ធ្វើការតាមដាន ពិនិត្យ វាយតម្លៃសមិទ្ធផល សកម្មភាព អំពីការលំបាក និងបញ្ហាប្រឈមកន្លងមក ដើម្បីដោះស្រាយ និងកំណត់ទិសដៅ ផែនការសម្រាប់ឆ្នាំបន្ត។ លោកអភិបាលខេត្ត បានអំពាវនាវឲ្យបុគ្គលិកសុខាភិបាលទាំងអស់ ត្រូវពង្រីកបន្ថែមនូវចំណេះដឹង និងបទពិសោធន៍ ដើម្បីផ្តល់ និងបម្រើសេវាសាធារណៈ ឲ្យបានពេញ លេញ មានក្រមសីលធម៌ល្អ មានភាពទទួលខុសត្រូវ ចំពោះ ការងារជួយសង្រ្គោះប្រជាពលរដ្ឋ ជាមួយនឹងសម្ភារបរិក្ខាទំនើប ដែលបានបំពាក់ជាបន្តបន្ទាប់គ្រប់មន្ទីរពេទ្យបង្អែក និងមណ្ឌលសុខភាព។ ថ្នាក់ដឹកនាំខេត្តរូបនេះ បានលើកឡើង ថា មនុស្សដែលមិនស្គាល់ពីអតីតកាលរបស់ខ្លួន គឺមិនដែលជោគជ័យនៅក្នុងពេលបច្ចុប្បន្នទេ ហើយបើមិនស្គាល់ពីកម្លាំងនៅពេលបច្ចុប្បន្នរបស់ខ្លួនទេ គឺមិនអាចលើកទិសដៅយកជោគជ័យទៅថ្ងៃអនាគតផងដែរ។ ត្រង់ចំណុចនេះ ឯកឧត្តមសូមឲ្យបុគ្គលិកសុខាភិបាលទាំងអស់ បណ្តុះ ខាកខ្ជាក់ នូវវប្បធម៌កតញ្ញូ និងបណ្តុះឧត្តមគតិចរិកជាតិនិយម ដល់កូនចៅយើងជំនាន់ក្រោយ។ លោកអភិបាលខេត្ត បានថ្លែងទៀតថា សុខសន្តិភាព និងស្ថេរភាព តាមរយៈគោលនយោបាយឈ្នះ-ឈ្នះ របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា គឺជាមូលដ្ឋានគ្រឹះដ៏រឹងមាំ សម្រាប់ធានានូវការអភិវឌ្ឍន៍លើគ្រប់វិស័យ សម្តៅលើកកម្ពស់ជីវភាពរស់នៅ និងកាត់បន្ថយភាពក្រីក្ររបស់ប្រជាពលរដ្ឋយើង។ កត្តានេះហើយសូមថ្នាក់ដឹកនាំគ្រប់ផ្នែក គ្រប់ថ្នាក់ គប្បីខិតខំប្រឹងប្រែងឱ្យអស់លទ្ធភាព ក្នុងការបំពេញតួនាទីភារកិច្ច ក្នុងនាមខ្លួនយើងជាថ្នាក់ដឹកនាំគេ ត្រូវមានព្រហ្មវិហាធម៌ទាំង៤ មានវប្បធម៌ចែករំលែក បង្កើននូវចំណងសាមគ្គីផ្ទៃក្នុងល្អ មានមនសិកាស្នោះត្រង់ យោគយល់ឱ្យគ្នាទៅវិញទៅមក៕	2019-03-29T21:47:00+07:00	freshnewsasia.com	https://m.freshnewsasia.com/index.php/en/localnews/117561-2019-03-29-07-47-34.html
d14b7041-a7a7-435d-b47a-16472e6bf633	មន្ទីរពេទ្យកុមារជាតិ៖ ឆ្នាំ២០១៨ ទទួលការពិគ្រោះជំងឺក្រៅ និងអ្នកជំងឺសម្រាកព្យាបាលជាង១៥ម៉ឺនករណី	នាយកមន្ទីរពេទ្យកុមារជាតិលោកវេជ្ជបណ្ឌិត ញឹប អង្គាបុស្ស បានថ្លែងថា ការថែទាំ និងព្យាបាលជំងឺជូនប្រជាពលរដ្ឋឆ្នាំ២០១៨ ទៅលើការពិនិត្យព្យាបាលជំងឺក្រៅមានចំនួន ១២៤,៩២៧ករណី កើនឡើងជាងឆ្នាំ២០១៧ ១៧% ដែលមានត្រឹមតែ៩៥,៦៣១ករណី សម្រាប់សម្រាកព្យាបាលនៅមន្ទីរពេទ្យ ក៏មានកើនឡើងរហូតដល់ទៅ៥៨% បើធៀបទៅឆ្នាំ២០១៧ មានចំនួន ១៩,២២២ករណី សម្រាប់ឆ្នាំ២០១៨ មាន៣០,៥៤៧ករណី។ ការថ្លែងបែបនេះរបស់លោកវេជ្ជបណ្ឌិត ក្នុងឱកាសបើកសន្និបាតបូកសរុបការងារសុខាភិបាលឆ្នាំ២០១៨ និងដាក់ទិសដៅឆ្នាំ២០១៩ របស់មន្ទីរកុមារជាតិ នៅថ្ងៃទី២៩ ខែមីនា ឆ្នាំ២០១៩នេះ។ លោកវេជ្ជបណ្ឌិត ញឹក អង្គាបុស្ស បានថ្លែងបញ្ជាក់ថា «អត្រាប្រើបា្រស់គ្រែ កើនដល់១៥៩% ករណីនេះមកពីការរាតត្បាតជំងឺគ្រុនឈាមនៅក្នុងឆ្នាំ២០១៨កន្លងទៅនេះ, សេវាវិទ្យុសាស្ដ្រមាន ការកើនឡើងពី ៣៥% លើសពីឆ្នាំ២០១៧, ស៊ីធីស្គែនមានចំនួន៣៥៥ករណី នៅឆ្នាំ២០១៨ គួរកត់សម្គាល់ថា កាលពីឆ្នាំ២០១៧ មិនមានស៊ីធីស្គេននោះទេ។ ការពិនិត្យ និងវិភាគសរុប នៅមន្ទីរពិសោធន៍កើនឡើង៦០% បើប្រៀបធៀបនឹងឆ្នាំ២០១៧ មាន១១៦,១៤៣តេស្ដ ជាមួយនឹងឆ្នាំ២០១៨ មាន១៨៥,២៩៨តេស្ដ។ ជាមួយគ្នានេះ មន្ទីរពេទ្យកុមារជាតិ ក៏បានចូលរួមក្នុងការងារបង្ការ តាមរយៈការផ្ដល់វ៉ាក់សាំងបង្ការ ជូនកុមារកើនឡើង១៥% សេវាព្យាបាលដោយចលនា កើនឡើងបាន ២៣% បើបៀបធៀបទៅនឹងឆ្នាំ២០១៧។ លើសពីនោះ ឆ្នាំ២០១៨ មន្ទីរពេទ្យបានបង្កើនចំនួន ៣០០គ្រែ និងបានពង្រឹងផ្នែកឯកទេស ដូចជា ត្រចៀក ចម្រុះ បំពង់ករ អង់ដូគ្រីន តម្រងនោម មហារីកកុមារ សើរស្បែក និងជំងឺផ្សេងៗទៀត។ ពិសេសមានគម្រោងបង្កើតផ្នែកសម្ពពមួយ ដែលមានគ្រែចំនួន៤០គ្រែ ដើម្បីចូលរួមកាត់បន្ថយអត្រានៃផលវិបាក ក្រោយពេលកើត ឬកាត់បន្ថយមរណៈភាពទារក ទើបនឹងកើតនាឆ្នាំ២០១៩នេះ។ នាយកមន្ទីរពេទ្យរូបនេះបានថ្លែងបន្ដថា ។ ទន្ទឹមនឹងនោះ លោកស្រី គ្រុយ លាងស៊ីម អនុរដ្ឋលេខាធិការក្រសួងសុខាភិបាល បានថ្លែងផងដែរថា ។ ក្នុងឱកាសនោះ លោកស្រី អនុរដ្ឋលេខាធិការសុខាភិបាល បានថ្លែងជំរុញផ្ដាំផ្ញើដល់គ្រូពេទ្យថា ក្នុងនាមជាគ្រូពេទ្យ ត្រូវប្រកាន់ខ្ជាប់ កត្ដាសំខាន់ចំនួន២ គឺសមត្ថភាព និងក្រមសីលធម៌ ព្រោះថា កត្ដាសមត្ថភាពសំខាន់ណាស់ ដែលថ្នាក់ដឹកនាំរបស់មន្ទីរពេទ្យ ឱ្យយកចិត្ដទុកខ្ពស់លើការងារ កសាងសមត្ថភាពនេះ។ ចំនុចទី២ គឺបញ្ហាក្រមសីលធម៌ ដែលមិនអាចខ្វះបាននោះឡើយ៕	2019-03-29T21:06:00+07:00	freshnewsasia.com	https://m.freshnewsasia.com/index.php/en/localnews/117556-2019-03-29-07-06-36.html
7d7f05c4-4066-432f-88ea-9f573313ab53	ក្រសួងសង្គមកិច្ច៖ ផែនការយុទ្ធសាស្រ្តប្រយុទ្ធនឹងជំងឺអេដស៍ នឹងចូលរួមចំណែកលុបបំបាត់កម្ពុជា គ្មានការឆ្លងជំងឺអេដស៍ថ្មីនៅឆ្នាំ២០២៥	ផែនការយុទ្ធសាស្រ្តប្រយុទ្ធនឹងជំងឺអេដស៍៥ឆ្នាំ ជាផែនការមួយចូលរួមចំណែក ជាមួយអាជ្ញាធរជាតិប្រយុទ្ធនឹងជំងឺអេដស៍ និងរាជរដ្ឋាភិបាលកម្ពុជា ក្នុងការប្តេជ្ញា លុបបំបាត់ជំងឺអេដស៍នៅឆ្នាំ២០២៥ ធ្វើយ៉ាងណាទប់ស្កាត់មិនឲ្យមានការឆ្លងមេរោគអេដស៍ និងគ្មានអ្នកស្លាប់ដោយសារជំងឺអេដស៍ និងអ្នកជំងឺអេដស៍។ នេះគឺជាការលើកឡើងរបស់ លោក សុខ ប៊ុន ថា អនុរដ្ឋលេខាធិការក្រសួងសង្គមកិច្ច និងជាតំណាងរបស់លោក វង សូត រដ្ឋមន្ត្រីក្រសួងសង្គមកិច្ច អតីតយុទ្ធជន និងយុវនីតិសម្បទា។ លោកបានថ្លែងបែបនេះនៅក្នុងសិក្ខាសាលាស្វែងរកធាតុចូល ក្នុងសេចក្តីព្រាងផែនការយុទ្ធសាស្រ្តប្រយុទ្ធ នឹងជំងឺអេដស៍៥ឆ្នាំរបស់ក្រសួងសង្គមកិច្ច អតីតយុទ្ធជន និងយុវនីតិសម្បទា រៀបចំធ្វើនៅថ្ងៃទី២៨ ខែមីនា ឆ្នាំ២០១៩ ដោយមានការចូលរួមពីមន្រ្តីក្រសួងសង្គមកិច្ច រួមនឹងប្រធានដៃគូអង្គការពាក់ព័ន្ធជាច្រើននាក់ទៀត។ សិក្ខាសាលាស្វែងរកធាតុចូលក្នុងសេចក្តីព្រាងផែនការយុទ្ធសាស្រ្តប្រយុទ្ធ នឹងជំងឺអេដស៍៥ឆ្នាំ ជាមួយអង្គការដៃគូ ពាក់ព័ន្ធមួយចំនួន ដើម្បីពង្រឹងការការពារ និងថែទាំជនរងគ្រោះ ដោយមេរោគអេដស៍ និងជំងឺអេដស៍ និងកិច្ចការសំខាន់ៗជាច្រើនទៀត ដើម្បីស្វែងយល់ពីចំណុចខ្វះខាត និងធ្វើការកែលម្អឡើងវិញឲ្យបានកាន់តែប្រសើរឡើង ក្នុងការផ្តល់សេវាឲ្យកាន់តែមានប្រសិទ្ធិភាពខ្ពស់។ ថ្លែងនៅក្នុងសិក្ខាសាលានោះ លោក សុខ ប៊ុនថា បានថ្លែងអំរគុណដល់អាជ្ងាធរជាតិប្រយុទ្ធនឹងជំងឺអេដស៍ និងគណៈកម្មាធិការប្រយុទ្ធនឹងជំងឺអេដស៍ របស់ក្រសួងសង្គមកិច្ច ព្រមទាំងអង្គការដៃគូ ដែលបានរាប់បញ្ចូល អ្នកផ្ទុកមេរោគអេដស៍ ក្នុងក្រុមងាយរងគ្រោះពិសេស ដែលត្រូវទទួលបានការគាំពារសង្គម និងគាំទ្រគំនិតល្អៗ ដែលលើកឡើង អំពីតម្រូវការ ក្នុងការផ្សារភ្ជាប់ជាយុទ្ធសាស្រ្ត និងជាប្រព័ន្ធ។ លោក សុខ ប៊ុន ថា បានបន្តថា នៅក្នុងសិក្ខាសាលានាថ្ងៃនេះ ក៏មានការរំលេចឡើងពីសារសំខាន់ នែការឆ្លើយតបទៅនឹងការរើសអើង មាក់ងាយ និងសិទ្ធិមនុស្ស របស់អ្នកផ្ទុកមេរោគអេដស៍ និងអ្នករងផលប៉ះពាល់ ក្នុងបរិបទនៃកិច្ចគាំពារសង្គម និងការផ្សព្វផ្សាយឲ្យសមាជិកគណៈកម្មាធិការ និងអង្គការដៃគូ បានដឹងពីយុទ្ធសាស្រ្តជាតិ ទូលំទូលាយប្រយុទ្ធនឹងជំងឺអេដស៍ លើកទី០៤ ឆ្នាំ២០១៥-២០២០។ លោក សុខ ប៊ុនថា បន្ថែមទៀតថា ក្នុងសិក្ខាសាលានេះក៏បានលើកឡើងពី ប្រធានបទសិក្សាស្វែងយល់ពីបទពិសោធន៍ របស់អង្គការដៃគូ និងស្វែងយល់ពីចំណុចខ្វះខាត ដើម្បីធ្វើការកែលម្អឡើងវិញឲ្យបានកាន់តែប្រសើរឡើង ក្នុងការផ្តល់សេវាឲ្យកាន់តែមានប្រសិទ្ធិភាពខ្ពស់ ក្រៅពីនោះក៏មានការអនុវត្តឲ្យបាននូវសេចក្តីសម្រេចចិត្ត ដែលដាក់ចេញដោយសេចក្តីសម្រេចរបស់អាជ្ញាធរជាតិប្រយុទ្ធប្រឆាំង នឹងជំងឺអេដស៍ ដែលបានប្រជុំនាពេលកន្លងមក។ ជាមួយគ្នានោះ លោក ឈួរ សុបញ្ញា ប្រធាននាយកដ្ឋានសុខុមាលភាពសង្គម នៃក្រសួងសង្គមកិច្ច អតីតយុទ្ធជន និងយុវនីតិសម្បទា បានឲ្យដឹងថា រាជរដ្ឋាភិបាលកម្ពុជា ក្រោមការដឹកនាំរបស់សម្តេចតេជោ ហ៊ុន សែន បានយកចិត្តទុកដាក់ជាពិសេសចំពោះបុព្វហេតុជនរងគ្រោះ ដោយមេរោគអេដស៍ ជំងឺអេដស៍ និងជនងាយរងគ្រោះដទៃទៀតយ ដោយបានតាក់តែង និងដាក់ឲ្យអនុវត្តនូវគោលនយោបាយ ផែនការយុទ្ធសាស្រ្តជាច្រើនសំដៅដល់ការការពារ និងថែទាំជនរងគ្រោះ ដោយមេរោគអេដស៍ និងជំងឺអេដស៍។ បន្ថែមពីលើនេះ លោកវេជ្ជបណ្ឌិត ហោ ប៊ុនឡេង តំណាងអាជ្ញាធរជាតិប្រយុទ្ធនឹងជំងឺអេដស៍ បានថ្លែងកោតសសើរចំពោះ ក្រសួងសង្គមកិច្ច និងអង្គការដៃគូទាំងអស់ដែលបានរួមគ្នាសហការ និងធ្វើសកម្មភាពលើគ្រប់ការងារ ដែលជួយ និងការពារទៅដល់ នរងគ្រោះ ដោយមេរោគអេដស៍ និងជំងឺអេដស៍នាពេលកន្លងមក។ លោកវេជ្ជបណ្ឌិត ហោ ប៊ុនឡេង បន្ថែមថា ចំពោះអាជ្ញាធរជាតិប្រយុទ្ធនឹងជំងឺអេដស៍ នឹងបន្តពង្រឹងកិច្ចសហប្រតិបត្តិការជាមួយ ក្រសួងសង្គមកិច្ច និងអង្គការដៃគូទៀត ដើម្បីកាត់បន្ថយឲ្យបាននូវចំនួនប្រជាពលរដ្ឋ ដែលរងគ្រោះ ដោយមេរោគអេដស៍ និងជំងឺអេដស៍នៅកម្ពុជា មិនថាតែការជួយជាធនធានមនុស្ស សម្ភារៈ និងថវិកា ព្រមទាំងបច្ចេកទេសជាដើម៕	2019-03-29T01:10:00+07:00	freshnewsasia.com	https://m.freshnewsasia.com/index.php/en/localnews/117500-2019-03-28-11-10-50.html
e506c954-e9ca-4be0-8b83-227df2d05769	មន្ដ្រីជាន់ខ្ពស់សុខាភិបាល៖ ៦៤% នៃការស្លាប់របស់ប្រជាជនកម្ពុជា បណ្ដាលពីជំងឺមិនឆ្លង ក្នុងឆ្នាំ២០១៨	រដ្ឋលេខាធិការក្រសួងសុខាភិបាល លោកស្រីវេជ្ជបណ្ឌិត ឱ វណ្ណឌីន បានបង្ហាញក្ដីបារម្ដចំពោះការកើនឡើងនូវជំងឺមិនឆ្លង ខណៈដែលរបាយការណ៍អង្គការសុខភាពពិភពលោកបានឱ្យដឹងថា ឆ្នាំ២០១៨កន្លងទៅ ៦៤%នៃការស្លាប់របស់ប្រជាជនកម្ពុជា បណ្ដាលពីជំងឺមិនឆ្លង។ ការថ្លែងបែបនេះ របស់លោកស្រី ក្នុងឱកាសអញ្ជើញបើកកម្មវិធី ដែលមានការអញ្ជើញចូលរួមពីដៃគូអភិវឌ្ឍន៍សុខាភិបាល អង្គការ GIZ, P4H, Louvain Coopération, អង្គការសុខភាពពិភពលោក និងមជ្ឈមណ្ឌលព័ត៌មាន (ម.ព.ជ) សរុបប្រមាណជិត១០០នាក់ នៅសណ្ឋាគារ កាំបូឌីយ៉ាណា ។ លោកស្រី ឱ វណ្ណឌីន បានថ្លែងបន្ដថា ៦៤%នៃការស្លាប់របស់ប្រជាជនកម្ពុជា បណ្ដាលពីជំងឺមិនឆ្លង ក្នុងនោះមានជំងឺសរសៃរឈាមបេះដូង មានអត្រាស្លាប់ខ្ពស់ជាងគេ គឺ២៤% បន្ទាប់មកគឺជំងឺមហារីក១៤% ជំងឺផ្លូវដង្ហើម៤% និងជំងឺទឹកនោមផ្អែម ២% ។ ជាងនេះទៅទៀត លោកស្រីរដ្ឋលេខាធិការ បានថ្លែងថា ដើម្បីឆ្លើយតបរួមគ្នា ទៅនឹងបន្ទុកដ៏ធ្ងន់ធ្ងរនៃជំងឺមិនឆ្លង ក្រោមការដឹកនាំ និងកិច្ចសហការរបស់ក្រសួងសុខាភិបាល មន្ដ្រីក្រសួងសុខាភិបាល សង្គមស៊ីវិល ដៃគូអភិវឌ្ឍន៍សុខាភិបាលនានា តំណាងវិស័យឯកជន ភ្នាក់ងារអង្គការសហប្រជាជាតិ អ្នកជំនាញវិជ្ជាជីវៈសុខាភិបាល បញ្ញាវ័ន្ដ និងអ្នកជំងឺទឹកនោមផ្អែម នឹងជួបជុំគ្នា ក្នុងភាពជាបណ្ដាញសម្ព័ន្ធដើម្បីប្រយុទ្ធនឹងជំងឺមិនឆ្លង ដើម្បីធ្វើការរួមគ្នា ឆ្លើយតបទៅនឹងការកើនឡើងនៃជំងឺមិនឆ្លងដ៏គួរឱ្យព្រួយបារម្ដ នេះ ដូចដែលបានលើកឡើងនៅក្នុងផែនការយុទ្ធសាស្ដ្រជាតិ សម្រាប់បង្ការ និងទប់ស្កាត់ ជំងឺមិនឆ្លង ២០១៨-២០២៧ ។ លោកស្រី ឱ វណ្ណឌីន ថ្លែងបន្ដថា ភាពរុំារៃនៃជំងឺមិនឆ្លង មិនត្រឹមតែប៉ះពាល់ដល់សុខភាព និងសុខុមាលភាពរបស់ប្រជាជនតែប៉ុណ្ណោះទេ វាក៏ជាមូលហេតុ ដែលធ្វើឱ្យក្រុមគ្រួសាររបស់អ្នកជំងឺអាចធ្លាក់ចូលទៅក្នុងភាពក្រីក្រ ដោយសារតែពួកគាត់ ត្រូវព្យាបាល និងថែទាំជំងឺរុំារ៉ៃនេះអស់មួយជីវិត ប្រសិនបើមិនបានធ្វើការស្រាវជ្រាវ និងព្យាបាលបានទាន់ពេលវេលា និងសមស្រប នោះទេ លោកស្រីបន្ដថា ផលវិបាកទាំងនេះ ជារឿយៗបានបំផ្លាញទាំងបុគ្គល ទំាងសហគមន៍ និងមានផលប៉ះពាល់ សេដ្ឋកិច្ចផងដែរ ។ការចងក្រងបណ្ដាញសម្ព័ន្ធ ដើម្បីប្រើប្រាស់យុទ្ធនឹងជំងឺមិនឆ្លងនេះ ផ្ដល់ឱកាសដ៏សំខាន់ មួយសម្រាប់ការអនុវត្ដន៍សកម្មភាព ដែលមានទិសដៅ និងគោលបំណងរួមស្របគ្នា ទៅតាមផែនការយុទ្ធសាស្ដ្រជាតិ និងផែនការពហុវិស័យជាតិ ។ ការដាក់ចេញនូវបណ្ដាញសម្ព័ន្ធប្រយុទ្ធនឹងជំងឺមិនឆ្លងនេះ គឺជាជំហានដំបូងនៃការចងក្រងសម្ព័ន្ធនេះ ហើយសម្ព័ន្ធប្រយុទ្ធនឹជំងឺមិនឆ្លងនេះ គឺជាបណ្ដាញសមាជិកដែលស្ថិតនៅក្រៅវិស័យសុខាភិបាល ដើម្បីឆ្លើយតប ទៅនឹងមូលហេតុដ៏ទូលំទូលាយ នៃជំងឺមិនឆ្លង រួមមាន៖ ទំនើបកម្ម និងបរិស្ថានដែលពាក់ព័ន្ធនឹងខ្យល់ ការផ្លាស់ប្ដូររបបអាហារ និងអាហារសំបូរជាតិខ្លាញ់ ព្រមទាំងការជក់បារី និងពិសាគ្រឿងស្រវឹង ប្រកដោយគ្រោះថ្នាក់ គឺជាការផ្លាស់ប្ដូរ បែបផែននៃជីវិត រស់នៅដែលមានការប្រឈមទៅនឹងការកើតឡើងនូវជំងឺមិនឆ្លង ។ ជាងនេះទៅទៀត លោកស្រីវរជ្ជបណ្ឌិត បានថ្លែងថា គោលបំណងដ៏ចម្បង គឺចូលរួមចំណែក កាត់បន្ថយផលប៉ះពាល់ អវិជ្ជមាននៃជំងឺមិនឆ្លងមកលើសុខភាព និងសុខុមាលភាព នៃប្រជាជនកម្ពុជា រួមទាំងកាត់បន្ថយការចំណាយក្នុងគ្រួសារ និងកាត់បន្ថយផលប៉ះពាល់ អវិជ្ជមាន ដល់សេដ្ឋកិច្ច តាមរយៈការតស៊ូមតិ ដើម្បីបង្កើនសកម្មភាពប្រយុទ្ធនឹងជំងឺមិនឆ្លង ពីគ្រប់ភាគី ដើម្បីចូលរួមអនុវត្ដន៍ផែនការជាតិ ទាំងពីរ ៕	2019-03-29T00:22:00+07:00	freshnewsasia.com	https://m.freshnewsasia.com/index.php/en/localnews/117491-2019-03-28-10-22-38.html
c63ba396-50fa-4df9-9bf8-516f9619df79	រដ្ឋមន្ត្រីសុខាភិបាល ជំរុញដល់មន្ទីរពេទ្យឯកជន បញ្ជូនអ្នកជំងឺរបេងមកព្យាបាលនៅមន្ទីរពេទ្យរដ្ឋ ដើម្បីប្រសិទ្ធភាព និងឥតគិតថ្លៃ (Video Inside)	រដ្ឋមន្ត្រីក្រសួងសុខាភិបាល លោកសាស្ត្រាចារ្យ ម៉ម ប៊ុនហេង បានថ្លែងថា ជំងឺរបេង មិនមែនជាជំងឺតំណរពូជនោះទេ វាជាជំងឺឆ្លងតាមរយៈការរស់នៅជាមួយគ្នា ហើយជំងឺនេះព្យាបាលប្រើរយៈពេលយូររហូតដល់ទៅ៦ខែទើបជាដាច់ ដូច្នេះបើប្រជាពលរដ្ឋយើង ទៅរកសេវាព្យាបាលនៅមន្ទីរពេទ្យឯកជន នឹងចំណាយអស់លុយច្រើន ហើយមិនមានប្រសិទ្ធភាពថែមទៀត។ ជាងនេះទៅទៀត រដ្ឋមន្ដ្រី ថ្លែងបន្ដថា ។ ការថ្លែងបែបនេះរបស់រដ្ឋមន្ត្រីក្រសួងសុខាភិបាល ក្នុងឱកាសបើកសន្និបាត ការងារកំចាត់រោគរបេង ឆ្នាំ២០១៨ ទូទាំងប្រទេសលើកទី២៤ ដែលប្រព្រឹត្តទៅនៅសណ្ឋាគារភ្នំពេញ នាថ្ងៃទី២៨ ខែមីនា ឆ្នាំ២០១៩នេះ។ ទន្ទឹមនឹងនោះផងដែរ រដ្ឋមន្ដ្រី ម៉ម ប៊ុនហេង បានថ្លែងបន្ដថា ។ ត្រូវខិតខំធ្វើយ៉ាងណា ស្រាវជ្រាវករណីជំងឺរបេងគ្រប់សណ្ឋានឱ្យបានច្រើន ស្របតាមទិសដៅថ្មីរបស់កម្មវិធីជាតិ-អន្ដរជាតិ ត្រូវយកចិត្ដទុកដាក់ ពង្រឹងការអនុវត្ដន៍គោលនយោបាយ ក្នុងការធ្វើរោគវិនិច្ឆ័យ និងព្យាបាលជំងឺរបេង ដោយពុំត្រូវបានបង់ថ្លៃឡើយ ដើម្បីជាការជំរុញលើកទឹកចិត្ដអ្នកជំងឺ ឱ្យឆាប់មកទទួលសេវាព្យាបាលសេវាដូតស៍នេះ ប្រកបដោយគុណភាព ត្រូវខិតខំពង្រឹងបន្ថែម ការព្យាបាលបង្ការជំងឺរបេង ការងាររបេងកុមារ ពិសេសការអង្គេតស្រាវជ្រាវរកជំងឺរបេង ក្នុងចំណោមកុមាររស់នៅជិតសិទ្ធិជាមួយនឹងអ្នកជំងឺរបេង និងក្រុមមានហានិភ័យខ្ពស់ ដូចជាក្នុងចំណោមអ្នកកើតទឹកនោមផ្អែម ក្រុមមនុស្សវ័យចំណាស់ និងនៅពន្ធនាគារជាដើម។ បន្ដពង្រឹងសហការការងាររបេងស៊ុាថ្នាំ និងរបេង-អេដស៍ ដើម្បីកាត់បន្ថយបន្ថែមទៀត អត្រាឈឺ និងស្លាប់ដោយសារបញ្ហានេះ។ រដ្ឋមន្ដ្រី ម៉ម ប៊ុនហេងថ្លែងបន្ដថា ការងារនេះ ទាមទារឱ្យមានការចូលរួម ពីគ្រប់ភាគី ពាក់ព័ន្ធ ស្របតាមខ្លឹមសារនៃសារលិខិតរបស់សម្ដេចតេជោ ហ៊ុនសែន នាយករដ្ឋមន្ដ្រីកម្ពុជា សម្រាប់ទិវាកំចាត់រោគរបេង ពិភពលោក ២៤មីនា ឆ្នាំ២០១៩ ពិសេសការរួមគ្នា ជាមួយដៃគូអភិវឌ្ឍអាជ្ញាធរដែនដី និងសហគមន៍មូលដ្ឋាន ស្ថាប័នសុខាភិបាល ពាក់ព័ន្ធទាំងឡាយ ព្រមទាំងស្ថាប័នមិនមែនសុខាភិបាលផ្សេងទៀត សំដៅបញ្ចប់ជំងឺរបេង នៅថ្ងៃអនាគត។ សូមជម្រាបថា បើតាមការបញ្ជាក់របស់លោក វេជ្ជបណ្ឌិត ម៉ៅ តាន់អ៊ាង ប្រធានមជ្ឈមណ្ឌលជាតិកំចាត់រោគរបេង និងហង់សិន បានឱ្យដឹងថា ឆ្នាំ២០១៧ អ្នកជំងឺរបេងថ្មីមានចំនួន១០លានករណី ក្នុងនោះ មានតែ៦លាន ៤សែនករណីប៉ុណ្ណោះ ដែលបានស្រាវជ្រាវរកឃើញ និងរាយការណ៍ដល់ WHO ដូចនេះ ករណីមិនបានស្រាវជ្រាវ ឬរាយការណ៍មានចំនួន ៣៦% ។អ្នកស្លាប់ដោយជំងឺរបេង មានចំនួន ១លាន៣សែននាក់ ចំពោះអ្នកគ្មានផ្ទុកមេរោគអេដស៍ និង៣សែននាក់ស្លាប់ ចំពោះអ្នកជំងឺរបេង-អេដស៍ ។ បច្ចុប្បន្នេះ ជំងឺរបេងជាឃាតករសម្លាប់មនស្សធំជាងគេ ក្នុងចំណោមជំងឺឆ្លង។ លោកបន្ដថា ទោះជាយ៉ាងណាក្ដី ក្នុងរយៈពេលប៉ុន្មានឆ្នាំចុងក្រោយនេះ កម្ពុជាយើងប្រយុទ្ធនឹងជំងឺរបេង ទទួលបានលទ្ធផលយ៉ាងគួរឱ្យកក់សម្គាល់ និងទទួលបាននូវការកោតសរសើរពីសហគមន៍អន្ដរជាតិទៀតផង ដោយមានការសហការគំាទ្រពីភាគីពាក់ព័ន្ធ ដោយយើងនៅតែរក្សាបានអត្រាព្យាបាលជោគជ័យលើសពី៩០% និងស្រាវជ្រាវជំងឺរបេងសរុបបាន ២៨,៧៥៧ករណី។ អត្រាគ្របដណ្ដប់ការព្យាបាលជំងឺរបេង ដោយយុទ្ធសាស្ដ្រដូតស៍ នៅតែរក្សាបាន១០០% គ្រប់មន្ទីរពេទ្យបង្អែក មណ្ឌលសុខភាព និងបុស្ដិ៍សុខភាពទាំងអស់ ដោយបច្ចុប្បន្ន មានសេវាពិនិត្យ និងព្យាបាលរបេង សរុប១៣២៥កន្លែង មណ្ឌលសុខភាពចំនួន៦៤៤ មានសេវាដូតស៍សហគមន៍ និងសេវាជាច្រើនទៀត៕	2019-03-28T21:20:00+07:00	freshnewsasia.com	https://m.freshnewsasia.com/index.php/en/localnews/117447-2019-03-28-07-20-02.html
1f4dda37-8db5-49e3-a7fe-a90024fd74bf	អ្នកជំងឺខ្សោយផ្លូវភេទ មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ Diabetes: ជំងឺទឹកនោមផ្អែម Diabetic Foot Ulcer: ដំបៅទឹកនោមផ្អែមរាំរ៉ៃ Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ Erectile Dysfunction: វិបត្តិខ្សោយផ្លូវបន្តពូជ Kidney Failure: ខ្សោយតំរងនោម Liver Cirrhosis: ជំងឺក្រិនថ្លើម Osteoarthritis: ខូចមុខងារឆ្អឹង, សន្លាក់ Cancer: ជំងឺមហារីក 088 9990 999/ 010 990 999	2019-03-28T18:25:00+07:00	freshnewsasia.com	https://m.freshnewsasia.com/index.php/en/localnews/114709-2019-03-03-01-46-58.html
951aa84e-fe15-4206-8091-3fd028ccbef9	ក្រសួងសុខាភិបាល៖ មូលនិធិសកលនៅតែបន្តសហប្រតិបត្តិការជាមួយក្រសួងសុខាភិបាល ដើម្បីលុបប្រឆាំងជំងឺអេដស៍ របេង និងគ្រុនចាញ់	ក្រសួងសុខាភិបាល បានចេញសេចក្តីប្រកាសឲ្យដឹងថា មូលនិធិសកលនៅតែបន្តសហប្រតិបត្តិការជាមួយក្រសួងសុខាភិបាល លើការលុបប្រឆាំងជំងឺអេដស៍ របេង និងគ្រុនចាញ់ ក៏ដូចជាកម្មវិធីពង្រឹងប្រព័ន្ធសុខាភិបាល។ មិនតែប៉ុណ្ណោះលោករដ្ឋមន្រ្តីបានស្នើសុំមូលនិធិសកលបន្តឧបត្ថម្ភគាំទ្រ ផ្នែកហិរញ្ញវត្ថុដល់កម្មវិធីអាទិភាពទាំង៤នេះតទៅទៀត។ រដ្ឋមន្រ្តីសុខាភិបាលបានប្រកាសបែបនេះ នៅក្នុងឱកាសដែលលោក Weber Urban នាយកប្រចាំតំបន់របស់មូលនិធិសកល ចូលជួបសម្ដែងការគួរសម និងពិភាក្សាការងារនៅទីស្ដីការក្រសួងសុខាភិបាល នៅថ្ងៃទី២៧ ខែមីនា ឆ្នាំ២០១៩។ នៅក្នុងជំនួបនេះផងដែរលោក Weber Urban នាយកប្រចាំតំបន់របស់មូលនិធិសកល បានរាយការណ៍ជូនលោករដ្ឋមន្រ្តីអំពីសមិទ្ធផលសម្រេចបានក្នុងយុទ្ធនាការប្រឆាំង នឹងជំងឺឆ្លងទាំង៣នេះផងដែរ។ លោក Weber បានបញ្ជាក់បន្ថែមថា វឌ្ឍនភាពគួរជាទីមោទនៈ កើតមានឡើងដោយការដឹកនាំ និងការប្ដេជ្ញាចិត្តខ្ពស់របស់លោករដ្ឋមន្រ្តី ក៏ដូចជាមន្ត្រីសុខាភិបាលគ្រប់លំដាប់ថ្នាក់ និងការគាំទ្រពីក្រសួងសេដ្ឋកិច្ច និងហិរញ្ញវត្ថុ ក្នុងនាមជាតំណាងរាជរដ្ឋាភិបាលបានទទួលជំនួយផ្ទាល់ ក្នុងការសហការយ៉ាងជិតស្និទជាមួយមូលនិធិសកល។ ជាមួយគ្នានេះលោកនាយកប្រចាំតំបន់ក៏បានស្នើសុំការគាំទ្ររបស់ រដ្ឋមន្រ្តីក្រសួងសុខាភិបាលជាបន្តទៀតក្នុងការសហការជាមួយមូលនិធិសកល ដើម្បីសម្រេចបាននូវយុទ្ធសាស្រ្តដែលបានដាក់ចេញ៕	2019-03-28T00:28:00+07:00	freshnewsasia.com	https://m.freshnewsasia.com/index.php/en/localnews/117376-2019-03-27-10-28-13.html
c8c634b3-098b-48ab-b52f-0a99980d5b15	ការពារជំងឺបេស្តជ្រូកអាហ្វ្រិច! អភិបាលខេត្តត្បូងឃ្មុំ ដាក់បទបញ្ជាមិនឲ្យនាំចូលជ្រូកមកពីប្រទេសជិតខាងឡើយ និងទប់ស្កាត់បទល្មើសព្រៃឈើឲ្យមានប្រសិទ្ធភាព	លោក ជាម ច័ន្ទសោភ័ណ អភិបាលខេត្តត្បូងឃ្មុំ នាថ្ងៃទី២៧ ខែមីនា ឆ្នាំ២០១៩នេះ បានថ្លែងស្នើដល់មន្ទីរកសិកម្មខេត្តត្បូងឃ្មុំ ពិសេសមន្ត្រីជំនាញ ត្រូវសហការជាមួយសមត្ថកិច្ច តាមច្រកព្រំដែនទាំងអស់ ត្រូវហាមដាច់ខាត មិនឲ្យមានការនាំចូលជ្រូកមកពីប្រទេសជិតខាងនោះឡើយ ព្រោះថា ជំងឺបេស្តជ្រូកអាហ្វ្រិច កំពុងផ្ទុះ និងរីករាលដាល ដែលទាមទារឲ្យត្រូវប្រុងប្រយ័ត្ន ក្នុងការនាំចូល និងលក់នៅលើទីផ្សារសម្រាប់ប្រជាពលរដ្ឋទិញយកទៅបរិភោគ។ ការថ្លែងបែបនេះ ក្នុងឱកាសលោក ជាម ច័ន្ទសោភ័ណ រួមជាមួយលោក ស៊ាក ឡេង ប្រធានក្រុមប្រឹក្សាខេត្ត អញ្ជើញជាអធិបតី បើកកិច្ចប្រជុំបូកសរុបការងារកសិកម្ម រុក្ខាប្រមាញ់ និងនេសាទ ឆ្នាំ២០១៨-២០១៩ និងទិសដៅការងារសម្រាប់ ឆ្នាំ២០១៩-២០២០ របស់មន្ទីរកសិកម្ម រុក្ខាប្រមាញ់ និងនេសាទ ខេត្តត្បូងឃ្មុំ នៅសាលប្រជុំសាលាខេត្តត្បូងឃ្មុំ ដោយមានអ្នកចូលរួម ប្រមាណ៣០០នាក់។ លោក ជាម ច័ន្ទសោភ័ណ បានថ្លែងកោតសរសើរ និងវាយតម្លៃខ្ពស់ចំពោះមន្ត្រីគ្រប់ជាន់ថ្នាក់ នៃមន្ទីរកសិកម្មរុក្ខាប្រមាញ់ និងនេសាទខេត្តត្បូងឃ្មុំ ដែលបានបំពេញភារកិច្ចកន្លងមក ធ្វើឲ្យវិស័យកសិកម្មក្នុងខេត្ត ទទួលបានលទ្ធផលកាន់តែល្អប្រសើរ ដែលជួយសម្រួលកម្រិតជីវភាពរបស់ប្រជាកសិករ ក៍ដូចជាអាជីវករ និងពាណិជ្ជករ និងពលរដ្ឋទាំងអស់ក្នុងខេត្ត។ ជាមួយគ្នានោះ លោកអភិបាលខេត្ត ក៏បានថ្លែងសង្កត់ធ្ងន់ថា ខេត្តត្បូងឃ្មុំ ជាខេត្តដែលមិនមានព្រៃឈើ សម្រាប់កាប់ប្រព្រឹត្តបទល្មើសខុសច្បាប់នោះឡើយ ដូច្នេះលោកបាន ក្រើនរំលឹកដល់ខណ្ឌរដ្ឋបាលព្រៃឈើខេត្ត ត្រូវបង្ការទប់ស្កាត់ឲ្យបាន និងមានប្រសិទ្ធភាពខ្ពស់ នូវរាល់បទល្មើសព្រៃឈើ ដែលដឹកឆ្លងកាត់ខេត្តត្បូងឃ្មុំ។ ជាងនេះទៅទៀត លោកក៏បានស្នើរផងដែរដល់នាយខណ្ឌជលផលខេត្ត ត្រូវទប់ស្កាត់ឲ្យខានតែបាននូវបទល្មើសជលផលគ្រប់ប្រភេទ ដែលកើតមានលើផ្ទៃទឹកក្នុងដែនដីខេត្តត្បូងឃ្មុំ។ ក្នុងខែប្រាំងឆ្នាំនេះ ខណៈដែលកម្ដៅកំពុងឡើងខ្លាំងលោក ជាម ច័ន្ទសោភ័ណ បានណែនាំឲ្យមន្ទីរកសិកម្មខេត្ត សហការជាមួយអភិបាលក្រុងស្រុក ចាត់វិធានការស្តុកទឹកទុក និងផ្គត់ផ្គង់ទឹកដល់ពលរដ្ឋសម្រាប់ប្រើប្រាស់ ពិសេសស្រោចស្រពដំណាំផ្សេងៗ របស់ប្រជាកសិករផងដែរ។ បើតាមលោក ហេង ពិសិដ្ឋ ប្រធានមន្ទីរកសិកម្ម រុក្ខាប្រមាញ់ និងនេសាទខេត្តត្បូងឃ្មុំ បានឲ្យដឹងថា ខេត្តត្បូងឃ្មុំ មានសក្តានុពលសម្រាប់ដំណាំកសិឧស្សាហកម្ម ដាំដុះលើផ្ទៃដីប្រមាណ ១៧៧ ៤៥៣ហិកតា ដែលដាំដុះស្ទើរ ២/៣នៃផ្ទៃដីដាំដុះសរុប។ កៅស៊ូ ដំឡូងមី ម្រេច ស្វាយចន្ទី ពោតក្រហម ជាដំណាំ អាទិភាពក្នុងខេត្ត ដែលដាំដុះលើផ្ទៃដីប្រមាណ ១៦២៧៤៣ហិកតា។ ក្រៅពីនោះ នៅមានដំណាំរួមផ្សំដូចជា៖ សណ្តែក ល្ង ស្វាយ ចេក បន្លែ ដែលដាំដុះលើផ្ទៃដីប្រមាណ ១៤០៥៥ហិកតា ព្រមទាំងដំណាំឈើ ហូបផ្លែប្រចាំតំបន់ ដូចជា ទុរ៉េន មង្ឃត សាវម៉ាវ ដែលដាំដុះលើផ្ទៃដីប្រមាណ ៦៥៥ហិកតា។ ដោយឡែកផ្ទៃដីដាំដុះស្រូវរដូវវស្សា ស្រវរដូវប្រាំង ដាំដុះលើផ្ទៃដីប្រមាណ ៨៨៨០០ហិកតា៕	2019-03-28T00:04:00+07:00	freshnewsasia.com	https://m.freshnewsasia.com/index.php/en/localnews/117368-2019-03-27-10-04-30.html
d87e89f6-cdbf-4e4e-9752-a4f1d1113b4e	មន្ទីរពេទ្យបង្អែកបាទីខេត្តតាកែវ ឆ្លើយតបការរិះគន់តាមបណ្តាញសង្គម Facebook ថា អ្នកជំងឺមានបណ្ណ័ក្រីក្រ គ្រួពេទ្យមិនយកចិត្តទុកដាក់	ការិយាល័យសុខាភិបាល ស្រុកប្រតិបត្ដិបាទី នៃមន្ទីរពេទ្យបង្អែកបាទី បានឆ្លើយតបទៅនឹងម្ចាស់ទំព័រ Facebook ឈ្មោះ Nhel Pheap ដែលបង្ហោះរិះគន់មកលើមន្ទីរពេទ្យបង្អែកបាទី ថា «អ្នកជំងឺមានបណ្ណ័ក្រីក្រ គ្រួពេទ្យមិនយកចិត្តទុកដាក់ពិនិត្យព្យាបាល និងថាមិនអីទេ តែអ្នកជំងឺស្លាប់បាត់»។ នេះបើតាមសេចក្ដីបំភ្លឺ របស់មន្ទីរពេទ្យបង្អែកបាទី ដែលបណ្ដាញព័ត៌មាន Fresh News ទទួលបាននៅថ្ងៃទី២៧ ខែមីនា ឆ្នាំ២០១៩។ មន្ទីរពេទ្យបង្អែកបាទី បានបញ្ជាក់ថា ៕	2019-03-27T22:59:00+07:00	freshnewsasia.com	https://m.freshnewsasia.com/index.php/en/localnews/117358-2019-03-27-08-59-13.html
ac6cc6f6-389b-45f4-8e2a-cda542841f77	មន្ដ្រីជាន់ខ្ពស់សុខាភិបាល៖ ការចូលរួមចំណែកយ៉ាងសកម្មពីម្ចាស់ជំនួយ អង្គការដៃគូមន្ដ្រីពាក់ព័ន្ធ ជាកត្ដាជំរុញឈានទៅលុបបំបាត់ជំងឺគ្រុនចាញ់	រដ្ឋលេខាធិការក្រសួងសុខាភិបាល លោកស្រីវេជ្ជបណ្ឌិត ឱ វណ្ណឌីន បានថ្លែងថា ការចូលរួមចំណែកយ៉ាងសកម្មពីម្ចាស់ជំនួយ អង្គការដៃគូមន្ដ្រីពាក់ព័ន្ធ ជាកត្ដាជំរុញដ៏សំខាន់បំផុត ដើម្បីសម្រេចឲ្យបាននូវផែនការយុទ្ធសាស្ត្រជាតិ លុបបំបាត់ជំងឺគ្រុនចាញ់នៅក្នុងតំបន់ ក៏ដូចជានៅក្នុងប្រទេសកម្ពុជា។ ការថ្លែងដូច្នេះរបស់លោកស្រីរដ្ឋលេខាធិការ ក្នុងឱកាសអញ្ជើញជាអធិបតីភាព បើកកិច្ចប្រជុំលើកទី១៣ របស់គណៈកម្មការដឹកនាំប្រតិបត្តិថ្នាក់តំបន់ សម្រាប់គម្រោងផ្តួចផ្តើមលុបបំបាត់ភាពស៊ាំ ថ្នាំអាតេម៉ីសេនីន របស់ជំងឺគ្រុនចាញ់ នៅសណ្ឋាគាឡឺរ៉ូយ៉ាល់ភ្នំពេញ នាថ្ងៃទី២៦ ខែមីនា ឆ្នាំ២០១៩នេះ ។ លោកស្រី ឱ វណ្ណឌីន បានថ្លែងបន្ដថា ។ ជាងនេះទៅទៀត លោកស្រីរដ្ឋលេខាធិការ បានថ្លែងទៀតថា ។ ទន្ទឹមនឹងនោះ លោកស្រីវេជ្ជបណ្ឌិត បានថ្លែងការកោតសរសើរ នូវសមិទ្ធិផលសម្រេចបាន ក្នុងការប្រយុទ្ធនឹងជំងឺគ្រុនចាញ់ ក្នុងឆ្នាំ២០១៨កន្លងមក សំដៅសម្រេចគោលដៅលុបបំបាត់ជំងឺគ្រុនចាញ់ ស្របតាមយុទ្ធសាស្ត្រជាតិនៃបណ្តាប្រទេសនៃមហាអនុតំបន់មេគង្គ ដល់មន្ដ្រីសុខាភិបាល ម្ចាស់ជំនួយ អង្គការដៃគូ ដែលអនុវត្ដបានលទ្ធផលល្អ នូវយុទ្ធសាស្ដ្រលុបបំបាត់ជំងឺគ្រុនចាញ់នៅក្នុងមហាអនុតំបន់មេគង្គ និងជំរុញការធ្វើអន្តរាគមន៍ដល់សហគមន៍ ដែលប្រឈមនឹងជំងឺគ្រុនចាញ់ សំដៅលុបបំបាត់ជំងឺនេះ នៅឆ្នាំ២០២៥ ។ ស្នើជំរុញ អនុវត្តន៍ការងារនេះបន្ថែមទៀត ដោយត្រូវចុះជួបប្រជាជនដោយផ្ទាល់ ផ្តល់ការអប់រំ និងស្វែងយល់ពីតំរូវការជាក់ស្តែង ត្រូវមានមុងគ្រប់គ្រាន់ សម្រាប់ប្រើនៅពេលចូលទៅធ្វើការ និងសំរាកក្នុងព្រៃ (បើប្រជាពលរដ្ឋនៅមិនទាន់បានទទួលនូវសារអប់រំ ដែលចាំបាច់សម្រាប់ការពារកុំឲ្យឆ្លងជំងឺគ្រុនចាញ់ ដែលយើងទាំងអស់គ្នាត្រូវតែរិះរកវិធី ដើម្បីចែកចាយមុង និងសារអប់រំសុខភាពនេះ ឲ្យបានដល់សហគមន៍ និងជនងាយរងគ្រោះដោយសារជំងឺគ្រុនចាញ់ ពិសេស ប្រជាជនដែលនៅតំបន់មានគ្រុនចាញ់»។ ស្នើសុំដៃគូទាំងអស់ ពិនិត្យលើលទ្ធភាពក្នុងការជួយអន្តរាគមន៍បន្ថែម បង្រ្គប់លើចំណុចដែលមិនទាន់មានការគាំទ្រ ដើម្បីឲ្យអន្តរាគមន៍របស់យើង អាចធ្វើទៅបានគ្រប់ជ្រុងជ្រោយ ដោយពិភាគ្សាគ្នាស្វែងរកចំណុចដែលត្រូវបំពេញបន្ថែមជាចាំបាច់ ហើយជំងឺគ្រុនចាញ់ គឺនៅតាមតំបន់ព្រៃភ្នំ ជនបទ មិនមែននៅតាមទីក្រុងនោះឡើយ។ ដូច្នេះ យើងទាំងអស់គ្នា ត្រូវតែចុះដល់សហគមន៍ជាចាំបាច់ ដើម្បីធ្វើការជាមួយពួកគាត់ ជួយពួកគាត់ លើការអនុវត្តវិធានការការពារជងឺគ្រុនចាញ់ ក៏ដូចជាផ្តល់ការណ្យាបាលឲ្យបានទាន់ពេលវេលាផងដែរ ជំរុញលើកទឹកចិត្តដល់អ្នកទាំងអស់គ្នា ចូលរួមក្នុងការពិនិត្យមើលវឌ្ឍនភាពឆ្ពោះទៅរកការលុបបំបាត់ជំងឺគ្រុនចាញ់ ដែលរាជរដ្ឋាភិបាលកម្ពុជា នៅតែប្តេជ្ញាលុបបំបាត់ជំងឺគ្រុនចាញ់នៅឆ្នាំ២០២៥ និងថ្លែងអំណរគុណដល់អង្គការមូលនិធិសកលប្រយុទ្ធនឹងជំងឺអេដស៍ របេង និងគ្រុនចាញ់ និងដៃគូសុខាភិបាលដ៏ទៃទៀត ដែលបានគាំទ្រដល់ប្រទេសកម្ពុជា ឆ្ពោះទៅរកការលុបបំបាត់ជំងឺគ្រុនចាញ់។ លើសពីនោះ លោកស្រីរដ្ឋលេខាធិការ បានបន្តទៀតថា «ខ្ញុំមានមោទនភាព ក្នុងការរំលឹកឡើងវិញថា ឆ្នាំ២០១៨នេះ គឺជាឆ្នាំដ៏គួរឱ្យកត់សម្គាល់មួយ សម្រាប់ការអនុវត្តក្របខ័ណ្ឌ សកម្មភាពកម្ចាត់ជំងឺគ្រុនចាញ់ (MEAF) និងសកម្មភាពផែនការយុទ្ធសាស្រ្តគ្រុនចាញ់ជាតិ នៅកម្ពុជា ដែលជាមួយនឹងកិច្ចខិតខំប្រឹងប្រែងទាំងអស់នេះ កម្រិតជំងឺគ្រុនចាញ់ ដែលត្រូវបានគេមើលឃើញថា មានការកើនឡើងនោះ បានចាប់ផ្តើមធ្លាក់ចុះ ហើយគោលដៅក្នុងការលុបបំបាត់មេរោគ P. Falciparum នៅឆ្នាំ២០២៥ គឺជាគោលដៅប្រាកដប្រជា ដែលនិងអាចសម្រេចបាន។ សូមជម្រាបថា កិច្ចប្រជុំលើកទី១៣ របស់គណៈកម្មការដឹកនាំប្រតិបត្តិថ្នាក់តំបន់សម្រាប់គំរោងផ្តួចផ្តើមលុបបំបាត់ភាពស៊ាំថ្នាំអាតេម៉ីសេនីន របស់ជំងឺគ្រុនចាញ់នេះ មានវត្តមានចូលរួមពីសំណាក់ មន្ត្រីជាន់ខ្ពស់នៃក្រសួងសុខាភិបាល និងកម្មវិធីជាតិប្រយុទ្ធនឹងជំងឺគ្រុនចាញ់ តំណាងប្រទេសចំនួន៥ (កម្ពុជា ឡាវ វៀតណាម ភូមា និងថៃ) តំណាងអង្គការសុខភាពពិភពលោក តំណាងអង្គការមូលនិធិសកល តំណាងម្ចាស់ជំនួយ តំណាងអង្គការUNOPS និងតំណាងអង្គការដៃគូអភិវឌ្ឍន៍នានាចំនួនសរុប៩០នាក់៕	2019-03-27T00:58:00+07:00	freshnewsasia.com	https://m.freshnewsasia.com/index.php/en/localnews/117264-2019-03-26-10-58-17.html
6468513b-fe01-4f98-b064-fda413fe76f1	ទេសរដ្ឋមន្រ្តី អៀង មូលី ដឹកនាំកិច្ចប្រជុំអន្តរក្រសួង ពិភាក្សាស្វែងរកចំណុចរួម ក្នុងការដាក់ចេញវិធានការទាក់ទង នឹងការឆ្លើយតបមេរោគអេដស៍ និងជំងឺអេដស៍	លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានអញ្ជើញដឹកនាំកិច្ចប្រជុំអន្តរក្រសួង ដើម្បីពិភាក្សាស្វែងរកចំណុចរួម ក្នុងការដាក់ចេញវិធានការទាក់ទង នឹងការឆ្លើយតបមេរោគអេដស៍ និងជំងឺអេដស៍នៅកម្ពុជា នាព្រឹកថ្ងៃទី២៦ ខែមីនា ឆ្នាំ២០១៩ នៅសណ្ឋាគាកាំបូឌីយាណា។ លោកទេសរដ្ឋមន្រ្តី បានជំរាបរំលឹកជូនអំពីសកម្មភាពការងារប្រយុទ្ធនឹងជំងឺអេដស៍ របស់រាជរដ្ឋាភិបាល ក្នុងបរិបទ ដែលថវិកាជំនួយថយចុះ ហើយដែលតម្រូវអោយរាជរដ្ឋាភិបាល ទទួលយកបន្ទុកៗ អំរែកហិរញ្ញាវត្ថុកាន់តែធំឡើងៗ ជំនួសជំនួយពីហិរញ្ញវត្ថុពីខាងក្រៅប្រទេស។ លោកទេសរដ្ឋមន្រ្តី បានថ្លែងបញ្ជាក់ជូនអង្គប្រជុំ បើទោះជាអន្តរជាតិ អង្គការសហប្រជាជាតិ បានកោតសសើរ ព្រះរាជាណាចក្រកម្ពុជា ថាយើង បានធ្វើតេស្តរកស្រាវជ្រាវ អ្នកបានឆ្លងរោគអេដស៍ បានផ្តល់ ការព្យាបាល អ្នករស់នៅជាមួយមេរោគអេដស៍ ហើយការព្យាបាលទទួលបានលទ្ធផលល្អប្រសើ ហើយនិងមានអត្រា គ្របដណ្តប់ខ្ពស់ជាងប្រទេសផ្សេងៗទៀត ទូទាំងពិភពលោក ក៏កិច្ចការប្រយុទ្ធនឹងជំងឺអេដស៍ មិនមែនជាកិច្ចការ សាមញ្ញងាយស្រួល និងអាចបញ្ចប់បានតាមគោលដៅ ដែលបានគ្រោងទុកឡើយ ប្រសិនបើកិច្ចការងារសម្រប សម្រួលពហុវិស័យ មិនទាន់អាចគាំទ្រឲ្យមានចរន្តជាតិមួយជាប្រចាំ និងយូអង្វែងដែលជួយគាំទ្រ ជួយតម្រង់ទិសជួយប្រជាពលរដ្ឋម្នាក់ៗ យុវជនឲ្យមានចំណេះដឹង មានសមត្ថភាព មានលទ្ធភាព ក្នុងគ្រប់ការលទេសៈ ការពារខ្លួនឯង កុំឲ្យឆ្លងមេរោគអេដស៍ ឬចម្លងមេរោគអេដស៍ទៅក្រុមគ្រួសារ ឬ អ្នកផ្សេងទៀត ស្របតាម ប្រសាសន៍ណែនាំរបស់សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា។ ក្នុងនាមជាប្រធានអាជ្ញាធរជាតិប្រយុទ្ធនឹងជំងឺអេដស៍ លោកទេសរដ្ឋមន្រ្តី បានអញ្ចើញ ថ្នាក់ដឹកនាំក្រសួងស្ថាប័ន លោក លោកស្រី មន្រ្តីជំនាញ ជាតំណាងពីក្រសួងស្ថាប័ន ចូលរួមមតិ ពិភាក្សា និងសម្រេច កំណត់គោលដៅ សកម្មភាព និងយន្តការ នៅក្នុងកិច្ចប្រជុំអន្តរក្រសួងនេះ ដើម្បីយើងបន្ត សម្របសម្រួលប្រយុទ្ធឆ្លើយទៅនឹងមេរោគអេដស៍ និងជំងឺអេដស៍ ដោយមានការចូលរួម ជាដំណាក់ៗ តាមបរិបទជាក់ស្តែង ដោយយើងបែងចែកភារកិច្ចទទួលខុសត្រូវ ផ្តល់ការគាំទ្រជូនទៅផ្នែក និង/ឬ វិស័យ ស្ថាប័ន ពាក់ព័ន្ធ ពហុវិស័យ នៅកំរិតថ្នាក់ជាតិ និងថ្នាក់ក្រោមជាតិ ដូចដែល រាជរដ្ឋាភិបាលបានឯកភាពលើវិធានការឆ្លើយតប ទៅនឹងមេរោគអេដស៍ និងជំងឺអេដស៍ ក្នងសេចក្តីណែនាំលេខ២១៣ ស.ជ.ណ.ស.ស ចុះថ្ងៃទី២១ ខែកុម្ភៈ ឆ្នាំ ២០១៩៕	2019-03-26T19:22:00+07:00	freshnewsasia.com	https://m.freshnewsasia.com/index.php/en/localnews/117221-2019-03-26-05-22-44.html
4434ec06-a467-4d99-b4af-efd6f9a0f389	អភិបាលខេត្តកំពង់ចាម បំផុសឲ្យថ្នាក់ដឹកនាំមន្ទីរសុខាភិបាលខេត្ត បង្កើតយុទ្ធសាស្ត្រ បំបាត់ការរើសអើងអ្នកជំងឺ ប្រើប័ណ្ណមូលនិធិសមធម៌	ក្នុងពិធីបិទសន្និបាតបូកសរុបការងារ សុខាភិបាលខេត្តកំពង់ចាម ឆ្នាំ២០១៨ និងលើកទិសដៅ ឆ្នាំ២០១៩ លើកទី២២ នាថ្ងៃទី២៥ ខែមីនា ឆ្នាំ២០១៩ អភិបាលខេត្តកំពង់ចាម លោក គួច ចំរើន បានបំផុសឲ្យថ្នាក់ដឹកនាំ នៃមន្ទីរសុខាភិបាលខេត្តកំពង់ចាម បង្កើតយុទ្ធសាស្រ្ត ដើម្បីឈានទៅបំបាត់ការរើសអើងអ្នកជំងឺ ប្រើប័ណ្ណមូលនិធិសមធម៌។ បើតាមប្រធានមន្ទីរសុខាភិបាល ខេត្តកំពង់ចាម លោក គឹម សួរ ភីរុណ បានថ្លែងថា មានប្រជាពលរដ្ឋទាំងពីរភេទ សរុបចំនួន ៧៤០,០៧៨ ករណី បានប្រើប្រាស់សេវាសុខាភិបាល ក្នុងការពិនិត្យ និងពិគ្រោះជំងឺ ឆ្នាំ២០១៨។ ជំងឺចូលសម្រាកពេទ្យព្យាបាល នៅតាមមូលដ្ឋាន សាធារណៈទូទាំងខេត្ត ចំនួនសរុប៤៨,៩៥៤ករណី។ លោកប្រធានមន្ទីរសុខាភិបាល បានឲ្យដឹងទៀតថា បេឡាជាតិរបបសន្តិសុខសង្គម (បសស) បានចុះកិច្ចព្រមព្រៀងស្ដីពីការប្រើប្រាស់ និងផ្តល់សេវាសុខភាព នៅមូលដ្ឋានសុខាភិបាលសាធារណៈ មានចំនួន៩៨កន្លែង នៅក្នុងខេត្តកំពង់ចាម ក្នុងនោះមន្ទីរពេទ្យខេត្ត១កន្លែង មន្ទីរពេទ្យបង្អែកស្រុក៨កន្លែង និងនៅតាមមណ្ឌលសុខភាព៨៩កន្លែង។ ហើយអ្នកជំងឺមកពិនិត្យ និងព្យាបាល ដែលប្រើប្រាស់សេវា ប.ស.ស ឆ្នាំ២០១៨ សរុបចំនួន ២២,៦៦៨នាក់ ស្រី (២០,៩៦០នាក់)។ អភិបាលខេត្តកំពង់ចាម លោក គួច ចំរើន បានយកឱកាសនោះ ធ្វើការវាយតម្លៃខ្ពស់ ចំពោះលទ្ធផលការងារជាស្នាដៃ នៃមន្ត្រីសុខាភិបាលខេត្តកំពង់ចាម ក្នុងរយៈពេលមួយឆ្នាំកន្លងទៅ ប្រកបដោយភាពអត់ធ្មត់ និងសុទិដ្ឋិនិយម។ ទន្ទឹមនឹងលទ្ធផលជោគជ័យ ដែលសម្រេចបាននោះ អាជ្ញាធរខេត្តសង្ឃឹម និងជឿជាក់ថា មន្ទីរសុខា ភិបាលខេត្តកំពង់ចាម និងនៅបន្តខិតខំពុះពារអភិវឌ្ឍន៍ និងពង្រឹងគុណភាពការងារ ឲ្យកាន់តែល្អប្រសើរបន្ថែមទៀត ក្រោមការឧបត្ថម្ភគាំទ្រ និងសហការយ៉ាងជិតស្និទ្ធ ជាមួយអាជ្ញាធរមូលដ្ឋាន និងអង្គភាពដៃគូនានា សំដៅកែលម្អឈាន ឡើងយ៉ាងពិតប្រាកដ លើគ្រប់ផ្នែក ជាពិសេសគឺត្រូវបន្តបង្កើនគុណភាពសេវាមន្ទីរពេទ្យ ដោយផ្អែកលើគោលការណ៍ ផ្ដល់សេវាប្រកបដោយសមធម៌ ជូនដល់ប្រជាពលរដ្ឋ។ ជាមួយគ្នានោះដែរ បន្ទាប់ពីអង្គសន្និបាតបានចែកគ្នាជាក្រុម ដែលមានមន្រ្តីសុខាភិបាល និងមន្ត្រីអាជ្ញាធរមូលដ្ឋាន ធ្វើការពិគ្រោះពិភាក្សាគ្នារកចំណុចប្រឈម អស់រយៈពេលមួយថ្ងៃ អង្គសន្និបាត បានរកឃើញចំណុច ប្រឈម១៦ចំណុច ដើម្បីលើកយកមកធ្វើការដោះស្រាយ។ ប៉ុន្តែក្នុងចំណោម១៦ចំណុចនោះ លោកអភិបាលខេត្តកំពង់ចាម មានចំណាប់អារម្មណ៍ទៅលើចំណុចប្រឈម១ ដែលថា មានករណីរើសអើង ដល់អ្នកជំងឺដែលប្រើប័ណ្ណមូលនិធិសមធម៌ ។ ហើយចំណុចនេះ ត្រូវបានលោកអភិបាលខេត្ត លើកយកមកពិភាក្សាដើម្បីរកដំណោះស្រាយឈានទៅលុបបំបាត់ទាំងស្រុង នូវការរើសអើង ដល់អ្នកជំងឺគ្រួសារក្រីក្រនេះ នៅក្នុងឆ្នាំ២០១៩តែម្តង។ ក្នុងនោះ លោកអភិបាលខេត្ត បានបំផុសដល់ថ្នាក់ ដឹកនាំនៃមន្ទីរសុខាភិបាលខេត្តកំពង់ចាម ឲ្យមានការយកចិត្តទុកដាក់ និងធ្វើការតាមដានជាប្រចាំ ដល់មន្រ្តីសុខាភិបាលក្រោមឱវាទ និងរកយុទ្ធសាស្ត្រ ដើម្បីឈានទៅបំបាត់ករណីរើសអើង ដល់អ្នកជំងឺគ្រួសារក្រីក្រនេះ ។ ប៉ុន្តែយ៉ាងណាក៏ដោយ នៅក្នុងការពន្យល់យ៉ាងក្បោះក្បាយ ពីសំណាក់លោកអភិបាលខេត្ត ដល់មន្រ្តីសុខាភិបាល និងមន្ត្រីអាជ្ញាធរមូលដ្ឋាន ក៏បានទទួលសាទរ និងឯកភាពគ្នាទាំងស្រុង ក្នុងការកែប្រែឥរិយាបថ ដើម្បីលុបបំបាត់ករណីរើសអើង ដល់អ្នកជំងឺគ្រួសារក្រីក្រនេះ ឲ្យបាននៅក្នុងឆ្នាំ២០១៩នេះ ផងដែរ៕	2019-03-26T18:29:00+07:00	freshnewsasia.com	https://m.freshnewsasia.com/index.php/en/localnews/117211-2019-03-26-04-29-31.html
b2df37e3-b6b9-45bf-9250-8311dd9b1a4e	រដ្ឋមន្ត្រីកសិកម្ម ប្រាប់ឲ្យអ្នកចិញ្ចឹម និងរកស៊ីកាប់ជ្រូក កុំឆក់ឱកាសពេលជ្រូកវៀតណាមផ្ទុះជំងឺ ដំឡើងថ្លៃសាច់ជ្រូក នាំឲ្យប៉ះពាល់ដល់ប្រជាពលរដ្ឋអ្នកបរិភាគ	លោក វេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី២៦ ខែមីនា ឆ្នាំ២០១៩នេះ បានប្រាប់ទៅដល់អ្នកចិញ្ចឹមជ្រូក ម្ចាស់សត្តឃាតដ្ឋាន អាជីវករលក់សាច់ជ្រូក មិនត្រូវឆក់ឱកាសពេលដែលជ្រូកប្រទេសវៀតណាម ផ្ទុះជំងឺប៉េស្តជ្រូកអាហ្វ្រិកនោះ បែរជាមកដំឡើងថ្លៃសាច់ជ្រូកក្នុងស្រុក ដែលនាំឲ្យប៉ះពាល់ដល់ប្រជាពលរដ្ឋ ជាអ្នកបរិភោគនោះទេ។ ការបញ្ជាក់យ៉ាងដូច្នេះរបស់លោករដ្ឋមន្ត្រី វេង សាខុន ធ្វើឡើងក្នុងសិក្ខាសាលាស្តីពី «វិធានការការពារ និងទប់ស្កាត់ជំងឺប៉េស្តជ្រូកអាហ្វ្រិកនៅកម្ពុជា» នៅទីស្តីការក្រសួងកសិកម្ម នៅព្រឹកថ្ងៃទី២៦ ខែមីនានេះ។ លោករដ្ឋមន្ត្រីបានសរសេរក្នុង Facebook ផ្លូវការរបស់លោកយ៉ាងដូច្នេះថា ។ បើតាមការបញ្ជាក់របស់លោករដ្ឋមន្ត្រី វេង សាខុន ក្នុងឆ្នាំ២០១៨ ការចិញ្ចឹមជ្រូកជាលក្ខណៈគ្រួសារនៅកម្ពុជា មានប្រមាណជា១.៩លានក្បាល និងជាលក្ខណៈឧស្សហកម្មប្រមាណជា០.៨លានក្បាល និងមានកសិដ្ឋានគ្រប់កម្រិតជាង ៦៧០កសិដ្ឋាននៅទូទាំងប្រទេស។ លោកបញ្ជាក់ថា បច្ចុប្បន្ន ការកែប្រែទម្លាប់ពីការចិញ្ចឹមជាលក្ខណៈគ្រួសារ មកជាលក្ខណៈឧស្សាហកម្មបាន និងកំពុងរីកដុះដាលយ៉ាងលឿ ក្នុងរយ:ពេលប៉ុន្មានឆ្នាំចុងក្រោយ ស្របពេលដែលសេដ្ឋកិច្ចជាតិ មានការរីកចម្រើន កំណើនប្រជាជន និងកំណើនភ្ញៀវទេសចរ សេចក្តីត្រូវការសាច់ ដែលតម្រូវឲ្យអ្នកចិញ្ចឹមជ្រូក យកចិត្តទុកដាក់គិតគូរ ប្រើប្រាស់បច្ចេកវិទ្យាទាន់សម័យ សមស្របដើម្បីផលិតសាច់មានអនាម័យ និងគុណភាពឆ្លើយតបតាមតម្រូវការទីផ្សារ លើកកម្ពស់ប្រសិទ្ធភាពផលិតកម្ម និងជាពិសេសធានាសុខុមាលភាពសាធារណៈ។ សូមជម្រាបថា ជំងឺប៉េស្តជ្រូកអាហ្វ្រិកថា ជំងឺនេះបានផ្ទុះឡើងលើកដំបូងនៅឆ្នាំ១៩០៧ នៅប្រទេសកេនញ៉ា ហើយវាបានផ្ទុះឡើងជាបន្តបន្ទាប់ទៅតាមបណ្តាប្រទេសក្នុងទ្វីបអាហ្រ្វិក និងចុងក្រោយក្នុងឆ្នាំ២០១៨ ជំងឺនេះបានផ្ទុះឡើងនៅបណ្តាប្រទេសក្នុងទ្វីបអឺរ៉ុប រួចបន្តរាលឆ្លងចូលក្នុងប្រទេសចិន ហើយបច្ចុប្បន្នបាន និងកំពុងបន្តរាលដាលតាមបណ្តាខេត្តមួយចំនួននៅប៉ែកខាងជើង និងកណ្តាលនៃប្រទេសវៀតណាម៕	2019-03-26T17:26:00+07:00	freshnewsasia.com	https://m.freshnewsasia.com/index.php/en/localnews/117199-2019-03-26-03-26-56.html
ee8a756b-d1e5-40c6-8974-ef8437c7d7f7	អ្នកជំងឺខូចតំរង់នោម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ ដំណោះស្រាយក្នុងការព្យាបាលជំងឺ ដោយគ្រាន់តែលោកអ្នកជ្រើសរើសមន្ទីរពេទ្យ គ្លីនៀហ្គល នៅប្រទេសម៉ាឡេស៊ី ព្យាបាលជំងឺយ៉ាងមានប្រសិទ្ធភាពដូចជា៖ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក ព័ត៌មានលម្អិតសូមទំនាក់ទំនង៖ 088 9990 999/ 010 990 999	2019-03-25T22:08:00+07:00	freshnewsasia.com	https://m.freshnewsasia.com/index.php/en/localnews/117130-2019-03-25-08-08-43.html
0e93fce2-86ef-44a0-913f-89150b99f463	សមាគមអន្តរជាតិ២ បង្កើតព្រឹត្តិការណ៍អំពាវនាវសុំការបរិច្ចាគឈាមជួយអ្នកជំងឺនៅកម្ពុជា	ដោយហេតុថាការផ្គត់ផ្គង់ឈាមនៅក្នុងរាជធានីភ្នំពេញមានការខ្វះខាតជាច្រើន ដែលបណ្តាលឲ្យមានអ្នកជំងឺជាច្រើន មិនបានទទួលការព្យាបាលទាន់ពេលវេលា និងប្រកបដោយប្រសិទ្ធភាព ដូច្នេះហើយរ៉ូថារីរាជធានីភ្នំពេញ និងសមាគមអ៊ីគ័នតាវកម្ពុជា បានសហការគ្នារៀបចំទិវាបរិច្ចាគឈាមដោយក្តីស្រលាញ់ ដែលប្រារព្ធឡើងនៅថ្ងៃទី២៤ ខែមីនា ឆ្នាំ២០១៩ ដោយមានការឧបត្ថម្ភពីសំណាក់ Rotary Club of Phnom Penh។ សម្រាប់អ្នកដែលមានលទ្ធភាព គ្រប់គ្រាន់អាចបរិច្ចាគឈានបាន នៅក្នុងកម្មវិធីនេះ មានចំនួន២២៥នាក់ ដែលទទួលបានឈាម២២៥កំប្លោក។ គោលបំណងចម្បងនៃកម្មវិធីនេះ គឺសំដៅជំរុញឲ្យមានការយកចិត្តទុកដាក់ពីសំណាក់ប្រជាជនក្នុងរាជធានីភ្នំពេញ ឲ្យយល់ពីកង្វះឈាមនៅក្នុងធនាគារឈាម ហើយមានភាពក្លាហានក្នុងការផ្តល់ឈាម ដើម្បីជួយសង្គ្រោះដល់អ្នកជំងឺដែលកំពុងត្រូវការឈាមជាចាំបាច់។ ដូច្នេះហើយការបរិច្ចាគឈាមមួយប្លោក អាចសាងបុណ្យកុសលដល់កូនចៅរាប់ម៉ឺនជំនាន់។ រ៉ូថារីគឺជាអង្គភាពប្រចាំតំបន់ ដែលបង្កើតឡើងស្របទៅតាមលក្ខន្តិកៈនៃរ៉ូថារីអន្តរជាតិ ដែលមានគោលបំណងផ្តល់ជាសេវាសង្គមកិច្ច និងជំរុញឲ្យមានទំនាក់ទំនងពាណិជ្ជកម្មជាមួយគ្នា។ លក្ខណៈពិសេសនៃសមាជិកនីមួយៗ គឺមានអាជីវកម្មផ្សេងៗគ្នា ដោយមានការប្រជុំជារៀងរាល់សប្តាហ៍តាមពេលវេលា និងទីកន្លែងជាក់លាក់ណាមួយ (ប៉ុន្តែយ៉ាងហោចណាស់ក៏ត្រូវមានការប្រជុំ ២លើក ក្នុង១ខែដែរ)។ រ៉ូថារីតាមតំបន់នីមួយៗ គឺជាអង្គភាពប្រតិបត្តិឯករាជ្យ ប៉ុន្តែត្រូវតែមានការស្នើសុំ និងទទួលបានការអនុញ្ញាតពីរ៉ូថារីអន្តរជាតិ ទើបអាចបង្កើតឡើងបាន ជាទូទៅរ៉ូថារីនៃតំបន់នីមួយៗ ត្រូវដាក់ឈ្មោះទៅតាមឈ្មោះតំបន់ ឬទីក្រុងដែលតាំងនៅ។ រ៉ូថារីដំបូងគេក្នុងសកលលោកបានបង្កើតឡើងនៅថ្ងៃទី២៣ ខែកុម្ភៈ ឆ្នាំ១៩០៥ ក្នុងទីក្រុងឈីហ្គាហ្គោ នៃរដ្ឋអ៊ីឡាណយ សហរដ្ឋអាមេរិក ដោយមានលោក ផូល ហារី ជាស្ថាបនិក។ កាលពីដំបូងសម័យប្រជុំត្រូវបានកំណត់ និងធ្វើឡើងជារៀងរាល់សប្តាហ៍នៅតាមស្ថាប័ននៃសមាជិកនីមួយៗ ដោយផ្លាស់វេនគ្នា ដូច្នេះហើយទើបអង្គភាពនេះយកឈ្មោះ រ៉ូថារី «Rotary ដែលមានន័យថាផ្លាស់វេនគ្នា»។ រ៉ូថារីរាជធានីភ្នំពេញ (Rotary Club of Phnom Penh Capital) ត្រូវបានបង្កើតឡើងក្នុងឆ្នាំ២០១៦ សមាជិកភាគច្រើនជាអ្នកសេដ្ឋកិច្ច វេជ្ជបណ្ឌិត ស្ថាបត្យករ និងអ្នកជំនួញអចលនទ្រព្យ ព្រមទាំងពាណិជ្ជករក្នុងវិស័យផ្សេងៗទៀត ដែលក្នុងនោះក៏មានលោកឧកញ៉ា លីហេង និងលោកឧកញ៉ា ឡុង ហៀង។ បច្ចុប្បន្នសមាជិកទាំងអស់ដែលមានជាង៥០រូប មកពីបណ្តាប្រទេសនានា ក៏ដូចជានៅក្នុងរាជធានីភ្នំពេញផងដែរ ក្នុងរយៈពេលជា២ឆ្នាំមកនេះ រ៉ូថារីបានបរិច្ចាគសម្ភារៈបរិក្ខាពេទ្យ និងរថយន្តសង្គ្រោះបន្ទាន់ដល់មន្ទីរពេទ្យជាច្រើន ដែលរួមមានមន្ទីរពេទ្យមិត្តភាពខ្មែរ-សូវៀតផងដែរ ហើយក្នុងនោះក៏មានការជួយឧបត្ថម្ភអំពូលអគ្គិសនី និងជួយលម្អបរិស្ថានជុំវិញទីធ្លាសាលា និងបានធ្វើការបរិច្ចាគអង្ករជាច្រើនលើកដល់ប្រជាជន ដែលរងគ្រោះដោយទឹកជំនន់ ហើយជាធម្មតារ៉ូថារីតែងតែចូលរួមចំណែកឧបត្ថមរទេះរុញជនពិការ និងសម្ភារៈប្រើប្រាស់ប្រចាំថ្ងៃដល់មជ្ឈមណ្ឌលនៃក្តីសង្ឃឹម ដែលជំនួយទាំងនេះសរុបជាទឹកប្រាក់មានជាង ១៥ម៉ឺនដុល្លារអាមេរិក។ ក្នុងឆ្នាំថ្មី២០១៩នេះ រ៉ូថារីរាជធានីភ្នំពេញ បានបន្ថែមថវិកាជាច្រើនសម្រាប់ជាជំនួយដល់ការធ្វើឲ្យកាន់តែប្រសើរឡើង នូវគុណភាពទឹកប្រើប្រាស់របស់ប្រជាជន ដែលរស់នៅតាមដងទន្លេសាប និងឧបត្ថម្ភម៉ាស៊ីនកម្តៅទារកដល់មន្ទីរពេទ្យបង្អែកផ្សេងៗ។ រ៉ូថារី និងសមាជិកទាំងអស់សង្ឃឹមថា តាមរយៈកិច្ចការងារសប្បុរសជាបន្តបន្ទាប់នេះ នឹងអាចចូលរួមចំណែកជួយដល់ប្រជាជនកម្ពុជា ហើយអាចក្លាយជាកល្យាណមិត្តជាមួយប្រជាជនកម្ពុជាផងដែរ៕	2019-03-24T22:57:00+07:00	freshnewsasia.com	https://m.freshnewsasia.com/index.php/en/localnews/117045-2019-03-24-08-57-49.html
41e74abf-022b-4c54-805c-1dd1514bf607	ជនជាតិចិន ជិះរថយន្តមេកសឺដេស បើកសុខៗឆ្លងប្រព័ន្ធភ្លើងឆេះសន្ធោសន្ធៅ រត់ស្រែកឲ្យគេជួយ…	បុរសម្នាក់ជាជនជាតិចិន បើករថយន្តមួយគ្រឿងម៉ាក មែកសឺដេស ខណៈពេលកំពុងតែបើកបរតាមផ្លូវ ស្រាប់តែឆ្លងប្រព័ន្ធភ្លើងឆាបឆេះយ៉ាងសន្ធោសន្ធៅ ផ្អើលដល់រថយន្តពន្លត់អគ្គីភ័យ បាញ់អស់២គ្រឿងទើបរលត់ទៅវិញ ដែលហេតុការណ៍នេះបានកើតឡើង កាលពីវេលាម៉ោង 10និង20នាទីយប់ ថ្ងៃទី២២ ខែមិនា ឆ្នាំ២០១៩ តាមបណ្តោយផ្លូវ២១៤ កែងផ្លូវព្រះមុនីវង្ស នៅចំណុចក្បែរនឹងផ្លូវភ្លោះអូរឬស្សី ស្ថិតនៅក្នុងសង្កាត់បឹងរាំង ខណ្ឌ៧មករា ។ សាក្សីដែលឃើញហេតុការណ៍ បានអោយដឹងថា មុនពេលកើតហេតុគេបានឃើញ បុរសម្នាក់ជាជនជាតិចិន មិនស្គាល់ឈ្មោះ បានបើករថយន្តមួយគ្រឿងម៉ាកមែកសឺដេស ពណ៌ទឹកប្រាក់ពាក់ស្លាកលេខ ភ្នំពេញ 2O8777 បើកបរតាមបណ្តោយផ្លូវ២១៤ ក្នុងទិសដៅពីលិចទៅកើត មិនដឹងថា គាត់មកពីណានោះទេ ខណៈពេលបើកដល់ចំណុចកើតហេតុខាងលើនេះ ក៏ស្រាប់តែឆ្លងប្រព័ន្ធភ្លើង ហ៊ុយផ្សែងចេញពីក្បាលរថយន្ត ធ្វើឲ្យអ្នកបើករថយន្ត ជាជនជាតិចិន ភ័យស្លន់ស្លោបានបើករថយន្តទៅឈប់ នៅលើចិញ្ចើមផ្លូវ រួចហើយបើកទ្វាររថយន្តចេញ នឹងស្រែកអោយគេជួយ ទាំងរថយន្តឆេះចេញជាអណ្តាតភ្លើង។ ភ្លាមៗនោះដែរ ក៏មានប្រជាពលរដ្ឋយកបំពង់ពន្លត់អគ្គីភ័យ បាញ់អស់មួយបំពង់ នៅតែអត់រលត់ទើបសមត្ថកិច្ចមូលដ្ឋាន ប៉ុស្តិ៍បឹងរាំង រាយការណ៍ហៅរថយន្តពន្លត់អគ្គីភ័យ មកអន្តរាគមន៍បាញ់ពន្លត់អស់មួយគ្រឿង និងម៉ូតូបាញ់ទឹកខាងសាលាខណ្ឌដូនពេញ បានជួយបាញ់អស់មួយគ្រឿង ទើបរលត់អស់ទាំងស្រុង ។ រថយន្តដែលឆាបឆេះខាងលើនេះ ឆេះខូចខាតផ្នែកខាមុខ ត្រូវបានរថយន្តពន្លត់អគ្គីភ័យ បាញ់ទឹករលត់អស់ទាំងស្រុង នៅវេលាម៉ោង10និង30នាទីយប់ថ្ងៃដដែល ៕	2019-03-23T09:08:22+07:00	kbnnews.com	https://kbn.news/archives/119543
68a38a9f-aec9-40c4-b2c0-5c2edd940d9e	សម្តេចតេជោ ហ៊ុន សែន សង្ឃឹមថា គ្រប់ភាគីពាក់ព័ន្ធ នឹងបន្តចូលរួមចំណែកលើកកម្ពស់ការងារលុបបំបាត់ជំងឺរបេង	សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបង្ហាញក្តីសង្ឃឹមយ៉ាងមុតមាំថា គ្រប់ក្រសួង-ស្ថាប័ន ភាគីពាក់ព័ន្ធ វិស័យឯកជន អង្គការជាតិ-អន្តរជាតិ ដៃគូអភិវឌ្ឍ និងប្រជាពលរដ្ឋទាំងអស់ នឹងបន្តចូលរួមចំណែកគាំទ្រដល់ការលើកកម្ពស់ការងារលុបបំបាត់ជំងឺរបេង ក្នុងបុព្វហេតុ មិនត្រឹមតែរួមចំណែកលើកកម្ពស់សុខុមាលភាពរស់នៅរបស់ប្រជាពលរដ្ឋប៉ុណ្ណោះទេ ប៉ុន្តែថែមទាំងលើកកម្ពស់សេចក្តីថ្លៃថ្នូរ ឧត្តមភាព និងកិត្យានុភាពរបស់កម្ពុជាទៀតផង។ បើតាមសារលិខិតរបស់សម្តេចតេជោ ហ៊ុន សែន អបអរសាទរជាមួយប្រជាជាតិទាំងអស់ក្នុងពិភពលោក ក្នុង ឱកាសនៃការប្រារព្ធទិវាពិភពលោក កំចាត់រោគរបេង ដែលប្រព្រឹត្តទៅ នៅថ្ងៃទី២៤ ខែមីនា ឆ្នាំ២០១៩ ក្រោមប្រធានបទ «ដល់ពេលដែលត្រូវរួមគ្នាបញ្ចប់ជំងឺរបេង» ដែលអង្គភាពព័ត៌មាន Fresh News ទទួលបាននៅថ្ងៃទី២២ ខែមីនា ឆ្នាំ២០១៩នេះ។ សារលិខិតដដែល បានបញ្ជាក់យ៉ាងដូច្នេះថា៖ ។ ជាមួយគ្នានេះដែរសម្តេចតេជោ ហ៊ុន សែន ក៏បានបង្ហាញពីភាពជឿជាក់ថា កម្ពុជានឹងបន្តដំណើរឆ្ពោះទៅមុខលើមូលដ្ឋានមួយកាន់តែរឹងមាំ ទូលំទូលាយ និងកាន់តែមានភាពម្ចាស់ការ និងសូមឧទ្ទិសឱ្យខ្លឹមសារ និងអត្ថន័យនៃទិវាពិភពលោកកំចាត់រោគរបេង ២៤មីនា ២០១៩ ក្រោមប្រធានបទ «ដល់ពេលដែលត្រូវរួមគ្នាបញ្ចប់ជំងឺរបេង» ក្លាយទៅជាការអនុវត្តជាក់ស្តែង ដើម្បីឱ្យព្រះរាជាណាចក្រកម្ពុជាយើង អាចធ្វើដំណើរឆ្ពោះទៅកាន់អនាគតដ៏ភ្លឺស្វាង ត្រចះត្រចង់ និងជាទឹកដីមួយដែលគ្មានជំងឺរបេង។ ក្នុងនាមរាជរដ្ឋាភិបាលកម្ពុជា សម្តេចបានថ្លែងអំណរគុណដល់ភាគីពាក់ព័ន្ធទាំងអស់ទាំងក្នុង និងក្រៅប្រទេសរួមទាំងមន្ត្រីបុគ្គលិកសុខាភិបាល នៅទូទាំងប្រទេស និងប្រជាជនគ្រប់រូបដែលបានចូលរួមចំណែកធ្វើឱ្យសម្រេចជោគជ័យនូវសមិទ្ធផលការងារកំចាត់រោគរបេង ក្នុងពេលកន្លងមក និងសូមសម្តែងនូវការគាំទ្រយ៉ាងពេញទំហឹងជាថ្មីម្តងទៀត ដល់សកម្មភាពប្រយុទ្ធនឹងជំងឺរបេង ក្នុងប្រទេសកម្ពុជា ក៏ដូច ជានៅទូទាំងសកលលោក៕	2019-03-22T23:03:00+07:00	freshnewsasia.com	https://m.freshnewsasia.com/index.php/en/localnews/116900-2019-03-22-09-03-38.html
9f0fe9c6-1a7b-4cc4-95e0-d5edf91d0a38	មន្ទីរពេទ្យព្រះអង្គឌួង បង្កើតមជ្ឈមណ្ឌលបង្រៀនអ្នកជំងឺ គ-ថ្លង់ ឱ្យចេះនិយាយដោយឥតគិតថ្លៃ	នាយកមន្ទីរពេទ្យព្រះអង្គឌួង លោកសាស្ដ្រាចារ្យ លូ លីឃាង បានថ្លែងថា ដើម្បីផ្ដល់ភាពងាយស្រួល ជូនដល់ប្រជាពលរដ្ឋយើង សម្រាប់អ្នកជំងឺ គ-ថ្លង់ ពីកំណើត ដែលទទួលបានការវះកាត់ហើយ អាចមករៀននិយាយបានដោយឥតគិតថ្លៃ នៅមន្ទីរពេទ្យព្រះអង្គឌួង។ ការថ្លែងដូច្នេះរបស់នាយកមន្ទីរពេទ្យ ក្នុងឱកាសអញ្ជើញបើកសម្ពោធមជ្ឈមណ្ឌលព្រះអង្គឌួង Severance និង KT នៃក្តីសង្ឃឹម នៅថ្ងៃទី២២ ខែមីនា ឆ្នាំ២០១៩នេះ។ លោកសាស្ត្រាចារ្យ លូ លីឃាង នាយកមន្ទីរពេទ្យព្រះអង្គឌួង បានថ្លែងថា ។ ជាងនេះទៅលោកសាស្ដ្រាចារ្យ បានបន្ដថា ការបង្រៀនឱ្យអ្នកជំងឺ គ-ថ្លង់ ឱ្យចេះនិយាយបានដូចមនុស្សទូទៅបានហើយ នឹងជួយឱ្យពួកគាត់ទទួលបាននូវជីវិតថ្មីម្ដងទៀតវិញចឹង ដែលអាចចូលរួមសកម្មភាពនានា បានយ៉ាងពេញលេញនៅក្នុងសង្គម។ លោកសាស្ត្រាចារ្យបានឲ្យដឹងទៀតថា ។ ទន្ទឹមនឹងនោះ គ្រូបង្រៀននៅមជ្ឈមណ្ឌលព្រះអង្គឌួង នៃក្តីសង្ឃឹម លោកស្រី ណូក ឆឹស បានថ្លែងថា ការបង្រៀនឱ្យចេះនិយាយនេះ បន្ទាប់ពីស្ដាប់បាននេះ មានរយៈពេល៦ខែសម្រាប់កុមារ ដែលមានភាពវ័យឆ្លាតអាចឆាប់ចាប់បាន និងរយៈពេល១ឆ្នាំសម្រាប់កុមារដែលមិនសូវចេះនិយាយ។លើសពីនោះ សូមអាណាព្យាបាល ក៏ត្រូវជួយបង្ហាត់ឱ្យកូនៗរបស់ខ្លួន ឱ្យហាត់រៀននិយាយនៅផ្ទះ នូវពាក្យអ្វីមួយដែលគ្រូបានដាក់ពីសាលា ដើម្បីឱ្យអណ្តាតរបស់កុមារ ក្រលាស់បានលឿន និងឆាប់ចេះនិយាយ និងនិយាយបានច្បាស់។ ក្នុងឱកាសនោះដែរ លោកស្រី សេន ស្រីមាន ដែលរស់នៅខេត្ដបន្ទាយមានជ័យ ដែលបានយកកូនរបស់ខ្លួន មកទទួលការវះកាត់កាលពីចុងឆ្នាំ២០១៨កន្លងទៅ បានថ្លែងក្នុងឱកាសបើកសម្ពោធមជ្ឈមណ្ឌលនេះថា ។ លោកស្រីក៏បានថ្លែងអំណរគុណយ៉ាងខ្លាំង ដល់លោកគ្រូ អ្នកគ្រូពេទ្យនៃមន្ទីរពេទ្យព្រះអង្គឌួង និងដៃគូសហការខាងប្រទេសកូរ៉េ ដែលបានព្យាបាលកូនប្រុសគាត់ អាចស្ដាប់ និងនិយាយដូចក្មេងដទៃទូទៅបាន ។លោកស្រី ក៏បានអំពាវនាវដល់បងប្អូនប្រជាពលរដ្ឋ ដែលមានសាច់ញាតិមានជំងឺគ-ថ្លង់ កុំអស់សង្ឃឹមអី ពេលនេះអាចបញ្ជូនកូនចៅរបស់អ្នក មកកាន់មន្ទីរពេទ្យព្រះអង្គឌួង ដើម្បីទទួលការព្យាបាលដ៏មានប្រសិទ្ធភាពខ្ពស់ដូចជាកូនរបស់គាត់អញ្ចឹងដែរ៕	2019-03-22T22:54:00+07:00	freshnewsasia.com	https://m.freshnewsasia.com/index.php/en/localnews/116897-2019-03-22-08-54-19.html
5c443df4-6761-408d-9e17-9f3bfc3cccbb	រដ្ឋាភិបាលឡាវដាក់ចេញវិធានការបន្ទាន់ ដើម្បីទប់ស្កាត់ជំងឺប៉េស្តជ្រូកអាហ្វ្រិក ASF ដែលកំពុងវាយលុកប្រទេសជាប់របង	រដ្ឋាភិបាលឡាវបានដាក់ចេញនូវវិធានការជាច្រើនដើម្បីទប់ស្កាត់ និងបង្ការជំងឺប៉េស្តជ្រូកអាហ្វ្រិក ASF ដែលកំពុងរីករាលដាល់កាន់តែខ្លាំងនៅក្នុងប្រទេសវៀតណាម ខណៈមានការព្រួយបារម្ភថា ជំងឺនេះអាចនឹងរីកសាយមកដល់តំបន់មួយចំនួន នៃព្រំដែនឡាវ។ នេះបើតាម Vientiane Times ដកស្រង់ចេញផ្សាយដោយទីភ្នាក់ងារព័ត៌មានចិនស៊ីនហួរ នៅរសៀលថ្ងៃសុក្រ ទី២២ ខែមីនា ឆ្នាំ២០១៩។ សារព័ត៌មាន Vientiane Times បានឱ្យដឹងទៀតថា វិធានការខាងលើដែលចេញដោយក្រសួងកសិកម្ម និងរក្ខាប្រមាញ់ឡាវ ក្នុងនោះរួមមានការហាមឃាត់ការនាំចូលសាច់ជ្រូក និងផលិតផលសាច់ជ្រូក។ ASF គឺជាជំងឺឆ្លងធ្ងន់ធ្ងរមួយដែលប៉ះពាល់លើជ្រូក ស្រុកក៏ដូចជាជ្រូកព្រៃ ដែលអាចរីករាលដាលតាមរយៈសត្វជ្រូកងាប់ ឬរស់ ព្រមទាំងផលិតផលសាច់ជ្រូក។ ប៉ុន្តែតាមការគូសបញ្ជាក់របស់អង្គការសុខភាពសត្វពិភពលោក OIE ជំងឺនេះមិនបង្កគ្រោះថ្នាក់ដល់មនុស្សឡើយ គឺវាកើតតែចំពោះតែសត្វជ្រូកប៉ុណ្ណោះ។ គួរជម្រាបថា កាលពីប៉ុន្មានថ្ងៃមុនករណីជំងឺប៉េស្តជ្រូកអាហ្វ្រិកចំនួន ០៤ករណីត្រូវបានគេរាយការណ៍នៅក្នុងខេត្ត ដៀនបៀន (Dien Bien) របស់វៀតណាមដែលមានព្រំទល់ជាប់នឹងប្រទេសឡាវ។ ម្យ៉ាងវិញទៀត បើទោះជាមានបម្រាមលើការនំាចូលសាច់ជ្រូក ឬផលិតផលសាច់ជ្រូកនៅតាមតំបន់ព្រំដែនក៏ដោយ ក៏ការជួញដូរនេះនៅតែបន្តកើតមានដដែល៕	2019-03-22T21:21:00+07:00	freshnewsasia.com	https://m.freshnewsasia.com/index.php/en/internationalnews/116881-2019-03-22-07-21-58.html
3a7429e7-b3c5-4a07-ba06-07ac4f06cdab	ជំងឺប៉េស្តជូកអាហ្វ្រិក បន្តរីករាលដាលកាន់តែខ្លាំងនៅវៀតណាម ទោះបីមានការព្យាយាមទប់ស្កាត់	នាយកដ្ឋានសុខភាពសត្វនៃប្រទេសវៀតណាម បានឲ្យដឹងនាថ្ងៃសុក្រនេះថា ជំងឺប៉េស្តជ្រូកអាហ្វ្រិក ASF បានរីករាលដាលក្នុងទីក្រុងក៏ដូចជាខេត្តសរុបចំនួន ១៩ហើយនៅវៀតណាម ខណៈសត្វជ្រូកជិត ៣៤,៨០០ក្បាលត្រូវបានសម្លាប់ចោល។ នេះបើតាមការដកស្រង់ការផ្សាយចេញពីទីភ្នាក់ងារព័ត៌មានចិន ស៊ីនហួរ នៅរសៀលថ្ងៃសុក្រ ទី២២ ខែមីនា ឆ្នាំ២០១៩។ យោងតាមវែបសាយរបស់នាយកដ្ឋានខាងលើ ការផ្ទុះឡើងនៃជំងឺ ASF ត្រូវបានរកឃើញនៅភូមិ/ឃុំចំនួន ២៩៤ ក្នុងស្រុក/សង្កាត់ចំនួន ៦២ នៃទីក្រុងនិងខេត្តចំនួន ១៩ ដែលស្ថិតនៅតំបន់ភាគខាងជើង និងភាគកណ្តាលប្រទេសវៀតណាម ដោយក្នុងនោះរួមមានទាំងរដ្ឋធានីហាណូយផងដែរ។ ទន្ទឹមនឹងនេះ វៀតណាមបានសម្រេចបង្កើតគណៈកម្មាធិការជាតិមួយ ដើម្បីទទួលបន្ទុកទប់ស្កាត់ និងព្យាយាមប្រយុទ្ធប្រឆាំងជំងឺ ASF នេះ ក្រោមការដឹកនាំរបស់ក្រសួងកសិកម្ម និងអភិវឌ្ឍន៍ជនបទវៀតណាម។ យោងតាមអង្គការសុខភាពសត្វពិភពលោក OIE ជំងឺ ASF បានវាយលុកលើប្រទេស និងតំបន់ជាង ២០ លើពិភពលោក ខណៈពុំទាន់មានថ្នាំបង្ការប្រឆាំងនឹងជំងឺប្រភេទនេះនៅឡើយទេ។ គួរជម្រាបថា ASF គឺជាជំងឺឆ្លងធ្ងន់ធ្ងរមួយដែលប៉ះពាល់លើជ្រូកស្រុកក៏ដូចជាជ្រូកព្រៃ ដែលអាចរីករាលដាលតាមរយៈសត្វជ្រូកងាប់ ឬរស់ ព្រមទាំងផលិតផលសាច់ជ្រូក។ បើតាមការគូសបញ្ជាក់របស់អង្គការ OIE ជំងឺនេះមិនបង្កគ្រោះថ្នាក់ដល់មនុស្សឡើយ គឺវាកើតឡើងចំពោះតែសត្វជ្រូកប៉ុណ្ណោះ៕	2019-03-22T20:56:00+07:00	freshnewsasia.com	https://m.freshnewsasia.com/index.php/en/internationalnews/116872-2019-03-22-06-56-51.html
10bc3424-d1ff-4099-918f-cd1b34d63957	ក្រសួងសុខាភិបាល បង្ហាញពីវិធានការបង្ការ បន្ទាប់ពីរកឃើញការកើនឡើងនៃជំងឺពងបែកដៃជើង និងមាត់ក្នុងរដូវក្ដៅនេះ	ក្រសួងសុខាភិបាល បានរកឃើញការកើនឡើងនៃករណីជំងឺពងបែកដៃជើង និងមាត់ នៅលើកុមារក្រោមអាយុ៥ឆ្នាំ និងករណីខ្លះមានសភាពធ្ងន់ធ្ងរ ដែលតំរូវឱ្យសម្រាកនៅមន្ទីរពេទ្យកុមារ ដើម្បីសង្គ្រោះបន្ទាន់ នៅក្នុងអំឡុងពេលនៃការកើនឡើងកំដៅនេះ ។ នេះបើតាមសេចក្ដីប្រកាសព័ត៌មានរបស់ក្រសួងសុខាភិបាល ដែលអង្គភាពព័ត៌មាន Fresh News ទទួលបាននៅថ្ងៃទី២២ ខែមីនា ឆ្នាំ២០១៩នេះ។ ជំងឺពងបែកដៃ ជើងនិងមាត់ គឺជាជំងឺឆ្លងមួយប្រភេទកើតឡើង ញឹកញាប់ចំពោះទារក និងកុមារ ។វាបង្កឱ្យមានរោគសញ្ញា គ្រុនក្ដៅ មានដំបៅឈឺក្នុងមាត់ និងមានពងកន្ដួល លើបាតដៃ បាតជើង និងកំប៉េះគូទ។វាកើតមាននៅក្នុងប្រទេសជាច្រើនពេញទូទាំងពិភពលោក ដែលជំងឺនេះ ភាគច្រើនជាជំងឺស្រាល ហើយអ្នកជំងឺ ស្ទើរតែទាំងអស់ជាសះស្បើយក្នុងរយៈពេលពី៧ថ្ងៃ ទៅ១០ថ្ងៃ ដោយពុំចាំបាច់មានការព្យាបាល ហើយកម្រមានផលវិបាកណាស់ អ្នកជំងឺត្រូវបរិភោគទឹកឱ្យបានច្រើន ហើយអ្នកជំងឺអាចត្រូវការថ្នាំបញ្ចុះកំដៅ និងថ្នាំបំបាត់ការឈឺចាប់ ដែលបណ្ដាលមកពីពងបែកក្នុងមាត់ ។ អនុវត្ដអនាម័យល្អ និងការយកកូនទៅពេទ្យទាន់ពេល ប្រសិនបើមានរោគសញ្ញាធ្ងន់ធ្ងរ ។ អ្នកត្រូវលាងដៃកុមារឱ្យបានច្រើន និងញឹកញាប់ជាមួយទឹក និងសាប៊ូ ឬជាមួយទឹកអាល់កុល ជាពិសេស ក្រោយប៉ះពងបែក ឬដំបៅ មុនពេលរៀបចំអាហារមុនពេលបរិភោគ មុនបញ្ចុក ចំណីដល់ទារក ឬកុមារក្រោយប្រើប្រាស់បង្គន់អនាម័យ និងក្រោយ ប្ដូរទ្រនាប់ គូទទារក ឬជូតសំអាត រាងកាយកុមារ។ លាងសំអាតផ្ទៃ និងរបស់ដែលប្រលាក់ដោយទឹក និងសាប៊ូ ។ ជៀសវាងការប៉ះពាល់សិទ្ធិសាល (ថើប អោប ប្រើប្រាស់សម្ភារសម្រាប់ហូបចុក រួមគ្នា) ជាមួយកុមារដែលមានជំងឺពងបែកដៃ ជើង និងមាត់ អាចកាត់បន្ថយការឆ្លងផងដែរ ។ ផ្ដល់អាហារដែលមានជីវជាតិច្រើន និងទឹកស្អាតដល់កុមារ ។ប្រើស្លាបព្រា និងចានដាច់ដោយឡែក សម្រាប់កុមារនីមួយៗ ។ ទន្ទឹមនឹងនោះ រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងអំពាវនាវដល់ប្រជាពលរដ្ឋ ត្រូវតែមានការប្រុងប្រយ័ត្នខ្ពស់ ចំពោះជំងឺពងបែកដៃជើង និងមាត់ នៅពេលដែលអាកាសធាតុឡើងក្ដៅខ្លាំងនេះ តាមរយៈការរក្សាអនាម័យឱ្យបានល្អ ឧស្សាហ៍លាងដៃជាមួយសាប៊ូ និងទឹកឱ្យបានញឹកញាប់ ទាំងកុមារ និងអ្នកថែទាំកុមារ ។បើកុមារឬទារកមានសញ្ញាគ្រោះថ្នាក់ ដូចជា សន្លឹម ប្រកាច់ ឬកន្ដ្រាក់ដៃជើង ឬរោគសញ្ញាផ្លូវដង្ហើម (ហត់) ត្រូវប្រញាប់ទៅមន្ទីរពេទ្យ ដែលនៅជិតបំផុត៕	2019-03-22T20:06:00+07:00	freshnewsasia.com	https://m.freshnewsasia.com/index.php/en/localnews/116866-2019-03-22-06-06-17.html
8df62b91-e7cf-4af5-a0ae-a0566d2415f0	មូលហេតុនៃជំងឺរលាកថ្លើមរ៉ាំរ៉ៃប្រភេទ សេ (C) និងវិធីព្យាបាល	វេជ្ជបណ្ឌិតជំនាញថ្លើមនៃអង្គការសុខភាពពិភពលោកឱ្យដឹងថា ជំងឺថ្លើមប្រភេទ សេ ឬ Hepatitis C គឺជាជំងឺឆ្លងបណ្ដាលមកពីឆ្លងមេរោគឬវីរុស HCV ដែលនាំឱ្យថ្លើមរលាកធ្ងន់ធ្ងរ និងវិវត្តទៅជាជំងឺថ្លើមរ៉ាំរ៉ៃ។ អ្នកដែលកើតជំងឺថ្លើមរ៉ាំរ៉ៃប្រមាណពី ២០ ទៅ ៣០% នឹងវិវត្តទៅជាថ្លើមក្រិន ឬរឹង និងកើតជំងឺមហារីកថ្លើមក្នុងអំឡុងពេល ២០ឆ្នាំ។ លោកអនុបណ្ឌិតវេជ្ជសាស្ត្រផ្នែកជំងឺទូទៅឆាន់ទូច មានប្រសាសន៍ប្រាប់អាស៊ីសេរីពីទីក្រុងឡូវ៉ែល (Lowell) រដ្ឋម៉ាស្សាឈូសេត (Massachusetts) ថា ជំងឺរលាកថ្លើមមាន ៣ប្រភេទ គឺ A, B និង C ដែលមានលក្ខណៈខុសគ្នា ហើយមេរោគដែលនាំឱ្យរលាកថ្លើមក៏ខុសគ្នាដែរ។ ចំណែកការព្យាបាលវិញក៏ខុសគ្នា។ លោកថា គេអាចចាក់វ៉ាក់សាំងការពារជំងឺរលាកថ្លើមប្រភេទ អា និងប្រភេទ បេ ក៏ប៉ុន្តែគ្មានថ្នាំចាក់ការពារប្រភេទសេនោះទេ។ ទោះជាយ៉ាងនេះក្ដីបច្ចុប្បន្នជំងឺរលាកថ្លើមប្រភេទសេគេអាចមានថ្នាំព្យាបាលឱ្យជាដាច់តែប្រភេទបេ មិនអាចជាដាច់បានទេគឺត្រូវលេបថ្នាំជាប្រចាំអស់មួយជីវិត៖ ។ របាយការណ៍របស់អង្គការសុខភាពពិភពលោកបង្ហាញថា អ្នកដែលប្រថុយប្រថានខ្លាំងជាងគេក្នុងការឆ្លងវីរុស ឬមេរោគប្រភេទសេនេះ រួមមានបុគ្គលិកពេទ្យដែលប៉ះពាល់ឈាមមានមេរោគ ខ្លះប្រើម្ជុលចាក់ថ្នាំញៀនរួមគ្នា ការសាក់ខ្លួនប្រាណ ឬការប្រើម្ជុលពេទ្យ ឬម្ជុលពេទ្យធ្មេញ មិនបានសម្លាប់មេរោគអ្នកផ្ទុកមេរោគហ៊ីវ (HIV) ឬអេដស៍ និងអ្នកខ្លះទៀត ឆ្លងដោយសារការបញ្ចូលឈាម និងឆ្លងពីម្ដាយដែលកើតជំងឺរលាកថ្លើមប្រភេទ សេ នេះ។ របាយការណ៍បន្តថា ជំងឺថ្លើមប្រភេទ សេ (Hepatitis C) បណ្ដាលឱ្យថ្លើមរលាកធ្ងន់ធ្ងរ និងវិឌ្ឍទៅជាថ្លើមរ៉ាំរ៉ៃ ដែលខ្លះធ្វើឱ្យអ្នកជំងឺឈឺល្មមៗ អាចជាសះស្បើយឡើងវិញបានក្នុងអំឡុងពី ២ទៅ ៣សប្ដាហ៍។ ក៏ប៉ុន្តែខ្លះទៀតបណ្ដាលឱ្យថ្លើមក្រិន ឬរឹង និងកើតទៅជាជំងឺមហារីកថ្លើមក្នុងអំឡុងពេល ២០ឆ្នាំ។ លោក ឆាន់ ទូច មានប្រសាសន៍ថា ប្រសិនបើអ្នកកើតជំងឺថ្លើមរ៉ាំរ៉ៃ Hepatitis C មិនបានទទួលការព្យាបាលទាន់ពេលវេលា ដោយបណ្ដោយឱ្យថ្លើមរលាកយូររាប់សិបឆ្នាំនោះ នឹងបណ្ដាលឱ្យថ្លើមខូចធ្ងន់ធ្ងររហូតដល់ក្រិន ឬរឹងថ្លើម។ លោកបណ្ឌិតរៀបរាប់ពីមូលហេតុមួយចំនួនបណ្ដាលឱ្យឆ្លងជំងឺមេរោគ Hepatitis C៖ ឪពុក ។ របាយការណ៍របស់អង្គការសុខភាពពិភពលោកឱ្យដឹងថា អ្នកដែលឆ្លងវីរុសប្រភេទសេធ្វើឱ្យរលាកថ្លើមក្នុងអំឡុងពេលពី ២សប្ដាហ៍ទៅ ៦ខែ។ ក៏ប៉ុន្តែអ្នកឆ្លងប្រមាណជា ៨០% ពុំមានបង្ហាញរោគសញ្ញាអ្វីឡើយ។ ជាមួយគ្នានេះ គឺអ្នកឆ្លងមេរោគនេះតិចតួចបំផុត ដែលមានរោគសញ្ញា ដូចជាគ្រុនក្ដៅអស់កម្លាំងខ្លាំង ទទួលទានមិនបានចង់ក្អួតចង្អោរ និងក្អួតឈឺពោះ លាមកដូរពណ៌ទៅជាប្រផេះ ស្បែក និងភ្នែក ឡើងលឿងជាដើម។ លោក ឆាន់ ទូច អះអាងថា ថ្លើមមានមុខងារសំខាន់ច្រើនណាស់ រួមមាន លាងសំអាតជាតិពុលក្នុងឈាមរំលាយជាតិខ្លាញ់ និងផលិតទឹកប្រម៉ាត់ ដើម្បីជំនួយដល់ការរំលាយអាហារ និងជាកន្លែងរក្សាទុកវីតាមីន និងជាតិដែក ដើម្បីផ្ដល់ថាមពលដល់រាងកាយ។ ក៏ប៉ុន្តែ ប្រសិនបើរលាកថ្លើមប្រភេទ សេ នេះរយៈពេលយូរអ្នកជំងឺអាចមានបញ្ហាក្រិនថ្លើម ឬមហារីកថ្លើម ដែលជាហេតុនាំឱ្យមានផ្ទុកជាតិទឹកច្រើនក្នុងពោះ ឬខ្មែរយើងហៅថា កើតទាចទឹក៖ ។ លោកឆាន់ ទូច មានប្រសាសន៍ផងដែរថា សំខាន់បំផុតពលរដ្ឋខ្មែរត្រូវទៅពិនិត្យមើលឈាម ដើម្បីចង់ដឹងពិតប្រាកដនៃប្រភេទជំងឺរលាកថ្លើមរួចហើយ ត្រូវស្វះស្វែងរកការព្យាបាលឱ្យទាន់ពេលវេលា។ លោកថា បច្ចុប្បន្នគេមានថ្នាំសម្រាប់ព្យាបាលអ្នកកើតជំងឺរលាកថ្លើមប្រភេទ សេ ក៏ប៉ុន្តែគ្រាន់តែតម្លៃខ្ពស់។ ចំពោះអ្នកក្រីក្រវិញ គឺគ្មានលទ្ធភាពទិញថ្នាំសម្រាប់ព្យាបាលបានឡើយ។ លោកថា កាលណាផ្នែកខ្លះនៃថ្លើមក្រិនហើយ គឺមិនអាចជាដូចដើមបាន ១០០% នោះឡើយ៖ ។ លោក ឆាន់ ទូច បានផ្ដល់ដំបូន្មានដល់ពលរដ្ឋខ្មែរទាំងនៅក្នុង និងក្រៅប្រទេសថា ត្រូវតែទៅពិនិត្យមើលឈាមរកមេរោគជំងឺរលាកថ្លើមឱ្យដឹងជាមុនសិន និងត្រូវចាក់ថ្នាំការពារ ប្រសិនបើគ្មានអង្គបដិបក្ខប្រឆាំងមេរោគ។ លោកបន្តថា ក្រោយដែលបានដឹងថា មានជំងឺរលាកថ្លើមហើយ ត្រូវថែទាំសុខភាពដោយបរិភោគអាហារទ្រទ្រង់សុខភាព កាត់បន្ថយម្ហូបអាហារ ដែលមានជាតិខ្លាញ់ច្រើន បញ្ឈប់ការទទួលទានសុរា ជក់បារី និងហាត់ប្រាណឱ្យបានទៀងទាត់៖ ។ របាយការណ៍អង្គការសុខភាពពិភពលោកក៏បានបញ្ជាក់ផងដែរថាជំងឺថ្លើមប្រភេទសេមិនចាំបាច់ត្រូវការថ្នាំព្យាបាលទេ ប្រសិនបើមានប្រព័ន្ធការពារខ្លួនខ្លាំង គឺអាចកម្ចាត់មេរោគបាន ហើយខ្លះទៀត ទោះបីជាមានជំងឺថ្លើមរ៉ាំរ៉ៃនេះក៏ដោយ ក៏មិនអាចវិវឌ្ឍថ្លើមឱ្យទៅជាក្រិន ឬរឹងនោះដែរ។ បច្ចុប្បន្ន គេអាចមានថ្នាំសម្រាប់ព្យាបាលអ្នកជំងឺរលាកថ្លើមប្រភេទ សេ បានជាសះស្បើយជាង ៩៥% ដែលអាចកាត់បន្ថយ ឬទប់ស្កាត់កុំឱ្យថ្លើមវិវឌ្ឍទៅជាជំងឺក្រិន ឬរឹងថ្លើមនិងជំងឺមហារីក។ ទោះជាយ៉ាងនេះក្ដី ការព្យាបាលជំងឺរលាកថ្លើមប្រភេទ សេ នេះនៅមានកម្រិតទាបនៅឡើយនៅបណ្ដាប្រទេសក្រីក្រ និងកំពុងអភិវឌ្ឍ។ អាស្រ័យហេតុនេះ អង្គការសុខភាពពិភពលោកបានប្រកាសយកថ្ងៃទី២៨ ខែកក្កដារៀងរាល់ឆ្នាំជា «ទិវាជំងឺរលាកថ្លើមពិភពលោក» ដើម្បីផ្សព្វផ្សាយពីការយល់ដឹង អំពីវិធីការពារនិងការទប់ស្កាត់ ជំងឺរលាកថ្លើមប្រភេទ អា បេ និង សេ(Hepatitis A, B, and C)៕	2019-03-22T13:55:00+07:00	rfa.org	https://www.rfa.org/khmer/news/health/hepatitis-c-03222019025112.html
193f4456-642f-47d8-a976-978fe58fbda6	រដ្ឋមន្ត្រីសុខាភិបាល៖ ជំងឺមិនឆ្លង ជាជំងឺដ៏ស្ងៀមស្ងាត់ កាចសាហាវបំផុត ដែលជាឃាតករលាក់មុខ សម្លាប់ប្រជាពលរដ្ឋ	រដ្ឋមន្ត្រីក្រសួងសុខាភិបាល លោកសាស្ត្រាចារ្យ ម៉ម ប៊ុនហេង បានថ្លែងថា បើតាមរបាយការណ៍របស់អង្គការសុខភាពពិភពលោក ឆ្នាំ២០១៨ បានបង្ហាញថា ជំងឺមិនឆ្លងប្រមាណ៦៤% នៃអាត្រាស្លាប់ទាំងអស់នៅកម្ពុជា ក្នុងនោះជំងឺសរសៃរឈាមបេះដូង មានអត្រាស្លាប់ខ្ពស់ជាងគេ គឺ២៤% បន្ទាប់មកគឺជំងឺមហារីក១៤% ជំងឺផ្លូវដង្ហើម៤% និងជំងឺទឹកនោមផ្អែម ២% ។ ការថ្លែងដូច្នេះរបស់រដ្ឋមន្ដ្រី ម៉ម ប៊ុនហេង ក្នុងឱកាសអញ្ជើញបើកពិធីសម្ពោធ គម្រោងទឹកនោមផ្អែមលើកុមារ និងមនុស្សពេញវ័យ នៅសណ្ឋាគារកាំបូឌីយ៉ាណា នាថ្ងៃទី២១ ខែមីនា ឆ្នាំ២០១៩នេះ ។ រដ្ឋមន្ដ្រី ម៉ម ប៊ុនហេង បានថ្លែងបន្ដថា ។ លើសពីនោះ រដ្ឋមន្ដ្រី ម៉ម ប៊ុនហេង បានថ្លែងទៀតថា ភាគច្រើននៃជំងឺមិនឆ្លង មិនព្យាបាលឱ្យជាសះស្បើយបានទេ តែអាចបង្ការបានរហូត ដល់៨០% ប្រសិនបើយើងនាំគ្នា ធ្វើការកែប្រែទំលាប់ ឬឥរិយាបថ ដែលប្រឈមនឹងហានិភ័យធំៗចំនួន៤បាន គឺ បញ្ឈប់ការជក់បារី, បជ្ឈប់ ឬកាត់បន្ថយការទទួលទានគ្រឿងស្រវឹង ប្រកបដោយគ្រោះថ្នាក់, បរិភោគរបបអាហារ ដែលប្រកបដោយ សុខុមាលភាព និងធ្វើលំហាត់ប្រាណឱ្យបានទៀងទាត់ និងជាប្រចាំ។ ជាងនេះទៅទៀត បើតាមរបាយការណ៍អង្គេត STEPS នៃជំងឺមិនឆ្លងឆ្នាំ២០១៦ បង្ហាញថា ៩.៦% នៃប្រជាជនកម្ពុជា ដែលមានកម្រិតជាតិស្ករនៅក្នុងឈាម ខ្ពស់ឬកំពុងរស់នៅជាមួយជំងឺទឹកនោមផ្អែម និងកំពុងតែទទួលបានការព្យាបាល ។ រដ្ឋមន្ដ្រី ម៉ម ប៊ុនហេង បញ្ជាក់ថា ។ ជាមួយគ្នានេះផងដែរ ក្រសួងក៏បានធ្វើការបណ្ដុះបណ្ដាលដល់មន្ដ្រីនៅតាមមណ្ឌលសុខភាព ពីការផ្ដល់ប្រឹក្សាធ្វើតេស្ដឈាម រកមើលស្ករក្នុងឈាម របៀបបញ្ជូនការថែមទាំបន្ដទៅសហគមន៍បានចំនួន៦៤កន្លែង។ ការបណ្ដុំបណ្ដាលបន្ដ និងផ្ដល់សេវាប្រកបដោយសមធម៌នេះ គឺស្របទៅនឹងអនុសាសន៍របស់ សម្ដេចតេជោ ហ៊ុន សែន នាយករដ្ឋមន្ដ្រីកម្ពុជា ដែលបានថ្លែងក្នុងឱកាសអញ្ជើញបិទសន្និបាតលើកទី៤០ របស់ក្រសួងសុខាភិបាល កាលពីកន្លងមកថ្មីៗនេះ។ ទន្ទឹមនឹងនោះ រដ្ឋមន្ដ្រីសុខាភិបាល ក៏បានអំពាវនាវដល់មន្ដ្រីសុខាភិបាលគ្រប់លំដាប់ រួមគ្នាធ្វើការផ្សព្វផ្សាយបន្ដ និងជំរុញគាំទ្រឱ្យសេវាទឹកនោមផ្អែមនេះ មានដំណើរការល្អ ជូនប្រជាជន ប្រកបដោយប្រសិទ្ធភាពខ្ពស់ ។ពិសេសត្រូវបន្ដអប់រំដល់ប្រជាពលរដ្ឋ ឱ្យយល់ពីរបៀបរបបរស់នៅប្រចាំ ដើម្បីទទួលបានសុខភាពល្អ ៕	2019-03-21T23:02:00+07:00	freshnewsasia.com	https://m.freshnewsasia.com/index.php/en/localnews/116791-2019-03-21-09-02-35.html
cc0cf438-04b5-4a85-8b08-8acec920ebf1	តើមូលហេតុអ្វី ដែលនាំឲ្យកើតជំងឺរលាកថ្លើមប្រភេទ អា (A)?	របាយការណ៍អង្គការសុខភាពពិភពលោកឲ្យដឹងថា ប្រជាពលរដ្ឋនៅបណ្ដាប្រទេសក្នុងទ្វីបអាស៊ី រួមមានពលរដ្ឋខ្មែរផង ភាគច្រើនកើតជំងឺរលាកថ្លើម ប្រភេទ អា បេ និង សេ (A, B, C)។ ជំងឺរលាកថ្លើម មាន៥ប្រភេទ គឺប្រភេទ អា (A), បេ (B), សេ (C), ដេ (D) និង អឺ (E)។ អង្គការសុខភាពពិភពលោក (World Health Organization-WHO) ឲ្យដឹងថា ជំងឺរលាកថ្លើម ឬភាសាអង់គ្លេសហៅថា Hepatitis គឺបង្កឡើងដោយមេរោគ ឬវីរុស (Virus) ម្យ៉ាងដែលធ្វើឲ្យថ្លើមរលាក ហើម និងក្រិន។ ជំងឺរលាកថ្លើមប្រភេទ អា (A) ឆ្លងតាមរយៈម្ហូបអាហារ និងទឹកមិនស្អាត គ្មានអនាម័យ និងឆ្លងពីមនុស្សកើតជំងឺប្រភេទនេះ។ អង្គការសុខភាពពិភពលោកបញ្ជាក់ថា អ្នកកើតជំងឺរលាកថ្លើមប្រភេទ អា (Hepatitis A) គឺស្ទើរតែទាំងអស់អាចជាសះស្បើយឡើងវិញ ហើយមួយជីវិតរបស់ពួកគេ គឺមិនអាចឆ្លង និងកើតជំងឺនេះម្ដងទៀតនោះឡើយ។ មនុស្សភាគច្រើនដែលកើត និងឆ្លងជំងឺរលាកថ្លើមប្រភេទA គឺមិនបង្ហាញរោគសញ្ញាអ្វីឡើយ រហូតដល់ពីរ ឬបីសប្ដាហ៍ ក្រោយ ដែលមានផ្ទុកវីរុសក្នុងខ្លួនហើយ ទើបបង្ហាញរោគសញ្ញាខ្លះៗ ដូចជា អស់កម្លាំង ក្ដៅខ្លួន ក្អួត ឈឺពោះជាពិសេសឈឺនៅម្ដុំថ្លើម ស្ថិតនៅផ្នែកខាងស្ដាំលើពោះ ហើយស្បែក និងភ្នែកឡើងលឿងជាដើម។ អនុបណ្ឌិតវេជ្ជសាស្ត្រផ្នែកជំងឺទូទៅ លោក ឆាន់ ទូច ដែលបច្ចុប្បន្នរស់នៅក្រុង ឡូវ៉ែល (Lowell) រដ្ឋម៉ាស្សាឈូសេត (Massachusetts) មានប្រសាសន៍ប្រាប់អាស៊ីសេរីតាមទូរស័ព្ទថា ពលរដ្ឋនៅទ្វីបអាស៊ី រាប់ទាំងនៅកម្ពុជាផង ច្រើនកើតជំងឺថ្លើមប្រភេទ A, B និង C។ លោកបន្តថា ជំងឺរលាកថ្លើម ទាំង ៣ប្រភេទនេះ គឺមានលក្ខណៈខុសៗ គ្នា ហើយការឆ្លង និងការព្យាបាលក៏ខុសគ្នាដែរ។ លោកថា មានអ្នកខ្លះយល់ច្រឡំថា អ្នកដែលកើតជំងឺប្រភេទ អា (A) រួចមកនឹងក្លាយទៅជាប្រភេទ បេ (B) ហើយបន្ទាប់មកនឹងក្លាយទៅជាជំងឺថ្លើមប្រភេទ សេ (C)។ ក៏ប៉ុន្តែ លោកអនុបណ្ឌិត ឆាន់ ទូច បញ្ជាក់ថា តាមពិត គឺអត់អ៊ីចឹងទេ ហើយជំងឺប្រភេទនីមួយៗ នេះ គឺខុសគ្នាដាច់ស្រឡះ៖ ។ អនុបណ្ឌិតវេជ្ជសាស្ត្រ ឆាន់ ទូច បញ្ជាក់ថា មូលហេតុដែលនាំឲ្យកើតជំងឺថ្លើមប្រភេទ អា គឺបណ្ដាលមកពីការរស់នៅគ្មានអនាម័យ ដូចជា បរិភោគម្ហូបអាហារ និងទឹកមិនស្អាត ដែលនាំឲ្យឆ្លងវីរុស។ លោកថា នៅប្រទេសកម្ពុជា ការប្រើជីរលាមក ឬការបន្ទោបង់គ្មានបង្គន់អនាម័យត្រឹមត្រូវ និងការទទួលទានទឹក ឬបន្លែមិនស្អាតមានមេរោគនោះហើយ គឺជាមូលហេតុចម្បង ដែលនាំឲ្យឆ្លង និងកើតជំងឺប្រភេទ អា (A) នេះ៖ ។ អាស៊ីសេរីពុំអាចទាក់ទងលោក វេជ្ជបណ្ឌិត សុខទូច ប្រធាននាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាលបានទេ កាលពីថ្ងៃទី២៦ ខែកុម្ភៈ ដោយលោកពុំលើកទូរស័ព្ទ។ ចំណែកក្នុងគេហទំព័ររបស់ក្រសួងសុខាភិបាលវិញ ក៏មិនមានការបញ្ជាក់ថា តើនៅកម្ពុជា មានថ្នាំវ៉ាក់សាំងសម្រាប់ចាក់ការពារជំងឺថ្លើមប្រភេទ អា នេះ?។ ក៏ប៉ុន្តែនៅសហរដ្ឋអាមេរិកនេះវិញ គេមានវ៉ាក់សាំងចាក់ ២ដង (២ Doses) សម្រាប់បង្កើនអង្គបដិបក្ខ ដើម្បីប្រឆាំង និងការពារជំងឺឆ្លងប្រភេទ អា នេះ។ បន្ថែមពីនេះនៅពេលមានពលរដ្ឋខ្មែរអាមេរិកាំង ទៅលេងប្រទេសកម្ពុជាម្តងៗ វេជ្ជបណ្ឌិតជំនាញផ្នែកជំងឺឆ្លង ផ្ដល់ដំបូន្មានឲ្យចាក់វ៉ាក់សាំងការពារ ដូចជា ចាក់ថ្នាំការពារ មេរោគរលាកថ្លើមប្រភេទ អា ជំងឺគ្រុនចាញ់ និងជំងឺគ្រុនពោះវៀនជាដើម។ របាយការណ៍របស់អង្គការសុខភាពពិភពលោក (WHO) ឲ្យដឹងថា ប្រទេសក្រីក្រ និងកំពុងអភិវឌ្ឍ ដែលគ្មានអនាម័យក្នុងការរស់នៅ និងការទទួលទានទឹក និងម្ហូបអាហារមិនស្អាត បណ្ដាលឲ្យកើតជំងឺថ្លើមប្រភេទ អា នេះច្រើនណាស់ ជាពិសេស កុមារក្រោម ១០ឆ្នាំ ប្រមាណជា៩០% កើតជំងឺរលាកថ្លើមប្រភេទ អា ឬ Hepatitis A នេះ។ ហើយជំងឺនេះអាចផ្ទុះរីករាលដាលខ្លាំង ប្រសិនបើគ្មានវិធានការទប់ស្កាត់ទាន់ពេលវេលា។ ម្ល៉ោះហើយបានជា អង្គការសុខភាពពិភពលោក ទាមទារឱ្យប្រទេសនីមួយៗ មានផែនការច្បាស់លាស់ ដើម្បីប្រយុទ្ធប្រឆាំងនឹងជំងឺរលាកថ្លើមប្រភេទ អា នេះ។ គេហទំព័រស្រាវជ្រាវវេជ្ជសាស្ត្រនៃជំងឺរលាកថ្លើម បង្ហាញដូចគ្នាថា ជំងឺថ្លើមប្រភេទ អា (A) គេអាចកត់សំគាល់រោគសញ្ញារបស់វាមួយចំនួន ដូចជា អស់កម្លាំង មិនសូវឃ្លាន ចង់ក្អួត ឈឺពោះអត់ឈប់ ជាពិសេស ឈឺនៅម្ដុំកន្លែងថ្លើម លាមកដូរពណ៌ និងឈឺសន្លាក់ដៃជើងជាដើម។ លោកអនុបណ្ឌិតវេជ្ជសាស្ត្រ ឆាន់ ទូច អះអាងថា គេអាចដឹងច្បាស់ថា អ្នកមានកើតជំងឺរលាកថ្លើមប្រភេទ អា គឺតាមការធ្វើតេស្តឈាមរកវីរុស។ លោកថាជំងឺនេះ គឺកើតឡើងបណ្ដោះអាសន្ន ហើយបើសិនជាបុគ្គលនោះមានសុខភាពល្អ មិនចាំបាច់ប្រើថ្នាំព្យាបាលទេ គឺវាអាចជាសះស្បើយវិញដោយខ្លួនឯង៖ . . (HIV) ។ អង្គការសុខភាពពិភពលោកឲ្យដឹងថា ភាគច្រើន អ្នកកើតជំងឺរលាកថ្លើមប្រភេទ អា មិនទាំងដឹងថា ខ្លួនមានមេរោគនេះផង បើទោះបីជាមានរោគសញ្ញាខ្លះ ដូចជា គ្រុនក្ដៅ ឬអស់កម្លាំងក៏ដោយ ដោយសារភាគច្រើនគិតថា ខ្លួនឈឺថ្កាត់ធម្មតា ដូចជា គ្រុនផ្ដាសាយ ដោយមិនបានចាប់អារម្មណ៍ទៅជួបពិភាក្សាជាមួយគ្រូពេទ្យ។ ការស្រាវជ្រាវវេជ្ជសាស្ត្រផ្នែកជំងឺរលាកថ្លើម និងរបាយការណ៍អង្គការសុខភាពពិភពលោក បង្ហាញលទ្ធផលដូចគ្នាថា ដើម្បីការពារកុំឲ្យកើត និងឆ្លងជំងឺរលាកថ្លើមប្រភេទ អា (A) ពលរដ្ឋដែលរស់នៅក្នុងប្រទេសក្រីក្រ និងកំពុងអភិវឌ្ឍ ត្រូវបង្កើនការរស់នៅប្រកបដោយអនាម័យស្អាតល្អ ពង្រឹងសុវត្ថិភាពនៃម្ហូបអាហារ និងទឹក ជាពិសេស គឺចាក់ថ្នាំវ៉ាក់សាំងការពារ។ ចំណែកលោកអនុបណ្ឌិតវេជ្ជសាស្ត្រផ្នែកជំងឺទូទៅ ឆាន់ ទូច ក៏បានផ្ដល់ដំបូន្មានដល់ប្រជាពលរដ្ឋខ្មែរថា ត្រូវបញ្ឈប់ការប្រើជីរលាមកលើដំណាំបន្លែ ដាំទឹកបរិភោគរាល់ថ្ងៃ និងត្រូវមានអនាម័យខ្ពស់ទាំងរូបរាងកាយ និងកន្លែងរស់នៅ៖ ។ អង្គការសុខភាពពិភពលោក អំពាវនាវឲ្យរដ្ឋាភិបាលនៃបណ្ដាប្រទេសក្រីក្រ និងកំពុងអភិវឌ្ឍ បង្កើនវិធានការចាំបាច់មួយចំនួន ដូចជា ផ្សព្វផ្សាយ និងអប់រំប្រជាពលរដ្ឋទូទៅ ឲ្យយល់ច្បាស់ពីអត្ថប្រយោជន៍នៃការរស់នៅប្រកបដោយផាសុកភាព ផ្ដល់សេវាចាក់ថ្នាំវ៉ាក់សាំងការពារ ជាពិសេសដល់កុមារ ព្រមទាំងបង្កើនការរស់នៅឲ្យបានស្អាត និងមានអនាម័យខ្ពស់ជាដើម។ បន្ថែមពីនេះ អង្គការសុខភាពពិភពលោក ក៏បានប្រកាសយកថ្ងៃ២៨ ខែកក្កដា រៀងរាល់ឆ្នាំ ជា«ទិវាជំងឺរលាកថ្លើមពិភពលោក» ក្នុងគោលបំណងផ្សព្វផ្សាយពីវិធានការសមស្របមួយចំនួន ដើម្បីទប់ស្កាត់ និងបង្ការជំងឺឆ្លងប្រភេទនេះ៕	2019-03-21T18:05:00+07:00	rfa.org	https://www.rfa.org/khmer/news/health/hapatitis-a-03212019070514.html
b14757fe-4181-477a-b13a-d2713eb3c36e	អ្នកជំងឺមហារីក មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក	2019-03-21T15:58:00+07:00	freshnewsasia.com	https://m.freshnewsasia.com/index.php/en/localnews/116725-2019-03-21-01-58-23.html
c306c769-9999-46de-bd09-fd484233fe0f	អាជ្ញាធរខេត្តប៉ៃលិន ជំរុញដល់សមាជិកគណៈកម្មាធិការប្រយុទ្ធនិងជំងឺអេដស៍ ត្រូវពង្រឹងការងារលុបបំបាត់ជំងឺអេដស៍	ក្នុងសិក្ខាសាលាស្តីពី ការពិនិត្យស្ថានភាពមេរោគអេដស៍ និងជំងឺអេដស៍ នាព្រឹកថ្ងៃទី២០ ខែមីនា ឆ្នាំ២០១៩នេះ លោក ហែម ឬទ្ធី អភិបាលរងខេត្តប៉ៃលិន និងជាប្រធានគណៈកម្មាធិការប្រយុទ្ធនិងជំងឺអេដស៍ខេត្ត បានជំរុញដល់សមាជិកគណៈកម្មាធិការប្រយុទ្ធ និងជំងឺអេដស៍ខេត្ត ត្រូវពង្រឹងកិច្ចការងារលុបបំបាត់ ជំងឺអេដស៍ឲ្យបានតាមគោលដៅ ៩០-៩០-៩០ របស់កម្ពុជាត្រឹមឆ្នាំ២០២០ ស្របតាមផែនការរបស់ក្រសួងសុខាភិបាល។ លោក ហែម ឬទ្ធី បានបន្ដថា ក៏ដូចគោលនយោបាយរបស់រាជរដ្ឋាភិបាល ដោយខិតខំសហការជាមួយអាជ្ញាធរគ្រប់លំដាប់ថ្នាក់ អង្គការជាប់ពាក់ព័ន្ធទាំងអស់ បានធ្វើការផ្សព្វផ្សាយអប់រំប្រជាពលរដ្ឋ ឲ្យបានយល់ដឹង ពីជំងឺអេដស៍ធ្វើឲ្យកាត់បន្ថយ ការឆ្លងមេរោគអេដស៍តិចជាង៤០០នាក់ នៅឆ្នាំ២០២០ និងកាត់បន្ថយការឆ្លងពីម្តាយទៅកូន ពី៦% នៅឆ្នាំ២០១៥ មកតិចជាង៥% នៅឆ្នាំ២០២០។ ឈានទៅសម្រេច ឲ្យបានគោលដៅ ៩០-៩០-៩០ នៅឆ្នាំ២០២០។ សម្រេចឲ្យបានគោលដៅ ៩៥-៩៥-៩៥ នៅឆ្នាំ២០២៥ ក្នុងន័យបង្ការ ថែទាំ ផ្តល់ប្រឹក្សា ដល់ប្រជាពលរដ្ឋ ដែលមកទទួលសេវា។ លោកថា ដូច្នេះហើយក្រុមការងារទាំងអស់ ត្រូវយកចិត្តទុកដាក់ តាមដានត្រួតពិនិត្យធ្វើតេស្ត ឈាមជាប្រចាំការពារកុំឲ្យកើតមានឡើង និងត្រូវផ្តល់ចំណេះដឹងពីសារៈសំខាន់ នៃការប្រើប្រាស់ស្រោមអនាម័យ ជូនដល់ស្រ្តីបំរើសេវាកំសាន្តសប្បាយ ក្រុមបុរសស្រលាញ់បុរស ស្រ្តីស្រលាញ់ស្រ្តី ដើម្បីទប់ស្កាត់ការឆ្លង មេរោគអេដស៍។ ក្នុងឱកាសនោះផងដែរ លោក ហែម ឬទ្ធី ក៏បានផ្តាំផ្ញើដល់ថ្នាក់ដឹកនាំ និងមន្រ្តីសុខាភិបាល ព្រមទាំងក្រុមគ្រូពេទ្យទាំងអស់ ត្រូវយកចិត្តទុកដាក់ផ្តល់សេវាពិនិត្យ និងព្យាបាលជំងឺ ជូនប្រជាពលរដ្ឋឲ្យបានល្អ ជាពិសេសត្រូវខិតខំទប់ស្កាត់ ឱសថក្លែងក្លាយ និងការចាក់ថ្នាំបង្កាជូនប្រជាពលរដ្ឋឲ្យបានត្រឹមត្រូវ ទៅតាមផែនការរបស់ក្រសួងសុខាភិបាលផងដែរ។ * អ្នកជំងឺសកម្មព្យាបាល ជំងឺឱកាសនិយម លើមនុស្សពេញវ័យ (Pre ART) មានចំនួន២នាក់ * អ្នកជំងឺសកម្មព្យាបាលដោយឱសថ ប្រឆាំងមេរោគអេដស៍លើមនុស្សពេញវ័យ (ART) មានចំនួន៣៨៧នាក់ * អ្នកជំងឺសកម្មព្យាបាលដោយឱសថ ប្រឆាំងមេរោគអេដស៍ លើកុមា (ART) មានចំនួន២៣នាក់ * បានអប់រំដល់ស្រ្តី សេវាកំសាន្តសប្បាយ បានចំនួន៦៦០នាក់ ក្រុមបុរសស្រលាញ់បុរសបានចំនួន ៤៣២នាក់ ការធ្វើតេស្តឈាម សរុបចំនួន៤,៣០៩នាក់ មានវិជ្ជមាន២៤នាក់ ស្មើ០.៦%៕	2019-03-20T22:38:00+07:00	freshnewsasia.com	https://m.freshnewsasia.com/index.php/en/localnews/116678-2019-03-20-08-38-33.html
38b7e549-a140-499f-a735-bd41a3d6bd7f	ទេសរដ្ឋមន្រ្តី អៀង មូលី៖ កម្ពុជា និងមូលនិធិសកល សម្រេចគោលដៅដ៏ធំធេងរួមគ្នា ក្នុងការប្រយុទ្ធនឹងជំងឺអេដស៍ របេង និងគ្រុនចាញ់	លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានថ្លែងថា ប្រទេសកម្ពុជា និងមូលនិធិសកល បានសម្រេចគោលដៅដ៏ធំធេងរួមគ្នា ក្នុងទសវស្សរ៍កន្លងមក ក្នុងការប្រយុទ្ធនឹងជំងឺអេដស៍ របេង និងគ្រុនចាញ់ និងកំពុងបន្តនៅក្នុងទិសដៅមួយដ៏ត្រឹមត្រូវ។ តាមរយៈភាពជាដៃគូការរាប់រកគ្នា និងសហប្រតិបត្តិការ ប្រទេសកម្ពុជាកំពុងខិតទៅជិតដល់គោលដៅ ក្នុងការប្រយុទ្ធនឹងមេរោគអេដស៍ របេង និងគ្រុនចាញ់ហើយ។ ការថ្លែងបែបនេះ របស់លោកទេសរដ្ឋមន្រ្តី អៀង មូលី ធ្វើឡើងក្នុងឱកាសដែលលោកចូលរួមជាអធិបតីភាព ក្នុងពិធីមានសិក្ខាសាលាផ្សព្វផ្សាយ ព័ត៌មាន ប្រចាំឆ្នាំ២០១៩ នៃការវាយតម្លៃក្នុងពេលអនាគត ប្រចាំប្រទេសរបស់មូលនិធិសកល នៅកម្ពុជា លើកទី២ នៅព្រឹកថ្ងៃពុធ ១៥កើត ខែផល្គុន ឆ្នាំច សំរឹទ្ធិស័ក ព.ស.២៥៦២ ត្រូវនឹងថ្ងៃទី២០ ខែ មីនា ឆ្នាំ២០១៩ នៅសណ្ឋាគាររ៉ាហ្វល ឡឺ រ៉ូយ៉ាល់។ នៅក្នុងពិធីនោះ ក៏មានថ្នាក់ដឹកនាំអាជ្ញាធរជាតិប្រយុទ្ធនឹងជំងឺអេដស៍ តំណាងក្រសួងសេដ្ឋកិច្ច និងហិរញ្ញវត្ថុ តំណាងក្រសួងសុខាភិបាល តំណាងក្រុមវាយតម្លៃបច្ចេកទេសគំរូ តំណាងស្ថានទូតអាល្លឺម៉ង់ តំណាងធនាគារពិភពលោក សមាជិកគណៈកម្មាធិការសម្របសម្រួលប្រចាំប្រទេស តំណាងអង្គការ UNAIDS តំណាងអង្គការសុខភាពពិភពលោក និងតំណាងអង្គការសង្គមស៊ីវិល ដែលធ្វើការងារពាក់ព័ន្ធនឹងជំងឺអេដស៍ របេង និងគ្រុនចាញ់ ប្រមាណ៧០នាក់។ លោកទេសរដ្ឋមន្រ្តី អៀង មូលី បានបន្តទៀតថា កាលពី២ឆ្នាំមុន ក្រុមប្រឹក្សាភិបាលរបស់មូលនិធិសកល តាមរយៈក្រុមវាយតម្លៃបច្ចេកទេសគំរូ (Technical Evaluation Reference Group) បានស្នើឲ្យមានការវាយតម្លៃ ក្នុងពេលអនាគតប្រចាំប្រទេស ដើម្បីផ្តល់នូវអនុសាសន៍ គ្រប់ជ្រុងជ្រោយមួយនៃការអនុវត្ត និងផលប៉ះពាល់នៃយុទ្ធសាស្រ្ត របស់មូលនិធិសកល នៅឆ្នាំ២០១៧-២០២០ «ការវិនិយោគ ដើម្បីបញ្ចប់ការឆ្លងរាលដាល»។ សកម្មភាពនេះកំពុងបន្តនៅក្នុងប្រទេស៨ ហើយយើងមានភ័ព្វវាសនា និងកិត្តិយសដែលកម្ពុជាត្រូវបានជ្រើសរើស ជាប្រទេសមួយក្នុងចំណោមប្រទេសទាំងនោះ។ ប្រធានអាជ្ញាធរជាតិ ប្រយុទ្ធនឹងជំងឺអេដស៍រូបនេះបានបន្តថា ការវាយតម្លៃក្នុងពេលអនាគត ប្រចាំប្រទេសបានប្រតិបត្តិការ ក្នុងប្រទេសកម្ពុជាអស់រយៈពេល២ឆ្នាំហើយ មកដល់ពេលនេះ នៅក្នុងបរិយាកាសមួយ ដែលត្រូវបានផ្លាស់ប្តូរ និងវិវឌ្ឍ។ ក្នុងឋានៈជាអ្នកទទួលជំនួយផ្ទាល់ថ្មី ក្រសួងសេដ្ឋកិច្ច និងហិរញ្ញវត្ថុ បានដើរតួនាទីថ្មី និងការទទួលខុសត្រូវថ្មី រួមជាមួយក្រសួងសុខាភិបាល។ ជារឿងសំខាន់ណាស់ដែលការកាត់បន្ថយថវិកាជំនួយ ពីម្ចាស់ជំនួយខាងក្រៅដល់កម្ពុជា បានធ្វើឲ្យរាជរដ្ឋាភិបាលកម្ពុជា កាន់តែជាប់ពាក់ព័ន្ធដោយផ្ទាល់ ក្នុងការឆ្លើយតបនឹងមេរោគអេដស៍ របេង និងគ្រុនចាញ់នៅកម្រិតជាតិ។ ការប្រែប្រួលទាំងនេះ នៅក្នុងទិដ្ឋភាពសុខាភិបាល ធ្វើឲ្យការវាយតម្លៃ ក្នុងពេលអនាគតប្រចាំប្រទេស មានការជាប់ពាក់ព័ន្ធកាន់តែខ្លាំង។ សូមបញ្ជាក់ថា សិក្ខាសាលាមានគោលបំណងសំខាន់ៗមួយចំនួន ដូចជា ទី១៖ បង្ហាញទិដ្ឋភាពទូទៅនៃសកម្មភាព ក្នុងការវាយតម្លៃក្នុងពេលអនាគតប្រចាំប្រទេស របស់មូលនិធិសកលនៅឆ្នាំ២០១៨, ទី២៖ បង្ហាញនូវការសំយោគលទ្ធផលគំរូ ធុរកិច្ចរបស់មូលនិធិសកល នៅបណ្តាប្រទេសដែលធ្វើការវាយតម្លៃ ក្នុងពេលអនាគតប្រចាំប្រទេសទាំង៨, ទី៣៖ បង្ហាញអំពីដំណើរការនៃការវាយតម្លៃ និងការប៉ាន់ប្រមាណឥទ្ធិពល នៃលទ្ធផលការវាយតម្លៃក្នុងពេលអនាគត ប្រចាំប្រទេសកម្ពុជា, ទី៤៖ ផ្តល់ឱកាសឱ្យភាគីពាក់ព័ន្ធក្នុងប្រទេស ធ្វើការសំណេះសំណាលលើបញ្ហាអាទិភាព សម្រាប់ឆ្នាំ២០១៩, ទី ៥៖ ផ្តល់សុពលភាព និងកែសម្រួលបញ្ហាអាទិភាព ដែលបានស្នើឡើងសម្រាប់ឆ្នាំ ២០១៩ និង៦) ជួយអ្នកពាក់ព័ន្ធឲ្យទទួលយកចំណែក៕	2019-03-20T20:21:00+07:00	freshnewsasia.com	https://m.freshnewsasia.com/index.php/en/localnews/116655-2019-03-20-06-21-41.html
a3fa3a03-4dcb-41c9-a6df-2d9a7b9f6d46	ជោគជ័យក្នុងការប្រយុទ្ធនឹងជំងឺអេដស៍ ដោយសាររាជរដ្ឋាភិបាល សង្គមស៊ីវិល និងដៃគូអភិវឌ្ឍន៍ បានធ្វើការយ៉ាងជិតស្និទ្ធ ប្រកាន់យក «វិធីសាស្រ្តផ្តោតលើប្រជាជន»	ថ្លែងនៅក្នុងបើកកិច្ចប្រជុំ នៅព្រឹកថ្ងៃចន្ទ ១៣កើត ខែផល្គុន ឆ្នាំច សំរឹទ្ធិស័ក ព.ស.២៥៦២ ត្រូវនឹងថ្ងៃទី១៨ ខែមីនា ឆ្នាំ២០១៩ នៅ សណ្ឋាគារអង្គរសេនជូរី របស់នាយកប្រតិបត្តិអង្គការសម្ព័ន្ធភាព អន្តរជាតិប្រយុទ្ធនឹងជំងឺអេដស៍ ទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានគូសបញ្ជាក់ថា ជោគជ័យក្នុងការឆ្លើយតបនឹងមេរោគអេដស៍ ជាងពីរទស្សវត្សរ៍កន្លងមក ដែលនាំឲ្យកម្ពុជាសម្រេចបានគោលដៅ៩០-៩០-៩០ នៅឆ្នាំ២០១៧ គឺដោយសារ ការគាំទ្រដ៏រឹងមាំរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ កន្លងមក រាជរដ្ឋាភិបាល សង្គមស៊ីវិល និងដៃគូអភិវឌ្ឍន៍ បានធ្វើការយ៉ាងជិតស្និទ្ធ ដោយប្រកាន់យក «វិធីសាស្រ្តផ្តោតលើប្រជាជន»។ លោកទេសរដ្ឋមន្រ្តី អៀង មូលី បានបន្តថា នៅឆ្នាំ១៩៩១ ករណីមេរោគអេដស៍ជាលើកដំបូង ត្រូវបានរាយការណ៍នៅកម្ពុជា នៅឆ្នាំ១៩៩៥ មានករណីឆ្លងរហូតដល់ជាង២៣០០០នាក់។ រាជរដ្ឋាភិបាលបានធ្វើការយ៉ាងជិតស្និទ្ធ ជាមួយសង្គមស៊ីវិល និងដៃគូអភិវឌ្ឍន៍ក្នុងការកសាង កម្មវិធីផ្អែកលើភ័ស្តុតាងដែលកាត់ បន្ថយចំនួនឆ្លងថ្មី មកនៅតិចជាង១០០០នាក់ ក្នុងមួយឆ្នាំនៅឆ្នាំ២០១៨។ តាមការប៉ាន់ប្រមាណថា មានប្រជាជន ៦៧០០០ នាក់កំពុងរស់នៅជាមួយមេរោគអេដស៍នៅកម្ពុជា។ ក្នុងនោះ ៨៦% នៃពួកគេបានដឹងពីស្ថានភាពជំងឺអេដស៍ ៩៨%ដែលបានដឹង ពីស្ថានភាពជំងឺបានទទួលការព្យាបាល ដោយឱសថប្រឆាំងមេរោគអេដស៍ និង៨០%នៃអ្នកទទួលការព្យាបាលមានកម្រិតមេរោគ អេដស៍ក្នុងឈាមតិចបំផុត។ អស់រយៈពេលជិតបីទសវត្សរ៍កន្លងទៅនេះ អង្គការខាណា បានក្លាយជាអង្គការ មិនមែនរដ្ឋាភិបាលជាតិធំបំផុតដែលផ្តល់សេវាបង្ការ ថែទាំ និងគាំទ្រមេរោគអេដស៍ និងជំងឺអេដស៍នៅកម្រិតសហគមន៍ ក៏ដូចជា សុខភាពបន្តពូជ ផែនការគ្រួសារ សុខភាពមាតា និងទារក កម្មវិធីជំងឺរបេង និងការកសាងជីវភាពផងដែរ។ ជាមួយគ្នានេះ លោកទេសរដ្ឋមន្រ្តីក៏បានគូសបញ្ជាក់ផងដែរថា ការឆ្លងរាលដាលជំងឺអេដស៍មិនទាន់បញ្ចប់នៅឡើយទេ វាកំពុងតែវិវឌ្ឍ។ ដូច្នេះយើងកំពុងរៀបចំផែនទី បង្ហាញផ្លូវក្នុងការឆ្លើយតបនឹងមេរោគអេដស៍ និងជំងឺអេដស៍ប្រកបដោយចីរភាព។ ថ្មីៗនេះ រាជរដ្ឋាភិបាលបានដាក់ចេញនូវដាក់ចេញវិធានការចំនួន ៦ចំណុចទាក់ទងនឹងការឆ្លើយតប មេរោគអេដស៍និងជំងឺអេដស៍ ដោយសហការជាមួយនឹងក្រសួងនឹងស្ថាប័ន ដែលពាក់ព័ន្ធ។ ក្នុងនោះរាជរដ្ឋាភិបាលប្រគល់ភារកិច្ចជូនឧត្តមក្រុមប្រឹក្សា សេដ្ឋកិច្ចជាតិឲ្យសិក្សាលំហថវិកា ដើម្បីអនុវត្តការប្តេជ្ញាចិត្តរបស់រាជរដ្ឋាភិបាល ក្នុងការបញ្ចប់បញ្ហាអេដស៍ នៅក្នុងឆ្នាំ២០២៥។ ឯក្រសួងដែលពាក់ព័ន្ធ ក៏ត្រូវទទួលស្គាល់តួនាទីសំខាន់របស់អង្គការសង្គមស៊ីវិល ក្នុងការឆ្លើយតបនឹងមេរោគអេដស៍ និងជំងឺអេដស៍ និងបន្តគាំទ្រឱ្យមានការចូលរួមបន្តទៀត តាមរយៈការផ្តល់មូលនិធិពីរាជរដ្ឋាភិបាល តាមលទ្ធភាពថវិកាជាតិ។ ដោយឡែកលោក ជួប សុខចំរើន នាយកប្រតិបត្តិអង្គការខាណា (KHANA) បានថ្លែងថា កិច្ចប្រជុំដែលរៀបចំនៅទឹកដីសៀមរាបអង្គរ ដែលជាទឹកដីពិសិដ្ឋ និងទឹកដីរបស់អាទិទេពនេះ បានទទួលនូវការគាំទ្រយ៉ាងពេញ ទំហឹងពីលោកទេសរដ្ឋមន្រ្តី អៀង មូលី និងបានការឧបត្ថម្ភខាងបច្ចេកទេស និងសម្ភារពីលោកស្រី Christine Stegling នាយកប្រតិបត្តិ នៃអង្គការហ្រ្វន់ឡាញអេដស៍ (Frontline AIDS)។ នេះជាកិច្ចប្រជុំពិសេសដែលធ្វើឡើង ចំខួប២៥ឆ្នាំ នៃភាព ជាដៃគូរបស់អង្គការសម្ព័ន្ធភាពអន្តរជាតិ ប្រយុទ្ធនឹងជំងឺអេដស៍ក្នុងការឆ្លើយតប នឹងមេរោគអេដស៍ និងជំងឺអេដស៍ជាសកល។ ជាមួយគ្នានេះ សម្រាប់កម្ពុជា ក៏ជាខួប២៥ឆ្នាំ នៃការឆ្លើយតបនឹងមេរោគអេដស៍ និងជំងឺអេដស៍ដោយប្រើវិធីសាស្រ្តពហុវិស័យ ផងដែរ។ លោកបានបន្តថា អង្គការខាណា ត្រូវបានបង្កើតឡើងនៅឆ្នាំ១៩៩៦ ដែលជាគម្រោងមួយរបស់អង្គការសម្ព័ន្ធភាព អន្តរជាតិប្រយុទ្ធនឹងជំងឺអេដស៍នៅកម្ពុជា។ បច្ចុប្បន្ន អង្គការខាណា កំពុងបំពេញការងារនៅទីក្រុងភ្នំពេញ និងខេត្ត១៤ ដោយផ្តល់សេវា ដល់ប្រជាជនគន្លឹះជាង ៣៥០០០នាក់ដែលទទួលរងផលប៉ះពាល់ ដោយមេរោគអេដស៍ និងរបេង។ បន្ទាប់មក លោក ពិន ប្រាកដ អភិបាលរងខេត្តសៀមរាបបានថ្លែងថា សកម្មភាពអនុវត្តរបស់អង្គការខាណា និងអង្គការដៃគូ មន្ទីរសុខាភិបាលខេត្តដែល ជាសេនាធិការចំណុះឲ្យរដ្ឋបាលខេត្តសៀមរាប បានផ្តល់កិច្ចសហប្រតិបត្តិ ការភាពជាដៃគូ និងការគាំទ្រ។ ដើម្បីដំណើរការអនុវត្តសកម្មភាពប្រព្រឹត្តទៅ ដោយភាពរលូន ក្នុងការចូលរួមដោះស្រាយបញ្ហា ដល់ប្រជាពលរដ្ឋ និងសហគមន៍ដែលរងគ្រោះក្នុងនោះ មានកម្មវិធីអេដស៍ របេង សុខភាពបន្តពូជ និងសុខភាពពាក់ព័ន្ធផ្សេងៗ ទៀត។ ក្នុងនាមក្រុមប្រឹក្សាគណៈអភិបាលខេត្ត នឹងពិនិត្យលទ្ធភាពបន្ថែមទៀត ដើម្បីចូលរួមដោះស្រាយនូវរាល់បញ្ហារបស់ អង្គការសង្គមស៊ីវិល និងសមាគមន៍ ដែលកំពុងអនុវត្តសកម្មភាពក្នុងខេត្តសៀមរាប ដើម្បីឲ្យពួកគេមានលទ្ធភាពគ្រប់គ្រាន់ សម្រាប់ជួយប្រជាពលរដ្ឋដែលរងគ្រោះ និងងាយរងគ្រោះ។ លោកស្រី គ្រីស្ទីន ស្ទេលីង (Christine Stegling) នាយកប្រតិបត្តិអង្គការហ្រ្វន់ឡាញអេដស៍ (Frontline AIDS) បានថ្លែងនៅក្នុងចំណាប់អារម្មណ៍ថា កម្ពុជាជាប្រទេសមួយ ក្នុងចំណោមប្រទេស៧ប៉ុណ្ណោះ ដែលបានសម្រេចគោលដៅ៩០-៩០-៩០។ លោកស្រីចង់ស្វែងយល់ពីជោគជ័យកម្ពុជា និងចង់ដឹងថាតើកម្ពុជា ធ្វើយ៉ាងណាក្នុងការគាំទ្រសង្គមស៊ីវិល ដោយប្រើថវិកាក្នុង ស្រុកក្នុងការប្រយុទ្ធនឹងមេរោគអេដស៍ និងជំងឺអេដស៍។ មុននឹងបញ្ចប់ លោកទេសរដ្ឋមន្រ្តីបញ្ជាក់ថា ក្នុងវេទិកាអន្តរជាតិនេះ លោកចង់ស្វែងយល់ថា តើការឆ្លើយតប នឹងមេរោគអេដស៍ និងជំងឺអេដស៍អាច រួមចំណែកដល់ការពន្លឿនល្បឿន ឈានទៅសម្រេចសេវាសុខាភិបាលគ្របដណ្តប់ជា សាកលនៅប្រទេសទាំង២៤បែបណា ហើយថា តើយើងត្រូវប្រើមេរៀនដែលបានមកពីមេរោគអេដស៍ និងជំងឺអេដស៍បែបណា ដើម្បីធ្វើឲ្យមានភាពជាដៃគូកាន់តែប្រសើរ ក្នុងវិស័យសុខាភិបាល និងហួសពីសុខាភិបាល ដោយមានចិត្តបើកទូលាយ និង ប្រកាន់យក «វិធីសាស្រ្តផ្តោតលើប្រជាជន»៕	2019-03-19T01:34:00+07:00	freshnewsasia.com	https://m.freshnewsasia.com/index.php/en/localnews/116402-2019-03-18-11-34-21.html
317bc847-3a65-4762-9858-6efe088630ec	ក្រុមការងារគ្រូពេទ្យស្ម័គ្រចិត្តយុវជនសម្តេចតេជោ ហ៊ុន សែន បន្តចុះពិនិត្យ និងព្យាបាលជំងឺជូនពលរដ្ឋ ដោយឥតគិតថ្លៃចំនួន៣ថ្ងៃ ក្នុងខេត្តត្បូងឃ្មុំ	ក្រុមការងារគ្រូពេទ្យស្ម័គ្រចិត្តយុវជនសម្តេចតេជោ ហ៊ុន សែន មានជាង ៥០នាក់នៅថ្ងៃទី១៨ ខែមីនា ឆ្នាំ២០១៩នេះ បានបន្តចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋរាប់រយនាក់ នៅភូមិពោធិ៍រោងលើ ឃុំកោងកាង ស្រុកពញាក្រែក ខេត្តត្បូងឃ្មុំ។ ការចុះពិនិត្យ និងព្យាបាលជំងឺជូនកុមារ និងប្រជាពលរដ្ឋ ដោយឥតគិតថ្លៃនេះ ដឹកនាំដោយលោក យី កន្និដ្ឋា ប្រធានក្រុមកាងារគ្រូពេទ្យស្ម័គ្រចិត្ត សម្តេចតេជោ និងមានការចូលរួមសហការជាមួយគ្រូពេទ្យមកពីប្រទេសអារ៉ាប់ គុយវែត គឺតាមរយៈសមាគមន៏ពិភពលោកនៃក្តីមេត្តា ហៅកាត់ថា រ៉សម៉ា (RAHMAH) ដែលមានជំនាញ ផ្នែកកុមារ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌មួយ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ សូមបញ្ជាក់ថាការពិនិត្យ និងព្យាបាលជំងឺជូនប្រជាពលរដ្ឋនេះ មានរយៈពេល ០៣ (បីថ្ងៃ) គឺចាប់ពីថ្ងៃទី១៧ ដល់ថ្ងៃទី១៩ ខែមីនា ឆ្នាំ២០១៩ ។ សូមជម្រាបថា ក្នុងឱកាសនោះដែរ ប្រជាពលរដ្ឋនៅក្នុងស្រុកពញាក្រែក ពិតជាមានក្តីរំភើប សប្បាយរីករាយ ដោយបានដឹកនាំក្រុមគ្រូពេទ្យស្ម័គចិត្តយុវជនសម្តេចតេជោ (TYDA) មកពិនិត្យពិគ្រោះ និងផ្តល់ថ្នាំសង្កូវព្យាបាលជំងឺ ជូនប្រជាពលរដ្ឋដោយឥតគិតថ្លៃផងដែរ។ រីឯអ្នកជម្ងឺដែលមានសភាពធ្ងន់ធ្ងរ ត្រូវបញ្ជូនទៅរាជធានីភ្នំពេញដើម្បីព្យាបាល រាល់ការចំណាយទាំងអស់គឺស្ថិតក្រោមការឧបត្ថម្ភទាំងស្រុងពីសមាគមន៏ពិភពលោកនៃក្តីមេត្តា រ៉សម៉ា ( RAHMAH)ផងដែរ៕	2019-03-19T01:20:00+07:00	freshnewsasia.com	https://m.freshnewsasia.com/index.php/en/localnews/116399-2019-03-18-11-20-00.html
0dc4cd41-7362-4ffd-b2ec-17609f0c20a3	អ្នកជំងឺក្រិនថ្លើម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក	2019-03-17T20:10:00+07:00	freshnewsasia.com	https://m.freshnewsasia.com/index.php/en/localnews/116270-2019-03-17-06-10-12.html
7e4920df-9790-43e7-99de-542c9e692df9	វេជ្ជបណ្ឌិតជំនាញ៖ ការយល់ដឹងពីជំងឺមហារីកសុដន់ របស់ស្រ្ដីកម្ពុជាមានកម្រិតទាបនៅឡើយ	លោកវេជ្ជបណ្ឌិត Kraipope Jarupaiboon វេជ្ជបណ្ឌិតផ្នែកជំងឺមហារីកសុដន់ បានឲ្យដឹងថា បច្ចុប្បន្ននេះអត្រានៃការយល់ដឹងពី ជំងឺមហារីកសុដន់របស់ស្រ្ដីកម្ពុជា នៅមានកម្រិតទាបនៅឡើយ។ ការយល់ដឹងទាបនេះហើយបានធ្វើឲ្យស្រ្ដី មានអត្រាមរណៈខ្ពស់ដោយសារជំងឺនេះ។ លោកវេជ្ជបណ្ឌិត Kraipope Jarupaiboon ឲ្យដឹងថា ។ លោកវេជ្ជបណ្ឌិតឲ្យដឹងទៀតថា ក្រៅពីប្រទេសថៃកម្ពុជាក៏ជាប្រទេសមានអ្នក កើតជំងឺមហារីកសុដន់ច្រើន ដោយសារតែជំងឺនេះកើនឡើងពីមួយឆ្នាំទៅមួយឆ្នាំ ហើយការព្យាបាលជំងឺមហារីកសុដន់នៅកម្ពុជា ក៏នៅមានកម្រិតមួយទាបនៅឡើយទេ បើប្រៀបធៀបនឹងបណ្ដាប្រទេសជិតខាង។ លោកវេជ្ជបណ្ឌិតបន្ដថា ដើម្បីការពារនិងដឹងទាន់ពេលវេលាថា តើយើងកើតជំងឺមហារីកសុដន់ ឬអត់គឺត្រូវទៅពិនិត្រសុដន់ឲ្យបានជារៀងរាល់ឆ្នាំ ដោយតាមរយៈការថតមាំម៉ូក្រាម ឬពិនិត្យសុដន់ដោយខ្លួនឯង។ លោកបន្ដថា មានកត្តាហានីភ័យជាច្រើនអាចបង្កឲ្យ កើតជំងឺមហារីកសុដន់រួមមាន៖ កត្តាស៊ែន, កត្តាប្រើប្រាស់គ្រឿងស្រវឹងច្រើន, ការជក់បារី, ការស្រប់ផ្សែងបារី, ការទទួលទានអាហារមានជាតិខ្លាញ់ច្រើនពេក, កង្វះការហាត់ប្រាណ, ការប្រើប្រាស់ថ្នាំពន្យារកំណើត (ថ្នាំលេប) លើសពី៥ឆ្នាំជាដើម។ ក្នុងនោះដែរលោកស្រីវេជ្ជបណ្ឌិត Yingchi Wang វេជ្ជបណ្ឌិតផ្នែករោគស្រ្ដី បានចូលរួមចែករំលែកដល់សារធារណជនយល់ដឹងពីជំងឺ និងការព្យាបាលជំងឺដុំសាចក្នុងស្បូននិងការជ្រើសរើយកការព្យាបាលឲ្យមានប្រសិទ្ធិភាពខ្ពស់ផងដែរ។ លោកស្រីវេជ្ជបណ្ឌិត Yingchi Wang ឲ្យដឹងថា ៕ សូមបញ្ជាក់ថា យោងតាមរបាយការណ៍របស់អង្គការសុខភាពពិភពលោកឲ្យដឹងថា អត្រាអ្នស្លាប់ដោយសារជំងឺមហារីកមានកម្រិតខ្ពស់គួរឲ្យកត់សម្គាល់ពោលគឺប្រមាណ៨,២លាននាក់ក្នុង១ឆ្នាំ។ ក្នុងចំណោមអ្នកស្លាប់ទាំងនោះបង្កឡើងដោយជំងឺមហារីកមួយដូចជា៖ មហារីកសួត, មហារីកថ្លើម, មហារីកសុដន់ជាដើម ហើយជំងឺមហារីកសុដន់ជាប្រធានបទថ្មី ដែលមានការចាប់អារម្មណ៍ខ្លាំងពីមជ្ឈដ្ឋានទូទាំងលើពិភពលោក៕	2019-03-17T17:53:00+07:00	freshnewsasia.com	https://m.freshnewsasia.com/index.php/en/localnews/116258-2019-03-17-03-53-49.html
d7b265e8-2679-4547-a25c-0f674ab49ef4	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ជិត៣០០នាក់ នឹងបន្តចុះពិនិត្យព្យាបាលជំងឺ ជូនប្រជាពលរដ្ឋដោយឥតគិតថ្លៃ ស្រុករវៀង ខេត្តព្រះវិហារ នៅថ្ងៃស្អែក	នៅព្រឹកថ្ងៃទី១៧ ខែមីនា ឆ្នាំ២០១៩ស្អែកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ប្រមាណជិត៣០០នាក់ នឹងបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដោយឥតគិតថ្លៃ ដល់ប្រជាពលរដ្ឋប្រមាណជាង៥ពាន់នាក់ នៅសាលាបឋមសិក្សារបៀប ឃុំរបៀប ស្រុករវៀង ខេត្តព្រះវិហារ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅមានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ មិនថារដូវប្រាំងឬវស្សា ឆ្ងាយឬជិត ទោះបីជាការងារមមាញឹកយ៉ាងណាក៏ដោយ ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃរបស់លោក ហ៊ុន ម៉ានី នៅតែបន្តចុះទៅព្យាបាល ជូនប្រជាពលរដ្ឋមិនខ្លាចពីភាពនឿយហត់ ព្រោះតែចង់ឃើញបងប្អូប្រជាពលរដ្ឋមានសុខភាពល្អ។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ មិនថារដូវប្រាំង មិនថារដូវវស្សា ទោះជាការងារមមាញឹករវល់យ៉ាងណា ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃ និងប្រកបដោយថាមពល មិនដែលព្រងើយកន្តើយ ឬភ្លេចពីសុខទុក្ខបងប្អូនជនរួមជាតិឡើយ។ សូមបញ្ជាក់ថារយៈពេល៧៤ខែ (២០១២-២០១៩) នេះជាឆ្នាំទី៧ហើយ ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤,២៧៥នាក់ (បួនពាន់ពីររយចិតសិបប្រាំនាក់) ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៦៩លើកមកហើយ៕	2019-03-16T18:44:00+07:00	freshnewsasia.com	https://m.freshnewsasia.com/index.php/en/localnews/116181-2019-03-16-04-44-01.html
65a75887-4eee-4396-8758-e84520c0c1c8	មន្ដ្រីជាន់ខ្ពស់សុខាភិបាល៖ ៨ចំណុច ដើម្បីលើកកម្ពស់សុវត្ថិភាពអ្នកជំងឺ	លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការក្រសួងសុខាភិបាល បានថ្លែងថា ដើម្បីលើកកម្ពស់សុវត្ថិភាពអ្នកជំងឺ មន្ដ្រីសុខាភិបាល ត្រូវតែអនុវត្ដន៍ឱ្យខ្ជាប់ខ្ជួននូវ៨ចំនុចជាចម្បង ។ ១៖ ត្រូវតាមដានការចេញវេជ្ជបញ្ជាតាមប្រព័ន្ធកុំព្យូទ័រ ដែលក្រសួងសុខាភិបាល បានចេញសេចក្តីណែនាំរួចហើយ ដែលអាចជួយលើការគ្រប់គ្រងទិន្ន័យអ្នកជំងឺកាត់បន្ថយជាបណ្តើរៗនូវការសរសេរវេជ្ជបញ្ជាមិនច្បាស់លាស់ ២៖ ត្រូវមានការប្រុងប្រយ័ត្នពេលពិនិត្យអ្នកជំងឺ ដើម្បីជៀសវាងនូវការមាន Medication errors ព្រមទាំងត្រូវមានការប្រើប្រាស់ឱសថអង់ទីប៊ីយូទិក ឱ្យបានត្រឹមត្រូវជៀសវាងភាពស៊ាំ ៣៖ ជំរុញឲ្យមានការប្រើឱសថ ទៅតាមគោលការណ៍ណែនាំ ជៀសវាងមានការកកស្ទះឱសថ ៤. ត្រូវផ្សព្វផ្សាយសៀវភៅ និងរៀនសូត្រតាមគោលការណ៍ណែនាំសំណុំសកម្មភាពអប្បបរមា (MPA) ដល់បុគ្គលិកមណ្ឌលសុខភាពទាំងអស់ និងសំណូមពរឲ្យប្រធានមណ្ឌលសុខភាពធានា ការចម្លងជូនដល់បុគ្គលិកខ្លួនឱ្យបានគ្រប់ៗគ្នា ហើយមន្ទីរសុខាភិបាលខេត្ត (PHD) ត្រូវតាមដានមើលការងារនេះ ៥៖ មិនគួរមានការផ្លាស់ប្តូរបុគ្គលិក ដែលបានបណ្តុះបណ្តាលហើយភ្លាមៗញឹកញាប់ពេកទេ និងសំណូមពឱ្យមានការបណ្តុះបណ្តាលការគ្រប់គ្រងឱសថ និង pharmacovigilance ជូនដល់មណ្ឌលសុខភាព និងចែកជូនគោលការណ៍ណែនាំ លើការគ្រប់គ្រងឱសថ ឲ្យបានគ្រប់មណ្ឌលសុខភាពទាំងអស់ ៦៖ មន្ទីសុខាភិបាលខេត្ត ត្រូវធ្វើការណែនាំបន្ថែមទៀត ឲ្យមានការរាយការណ៍ ពីប្រតិកម្មរំខានរបស់ឱសថ (ADRs) នៅតាមមន្ទីរពេទ្យ ឬមណ្ឌលសុខភាព ដោយមិនបាច់ដាក់ឈ្មោះអ្នករាយការណ៍ ដោយប្រើបែបជាអក្សរកាត់ ឬអនាមិក ៧៖ សំណូមពរឱ្យ អង្គការសុខភាពពិភពលោក (WHO) ជួយគាំទ្រកិច្ចការនេះបន្ត និងពង្រីកបន្ថែម ព្រមទាំងធ្វើការវាយតម្លៃបន្ទាប់ពីបណ្តុះបណ្តាលនេះ ( baseline) ៨. ត្រូវមានការលើកទឹកចិត្តបុគ្គលិក ដែលប្រឹងប្រែងអនុវត្តការងារបានល្អ ហើយយកពួកគាត់ជាគំរូសម្រាប់អ្នកដ៏ទៃទៀត។ លោកស្រីវេជ្ជបណ្ឌិត ឱ វណ្ណឌីន ថ្លែងបន្ដថា លើសពីនោះ ដើម្បីគុណភាពឱសថ ឱ្យកាន់តែមានគុណខ្ពស់នៅតាមមូលដ្ឋានសុខាភិបាល គឺត្រូវរួមគ្នាពង្រឹងការគ្រប់គ្រងឱសថ និងផ្តល់ព័ត៌មានប្រតិកម្មរំខានរបស់ឱសថនេះឲ្យបានជាក់លាក់ផងដែរ ។ សូមជម្រាបថា ការថ្លែងដូច្នេះរបស់លោកស្រីវេជ្ជបណ្ឌិត ក្នុងឱកាសអញ្ជើញចូលរួមសិក្ខាសាលាស្តីអំពី ហ្វាម៉ាកូវីជីឡែន ការប្រើប្រាស់ឱសថសមស្រប និងការគ្រប់គ្រងខ្សែសង្វាក់ផ្គត់ផ្គង់ឱសថ ដើម្បីលើកកំពស់សុវត្ថិភាពអ្នកជំងឺ (ប្រតិកម្មរំខានរបស់ឱសថ) ដល់មន្ត្រីសុខាភិបាលសាធារណៈ ដែលបានរៀបចំឡើងដោយនាយកដ្ឋានឱសថ ចំណីអាហារ បរិក្ខារពេទ្យ និងគ្រឿងសម្អាង នៃក្រសួងសុខាភិបាល សហការជាមួយអង្គការសុខភាពពិភពលោក ដោយចាប់ផ្តើមចំនួន៣ខេត្តដំបូង (កំពង់ធំ, កំពង់ស្ពឺ, និងកំពត) ដែលកំពុងតែអនុវត្តកម្មវិធីពង្រឹងសេវាសុខាភិបាល ដើម្បីការទទួលបានការគ្របដណ្តប់សុខភាពជាសកល (UHC) នាថ្ងៃទី១៤ ខែមីនា ឆ្នាំ២០១៩ នាទីស្ដីការក្រសួងសុខាភិបាល ។ ក្នុងឱកាសនេះ លោកស្រីរដ្ឋលេខាធិការក្រសួងសុខាភិបាល បានពាំនាំនូវការកោតសរសើរ ពីសំណាក់លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល ដល់ការខិតខំប្រឹងប្រែងកន្លងមក របស់មន្ត្រីសុខាភិបាលគ្រប់ជាន់ថ្នាក់នៅក្នុងខេត្តកំពង់ស្ពឺ និងដៃគូពាក់ព័ន្ធទាំងអស់ ដែលធ្វើឲ្យវិស័យមួយនេះមានវឌ្ឍន:ភាពគួរជាទីមោទន:៕	2019-03-16T05:50:00+07:00	freshnewsasia.com	https://m.freshnewsasia.com/index.php/en/localnews/116156-2019-03-15-15-50-57.html
9c347699-cafb-4524-8926-a592be83d1b1	លោក ហ៊ុន សែន ឲ្យពង្រាយគ្រូពេទ្យបន្ថែមតាមជនបទ និងពង្រឹងគោលនយោបាយលើកទឹកចិត្តពួកគេ	មេដឹកនាំរបបក្រុងភ្នំពេញ លោក ហ៊ុន សែន អំពាវនាវឲ្យក្រសួងសុខាភិបាលពង្រាយគ្រូពេទ្យនៅតាមជនបទឲ្យបានច្រើនជាងបច្ចុប្បន្ន និងត្រូវពង្រឹងគោលនយោបាយលើកទឹកចិត្តដល់គ្រូពេទ្យនៅជនបទឲ្យបានច្រើន ដូចគោលនយោបាយលើកទឹកចិត្តគ្រូបង្រៀនដែរ។ គ្រូពេទ្យ និងពលរដ្ឋរស់នៅជនបទប្រាប់ថា នៅទីជនបទខ្សត់ទាំងគ្រូពេទ្យ ខ្សត់ទាំងអ្នកជំងឺ ដោយសារគ្រូពេទ្យខ្លះ ប្រឡងបានក្របខ័ណ្ឌ ហើយផ្លាស់ចេញ។ ចំណែកពលរដ្ឋអ្នកក្រីក្រ ទទួលយកសេវាពេទ្យជនបទ ឯអ្នកជំងឺមាន និងមធ្យម រត់ទៅរកមន្ទីរពេទ្យធំៗ នៅភ្នំពេញ និងមន្ទីរពេទ្យក្រៅប្រទេស។ គ្រូពេទ្យ និស្សិតបញ្ចប់ការសិក្សាផ្នែកសុខាភិបាលថា ពលរដ្ឋរស់នៅតំបន់ដាចស្រយាល និងរដ្ឋមន្ត្រីក្រសួងសុខាភិបាល សុទ្ធតែគាំទ្រការអំពាវនាវរបស់ លោក ហ៊ុន សែន។ ប៉ុន្តែ គ្រូពេទ្យ និងពលរដ្ឋ ថាគោលនយោបាយល្អ តែការអនុវត្តខុសពីការចែងលើក្រដាស។ ពលរដ្ឋម្នាក់ រស់នៅតំបន់ដាច់ស្រយាលមួយ ក្នុងភូមិជើងឃ្លេ ឃុំ២ធ្នូ ស្រុកស្នួល ខេត្តក្រចេះ លោក តូច ឌុល ប្រាប់ថា ពួកគេពិបាករកសេវាសុខភាពណាស់ ពេលឈឺម្ដងៗ។ កសិកររូបនេះ បន្តថា ដោយសារតំបន់នោះ មិនទាន់មានមណ្ឌលសុខភាព នៅពេលឈឺម្ដងៗ ពលរដ្ឋរកសេវាសុខភាព ពីគ្រូពេទ្យឯកជន និងពេទ្យចាក់ថ្នាំតាមភូមិ។ លុះជំងឺធ្ងន់ ឬ គ្រូពេទ្យចាក់ថ្នាំតាមភូមិអស់លទ្ធភាព ទើបពួកគេរត់រកមណ្ឌលសុខភាព ដែលនៅឆ្ងាយពីផ្ទះ ប្រមាណ២០គីឡូម៉ែត្រ។ លោក ថា នៅពេលឈឺធ្ងន់ធ្ងរ ដែលមណ្ឌលសុខភាពឃុំឃ្សឹម នៅស្រុកស្នួល មិនមានលទ្ធភាព ឬ ឧបករណ៍ គឺពលរដ្ឋ ត្រូវរត់រកមន្ទីរពេទ្យបង្អែកនៅស្រុកស្នួល៖ » ពលរដ្ឋនៅតំបន់ដាច់ស្រយាលរូបនេះ ទទូចឲ្យរដ្ឋបង្កើតមណ្ឌលសុខភាពដល់តំបន់ដាច់ស្រយាលផង។ ហ៊ុន សែន នៅក្នុងពិធីបិទសន្និបាតបូកសរុបការងារឆ្នាំ២០១៨ និងលើកទិសដៅការងារក្នុងឆ្នាំ២០១៩ របស់ក្រសួងសុខាភិបាល កាលពីថ្ងៃទី១២ មីនា បានអំពាវនាវឲ្យពង្រាយក្រុមគ្រូពេទ្យជំនាញបន្ថែមទៀត នៅតាមមន្ទីរពេទ្យសាធារណៈទូទាំងប្រទេស ជាពិសេសនៅតាមទីប្រជុំជនដាច់ស្រយាល ដើម្បីបំពេញតម្រូវការខ្វះខាត និងពង្រឹងវិស័យឡើងវិញ ដែលជាការកាត់បន្ថយការប្រើប្រាស់សេវាសុខាភិបាលនៅក្រៅប្រទេស។ ទោះយ៉ាងណា លោក ហ៊ុន សែន មិនបានស្ដីបន្ទោសរដ្ឋមន្ត្រីក្រសួងសុខាភិបាលទេ។ តែលោក ជំរុញឲ្យរដ្ឋមន្ត្រីក្រសួងសុខាភិបាល អនុវត្តគោលនយោបាយលើកទឹកចិត្តគ្រូពេទ្យ ដែលត្រូវទៅបំពេញតួនាទីនៅតំបន់ដាច់ស្រយាល ដូចវិស័យអប់រំ ដែលបានលើកទឹកចិត្ត គ្រូបង្រៀននៅតំបន់ដាច់ស្រយាល៖ » គ្រូពេទ្យផ្នែកសម្ភពម្នាក់ នៃមន្ទីរពេទ្យបង្អែកខេត្តឧត្តរមានជ័យ ប្រាប់ថា តាមបទពិសោធន៍ មានកត្តាច្រើន ធ្វើឲ្យខ្វះគ្រូពេទ្យនៅជនបទ។ អ្នកស្រីរៀបរាប់ថា តាមការសង្កេតនៅពេលប្រឡងចូលក្របខ័ណ្ឌរដ្ឋ និស្សិតពេទ្យចង់ដាក់ពាក្យប្រឡងចូលក្របខ័ណ្ឌនៅតំបន់ដាច់ស្រយាល ព្រោះមានប៉ុស្តិ៍ (កន្លែង) គេរើសច្រើន។ ប៉ុន្តែដល់ពេលទៅធ្វើការបានក្នុងកំឡុងពេលណាមួយ ពួកគេត្រូវប្ដូរចេញទៅរកទីប្រជុំជន ឬមន្ទីរពេទ្យធំវិញ។ អ្នកស្រីថា ក្នុងចំណោមគ្រូពេទ្យជាប់ ១០នាក់ យ៉ាងតិចណាស់ ក៏មាន៥នាក់ ប្ដូរចេញដែរ ដោយសារគ្រូពេទ្យខ្លះ រកលុយមិនបាន ព្រោះអ្នកជំងឺសុទ្ធតែជាអ្នកក្រ ហើយជនបទខ្លះ ខ្វះសាលារៀនល្អឲ្យកូនរបស់គ្រូពេទ្យរៀន គ្រូពេទ្យខ្លះត្រូវទៅមើលថែឪពុកម្ដាយចាស់ជរា នៅតំបន់ដែលគេធ្លាប់រស់នៅ ឬ ពួកគេត្រូវការរៀនបន្តជាដើម។ អ្នកគ្រូពេទ្យរូបនេះ បន្តថា គ្រូពេទ្យនៅតំបន់ដាច់ស្រយាល មិនសូវទទួលបានអត្ថប្រយោជន៍ ឬគោលនយោបាយសុខាភិបាលច្រើនទេ។ យូរៗ ម្ដង ទទួលបានប្រាក់លើកទឹកចិត្តម្ដង គេហៅថា ប្រាក់តំបន់ ប៉ុន្តែមិនច្រើនទេ។ អ្នកស្រីថា អត្ថប្រយោជន៍មួយទៀត គឺក្រសួងសុខាភិបាលទម្លាក់តម្លៃសម្រាប់បង់ចូលគណៈគ្រូពេទ្យកម្ពុជា សម្រាប់នៅតំបន់ដាច់ស្រយាលត្រឹមតែ ១២ម៉ឺនរៀល ឯគ្រូពេទ្យនៅមន្ទីរពេទ្យធំៗ ឬនៅទីប្រជុំជន តម្រូវឲ្យបង់ ២៤ម៉ឺនរៀល។ គ្រូពេទ្យទាំងអស់ សុទ្ធតែតម្រូវឲ្យចូលជាសមាជិករបស់គណៈគ្រូពេទ្យ៖ » លោក ហ៊ុន សែន អះអាងថា បានដឹងពីស្ថានភាពគ្រូពេទ្យជនបទ និងយល់អំពីបញ្ហាប្រឈម របស់ពលរដ្ឋតាំងលំនៅថ្មី និងពលរដ្ឋ នៅតាមព្រំដែន កំពុងខ្វះខាតមណ្ឌលសុខភាពសាធារណៈរដ្ឋ។ លោកបញ្ជាឲ្យមានការដោះស្រាយជាបន្ទាន់។ លោក ហ៊ុន សែន ថា ចំណុចពិសេស គឺត្រូវពង្រាយបុគ្គលិកសុខាភិបាល ដែលមានសមត្ថភាពជំនាញច្បាស់លាស់ ជាពិសេសនៅតាមទីជនបទដាច់ស្រយាល ទើបជួយស្ថានភាពកង្វះគ្រូពេទ្យ និងកាត់បន្ថយពលរដ្ឋចេញទៅរកសេវាក្រៅប្រទេស។ បច្ចុប្បន្ន ពលរដ្ឋខ្មែរ ដែលមានជីវភាពធូរធារ រួមទាំងក្រុមគ្រួសារលោក ហ៊ុន សែន និងមន្ត្រីធំៗ ក្នុងរបបសព្វថ្ងៃនេះ ច្រើនរកសេវាព្យាបាលសុខភាពនៅ អឺរ៉ុប សិង្ហបុរី ចិន ជាដើម។ ចំណែកអ្នកមានជីវភាពមធ្យម ច្រើនរកសេវាសុខាភិបាលនៅប្រទេសថៃ និងវៀតណាម។ អ្នកមានលទ្ធភាពបន្តិចបន្តួច ទៅរកសេវាសុខភាពនៅមន្ទីរពេទ្យធំៗ នៅភ្នំពេញ និងអ្នកមានជីវភាពទីទ័ល ក្រ បង្ខំចិត្តរកសេវាសុខភាព នៅតាមមណ្ឌលសុខភាព ដែលរងការរិះគន់ថា ខ្វះទាំងឧបករណ៍ ថ្នាំសង្កូវ និងគ្រូពេទ្យជំនាញ។ ជាក់ស្ដែង គ្រាន់តែប្រទេសថៃមួយ កាលពីខែមិថុនា ឆ្នាំ២០១៨ នាយកផ្នែកសុខាភិបាលអន្តរជាតិ នៃក្រសួងសុខាភិបាលសាធារណៈរបស់ថៃ លោកស្រី សៅវ៉ាផា ចុងគីទិពង្ស (Saowapa Jongkitipong) បានបង្ហាញរបាយការណ៍ថា ប្រទេសថៃទទួលបានប្រជាជនកម្ពុជាចំនួនប្រមាណជាង ២២ម៉ឺននាក់ មកពិនិត្យ និងព្យាបាលជំងឺនៅប្រទេសថៃ ដែលមានកំណើនជាង ១០% ធៀបនឹងឆ្នាំ២០១៧។ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង ប្រាប់អាស៊ីសេរី នៅថ្ងៃទី១៥ មីនាថា បច្ចុប្បន្ន មន្ត្រីសុខាភិបាល នៅជនបទ មានចំនួន ៧៧ភាគរយ ហើយនៅភ្នំពេញ មានតែ ២៨ភាគរយទេ។ រដ្ឋមន្ត្រីរូបនេះ អះអាងថា ចាប់ពីឆ្នាំ២០១៩ ទៅក្រសួងនឹងពង្រាយគ្រូពេទ្យបន្ថែមទៀត តាមខេត្ត និងជនបទ ដោយគោលនយោបាយរើសចូលក្របខ័ណ្ឌថ្មី រើសតែនៅតាមខេត្ត ហើយនឹងអនុវត្តគោលនយោបាយលើកទឹកចិត្តមន្ត្រីសុខាភិបាល ទៅធ្វើការនៅតំបន់ដាច់ស្រយាល ដូចគោលនយោបាយលើកទឹកចិត្តគ្រូបង្រៀនតំបន់ដាច់ស្រយាលដែរ។ ក្នុងនោះ មានប្រាក់ឧបត្ថម្ភចំនួន ៨ម៉ឺនរៀល លើប្រាក់បៀវត្សរ៍ជាដើម៖ ! » បច្ចុប្បន្ន មន្ត្រីរាជការកំពុងបម្រើការក្នុងវិស័យសុខាភិបាលសាធារណៈ មានចំនួនជាង ២ម៉ឺន (២៥.៤៣៨) នាក់។ ឆ្នាំ២០១៩ លោក ម៉ម ប៊ុនហេង ប្រាប់ថា ក្រសួងសុខាភិបាល នឹងជ្រើសរើសមន្ត្រីក្របខ័ណ្ឌថ្មី ចំនួនជាង ១ពាន់នាក់បន្ថែមទៀត។ ចំណែក ប៉ុស្តិ៍សុខភាពមានចំនួន ១២៩កន្លែង មណ្ឌលសុខភាពជាង ១ពាន់ (១.២០៥) កន្លែង មន្ទីរពេទ្យបង្អែកក្រុងស្រុកខណ្ឌ គ្រប់ក្រុងស្រុកខណ្ឌ ទូទាំងប្រទេស និងមន្ទីរពេទ្យបង្អែករាជធានីខេត្តចំនួន ២៥។ បច្ចុប្បន្នក្រសួងសុខាភិបាលកំពុងសង់មណ្ឌលសុខភាព ២០កន្លែង ប៉ុស្តិ៍សុខភាព ៥កន្លែង អគារក្នុងមន្ទីរពេទ្យ ១៣កន្លែង បន្ទប់រង់ចាំសម្រាល ៩កន្លែង បន្ទប់សម្រាល ៥កន្លែង និងអគាររដ្ឋបាលស្រុកប្រតិបត្តិ ៣កន្លែង។ និស្សិតបញ្ចប់ថ្នាក់បរិញ្ញាបត្រផ្នែកសុខាភិបាល និងជាចៅសង្កាត់ជាប់ឆ្នោត នៃសង្កាត់សាលាកំរើក ក្រុងសៀមរាប លោក ជិន សុខងេង សង្កេតឃើញថា ជាគោលនយោបាយរបស់ក្រសួងសុខាភិបាល បើមើលលើក្រដាស គឺល្អ តែការអនុវត្តជាក់ស្ដែង ខុសពីគោលនយោបាយនៅលើក្រដាស។ លោក ជិន សុខងេង ជឿថា គោលនយោបាយពង្រាយគ្រូពេទ្យជនបទ បើធ្វើបានជារឿងល្អ ប៉ុន្តែអ្វីដែលសំខាន់ គឺត្រូវគិតពីបៀវត្សរ៍ ឲ្យគ្រូពេទ្យចាយគ្រប់សិន ទើបគ្រូពេទ្យប្រឹងធ្វើការអស់លទ្ធភាព ហើយការពង្រាយគ្រូពេទ្យឯកទេសទទួលបានជោគជ័យ៖ » ពលរដ្ឋ សង្ឃឹមថា បញ្ជារបស់ លោក ហ៊ុន សែន ឲ្យពង្រាយគ្រូពេទ្យតាមជនបទលើកនេះ មិនមែនគ្រាន់ជាការធ្វើប្រជាភិថុតិនយោបាយ ដែលនិយាយឲ្យតែរួចពីមាត់នៅពេលឡើងថ្លែងសុន្ទរកថាម្តងៗ នោះឡើយ៕	2019-03-15T21:50:00+07:00	rfa.org	https://www.rfa.org/khmer/news/health/hun-sen-appeals-health-ministry-to-deploy-more-doctors-in-urban-03152019102433.html
b0ac2625-1fd4-4320-8890-a4fe4d51db23	ជំងឺប៉េសជ្រូកអាហ្វ្រិក ASF បន្តរីករាលដាលទៅខេត្តផ្សេងទៀតរបស់វៀតណាម ខណៈតំបន់ចំនួន១៤នៅទីក្រុងហាណូយ ក៏កើតមានជំងឺនេះដែរ	ជំងឺប៉េសជ្រូកអាហ្វ្រិក (African Swine Fever) ឬក៏ជំងឺផ្តាសាយជ្រូកអាហ្វ្រិក បានរីករាលដាលដល់ខេត្ត ង៉េអាន (Nghe An) នៃភាគកណ្ដាលប្រទេសវៀតណាមហើយ។ នេះបើតាមប្រព័ន្ធផ្សព្វផ្សាយក្នុងតំបន់ ដកស្រង់ដោយទីភ្នាក់ងារសារព័ត៌មាន ចិនស៊ីនហួរ នៅថ្ងៃព្រហស្បតិ៍ ទី១៤ ខែមីនា ឆ្នាំ២០១៩។ យោងតាមសារព័ត៌មានវៀតណាម ណុងងៀប (Nong Nghiep Viet Nam) បន្ទាប់ពីការរីកសាយជំងឺប៉េសជ្រូកអាហ្វ្រិក ឬ ASF នៅក្នុងស្រុក គុយលូ (Quynh Luu) ជ្រូកទាំង ២២ក្បាលត្រូវបានគេយកទៅសម្លាប់ និងកម្ទេចយ៉ាងប្រយ័ត្នប្រយែង ដើម្បីបង្ការការឆ្លងទៅដល់មនុស្ស។ ដោយឡែកកាលពីថ្ងៃពុធអាជ្ញាធរវៀតណាមផ្ទាល់បានបញ្ជាក់ថា សត្វជ្រូកដែលកើតជំងឺនេះ ក៏ត្រូវបានគេរកឃើញនៅក្នុងតំបន់ចំនួន ១៤ នៃទីក្រុងហាណូយផងដែរ។ គួរបញ្ជាក់ថា មកទល់នឹងពេលបច្ចុប្បន្ន ជំងឺប៉េសជ្រូកអាហ្វ្រិកបានកើតនៅក្នុងប្រទេសចំនួន ២០ ហើយបើតាម អង្គការសុខភាពពិភពលោក វីរុសនេះមិនទាន់មានវ៉ាក់សាំងព្យាបាលនៅឡើយទេ។ ដោយឡែកនៅប្រទេសវៀតណាមវិញ បណ្តាខេត្តជាច្រើនជាពិសេសពីភាគកណ្តាលដល់ភាគខាងជើងរួមទាំងទីក្រុងហាណូយ សុទ្ធតែបានផ្ទុះជំងឺនេះជាបន្តបន្ទាប់ នាំឲ្យប្រទេសជាច្រើន ប្រកាសបញ្ឈប់ការនាំចូលជ្រូកពីវៀតណាមជាបណ្តោះអាសន្ន៕	2019-03-14T23:55:00+07:00	freshnewsasia.com	https://m.freshnewsasia.com/index.php/en/internationalnews/116019-2019-03-14-09-55-40.html
e7791ee8-5d50-441e-bb0e-6722603fc0ef	រដ្ឋមន្ដ្រី ម៉ម ប៊ុនហេង៖ ការវះកាត់មិនមានសុវត្ថិភាព សម្លាប់មនុស្សលើពិភពលោកច្រើនជាងជំងឺឆ្លង, កម្ពុជាបើកសន្និសីទការវះកាត់ប្រកបដោយសុវត្ថិភាព នៅឆ្នាំ២០២០	ការវះកាត់ប្រកបដោយសុវត្ថិភាពឆ្នាំ២០២០ សំដៅកាត់បន្ថយហានិភ័យលក្ខខណ្ឌវះកាត់ ដែលអាចព្យាបាល និងការពារបាន ពន្លឿនការទទួលបាននូវការវះកាត់ ការដាក់ថ្នាំសណ្តំប្រកបដោយសុវត្ថិភាព នៅទូទាំងសកលលោក ដែលគំនិតផ្ដួចផ្ដើមនេះនឹងផ្ដោតសំខាន់លើ ការកសាងសមត្ថភាពរបស់ស្ថាប័នកម្ពុជានានា ដើម្បីបន្តអភិវឌ្ឍន៍លើការព្យាបាលដោយវះកាត់ទៅអនាគត។ ជាក់ស្ដែង នៅថ្ងៃទី១៤ ខែមីនា ឆ្នាំ២០១៩នេះ កម្ពុជារៀបចំសន្និសីទការវះកាត់ប្រកបដោយសុវត្ថិភាពឆ្នាំ២០២០ ក្រោមអធិបតីភាព លោក ម៉ម ប៊ុនហេង រដ្ឋមន្ដ្រីក្រសួងសុខាភិបាល និងមានការចូលរួមពីលោក ឈាង រ៉ា អគ្គនាយកមន្ទីរពេទ្យកាល់ម៉ែត ព្រមទាំងសាស្ត្រាចារ្យ វេជ្ជបណ្ឌិតជាភ្ញៀវជាតិ និងអន្តរជាតិច្រើននាក់ទៀតផងដែរ។ ថ្លែងក្នុងឱកាសនោះ លោក ឈាង រ៉ា បានលើកឡើងថា មូលនិធិ GE បានសហការគ្នាជាផ្លូវការ ជាមួយក្រសួងសុខាភិបាល និងបានអនុវត្តការងារ ក្រោមការសម្របសម្រួលរបស់ដៃគូដទៃទៀត ដូចជា Asist international (Dalberg) (Jhiego) សាកលវិទ្យាល័យវេជ្ជសាស្ត្រ Harvard និង G4 Alliance ដើម្បីពង្រឹងប្រព័ន្ធព្យាបាលដោយវះកាត់ តាមរយៈកម្មវិធី ការវះកាត់ប្រកបដោយសុវត្ថិភាពឆ្នាំ២០២ ដោយសំដៅអភិវឌ្ឍន៍ជំនាញ និងគាំទ្រផ្នែកសម្ភារ។ លោកសាស្ត្រាចារ្យ អគ្គនាយកមន្ទីរពេទ្យកាល់ម៉ែត បានបញ្ជាក់ទៀតថា គម្រោងនេះផ្តោតជាចម្បងលើមន្ទីរពេទ្យចំនួន៤ រួមមាន មន្ទីរពេទ្យកាល់ម៉ែត, មន្ទីរពេទ្យបង្អែកខេត្តកំពង់ស្ពឺ, មន្ទីរពេទ្យបង្អែកខេត្តកំពង់ចាម, មន្ទីរពេទ្យបង្អែកខេត្តតាកែវ និងមន្ទីរពេទ្យបង្អែកជ័យជំនះ។ លោកថាកម្ពុជាមានសេចក្ដីរីករាយណាស់ ដែលត្រូវបានជ្រើសរើសជាទីតាំងបណ្ដុះបណ្ដាលសម្រាបកម្មវិធីដ៏ធំនេះ ជាអត្ថប្រយោជន៍សម្រាប់វិស័យ សុខមាលភាពនេះ ព្រោះគោលគំនិតចម្បង គឺពង្រីកចំណេះដឹងដែលអាចបានសិក្សាពីកម្មវិធីការវះកាត់ ប្រកបដោយសុវត្ថិភាពឆ្នាំ២០២០ ដើម្បីយកទៅចែករំលែកដល់មន្ទីរពេទ្យដទៃទៀត ក្នុងប្រទេសកម្ពុជាតែម្ដង។ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានលើកឡើងថា ភាពរីកចម្រើននៃការព្យាបាលដោយវះកាត់នៅប្រទេសកម្ពុជា ក៏ដូចជាការអភិវឌ្ឍន៍និរន្ដ នូវធនធានមនុស្សដែលរួមចំណែក ដល់ការលើកកម្ពស់គុណភាពព្យាបាល ដោយឈរលើយុទ្ធសាស្ត្រអភិវឌ្ឍន៍វិស័យសុខាភិបាល ក្រោមគោលនយោបាយរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានធ្វើឲ្យប្រទេសជាតិ ទទួលបាននូវសុខសន្តិភាពពេញលេញ និងការអភិវឌ្ឍន៍ឥតឈប់ឈរ លើគ្រប់វិស័យ។ លោករដ្ឋមន្ត្រីក្រសួងសុខាភិបាល បានគូសបញ្ជាក់ថា ដោយយោងតាមរបាយការណ៍ ស្ដីពីការវះកាត់សកលលោកនៅឆ្នាំ២០៣០ របស់គណៈកម្មកាឡង់សេ (Lancet) បានបង្ហាញថា លក្ខខណ្ឌវះកាត់មិនទាន់មានសុវត្ថិភាព បានសម្លាប់មនុស្សលើពិភពលោកច្រើនជាង ជំងឺឆ្លងទៅទៀត ហើយក៏ជាកត្តាបង្កជំងឺមួយភាគបី នៃពិភពលោកផងដែរ។ ការទទួលបានការវះកាត់តាមនិយាមសុវត្ថិភាពពិតជាមិនទាន់សមភាពនៅឡើយ ព្រោះថាប្រជាជនជាង៩០% នៅតំបន់អាស៊ីអាគ្នេយ៍ ពុំទទួលបានការវះកាត់ប្រកបដោយសុវត្ថិភាពពេញលេញនោះទេ បើប្រៀបទៅនឹងតំបន់ដែលមានចំណូលខ្ពស់ ដូចជាអឺរ៉ុបខាងលិច ដែលមានត្រឹមតែ៥%។ ដោយឈរលើមូលហេតុនេះហើយ ក្រសួងសុខាភិបាល បានសហការជាមួយមូលនិធិ (GE) ពង្រឹងប្រព័ន្ធព្យាបាលដោយវះកាត់ តាមរយៈកម្មវិធីកាត់ប្រកបដោយសុវត្ថិភាព ឆ្នាំ២០២០ ដោយសំដៅអភិវឌ្ឍជំនាញ និងគាំទ្រផ្នែកសម្ភារ។ លោករដ្ឋមន្ត្រីបានបញ្ជាក់ទៀតថា កម្ពុជាមានសេចក្តីរីករាយខ្លាំងណាស់ ដែលត្រូវបានជ្រើសរើសក្នុងចំណោមប្រទេសដំបូងគេ ក្នុងតំបន់អាស៊ីអាគ្នេយ៍ ឲ្យចាប់ផ្ដើមការវះកាត់ប្រកបដោយសុវត្ថិភាព ឆ្នាំ២០២០ ដែលកម្មវិធីនេះបានផ្ដល់ឱកាសបណ្ដុះបណ្ដាលថ្មី សម្រាប់គ្រូពេទ្យវះកាត់បច្ចុប្បន្ន និងអនាគតគ្រូពេទ្យវះកាត់បានផ្ដល់ការគាំទ្រ ដើម្បីបង្កើនល្បឿននូវការដាក់ចេញនូវកម្មវិធីគ្របដណ្ដប់សុខភាពសកលនាពេលអនាគតផងដែរ។ រដ្ឋមន្ត្រីក្រសួងសុខាភិបាល បានសង្ឃឹមយ៉ាងមុតមាំថា សន្និសីទនេះ រួមចំណែកនាំមកនូវការបង្កើតថ្មី លើជំនាញសកល និងបទពិសោធន៍តំបន់ ដើម្បីផ្ដល់ឱកាសដល់ប្រជាជនទាំងអស់ អាចមានលទ្ធភាពទទួលបានការព្យាបាល ដោយវះកាត់ប្រកបដោយសុវត្ថិភាពគ្រប់ៗគ្នា៕	2019-03-14T19:13:00+07:00	freshnewsasia.com	https://m.freshnewsasia.com/index.php/en/localnews/115976-2019-03-14-05-13-48.html
92a76179-3624-46d4-a8ef-d6f2fd3b8d95	នៅវៀតណាមកំពុងផ្ទុះជំងឺ ក្រសួងក៏បានហាម ឯឈ្មួញនៅតែអាចនាំជ្រូកចូល	ខេត្តស្វាយរៀង ៖ ស្របពេលប្រទេសវៀតណាមកំពុងផ្ទុះជំងឺដ៏កាចសាហាវលើសត្វជ្រូក (គឺជំងឺប៉េសជ្រូកអាហ្វ្រិក) ហើយបើទោះបីក្រសួងកសិកម្ម រុក្ខាប្រមាញ់ និងនេសាទ បានប្រកាសទប់ស្កាត់ និងហាមដាច់ខាត មិនឲ្យនាំជ្រូកចូលមកកម្ពុជា យ៉ាងណាក៏ក្តី ក៏នៅតែមានឈ្មួញដឹកជ្រូករស់ នាំចូលពីវៀតណាមជាច្រើន តាមច្រកព្រំដែនខ្សែដែក ក្នុងខេត្តស្វាយរៀង ដដែល ។ ជាក់ស្តែងកាលពីថ្ងៃទី១៣ ខែមីនា ឆ្នាំ២០១៩ ក្រុមចល័តការិយាល័យផលិតកម្ម និងបសុព្យាបាល ខេត្តស្វាយរៀង បានធ្វើការឃាត់រថយន្ត មួយគ្រឿង ដឹកជ្រូក១៨ក្បាល ឆ្លងពីប្រទេសវៀតណាម ចូលមកទឹកដីកម្ពុជា តាមច្រកទ្វាតំបន់ព្រំដែនខ្សែដែក ស្ថិតក្នុងឃុំត្រស់ ស្រុករមាសហែក ខេត្តស្វាយរៀង ។ បើតាមអ្នកបើករថយន្តដឹកជ្រូក ដែលត្រូវសមត្ថកិឃាត់ខ្លួននោះ បានប្រាប់ឲ្យដឹងថា រូបគាត់មិនមែនជាម្ចាស់ជ្រូកទេ គ្រាន់តែរកស៊ីដឹកជ្រូកឲ្យគេប៉ុណ្ណោះ ដោយក្នុងមួយក្បាលឈ្នួល ដឹក៣ម៉ឺនរៀល ហើយម្ចាស់នៅស្រុកមេសាង ខេត្តព្រៃវែង មានឈ្មោះ រ៉ា និងឈ្មោះ សៅ ។ អ្នកបើករថយន្តដឹកជ្រូក ប្រាប់បន្តទៀតថា មានរថយន្តជាច្រើនគ្រឿងក្នុងមួយថ្ងៃៗ ចូលដឹកជ្រូករស់ តាមច្រកទ្វាតំបន់ព្រំដែនខ្សែដែកនេះ ដោយបង់លុយឲ្យខាងនគរបាលឈរជើងច្រកទ្វារតំបន់ព្រំដែន ខ្សែដែក ក្នុងមួយរថយន្ត៣ម៉ឺនរៀល និងទាហាន២ម៉ឺនរៀល ។ ពាក់ព័ន្ធនិងករណី នាំជ្រូកចូលពីប្រទេសវៀតណាមនេះ បើតាមលោក ថាច់ រតនា ប្រធានមន្ទីរកសិកម្ម រុក្ខាប្រមាញ់ និងនេសាទខេត្តស្វាយរៀង បានប្រាប់ថា សមត្ថកិច្ចជំនាញរបស់លោក បានធ្វើការឃាត់រថយន្តដឹកសត្វជ្រូកយកមករក្សាទុកនៅមន្ទីរកសិកម្មខេត្តស្វាយរៀង ដើម្បីអនុវត្តបច្ចេកទេស បូមឈាមជ្រូកទាំងអស់នោះ យកទៅពិសោធនៅរាជធានីភ្នំពេញ ។ បើបូមឈាមសត្វជ្រូកទាំងនោះ យកទៅពិសោធហើយរកឃើញថា មានជំងឺនោះត្រូវតែយកកប់ចោលតែម្តង តែបើគ្មានជំងឺ គឺធ្វើការផាកពិន័យតាមផ្លូវច្បាប់ ។ សូមជម្រាបថា បើទោះជា អ្នកដឹកជ្រូកប្រាប់ថា ចូលតាមច្រកទ្វារតំបន់ខ្សែដែកយ៉ាងណាក៏ដោយ ក៏សមត្ថកិច្ចនគរបាលព្រំដែនប្រកែកថា មិនបានអនុញ្ញាតឲ្យជ្រូកចូលទេ តើជ្រូកទាំង១៨ក្បាលខាងលើនេះ ចូលមកតាមណាវិញ ?	2019-03-14T12:16:19+07:00	kbnnews.com	https://kbn.news/archives/118857
43855297-b709-45fc-98ac-24ebd7dc6b40	រដ្ឋមន្ដ្រីសុខាភិបាល ស្នើដល់នាយក Clinton Health Access Initiative បន្តជួយប្រយុទ្ធប្រឆាំងជំងឺឆ្លង និងមិនឆ្លងនៅកម្ពុជា	រដ្ឋមន្រី្តក្រសួងសុខាភិបាល លោកសាស្រ្តាចារ្យ ម៉ម ប៊ុនហេង បានស្នើដល់ Clinton Health Access Initiative (គំនិតផ្តួចផ្តើមរបស់គ្លីនតុន ក្នុងការទទួលបាននូវសុខភាព) បន្តជួយប្រយុទ្ធប្រឆាំងជំងឺឆ្លង និងជំងឺមិនឆ្លងនៅកម្ពុជា។ ការថ្លែងដូច្នេះរបស់រដ្ឋមន្រី្ត ក្នុងឱកាសលោកអនុញ្ញាទទួលជួបសម្ដែងការគួរសម លោក Andrew McCracken នាយកប្រចាំប្រទេស Clinton Health Access Initiative នៅទីសី្តការក្រសួងសុខាភិបាល នាថ្ងៃទី១៣ ខែមីនា ឆ្នាំ២០១៩នេះ។ រដ្ឋមន្ដ្រី ម៉ម ប៊ុនហេង បានថ្លែងបន្តថា អង្គការគំនិត ផ្តួចផ្តើមរបស់គ្លីនតុន ក្នុងការទទួលបាននូវសុខភាព បានធ្វើកិច្ចសហប្រតិបតិ្តការជាមួយក្រសួងសុខាភិបាល ចាប់តាំងពីឆ្នាំ២០០៥ លើការងារប្រយុទ្ធប្រឆាំងនឹងជំងឺឆ្លង រួមមានជំងឺអេដស៍, របេង និងគ្រុនចាញ់ ហើយអង្គការនេះ បានធ្វើការជាដៃគូ ជាមួយមជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ, ជួយលើកិច្ចការជាច្រើនទៀត រួមទាំងការពិនិត្យ ជួយជ្រោមជ្រែង និងការបញ្ចុះតម្លៃ នៃឱសថសម្រាប់ព្យាបាល ពន្យាអាយុជីវិតជំងឺអេដស៍ផងដែរ។ ទន្ទឹមនឹងនោះ រដ្ឋមន្ដ្រី ម៉ម ប៊ុនហេង ក៏បានស្នើដល់ Clinton Health Access Initiative បន្តជួយប្រយុទ្ធប្រឆាំងជំងឺមិនឆ្លងបន្ថែមទៀត រួមមាន៖ ជំងឺមហារីកមាត់ស្បូន ជំងឺមហារីកផ្សេងទៀត និងបន្តការរៀបចំព្យាបាល អ្នកដែលមានផ្ទុកមេរោគអេដស៍ និងជំងឺរលាកថ្លើមប្រភេទ C។ លើសពីនោះ រដ្ឋមន្ដ្រីសុខាភិបាល បានស្នើឲ្យអង្គការខាងលើនេះ ជួយជំរុញ និងពិនិត្យក្នុងការដាក់បញ្ចូលនូវវិធានការណ៍ នៃការអប់រំសុខភាព ទៅលើការប្រយុទ្ធប្រឆាំងនឹងជំងឺមិនឆ្លង ដែលកំពុងមានការកើនឡើងលើសុខភាពសាធារណៈ។ ជាពិសេស ជួយបណ្ដុះបណ្ដាលដល់មន្ដ្រីសុខាភិបាលកម្ពុជាផងដែរ ។ ជាការឆ្លើយតប លោក Andrew McCracken បានលើកឡើងថា អង្គការលោក ក៏កំពុងតែមានបំណងបន្តកិច្ចសហប្រតិបតិ្តការជាមួយក្រសួងសុខាភិបាល ទៅលើជំងឺមិនឆ្លងផងដែរ រួមទាំងជួយបង្កើនឲ្យមានការប្រើប្រាស់មធ្យោបាយពន្យាកំណើត ក្រៅពីជំងឺអេដស៍ របេង និងគ្រុនចាញ់នេះ។ ជាងនេះទៅទៀត លោកបន្ដថា គម្រោងរបស់អង្គការ ក៏កំពុងពិចារណាជួយផ្តល់គំនិតផ្តួចផ្តើម ពីវិធានការ ដើម្បីដោះស្រាយ ជួយគាំទ្រដល់អ្នកស្ម័គ្រចិត្ត ក្នុងការលុបបំបាត់ជំងឺគ្រុនចាញ់ ដែលស្របទៅនឹងគោលនយោបាយយុទ្ធសាស្រ្តកម្ពុជា ក្នុងការជំរុញដល់ការអនុវត្តន៍តាមផែនការ ដែលបានកំណត់ទុក ពិសេសជាងនេះទៅ គឺលើបញ្ហាភាពស៊ាំនៃឱសថតែម្ដង ៕	2019-03-14T04:59:00+07:00	freshnewsasia.com	https://m.freshnewsasia.com/index.php/en/localnews/115932-2019-03-13-14-59-38.html
2af70a5d-01ac-48b0-bf1f-ddaf807fce94	ក្រសួងនិងអ្នកពាក់ព័ន្ធបារម្ភពីបញ្ហាទប់ស្កាត់ជំងឺប៉េស្តជ្រូក ទោះកម្ពុជាមិនទាន់មានវត្តមានជំងឺនេះ	ក្រសួងកសិកម្ម និងតំណាងសមាគម ព្រមទាំងក្រុមហ៊ុនកសិកម្ម បានបើកកិច្ចពិភាក្សាធំមួយ ដោយពិនិត្យមើលបញ្ហា ជំងឺប៉េស្តជ្រូកអាហ្វ្រិក ឬហៅថា African Swine Fever(AFS) ដែលកំពុងរីករាលដាលខ្លាំងនៅប្រទេសវៀតណាមភាគខាងជើង។ កិច្ចពិភាក្សានេះ ធ្វើឡើង ក្នុងសិក្សាសាលាថ្នាក់ជាតិ នៅខេត្តកំពង់ចាម រយៈពេល ៣ថ្ងៃ គឺចាប់ពីថ្ងៃទី១១ ដល់ថ្ងៃទី១៣ មីនានេះ។ ទាំងមន្ត្រី កសិកម្ម និងភាគីពាក់ព័ន្ធ រួមតំណាងសមាគមចិញ្ចឹមសត្វ និងក្រមហ៊ុនកសិកម្ម បានពិនិត្យ និងវាយតម្លៃរួមគ្នាថា ជំងឺប៉េស្តជ្រូកអាហ្វ្រិក ឬហៅថា African Swine Fever (AFS) មិនទាន់ឆ្លងចូលមកកម្ពុជានៅឡើយទេ។ ប៉ុន្តែជំងឺនេះ នៅតែជាក្តីបារម្ភរបស់ភាគីពាក់ព័ន្ធផ្ទាល់ ជាពិសេសកសិករចិញ្ចឹមសត្វតែម្ដង។ ប្រធានសមាគមចិញ្ចឹមសត្វកម្ពុជា លោក ស្រ៊ុន ពៅ ដែលចូលរួមក្នុងកិច្ចពិភាក្សា រយៈពេល៣ថ្ងៃមកនេះបានឱ្យដឹងថា ជំងឺជ្រូកប្រភេទនេះ អាចនឹងឆ្លងមកកម្ពុជាបាន បើសិនវិធានការការពារ និងទប់ស្កាត់ បញ្ហាជ្រូកនាំចូលពីក្រៅប្រទេសដោយខុសច្បាប់ ជាពិសេសពីប្រទេសវៀតណាម មិនមានប្រសិទ្ធភាព៖« »។ លោកបន្តថា រដ្ឋាភិបាលជាពិសេស ក្រសួងកសិកម្ម បានដាក់បទបញ្ជារួចហើយ គឺមិនឱ្យនាំជ្រូកចូលពីវៀតណាមទេ តែលោកអះអាងថា ការអនុវត្តជាក់ស្ដែងនៅតែមានបញ្ហាខ្វះចន្លោះ ពីព្រោះព្រំដែនកម្ពុជាជាមួយវៀតណាម វែង មានច្រករបៀងច្រើន ហើយការដឹកជញ្ជូនដោយលួចលាក់នោ ធ្វើឡើងជាលក្ខណៈដូចស្រមោច៖ « »។ ទាក់ទងនឹងក្តីបារម្ភនេះ តំណាងសមាគមចិញ្ចឹមសត្វ និងក្រុមហ៊ុនកសិកម្ម រួមគ្នាដាក់សំណើទៅរដ្ឋាភិបាល និងក្រសួងសាមី គឺក្រសួងកសិកម្ម សូមឱ្យបង្កើនការយកចិត្តទុកដាក់ រឹតបណ្ដឹងបន្ថែមទៀត ដើម្បីទប់ស្កាត់ផលិតផលជ្រូកនាំចូលពីក្រៅប្រទេសឱ្យបានជាដាច់ខាត។ លោក ស្រ៊ុន ពៅ ឱ្យដឹងទៀតថា ទន្ទឹមនឹងការលើកឡើងពីក្ដីបារម្ភ អំពីបញ្ហាប្រឈមមួយចំនួននោះ សមាជិកសិក្ខាថ្នាក់ជាតិ ដែលរួមមានមន្ត្រីជំនាញ និងអ្នកពាក់ព័ន្ធផ្ទាល់ផងនោះ ក៏បានពិភាក្សារួមគ្នា រកនូវវិធីសាស្ត្រផ្សេងទៀត ក្រៅពីការទប់ស្កាត់មិនឱ្យនាំជ្រូកចូលពីបរទេស។ យុទ្ធសាស្ត្រទាំងនោះ រួមវិធីបង្ការទុកជាមុន និងវិធីសង្គ្រោះ បើសិនជាជំងឺនោះមកដល់៖ « »។ អាស៊ីសេរីពុំទាន់សុំការពន្យល់ អំពីវិធានការនេះ ពីលោក តាន់ ផាន់ណារ៉ា អគ្គនាយក នៃ អគ្គនាយកដ្ឋាន សុខភាពសត្វ និងផលិតកម្មសត្វ នៃក្រសួង កសិកម្ម ដែលជាអ្នកសម្របសម្រួល នឹងដឹកនាំកិច្ចពិភាក្សានេះ បានទេគិតមកត្រឹមម៉ោងផ្សាយនេះ។ ក៏ប៉ុន្តែក្រសួងកសិកម្មកាលពីថ្ងៃទី៦ មីនា បានចេញសេចក្ដីប្រកាសស្ដីពីលក្ខខណ្ឌតម្រូវ នៃការធ្វើអាជីវកម្មសត្វជ្រូក និងសត្វដទៃទៀត ដែលនាំចូល និងនាំឆ្លងកាត់កម្ពុជា។ ក្រសួងបានណែនាំឱ្យម្ចាស់អាជីវកម្មសត្វ និងក្រុមហ៊ុនទាំងអស់ត្រូវអនុវត្តតាមនីតិវិធី និងលក្ខខណ្ឌ៤ចំណុចសំខាន់។ ក្នុងនោះរួមមាន៖ ក្រុមហ៊ុនត្រូវតែស្របច្បាប់ និងមានប័ណ្ណប៉ាតង់សុពលភាព ត្រូវមានទីតាំងប្រមូលផ្តុំ និងបំប៉នសត្វ ដែលទទួលស្គាល់ដោយសមត្ថកិច្ចជំនាញ នៃក្រសួងកសិកម្ម។ ក្រុមហ៊ុនត្រូវចុះកិច្ចសន្យាបច្ចេកទេសជាមួយអគ្គនាយកដ្ឋានសុខភាពសត្វ និងផលិតកម្មសត្វ ជាដើម។ លោក ឧកញ៉ា ម៉ុង ឬទ្ធី ដែលមានមុខរបរច្រើន ពាក់ព័ន្ធ វិស័យកសិកម្ម និងជាសហប្រធានក្រុមការងារ ផ្នែកកសិកម្ម និងកសិឧស្សាហកម្ម ខាងវិស័យឯកជន និងរដ្ឋាភិបាល បានបញ្ជាក់ប្រាប់អាស៊ីសេរីថា ជំងឺប៉េស្តជ្រូកអាហ្វ្រិកនេះ មិនមានវត្តមាននៅក្នុងប្រទេសកម្ពុជា នៅឡើយរហូតមកទល់ពេលនេះ។ ចំណែកការទប់ស្កាត់ការនាំចូលជ្រូកពីក្រៅប្រទេស ដែលរដ្ឋាភិបាលកំពុងអនុវត្តនោះ លោកមើលឃើញថា មានប្រសិទ្ធភាពច្រើនជាងពេលមុន៖ « »។ ទោះយ៉ាងណា លោកសង្កត់ធ្ងន់ថា បើទប់ស្កាត់ការនាំចូលជ្រូកមានជំងឺ មកទីផ្សារកម្ពុជា មិនបាននោះ នឹងធ្វើឱ្យប៉ះពាល់សុខភាពមនុស្ស សត្វទូទៅ ជាពិសេស ធ្វើឱ្យប៉ះពាល់មុខជំនួញ សេដ្ឋកិច្ច និងថវិកាជាតិធ្ងន់ធ្ងរ។ ក្នុងបរិបទបែបនេះ លោកជឿថា រដ្ឋាភិបាល នឹងធ្វើកិច្ចការនេះបានល្អ ចំណែកប្រជាពលរដ្ឋ ម្ចាស់អាជីវកម្ម និងក្រុមហ៊ុនពាក់ព័ន្ធនានា ត្រូវតែចូលរួមឱ្យបានសកម្មនូវវិធីការពារ និងទប់ស្តាត់ជំងឺនេះឱ្យបានជាដាច់ខាត។ ថ្មីៗ ពលរដ្ឋរស់នៅខេត្តស្វាយរៀង អះអាងថា អាជ្ញាធរកម្ពុជា នៅតែបណ្ដោយឱ្យនាំចូលជ្រូកពីវៀតណាម មកកាន់ប្រទេសកម្ពុជា ខណៈអាជ្ញាធរវៀតណាមបានសម្លាប់ជ្រូក និងដុតចោល អស់រាប់ពាន់ក្បាល បន្ទាប់ពីរកឃើញថា កើតជំងឺជំងឺ ប៉េស្តជ្រូកអាហ្វ្រិក។ ពួកគេបារម្ភថា ជំងឺនេះ នឹងរាលដាលមកកម្ពុជា បើអាជ្ញាធរពាក់ព័ន្ធមិនមានវិធានការទប់ទល់ឱ្យជាក់លាក់នោះទេ។ ពលរដ្ឋរស់នៅក្បែរព្រំដែនកម្ពុជា-វៀតណាមនៃស្រុករមាសហែក ខេត្តស្វាយរៀង ឱ្យដឹងថាសមត្ថកិច្ចពាក់ព័ន្ធតាមព្រំដែន មិនបញ្ឈប់ការនាំជ្រូកពីវៀតណាមនោះទេ។ សកម្មភាពនាំចូលជ្រូកទាំងនោះ ក្រុមឈ្មួញបានបង្វែងដាន ដោយដឹកជញ្ជូនតាមរ៉ឺម៉ក ជំនួសឱ្យការដឹកតាមរថយន្តធំៗ។ មន្ត្រីសង្គមស៊ីវិល ថាការអនុញ្ញាតឱ្យនាំជ្រូកមានជំងឺពីវៀតណាម មកកម្ពុជា មិនត្រឹមធ្វើឱ្យប៉ះពាល់សុខភាពប្រជាជនរយៈពេលវែង និងខាតប្រយោជន៍ជាតិធ្ងន់ធ្ងរនោះទេ អាជីវករលក់សាច់ជ្រូកនៅតាមទីផ្សារ និងពលរដ្ឋដែលចិញ្ចឹមជ្រូកលក្ខណៈកសិដ្ឋាន និងគ្រួសារ នឹងជួបការលំបាកផ្នែកសេដ្ឋកិច្ចធ្ងន់ធ្ងរ៕	2019-03-13T06:55:00+07:00	rfa.org	https://www.rfa.org/khmer/news/health/concerning-of-African-Swine-Fever-03122019195312.html
a2e9e9d0-2155-4761-a5ab-1ab6a7f78c63	ឈ្មួញដែលនាំចូលសត្វជ្រូកពីវៀតណាម មានជំងឺប៉េស នឹងប្រឈមមុខផ្លូវច្បាប់	ខេត្តតាកែវ ៖ មន្ត្រីអគ្គនាយកដ្ឋានសុខភាពសត្វ និងផលិតកម្មសត្វ របស់ក្រសួងកសិកម្មរុក្ខាប្រមាញ់ និងនេសាទ ប្រាប់ទៅប្រធានពេទ្យសត្វ នៅតាមបណ្ដាខេត្ត-ក្រុង នៃប្រទេសកម្ពុជាទាំងអស់ ឲ្យបិទការនាំចូលសត្វជ្រូក និងផលិតផលចេញពីសាច់ជ្រូក ដូចជាសាច់ក្រកជាដើម ពីប្រទេសវៀតណាម មកកម្ពុជាចាប់ពីពេលនេះ បន្ទាប់ពីវៀតណាមមានជ្រូកកើតជំងឺ ។ ក្រោយពីអគ្គនាយកដ្ឋានសុខភាពសត្វ និងផលិតកម្មសត្វ បានប្រកាសបិទការនាំចូលជ្រូកពីប្រទេសវៀតណាមទាំងស្រុង ទោះបីនៅក្នុងលក្ខខណ្ឌណាក៏ដោយ លោក ថៃ លី ប្រធានការិយាល័យសុខភាពសត្វ និងផលិតកម្មសត្វនៃមន្ទីរកសិកម្ម រុក្ខាប្រមាញ់ និងនេសាទ ខេត្តតាកែវ បានចាត់វិធានការណ៍យ៉ាងតឹងរឹងបំផុត ក្នុងការត្រួតពិនិត្យចលនាសត្វជ្រូក និងផលិតផលសាច់ជ្រូក ដោយបានរៀបចំ មន្ត្រីជាពីរក្រុមធំៗដូចជា ៖ ទី១-ក្រុមទីមួយ ប្រចាំការនៅច្រកសំខាន់ៗ ទប់ស្កាត់ការនាំចូលដែលជាមុខសញ្ញាឈ្មួញអាចលួចនាំជ្រូកចូលបាន ដូចជាច្រកយ៊ិនយ៉ា ហៅប៉ុស្តិកំណប់កែវ ច្រកឬស្សីបីកុម្ភ ច្រកដើមដូង និងចំណុចស្ពានបាស្តង់ ។ និងទី២-ក្រុមទីពីរ ក្រុមប្រចាំការនៅតាមទីសត្តឃាដដ្ឋានសំខាន់ៗនានា ដូចជា ក្រុងដូនកែវ អង្គតាសោម ត្រាំខ្នារ សំរោងយ៉ោង ផ្សារកំពង់ជ្រៃ និងផ្សារទន្លាប់ ដោយត្រួតពិនិត្យលើលិខិតដឹកជញ្ជួនសត្វ វិញ្ញាបនបត្រអនាម័យសត្វចេញពីប្រភពនាំចូលរបស់ក្រុមហ៊ុនដែលមានគោលការណ៍នាំចូលពីប្រទេសថៃ ឬពីកសិដ្ឋានក្នុងស្រុក ដោយអោយធ្វើរបាយការណ៍ជាប្រចាំថៃ្ង ជាប្រចាំនិងត្រួតពិនិត្យកន្លែងតាំងលក់សាច់ក្នុងផ្សារ ឬកន្លែងតាំងលក់សាច់ជាសាធារណ: ។ សូមជម្រាបថា ចាប់តាំងពីប្រទេសវៀតណាមផ្ទុះជំងឺប៉េសអាហ្វ្រិកលើសត្វជ្រូក កាលពីប៉ុន្មានខែមុន ក្រសួងពាក់ព័ន្ធ បានចេញសេចក្តីប្រកាសអោយទប់ស្កាត់ពីការនាំចូលជ្រូកពីប្រទេសវៀតណាម មកផ្គត់ផ្គង់លើទីផ្សារក្នុងប្រទេសកម្ពុជា ហើយក្រុមឈ្មួញ ក៏បង្វែការនាំចូលពីប្រទេសថៃ មកផ្គត់ផ្គង់វិញ ។ ជាមួយគ្នានេះ ប្រជាពលរដ្ឋ ក៏អាចរាយការណ៍មកកាន់នាយកដ្ឋានតាមរយៈបណ្ដាញសង្គម ឬវិធីណាដែលងាយស្រួល បើសិនជាមានករណីលួចនាំចូលជ្រូកពីវៀតណាមតាមច្រកណាមួយ មកកាន់ទឹកដីកម្ពុជា ហើយបើសិនជាមន្ត្រីជំនាញរកឃើញថា ជ្រូកនោះមានផ្ទុកជំងឺនឹងត្រូវដុតបំផ្លាញចោល ។ ចំពោះឈ្មួញនាំចូលវិញ អាចនឹងទោសទៅតាមច្បាប់ និងរងពិន័យជាទឹកប្រាក់ពី១០លានទៅ១៥លានរៀល ព្រមទាំងជាប់ក្នុងបទល្មើសផងដែរ ។ ក្រសួងកសិកម្ម បញ្ជាក់ថា បច្ចុប្បន្ននេះកម្ពុជានៅមិនទាន់មានជ្រូក កើតជម្ងឺឆ្លងប្រភេទប៉េសអាហ្វ្រិក នៅឡើយទេ ។ ជម្ងឺប៉េសជ្រូកអាហ្វ្រិក ដែលកំពុងកើតនៅប្រទេសវៀតណាមខាងជើងនេះ គឺជាប្រភេទជម្ងឺឆ្លង ប៉ុន្តែវាមិនអាចចម្លងពីសត្វមកប៉ះពាល់ដល់មនុស្សបានទេ គឺវា អាចឆ្លងពីសត្វទៅសត្វដទៃទៀត ប្រសិនបើមិនមានវិធានការការពារទេនោះ ៕	2019-03-11T13:29:15+07:00	kbnnews.com	https://kbn.news/archives/118529
bd820722-a68e-4042-821b-8a1c30870b8d	អ្នកជំងឺទឹកនោមផ្អែម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ Diabetes: ជំងឺទឹកនោមផ្អែម Diabetic Foot Ulcer: ដំបៅទឹកនោមផ្អែមរាំរ៉ៃ Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ Erectile Dysfunction: វិបត្តិខ្សោយផ្លូវបន្តពូជ Kidney Failure: ខ្សោយតំរងនោម Liver Cirrhosis: ជំងឺក្រិនថ្លើម Osteoarthritis: ខូចមុខងារឆ្អឹង, សន្លាក់ Cancer: ជំងឺមហារីក 088 9990 999/ 010 990 999	2019-03-10T20:53:00+07:00	freshnewsasia.com	https://m.freshnewsasia.com/index.php/en/localnews/115559-2019-03-10-06-53-11.html
6f7fdb62-1bbe-4a7b-821a-8a256affa8f8	ក្រៅពីជំងឺប៉េសជ្រូកអាហ្វ្រិក ឥឡូវផ្ទុះករណីគ្រុនផ្តាសាយបក្សីថែមទៀត នៅភាគកណ្តាលប្រទេសវៀតណាម (Video Inside)	ប្រភេទជំងឺគ្រុនផ្តាសាយបក្សី H5N6 ចំនួន០២ករណី បានកើតមានឡើងនៅក្នុងខេត្ត Quang Nam ភាគកណ្តាលប្រទេសវៀតណាមនាពេលថ្មីៗនេះ។ នេះបើតាមការដកស្រង់ការផ្សាយចេញពីទីភ្នាក់ងារព័ត៌មានចិន ស៊ីនហួរ នាយប់ថ្ងៃសុក្រ ទី០៨ ខែមីនា ឆ្នាំ២០១៩។ បើតាមការឲ្យដឹងពីមជ្ឈមណ្ឌលកសិកម្មមួយរបស់វៀតណាម សត្វមាន់ជាង៥,០០០ក្បាលនៅក្នុងឃុំមួយនៃស្រុក Tien Phuoc បានឆ្លងជំងឺនេះ និងត្រូវបានសម្លាប់ចោលទាំងអស់ ខណៈវ៉ាក់សាំងការពារជំងឺផ្តាសាយបក្សីជាង១០,០០០បំពង់ កំពុងត្រូវប្រើប្រាស់ទៅលើហ្វូងសត្វបក្សី ដែលស្ថិតក្នុងសហគមន៍នោះ។ កាលពីខែមករាកន្លងទៅ ជំងឺគ្រុនផ្តាសាយបក្សីក៏ធ្លាប់បានផ្ទុះឡើងនៅក្នុងប្រទេសវៀតណាមផងដែរ ដោយមួយករណី គឺ H5N6 ត្រូវគេរាយការណ៍នៅខេត្ត Quang Ninh ភាគខាងជើង និងមួយករណីទៀតគឺ H5N1 បានកើតមាននៅខេត្ត Long An ភាគខាងត្បូង ប៉ុន្តែចាប់តាំងពីឆ្នាំ២០១៤មក ពុំមានករណីថ្មីនៃមនុស្សឆ្លងជំងឺគ្រុនផ្តាសាយបក្សី H5N1 ឡើយ។ គួរជម្រាបថា បច្ចុប្បន្នប្រទេសវៀតណាម ក៏កំពុងតែទទួលរងនូវការរីករាលដាលនៃជំងឺម៉្យាងដែលកើតឡើងលើសត្វជ្រូក ដែលគេហៅថាជំងឺប៉េសជ្រូកអាហ្វ្រិក (African Swine Fever) ឬក៏ជំងឺផ្តាសាយជ្រូកអាហ្វ្រិកផងដែរ នៅក្នុងខេត្តមួយចំនួនរបស់ខ្លួន៕	2019-03-09T04:22:00+07:00	freshnewsasia.com	https://m.freshnewsasia.com/index.php/en/internationalnews/115447-2019-03-08-14-22-31.html
f4560df6-5167-4eb2-863e-57880256a3bc	ស្នងការខេត្តព្រះសីហនុ បញ្ចេញឡានដឹកទឹកជាលើក២ ដើម្បីផ្ដល់ជូនបុគ្គលិក និងអ្នកជំងឺនៅមន្ទីរពេទ្យបង្អែកខេត្តព្រះសីហនុ ដែលកំពុងខ្វះទឹកប្រើប្រាស់	ស្នងការនគរបាលខេត្តព្រះសីហនុ លោកឧត្តមសេនីយ៍ទោ ជួន ណារិន្ទ នៅថ្ងៃទី០៨ ខែមីនា ឆ្នាំ២០១៩នេះ បានបញ្ចេញរថយន្តដឹកទឹក ចំនួន២គ្រឿង ជាលើកទី២ ដើម្បីដឹកទឹកយកទៅផ្គត់ផ្គង់ដល់មន្ទីរពេទ្យបង្អែកខេត្តជាបន្ដបន្ទាប់ ក្រោយទាំងបុគ្គលិក និងអ្នកជំងឺកំពុងតែខ្វះខាតទឹកប្រើប្រាស់។ ថ្លែងប្រាប់អង្គភាពព័ត៌មាន Fresh News នៅរសៀលថ្ងៃនេះ លោកឧត្តមសេនីយ៍ស្នងការ បានបញ្ជាក់ថា ។ លោកស្នងការ បានបន្ថែមថា រថយន្ត២គ្រឿង បញ្ចូលទឹកបាន៥ឡាន ទៅក្នុងអាងស្តុកទឹករបស់មន្ទីពេទ្យស្មើ និងចំនួន២៥ម៉ែត្រគូប សម្រាប់ប្រើប្រាស់ក្នុងមន្ទីរពេទ្យទាំងមូល។ សូមបញ្ជាក់ថា សម្រាប់ខេត្តព្រះសីហនុ ប្រជាពលរដ្ឋក៏មិនទាន់អាចបំពេញតាមតម្រូវការទាំងស្រុង ចំពោះការប្រើប្រាស់ទឹកផងដែរ បើទោះបីអាជ្ញាធរ និងរដ្ឋារករទឹកស្វយ័ត បាននិងកំពុងខិតខំ ប្រឹងប្រែងយ៉ាងណាក្តី៕	2019-03-08T23:25:00+07:00	freshnewsasia.com	https://m.freshnewsasia.com/index.php/en/localnews/115395-2019-03-08-09-25-32.html
aed85b3e-91c8-4c4d-b521-5d464d24adcb	អាជ្ញាធររងការរិះគន់ថា បន្តឱ្យមានការនាំចូលជ្រូកពីវៀតណាម ខណៈជំងឺផ្ដាសាយជ្រូកកំពុងផ្ទុះឡើង	ពលរដ្ឋរស់នៅខេត្តស្វាយរៀង អះអាងថា អាជ្ញាធរកម្ពុជា នៅតែបណ្ដោយឱ្យនាំចូលជ្រូកពីវៀតណាម មកកាន់ប្រទេសកម្ពុជា ខណៈអាជ្ញាធរវៀតណាមបានសម្លាប់ជ្រូក និងដុតចោល អស់រាប់ពាន់ក្បាល បន្ទាប់ពីរកឃើញថា កើតជំងឺផ្ដាសាយជ្រូក ឬហៅថា អាហ្វ្រិកខេនស្វាញ ហ្វ៊ីវើ (African Swine Fever (AFS)។ ពួកគេបារម្ភថា ជំងឺនេះ នឹងរាលដាលមកកម្ពុជា បើអាជ្ញាធរពាក់ព័ន្ធមិនមានវិធានការទប់ទល់ឱ្យជាក់លាក់នោះទេ។ ពលរដ្ឋរស់នៅក្បែរព្រំដែនកម្ពុជា-វៀតណាមនៃស្រុករមាសហែក ខេត្តស្វាយរៀង ឱ្យដឹងនៅថ្ងៃទី៧ មីនាថា សមត្ថកិច្ចពាក់ព័ន្ធតាមព្រំដែន មិនបញ្ឈប់ការនាំជ្រូកពីវៀតណាមនោះទេ។ សកម្មភាពនាំចូលជ្រូកទាំងនោះ ក្រុមឈ្មួញបានបង្វែងដាន ដោយដឹកជញ្ជូនតាមរ៉ឺម៉ក ជំនួសដោយរថយន្តធំៗ។ ពលរដ្ឋរស់នៅឃុំដូង ស្រុករមាសហែក ថ្លែងមិនហ៊ានបញ្ចេញឈ្មោះ ឱ្យដឹងថា អាជ្ញាធរនៅតែអនុញ្ញាតឱ្យនាំជ្រូកចូលពីវៀតណាម តាមច្រករបៀងដូង លោកថា ជារៀងរាល់យប់ និងថ្ងៃ រ៉ឺម៉កដឹកជ្រូករាប់សិបគ្រឿង ផ្ទុកជ្រូកពណ៌ក្រហមជាច្រើនក្បាល ពីប្រទេសវៀតណាម មកលក់នៅប្រទេសកម្ពុជា៖ អាស៊ីសេរីបានព្យាយាមទាក់ទង អ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន និងអ្នកនាំពាក្យក្រសួងពាណិជ្ជកម្ម លោក ស៊ាង ថៃ ដើម្បីសុំការបំភ្លឺរឿងនេះ តែទូរស័ព្ទហៅចូលគ្មានអ្នកទទួលនៅថ្ងៃទី៧ មីនា។ ចំណែកអធិការស្រុករមាសហែកលោក ចាប ណុល ក៏មិនអាចទាក់ទងបានដែរ នៅថ្ងៃដដែលនេះ។ ទាក់ទិនរឿងនេះដែរ អ្នកនាំពាក្យទីស្តីការគណៈរដ្ឋមន្ត្រី លោក ផៃ ស៊ីផាន អះអាងថា ស្ថាប័នពាក់ព័ន្ធកំពុងចាត់វិធានការរឹតត្បិតការនាំជ្រូកពីប្រទេសវៀតណាម ដើម្បីផលប្រយោជន៍សុខុមាលភាពពលរដ្ឋ។ លើសពីនេះ ក្រសួងកសិកម្ម និងក្រសួងសុខាភិបាលកំពុងចាត់វិធានការរឿងនេះ ដោយតាមដានស្ថានភាពជំងឺផ្ដាសាយជ្រូក ដែលអាចកើតមានឡើងនៅតំបន់ណាជាយថាហេតុ? លោកបញ្ជាក់ថា ក្រសួងកសិកម្មកំពុងបង្ហាញសមត្ថភាពទប់ស្កាត់ ការនាំជ្រូកមានជំងឺពីប្រទេសវៀតណាមដែរ ហើយអាជ្ញាធរជំនាញបានផ្សព្វផ្សាយឱ្យពលរដ្ឋប្រុងប្រយ័ត្នក្នុងការបរិភោគសាច់ជ្រូក៖ សារព័ត៌មានអាស៊ីសេរី ជាភាសាវៀតណាម ឱ្យដឹងថា នៅប្រទេសវៀតណាមជំងឺផ្ដាសាយជ្រូក បានកើតឡើងនៅខេត្តចំនួន ៩ ត្រឹមរយៈពេល ៤សប្ដាហ៍ចុងក្រោយនេះ ហើយអាជ្ញាធរវៀតណាមបានសម្លាប់ជ្រូកជាង ៤ពាន់ក្បាល (៤.២០០) ឬជិត ៣រយតោន (២៩៧)។ ប្រទេសអាស៊ាន ដែលនាំជ្រូកចូលពីវៀតណាម ដូចជាប្រទេសហ្វីលីពីន នៅពេលនេះ បានហាមឃាត់ការនាំចូលជ្រូកពីវៀតណាម ដោយសារតែបញ្ហាផ្ដាសាយជ្រូកនេះ។ ប្រធានអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ មើលឃើញថា វិធានការទប់ស្កាត់នាំចូលជ្រូកពីវៀតណាម របស់អាជ្ញាធរពាក់ព័ន្ធ គឺគ្មានប្រសិទ្ធភាពនោះទេ ហើយអាចនឹងកើនឡើងច្រើនជាងមុន នៅគ្រាដែលឈ្មួញបានប្ដូររូបភាពដឹកជញ្ជូនជ្រូកតាមរ៉ឺម៉ក ជំនួសដោយការដឹកតាមរថយន្តវិញម្ដង។ បញ្ហានេះ របបក្រុងភ្នំពេញ បានបរាជ័យទប់ស្កាត់ការនាំជ្រូកចូលពីវៀតណាម បង្កផលប៉ះពាល់រយៈពេលវែងដល់សុខុមាលភាពប្រជាជន៖ ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍ និងសន្តិភាព លោក យង់ គិមអេង បារម្ភថា ប្រសិនបើអាជ្ញាធរជំនាញនៅតែធ្វេសប្រហែស បណ្ដោយឱ្យនាំជ្រូកពីវៀតណាម ពលរដ្ឋនឹងជួបគ្រោះថ្នាក់ផ្នែកសុខភាព និងសេដ្ឋកិច្ច។ លោកជឿថា ច្រកព្រំដែនមិនត្រូវបានរឹតបន្តឹង និងអនុវត្តច្បាប់ឱ្យបានត្រឹមត្រូវទេ សុខភាពប្រជាជននឹងប្រឈមហានិភ័យខ្ពស់ ហើយរដ្ឋក៏ត្រូវចំណាយធនធានច្រើនដែរ។ លើសពីនេះ ថ្នាក់ដឹកនាំរដ្ឋគួរតែលប់បំបាត់អំពើពុករលួយនៅច្រកព្រំដែន និងផាកពិន័យតឹងរ៉ឹងដល់សមត្ថកិច្ចណាប្រព្រឹត្តអំពើពុករលួយនាំទំនិញខូចគុណភាពចូល៖ មន្ត្រីសង្គមស៊ីវិលបន្ថែមថា ការអនុញ្ញាតឱ្យនាំជ្រូកមានជំងឺពីវៀតណាម មកកម្ពុជា មិនត្រឹមធ្វើឱ្យប៉ះពាល់សុខភាពប្រជាជនរយៈពេលវែង និងខាតប្រយោជន៍ជាតិធ្ងន់ធ្ងរនោះទេ អាជីវករលក់សាច់ជ្រូកនៅតាមទីផ្សារ និងពលរដ្ឋដែលចិញ្ចឹមជ្រូកលក្ខណៈកសិដ្ឋាន និងគ្រួសារ នឹងជួបការលំបាកផ្នែកសេដ្ឋកិច្ចធ្ងន់ធ្ងរ៕	2019-03-08T17:55:00+07:00	rfa.org	https://www.rfa.org/khmer/news/health/African-Swine-Fever-pig-03082019055210.html
ac93d798-51a5-4b82-8505-1db0df3b1573	ជំងឺផ្តាសាយជ្រូកអាហ្វ្រិក កំពុងរីករាលដាលនៅប្រទេសវៀតណាម ខណៈខេត្តមួយបន្ថែមទៀតទើបផ្ទុះជំងឺនេះ!	ជ្រួកជាច្រើនក្បាលនៅក្នុងខេត្ត ហាវប៊ិញ (Hoa Binh) នៃភាគខាងជើងប្រទេសវៀតណាម ត្រូវបានពេទ្យសត្វពិនិត្យឃើញមានផ្ទុកជំងឺផ្តាសាយជ្រូកអាហ្វ្រិក (ASF) ហើយពួកវាទាំងអស់ត្រូវបានយកទៅប្រហារជីវិតចោល ដើម្បីបង្កការការឆ្លង និងរីករាលដាល។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ ដកស្រង់ចេញពីនាយកដ្ឋានកសិកម្ម និងអភិវឌ្ឍន៍បទនៃខេត្ត Hao Binh នារសៀលថ្ងៃព្រហស្បតិ៍ ទី០៧ ខែមីនា ឆ្នាំ២០១៩។ ការរីករាលដាលនៃជំងឺ ASF ត្រូវបានរកឃើញនៅក្នុងស្រុក លួងសុន (Luong Son) នៃខេត្ត Hoa Binh ដោយក្នុងនោះជ្រូកចំនួន ១៥ក្បាល ដែលត្រូវបានពិនិត្យឃើញថា មានផ្ទុកជំងឺប្រភេទនេះ ត្រូវបានក្រុមជំនាញវៀតណាមយកទៅសម្លាប់ចោល និងដុតបំផ្លាញយ៉ាងប្រយ័ត្នប្រយែងបំផុត ដើម្បីបង្ការការរីករាលដាលបន្ថែមទៀត។ ជុំវិញស្ថានការណ៍ខាងលើ នាយករដ្ឋមន្ត្រីវៀតណាមលោក ង្វៀន ហ្សួនហ្វុក (Nguyen Xuan Phuc) កាលពីថ្ងៃចន្ទដើមសប្តាហ៍នេះបានបើកសន្និសីទមួយ ដើម្បីស្វែងរកវិធានការទប់ស្កាត់ការឆ្លង និងរីករាលដាលនៃជំងឺផ្តាសាយជ្រូកអាហ្វ្រិក ASF នៅក្នុងប្រទេស ហើយលោកក៏បានដាក់យុទ្ធសាស្ត្រមួយផងដែរ នោះគឺគ្រប់មជ្ឈដ្ឋានទាំងអស់ ទូទាំងប្រទេសត្រូវព្យាយាមកម្ចាត់ជំងឺនេះ ឲ្យដូចជាកម្ចាត់សម្រូវ។ គួរបញ្ជាក់ថា កសិដ្ឋានចិញ្ចឹមសត្វជ្រូកជាលក្ខណៈគ្រួសារ និងសហគមន៍ប្រមាណជាង ២០០កន្លែងហើយត្រូវបានអាជ្ញាធរវៀតណាមរកឃើញថា មានសត្វជ្រូកកើតជំងឺផ្តាសាយជ្រូកអាហ្វ្រិក ASF ដែលស្ថិតនៅតាមបណ្តាខេត្ត-ក្រុងភាគខាងជើងដូចជា ទីក្រុងហាណូយ, ទីក្រុងហៃផុង (Hai Phong), ខេត្តហាំងយេន (Hung Yen), ហៃឌុង (Hai Duong), ថៃប៊ិញ (Thai Binh), ហាណាំ (Ha Nam) ថាញ់ហ័រ (Thanh Hoa) និងខេត្តហាវប៊ិញ ចុងក្រោយនេះតែម្តង ខណៈសត្វជ្រូកជាង ៤,២០០ក្បាលហើយត្រូវបានកម្ទេចចោល៕	2019-03-07T22:34:00+07:00	freshnewsasia.com	https://m.freshnewsasia.com/index.php/en/internationalnews/115211-2019-03-07-08-34-36.html
9e1096aa-422b-4e6b-9e56-a7ca6645e332	សមាគមនារីខណ្ឌឫស្សីកែវ នាំយកកញ្ចប់ថវិកាសង្គ្រោះបន្ទាន់ ជូនភរិយាបុគ្គលិកខណ្ឌ ដែលមានជំងឺសង្គ្រោះបន្ទាន់ នៅមន្ទីរពេទ្យ	ភរិយាលោក អៀង សាម៉ន បុគ្គលិកសាលាខណ្ឌឬស្សីកែវ ដែលកំពុងមានជំងឺស្ទះសរសៃឈាម កំពុងសម្រាកព្យាបាលសង្គ្រោះបន្ទាន់ នៅមន្ទីរពេទ្យបង្អែករាជធានីភ្នំពេញ នាថ្ងៃទី០៧ ខែមីនា ឆ្នាំ២០១៩នេះ បានទទួលថវិកាសង្គ្រោះបន្ទាន់មួយ ដើម្បីដោះស្រាយក្នុងបន្ទុកគ្រួសារមួយចំនួន ពីក្រុមការងារបណ្ដាញនារី ដែលដឹកនាំដោយលោកស្រី អាន ផល្លា និងលោកស្រី សួស សូលីដា ប្រធាន និងអនុប្រធាន អនុសាខាសមាគមនារីកម្ពុជា ដើម្បីសន្តិភាព និងអភិវឌ្ឍន៍ ខណ្ឌឫស្សីកែវ តំណាងលោក ជា ពិសី អភិបាលខណ្ឌ។ ក្នុងសកម្មភាពសួរសុខទុក្ខនេះ លោកស្រី អាន ផល្លា និងលោកស្រី សួស សូលីដា បានលើកទឹកចិត្តដល់អ្នកជំងឺ ឲ្យខំតស៊ូថែរក្សាសុខភាពឲ្យបានល្អប្រសើរ ទោះស្ថិតក្នុងកាលៈទេសៈណាក៏ដោយ ក្នុងជីវិតរស់នៅត្រូវមានក្ដីសង្ឃឹមជានិច្ច ដើម្បីរងចាំមើលការរីកចម្រើនរបស់ប្រទេសជាតិ ដែលកំពុងបន្តឥតឈប់ឈរ លើការអភិវឌ្ឍន៍ពីមួយថ្ងៃទៅមួយថ្ងៃ ក្រោមការដឹកនាំរបស់សម្តេចតេជោ ហ៊ុន សែន។ លោកស្រី ក៏បានផ្ដាំផ្ញើពីអនុសាសន៍ដឹកនាំរបស់សម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត ដោយមិនឲ្យប្រជាពលរដ្ឋណាម្នាក់ស្លាប់ និងអត់បាយឡើយ សំខាន់ឲ្យតែបានដឹងពីស្ថានភាពជាក់ស្ដែង ពិតប្រាកដរបស់ជនទីទាល់ក្រ ក្នុងនោះមានទាំងអ្នកជំងឺរ៉ាំរ៉ៃចាស់ជរា ពិការភាព ទុរគតជន គ្មានទីពឹងជួលផ្ទះគេ និងចាំផ្ទះឲ្យគេ ឬជួបឧបត្តវហេតុផ្សេងៗ ជាដើម «ពោលជនងាយរងគ្រោះ» ដើម្បីមានវិធានការរិះរកដំណោះស្រាយជូនឲ្យទាន់ពេលវេលា និងទាន់សភាពការ៕	2019-03-07T22:23:00+07:00	freshnewsasia.com	https://m.freshnewsasia.com/index.php/en/localnews/115298-2019-03-07-14-29-39.html
14c10c7b-2e6f-4cb7-aff2-584e38460bba	ឆ្លាតម៉េស! អត់លុយទៅព្យាលបាលជំងឺ ស្លៀកពាក់ឯកសណ្ឋានមន្ត្រីសុរិយោដី ដើរទារលុយថ្លៃសាងសង់ អ្នកភូមិឃាត់ខ្លួនប្រគល់សមត្ថកិច្ច	បុរសវ័យចំណាស់ម្នាក់បន្លំស្លៀកពាក់ឯកសណ្ឋានជាមន្ត្រីសុរិយោដី ដើរជំរិតទារប្រាក់ពីអ្នកភូមិសំរោងក្រោម ថ្លៃសេវាសាងសង់សំណង់ ត្រូវពលរដ្ឋនាំគ្នាឃាត់ខ្លួនគាត់ប្រគល់សមត្ថកិច្ចកាលពី ថ្ងៃទី៦ ខែមីនា ឆ្នាំ២០១៩ ស្ថិតនៅភូមិសំរោងក្រោម សង្កាត់សំរោងក្រោម ខណ្ឌពោធិ៍សែនជ័យ ។ ជនសង្ស័យឈ្មោះ តាយ អេង អាយុ៧៥ឆ្នាំ ស្នាក់នៅភូមិព្រែកថ្លឹង សង្កាត់ជើង ឯកខណ្ឌដង្កោ។ មុនពេលឃាត់ខ្លួន ជនសង្ស័យបន្លំស្លៀកពាក់ឯកសណ្ឋានជាមន្ត្រីសុរិយោដី ដើរជំរិតទារប្រាក់ពីអ្នកភូមិសំរោងក្រោម ថ្លៃសេវាសាងសង់សំណង់ តែពលរដ្ឋនៅទីនោះសង្ស័យ ទើបនាំគ្នាឃាត់ខ្លួនគាត់ប្រគល់ឲ្យប៉ូលិសប៉ុស្តិ៍សំរោងក្រោម យកទៅធ្វើការសាកសួរ។ ជនសង្ស័យបានសារភាពថា រូបគាត់ពុំមែនជាមន្ត្រីសុរិយោដីនោះទេ តែមូលហេតុដែលរូបគាត់ប្រព្រឹត្តអំពើបែបនេះ គឺដោយសារតែជីវភាពគ្រួសាររបស់គាត់ខ្វះខាត ហើយរូបគាត់ផ្ទាល់មានជំងឺទឹកនោមផ្អែម ទើបសម្រេចចិត្តធ្វើបែបនេះ ដើម្បីបានលុយកាក់ខ្លះយកទៅព្យាលបាលជំងឺប្រចាំកាយរបស់គាត់។ ជនសង្ស័យ ត្រូវប៉ូលិសប៉ុស្តិ៍សំរោងក្រោម បញ្ជូនមកកាន់អធិការដ្ឋានខណ្ឌពោធិ៍សែនជ័យ ដើម្បីចាត់ការបន្តតាមនីតិវិធី៕	2019-03-07T10:47:16+07:00	kbnnews.com	https://kbn.news/archives/118245
9acce065-b7ad-488f-a111-d5aa63aba8bd	សមាគមអ្នកចិញ្ចឹមសត្វកម្ពុជា ផ្សព្វផ្សាយដល់អ្នកចិញ្ចឹមជ្រូក ឲ្យអនុវត្តវិធានការមួយចំនួន ក្នុងការការពារជំងឺគ្រុនជ្រូកអាហ្វ្រិក	សមាគមអ្នកចិញ្ចឹមសត្វកម្ពុជា បានផ្សព្វផ្សាយ ដល់អ្នកចិញ្ចឹមជ្រូក ឲ្យអនុវត្តវិធានការមួយចំនួន ក្នុងការការពារជំងឺគ្រុនជ្រូកអាហ្វ្រិក ដូជាអនាម័យទ្រុងជ្រូក បាញ់ថ្នាំសម្លាប់មេរោគ ជាពិសេសបំផុត កុំយកអាហារពីតាមផ្ទះបាយ ឬពីភោជនីយដ្ឋាននានាទៅឱ្យជ្រូកស៊ី ព្រោះអាហារទាំងនោះ អាចមានមេរោគជំងឺគ្រុនជ្រូកអាហ្វ្រិក។ការផ្សព្វផ្សាយរបស់សមាគមអ្នកចិញ្ចឹមសត្វកម្ពុជា បានធ្វើឡើងបន្ទាប់ពី សង្កេតឃើញថា កាលពីពេលថ្មីៗនេះ ជំងឺគ្រុនជ្រូកអាហ្វ្រិក បានកំពុងលុកលុយនៅប្រទេសវៀតណាម បណ្តាលឱ្យជ្រូកស្លាប់ជាច្រើន។ នេះបើតាមការលើកឡើរបស់ លោក ស៊្រុន ពៅ ប្រធានសមាគមអ្នកចិញ្ចឹមសត្វកម្ពុជា។ លោក ស៊្រុន ពៅ ប្រធានសមាគមអ្នកចិញ្ចឹមសត្វកម្ពុជា បានលើកឡើងយ៉ាងដូច្នេះ នៅក្នុងសិក្ខាសាលាផ្សព្វផ្សាយ ស្តីពីការបង្ការជំងឺប៉េស្តជ្រូកអាហ្វ្រិក ឬ ជំងឺគ្រុនជ្រូកអាហ្វ្រិក ដល់អ្នកប្រកបរបរចិញ្ចឹមជ្រូកនៅកម្ពុជា រៀបចំនៅឯភោជនីយដ្ឋានទន្លេបាសាក់២ នារសៀលថ្ងៃទី៦ ខែមីនា ឆ្នាំ ២០១៩ ដោយសមាគមអ្នកចិញ្ចឹមសត្វកម្ពុជា ដោយមានដៃគូសំខាន់គឺក្រុមហ៊ុន ស៊ីភី និង ក្រុមហ៊ុនម៉ុងរិទ្ធី ។ គួរបញ្ជាក់ថា កាលពេលថ្មីៗនេះ ជំងឺគ្រុនជ្រូកអាហ្វ្រិក បានឆ្លងពីប្រទេស ចិន ចូលទៅរីករាលដាលនៅតំបន់មួយចំនួន នៃ ប្រទេសវៀតណាម ។ ជំងឺគ្រុនជ្រូកអាហ្វ្រិក មិនប៉ះពាល់ដល់សុខភាពមនុស្សទេ ហើយក៏មិនកើតលើសត្វដទៃក្រៅពីជ្រូកដែរ ប៉ុន្តែនៅពេលដែលវាកើតនៅក្នុងកសិដ្ឋានណាហើយ វាបណ្តាលឱ្យជ្រូកនៅទីនោះស្លាប់ទាំងអស់ដោយគ្មានថ្នាំព្យាបាល ។នៅកម្ពុជា ត្រូវបានអះអាងថា មិនទាន់មានវត្តមានជំងឺគ្រុនជ្រូកអាហ្វ្រិក នេះនៅឡើយទេ។ ជាមួយគ្នានោះ លោក តាន់ ផាន់ណារ៉ា អគ្គនាយក នៃ អគ្គនាយកដ្ឋានសុខភាពសត្វ និង ផលិតកម្មសត្វ បានអះអាងថា នាយកដ្ឋាន និង សមាគមអ្នកចិញ្ចឹមសត្វកម្ពុជា បាន និង កំពុងតាមដានយ៉ាងយកចិត្តទុកដាក់ ហើយត្រួតពិនិត្យយ៉ាងម៉ត់ចត់ក្នុងការអនុវត្តជីវសុវត្ថិភាព ដូចជារាល់ការនាំជ្រូកចូលពីប្រទេសជិតខាងជាដើម៕	2019-03-07T05:48:00+07:00	freshnewsasia.com	https://m.freshnewsasia.com/index.php/en/localnews/115117-2019-03-06-15-48-59.html
888f7f61-767d-4305-b4d9-bddf02708344	ការសិក្សាថ្មី៖ ជំងឺទឹកនោមផ្អែមនឹងរីករាលដាលខ្លាំងនៅទ្វីបអាហ្វ្រិកនៅឆ្នាំ២០៤៥ ជាមួយអ្នកកើតជំងឺ៤១លាននាក់	ការសិក្សាស្រាវជា្រវជាច្រើនបានបង្ហាញថា ប្រជាជនអាហ្វ្រិក ៤១លាននាក់ នឹងកើតជំងឺទឹកនោមផ្អែមនៅឆ្នាំ២០៤៥ ហើយដែលចំនួននេះនឹងធ្វើឱ្យទ្វីបអាហ្រ្វិកទាំងមូលនាំមុខគេ ក្នុងកំណើនអ្នកកើតជំងឺមួយនេះនៅលើពិភពលោក។ នេះបើតាមការដកស្រង់ ចេញផ្សាយដោយសារព័ត៌មានបារាំង Le Monde នៅព្រឹកថ្ងៃពុធ ទី០៦ ខែមីនា ឆ្នាំ២០១៩។ នៅទ្វីបអាហ្រ្វិកជាពិសេសគឺប្រទេសកូឌីវ័រ ជំងឺមិនឆ្លងបាន និងកំពុងកើនឡើងគួរឱ្យកត់សម្គាល់ ហើយវាក៏ជាមូលហេតុដ៏ចម្បងនៃការ ស្លាប់របស់ប្រជាជនអាហ្វ្រិកផងដែរ។ ជាក់ស្ដែងបើតាមអង្គការសុខភាពពិភពលោក (WHO) កាលពីឆ្នាំ២០១៨ ការស្លាប់របស់ប្រជាជនអាហ្វ្រិក ៣៧ភាគរយ គឺមានជាប់ពាក់ព័ន្ធនឹងជំងឺមិនឆ្លងក្នុងនោះមានដូចជា ជំងឺទឹកនោមផ្អែម ជំងឺមហារីក និងជំងឺស្ទះសសៃឈាមបេះដូងជាដើម។ លើសពីនេះទៅទៀត អង្គការអន្តរជាតិមួយនេះក៏បានឱ្យដឹងដែរថា កាលពីឆ្នាំ២០១៧ ជំងឺទឹកនោមផ្អែមបានផ្ដាច់យកជីវិតប្រជាជនអាហ្វ្រិក ៣០០,០០០នាក់ ហើយប្រជាជន ៤១លាននាក់អាចនឹងកើតជំងឺនេះ នៅទូទាំងទ្វីអាហ្រ្វិកទាំងមូលនៅឆ្នាំ២០៤៥។ គួរបញ្ជាក់ថា បើតាមអង្គការសុខភាពពិភពលោក ទី្វបអាហ្រ្វិកនឹងក្លាយជាតំបន់រីកសាយជំងឺខ្លាំងជាងគេបំផុតនៅលើពិភពលោក ខណៈ ករណីនៃជំងឺផ្សេងៗពីគ្នាបានកើនឡើងរហូតដល់ ១៥៦ភាគរយក្នុងរយៈពេល ៣០ឆ្នាំចុងក្រោយនេះ។ ដោយសារតែប្រជាជននៅតំបន់អាហ្វ្រិក ជាឧទាហរណ៍នៅកូឌីវ័រមិនសូវជាយកចិត្តទុកដាក់ ឬអត់មានការព្រួយបារម្ភចំពោះជំងឺទឹកនោមផ្អែម ហើយឥឡូវពួកគេមិនសូវជាចូលចិត្តហូបអាហារ ដែលជាលក្ខណៈប្រពៃណីរបស់ខ្លួនទៀតនោះឡើយ ដោយបែរជាងាកមកហូបអាហារផលិតស្រាប់ចេញពីរោងចក្រ ដែលមានជាតិខ្លាញ់ច្រើន ប្រៃពេក និងផ្អែមពេកជាដើម៕	2019-03-06T17:37:00+07:00	freshnewsasia.com	https://m.freshnewsasia.com/index.php/en/internationalnews/115016-2019-03-06-03-37-28.html
037536b8-ed82-47ba-8e09-57ff1c676765	សម្ដេចក្រឡាហោម ស ខេង អញ្ជើញសួរសុខទុក្ខពលរដ្ឋដែលពុលនំបញ្ចុក និងអ្នកជំងឺនៅស្រុកព្រះស្ដេច ខេត្តព្រៃវែង	សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ នៅព្រឹកថ្ងៃទី០៦ ខែមីនា ឆ្នាំ២០១៩នេះ បានអញ្ជើញចុះសួរសុខទុក្ខ ប្រជាពលរដ្ឋដែលបានពុលនំបញ្ចុក នៅឃុំបន្ទាយចក្រី ស្រុកព្រះសេ្ដច និងអ្នកជំងឺទូទៅ នៅមន្ទីរពេទ្យបង្អែក ព្រះស្ដេច ខេត្តព្រៃវែង។ ក្នុងឱកាសចុះសួរសុខទុក្ខ សម្ដេចក្រឡាហោម ស ខេង បានជូនពរដល់ប្រជាពលរដ្ឋទាំងអស់ឆាប់ជាសះស្បើយ ហើយសម្ដេចបានណែនាំដល់ប្រជាពលរដ្ឋ ត្រូវបង្កើនការប្រុងប្រយ័ត្ន ក្នុងការបរិភោគអហារផងដែរ។ ប្រធានមន្ទីរពេទ្យបង្អែក បានឲ្យដឹងដែរថា ប្រជាពលរដ្ឋដែលពុលនំបញ្ចុកដែលបានសម្រាក នៅមន្ទីរពទ្យបង្អែកជាង៧០នាក់។ ក្នុងឱកាសនោះ សម្ដេចក្រឡាហោម ស ខេង ក៏បានឧបត្ថម្ភថវិកាមួយចំនួនផងដែរ ហើយសម្ដេចក៏បានអញ្ជើញសួរសុខទុក្ខអ្នកជំងឺ និងអ្នកសម្រាលកូន ដែលបានសម្រាកព្យាបាលនៅមន្ទីរពេទ្យបង្អែកនេះ៕	2019-03-06T17:36:00+07:00	freshnewsasia.com	https://m.freshnewsasia.com/index.php/en/localnews/115015-2019-03-06-03-36-16.html
598dba1e-c6b7-4bc2-98b0-36b9aa13172d	សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃអញ្ជើញសួរសុខទុក្ខអ្នកជំងឺពុលនំបញ្ចុកនៅស្រុកព្រះស្តេច	នាព្រឹកថ្ងៃទី០៦ខែមីនាឆ្នាំ២០៩ សម្តេចក្រឡាហោម ស ខេង ឧបនាយករដ្ឋ រដ្ឋមន្រ្តីក្រសួងមហាផ្ទៃបានអញ្ជើញសួរសុខទុក្ខប្រជាពលរដ្ឋជិត២៥០នាក់ពុលនំបញ្ចុក ហើយមកដេកពេទ្យចំនួន៧២នាក់នៅស្រុកព្រះស្តេច ប្រជាពលរដ្ឋជាង២៥០នាក់ មានអក្ការៈ ក្អួតចង្អោ បន្ទាប់ពីបានហូបនំបញ្ចុកក្នុងពិធីបុណ្យមួយក្នុងភូមិ ហើយក្នុងចំណោមនោះមាន ចំនួន៧២នាក់ធ្ងន់ធរជាងគេបានបញ្ជួនមកមន្ទីរពេទ្យបង្អែកស្រុកព្រះស្តេច ខេត្តព្រៃវែង ។ ប្រជាពលរដ្ឋនិយាយថា បន្ទាប់ពីហូបនំបញ្ចុករួច មនុស្សទាំងក្មេង ទាំងចាស់ បានកើតមានអាការៈចុករាករមួលពោះ និងក្អួតចង្អោ ហើយត្រូវបានក្រុមគ្រួសារដឹកបញ្ជូនទៅកាន់មន្ទីរពេទ្យឯកជន និងរដ្ឋ ជាបន្តបន្ទាប់ នៅចន្លោះម៉ោង៩និង១០យប់ ថ្ងៃទី៤មិនា កន្លងមកនេះ គឺបន្ទាប់ពីពួកគាត់បានទៅចូលរួមនៅក្នុងកម្មវិធីបុណ្យសព៧ថ្ងៃ របស់អ្នកស្រុក នៅក្នុងភូមិថ្កោល ឃុំបឹងដោល ស្រុកព្រះស្តេច ហើយបានហូបនំបញ្ចុក ដែលម្ចាស់ដើមបុណ្យដាក់ទទួលភ្ញៀវ។ អ្នកមីង យ៉ាន់ លួន អាយុ៥១ឆ្នាំ ជាម្ចាស់ដើមបុណ្យបាននិយាយថា ថ្ងៃបុណ្យគំរប់៧ថ្ងៃ ប្តីរបស់ខ្ញុំ ខ្ញុំបានអញ្ជើញភ្ញៀវមកចូលរួមចំនួន៣០០នាក់ និងបានទិញបន្លែនិងនំបញ្ចុកចំនួន១៥០គីឡូមកទទួលភ្ញៀវផងដែរ។ ហើយបន្ទាប់ពីបានហូប យប់ឡើងមនុស្សប្រមាណជាង២៥០នាក់ ក្រោយពេលទទួលទាននំបញ្ចុករួច ត្រឡប់ទៅដល់ផ្ទះវិញ ស្រាប់តែកើតមានអាការៈពុលដោយរាកផងក្អួតផងគ្រប់ៗគ្នា សូម្បីតែរូបខ្ញុំផ្ទាល់និងក្រុមគ្រួសារក៏ពុលទាំងអស់ដូចគ្នាដែរ។ ចំណែកអ៊ំស្រី ប៉ាល់ សែម អាយុ៦៣ឆ្នាំ គាត់បានយកចំបញ្ចុកទៅផ្ទះនៅល្ងាចនោះ ហើយព្រឹកឡើងស្រាប់តែឃើញនំបញ្ចុករលួយវ៉ល់ ដូចគេដាក់មេតាប៉ែកាច់ ទើបម្នាក់ៗដឹងថា ពុលនំបញ្ចុក។ នៅព្រឹកថ្ងៃទី៥មិនា លោក ហ៊ន់ រឹទ្ធ អនុប្រធានមន្ទីរសុខាភិបាលខេត្តព្រៃវែង បានដឹកនាំមន្រ្តីពេទ្យខេត្តស្រុក និងឃុំបានចុះទៅដល់កន្លែងកើតហេតុ និងបាននាំយកថ្នាំពេទ្យព្រមទាំងសម្ភារៈបរិក្ខាពេទ្យជាច្រើន ចុះទៅជួយព្យាបាលជូនជនរងគ្រោះទាំងអស់ ជាមួយលោក ភុន សម្ភស្ស អភិបាលស្រុកព្រះស្តេច ហើយ ក៏បានបញ្ជាអោយលោកមេភូមិមេឃុំ ចុះត្រួតពិនិត្យមើលតាមផ្ទះ និងបានផ្សព្វផ្សាយប្រមូលអ្នកដែលមានអាការៈពុល ឬមានអាការៈមិនស្រួល អោយមកទទួលការពិនិត្យនិងព្យាបាលពីក្រុមគ្រូពេទ្យគ្រប់ៗគ្នា។ លោក ហ៊ន់ រឹទ្ធ អនុប្រធានមន្ទីរសុខាភិបាលខេត្តព្រៃវែង បាននិយាយថា ជនរងគ្រោះដែលកើតអាការៈរាករមួល ក្អួតចង្អោ ហើយបានមកទទួលសេវាព្យាបាល ពីក្រុមគ្រួពេទ្យមានចំនួនសរុប៧២នាក់ ក្នុងនោះស្រី៤០នាក់ ដោយចែកចេញជា៣គោលដៅគឺនៅមណ្ឌលសុខភាពរាធរចំនួន១០នាក់ នៅមន្ទីរពេទ្យបង្អែកស្រុកចំនួន៤នាក់ និងនៅផ្ទះបុណ្យចំនួន៥៨នាក់ ។ លោក ហ៊ន់ រឹទ្ធ បានបន្តថា គិតមកដល់រសៀលថ្ងៃទី៥មិនា ជនរងគ្រោះទាំងអស់មានអាការៈធូរស្រាលឡើងវិញអស់ហើយ និងមួយចំនួនធំបានវិលត្រឡប់ទៅផ្ទះវិញហើយមូលហេតុពិតនៃការពុល មិនទាន់ដឹងនៅឡើយទេ គឺត្រូវរងចាំយកសំណាកបន្លែនិងនំបញ្ចុក ទៅពិសោធន៌ នៅឡាបូឯរាជធានីភ្នំពេញសិន ទើបដឹងច្បាស។ បន្ទាប់ពីមានការអន្តរាគមន៍ ពិនិត្យនិងព្យាបាលពីពេទ្យ ស្រុក ឃុំនោះអ្នកជំងឺដែលបានពុលនំបញ្ចុក ជាសះស្បើយមួយចំនួនធំ។ ហើយហើយនៅព្រឹកថ្ងៃទី 6 ខែមីនាឆ្នាំ 20190នេះសម្ដេចក្រឡាហោមសខេងឧបនាយករដ្ឋមន្ត្រីរដ្ឋមន្ត្រីក្រសួងមហាផ្ទៃបានអញ្ជើញមកសួរសុខទុក្ខប្រជាពលរដ្ឋដែលបានពុល នំបញ្ចុកនៅមន្ទីរពេទ្យបង្អែកស្រុកព្រះស្ដេចដែលមិនទាន់ធូស្រាលចំនួន៤២ នាក់ និងបាននាំយកថវិកាចំនួនជូនអ្នកជម្ងឺផងដែរនិងបានណែនាំដល់គ្រូពេទ្យទាំងអស់យកចិត្តទុកដាក់ពិនិត្យព្យាបាលតាមដាន អ្នកជម្ងឺធ្វើយ៉ាងណាឲ្យបានជាសះស្បើយគ្រប់គ្នា ៕	2019-03-06T11:40:32+07:00	kbnnews.com	https://kbn.news/archives/118175
5c1ef2c1-7b09-45d2-8369-dabbbd527c9b	សាធារណរដ្ឋឆេក នឹងវិនិយោគវិស័យសុខាភិបាល ផ្នែកថែទាំ និងព្យាបាលជំងឺមហារីកនៅកម្ពុជា	ក្នុងឱកាសចូលជួបសម្ដែងការគួរសម ជាមួយរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅថ្ងៃទី០៥ ខែមីនា ឆ្នាំ២០១៩នេះ នាទីស្ដីការក្រសួង, លោក Miloslav Stasek រដ្ឋលេខាធិការ នៃក្រសួងការបរទេសឆែក បានអះអាងថា សាធារណរដ្ឋឆែក នឹងបេ្ដជ្ញាបន្ដជួយលើវិស័យសុខាភិបាល ជាពិសេសក្រុមធុរកិច្ចឆែក នឹងពិចារណាលើគម្រោងការសាងសង់អគារមន្ទីរពេទ្យផ្តោតលើសេវាថែទាំ និងព្យាបាលជំងឺមហារីកនៅកម្ពុជា ។ ទន្ទឹមនឹងនោះរដ្ឋមន្ដ្រី ម៉ម ប៊ុនហេង បានបញ្ជាក់ថា ។ លោក ម៉ម ប៊ុនហេង បានលើកឡើងថា ការវិនិយោគសេវាជំងឺមហារីកនេះ គឺជាផ្នែកមួយដែលកម្ពុជា កំពុងតែមានការខ្វះខាតស្រាប់ ដោយមកទល់នឹងពេលនេះ មានមន្ទីរពេទ្យតែពីរប៉ុណ្ណោះ ដែលមានសេវាព្យាបាលជំងឺមហារីកនេះ គឺ មន្ទីរពេទ្យមិត្ដភាព ខ្មែរ-សូវៀត និងមន្ទីរពេទ្យកាល់ម៉ែត ។ ធុរជនឆែក គ្រោងនឹងវិនិយោគសេវានេះ នៅតាមមន្ទីរពេទ្យរដ្ឋរបស់កម្ពុជា ទៅតាមការពិនិត្យ និងពិភាក្សានៅពេលខាងមុខ។ លោក រដ្ឋមន្ដ្រី ម៉ម ប៊ុនហេង បានថ្លែងអំណរគុណដល់សាធារណរដ្ឋឆែក ដែលតែងតែបន្ដជួយលើកកម្ពស់វិស័យសុខាភិបាលកម្ពុជា ជាពិសេស បន្ដជួយឧបត្ថម្ភ និងវិនិយោគលើសេវាព្យាបាលជំងឺមហារីក ។ សូមបញ្ជាក់ថា ធារណរដ្ឋឆែក ក៏បានធ្វើផែនការវិនិយោគនៅប្រទេសជាច្រើនក្នុងតំបន់អាស៊ាន ដូចជានៅក្នុងប្រទេសឡាវ វៀតណាម និង ម៉ាឡេស៊ី ពីសេវាជំងឺមហារីកនេះ៕	2019-03-06T04:13:00+07:00	freshnewsasia.com	https://m.freshnewsasia.com/index.php/en/localnews/114994-2019-03-05-14-13-32.html
a568cd39-4d40-4120-923b-595e14e82e49	រដ្ឋមន្ត្រីក្រសួងសុខាភិបាល កោតសរសើរគ្រូពេទ្យកាល់ម៉ែត ដែលបានខ្នះខ្នែងជួយអ្នកជំងឺគ្មានសាច់ញាតិមកពីអាមេរិក	រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានថ្លែងកោតសរសើរចំពោះការខ្នះខ្នែងរបស់ក្រុមគ្រូពេទ្យនៅមន្ទីរពេទ្យកាល់ម៉ែតក្នុងការជួយសង្គ្រោះអ្នកជំងឺម្នាក់ជាពលរដ្ឋឡាវមានសញ្ជាតិអាមេរិក ដែលធ្លាក់ខ្លួនឈឺពេលមកលេងស្រុកខ្មែរហើយគ្មានសាច់ញាតិ។ យោងតាមព័ត៌មានពីមន្ត្រីសុខាភិបាលបានឲ្យដឹងថា ស្ត្រីឡាវមានសញ្ជាតិអាមេរិកដែលធ្លាក់ខ្លួនឈឺនេះ មានឈ្មោះ Saelee Hayzel អាយុប្រមាណជា ៥០ឆ្នាំ។ លោកស្រីបានមកលេងស្រុកខ្មែរជាមួយកូនស្រីអាយុប្រមាណ ៩ឆ្នាំរយៈពេលប្រមាណ៣សប្តាហ៍មកហើយ។ អ្នកស្រីគ្រោងវិលត្រឡប់ទៅសហរដ្ឋវិញនៅសប្តាហ៍ក្រោយនេះ។ ជាអកុសលនៅយប់ថ្ងៃទី០៤ ខែមីនា ឆ្នាំ២០១៩ម្សិលមិញ អ្នកស្រីបានធ្លាក់ខ្លួនឈឺ ដោយគ្មានសាច់ញាតិនៅក្បែរនោះឡើយ។ ក្រោយពេលធ្លាក់ខ្លួនឈឺ អ្នកស្រីក៏ត្រូវបានគេបញ្ជូនមកមន្ទីរពេទ្យកាល់ម៉ែតភ្លាមៗ ដើម្បីជួយសង្គ្រោះ។ ពេលបញ្ជូនមកដល់មន្ទីរពេទ្យអ្នកស្រី Saelee Hayzel ត្រូវបានក្រុមគ្រូពេទ្យបម្រើការងារនៅមន្ទីរពេទ្យកាល់ម៉ែតបានខ្នះខ្នែងដៃជើងជួយសង្គ្រោះអ្នកស្រីភ្លាមៗ បើទោះបីអ្នកស្រីមិនមានសាច់ញាតិមកជាមួយក៏ដោយនោះ។ ក្រៅពីជួយពិនិត្យព្យាបាលស្រ្តីជាម្តាយហើយ ក្រុមគ្រូពេទ្យក៏បានជួយមើលថែកូនស្រីតូច ដោយបាននាំទៅហូបបាយហូបទឹកផងដែរ។ បើយោងតាមក្រុមគ្រូពេទ្យ បានអះអាងថា ក្រោយការយកចិត្តទុកដាក់ជួយសង្គ្រោះពីក្រុមគ្រូពេទ្យអាការៈជំងឺរបស់អ្នកស្រី Saelee Hayzel បានល្អប្រសើរឡើងវិញហើយ។ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានសម្តែងការពេញចិត្តពេញថ្លើមជាខ្លាំង ចំពោះកាយវិការរបស់ក្រុមគ្រូពេទ្យនៅមន្ទីរពេទ្យកាល់ម៉ែត។ លោករដ្ឋមន្ត្រី ក៏បានជំរុញឲ្យក្រុមគ្រូពេទ្យទាំងអស់បន្តបណ្តុះមនសិការ និងឆន្ទៈលើវិជ្ជាជីវៈរបស់ខ្លួនបែបនេះ ដោយតម្កល់តម្លៃអាយុជីវិតរបស់ជនរងគ្រោះជាចម្បង។ លោក ម៉ម ប៊ុនហេង បានបញ្ជាក់ថា ។ សូមបញ្ជាក់ថា ស្ត្រីជាអ្នកជំងឺខាងលើនេះ មានស្វាមីជាជនជាតិខ្មែរ បច្ចុប្បន្នកំពុងរស់នៅសហរដ្ឋអាមេរិក ក្នុងរដ្ឋហ្វីឡាដេព្យា (philadelphia)។ បច្ចុប្បន្នក្រុមគ្រូពេទ្យ ក៏ដូចជាក្រុមការងាររបស់លោក ហ៊ុន ម៉ាណែត ក៏កំពុងទាក់ទងជាមួយសាច់ញាតិរបស់អ្នកស្រី Saelee Hayzel ផងដែរ៕	2019-03-06T02:40:00+07:00	freshnewsasia.com	https://m.freshnewsasia.com/index.php/en/localnews/114988-2019-03-05-12-40-13.html
43dae5cd-ee6a-4bef-971c-9c5910e5371f	ទេសរដ្ឋមន្រ្តី អៀង មូលី៖ «កម្ពុជាយើងបានទទួល ជោគជ័យក្នុងការប្រយុទ្ធនឹងជំងឺអេដស៍ ដោយសារការប្តេជ្ញាចិត្តធ្វើការរួមគ្នា»	ទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានអញ្ជើញជាអធិបតីក្នុងពិធីបើកសិក្ខាសាលាស្តីពីការពិគ្រោះយោបល់លើការងារដែលបានអនុវត្តក្នុងឆ្នាំ២០១៨ និងពិនិត្យសកម្មភាពការងារឆ្នាំ២០១៩ដើម្បីអនុវត្តបន្ត នៅសណ្ឋាគារ Memoria Palace and Resort ខេត្តប៉ៃលិន នៅព្រឹកថ្ងៃទី៥ ខែមីនា ឆ្នាំ២០១៩ ដោយមានការចូលរួមពីថ្នាក់ដឹកនាំ និងមន្រ្តីអាជ្ញាធរជាតិប្រយុទ្ធនឹងជំងឺអេដស៍ តំណាងរដ្ឋបាលខេត្តប៉ៃលិន គណៈកម្មាធិការប្រយុទ្ធនឹងជំងឺអេដស៍ខេត្តប៉ៃលិន មន្ទីរសុខាភិបាលខេត្តប៉ៃលិន និងទីប្រឹក្សាបច្ចេកទេសចំនួន១០២នាក់។ បន្ទាប់ពីចំណាប់អារម្មណ៍របស់លោក យក់ សុវណ្ណអនុប្រធានមន្ទីរសុខាភិបាលខេត្តប៉ៃលិន ចំណាប់អារម្មណ៍របស់លោក ធូ ភា អភិបាលរងខេត្តប៉ៃលិន និងការជម្រាបជូនអំពីគោលបំណង និងវិធីសាស្ត្រនៃអង្គសិក្ខាសាលាដោយលោក តែង គន្ធី អគ្គលេខាធិការ អាជ្ញាធរជាតិប្រយុទ្ធនឹងជំងឺអេដស៍មក ឯកឧត្តមទេសរដ្ឋមន្ត្រីបានថ្លែងទៅកាន់អ្នកចូលរួមទាំងអស់ថា យើងតែងតែរៀបចំសិក្ខាសាលាជារៀងរាល់ឆ្នាំ ដោយគិតគូរពីការផ្លាស់ប្តូរភូមិសាស្ត្រផងដែរ។ ឆ្នាំនេះយើងមករៀបចំនៅខេត្តប៉ៃលិនដែលមានពាក់ព័ន្ធនឹងរឿងកុលាបប៉ៃលិន។ យើងរៀបចំសិក្ខាសាលានេះឡើងដើម្បីពិនិត្យលទ្ធផលការងារកន្លងមកថាធ្វើបានអ្វីខ្លះ នៅមានកង្វះខាតអ្វីខ្លះ ត្រូវធ្វើអ្វីបន្តទៅទៀត និងបង្កើនការយល់ដឹងដល់មន្រ្តីរាជការផងដែរ។ លោកទេសរដ្ឋមន្ត្រីបានបន្តថា សម្រាប់កម្ពុជា ក្នុងការប្រយុទ្ធនឹងជំងឺអេដស៍ យើងបានកំណត់គោលដៅ២ ដែលត្រូវធ្វើគឺ ឈានទៅសម្រេចឱ្យបានគោលដៅ ៩០-៩០-៩០ នៅឆ្នាំ២០២០ និងគោលដៅ ៩៥-៩៥-៩៥ នៅឆ្នាំ២០២៥។ ប៉ុន្តែអង្គការ UNAIDS បានប្រកាសថាយើងបានសម្រេចដល់គោលដៅ ៩០-៩០-៩០ ហើយតាំងពីឆ្នាំ២០១៧ (មានន័យថា ៩០%នៃអ្នកផ្ទុកមេរោគអេដស៍បានដឹងពីស្ថានភាពជំងឺអេដស៍របស់ខ្លួន ៩០%នៃអ្នកដឹងពីស្ថានភាពជំងឺបានទទួលការព្យាបាលដោយឱសថប្រឆាំងមេរោគអេដស៍ និង៩០% នៃអ្នកបានទទួលការព្យាបាលមានបន្ទុកមេរោគអេដស៍ទាបបំផុតនៅក្នុងឈាម)។ ក្នុង ពិភពលោកនេះគឺមានតែ៧ប្រទេសប៉ុណ្ណោះសម្រេចបានគោលដៅ៩០-៩០-៩០ ដែលក្នុងនោះមាន បុតស្វាណា ចក្រភពអង់គ្លេស អីុស្លង់ ដាណឺម៉ាក ស៊ុយអ៊ែត សិង្ហបុរី និងកម្ពុជាយើង។ ក្នុងនោះរបាយការណ៍ បានបង្ហាញថាកម្ពុជាយើងឈានទៅដល់គោលដៅ៩០-៩០-៩០ ជា លំដាប់លំដោយដូចតទៅ : គោលដៅ៩០ទី១ យើងសម្រេចបាន៨៦% គោលដៅ៩០ទី២ យើងសម្រេចបាន៩៨% និងគោលដៅ៩០ទី៣ យើងសម្រេចបាន ៨០%។ ដូច្នេះយើងត្រូវនិយាយថា យើងទាំងអស់គ្នាឈានទៅសម្រេចបានគោលដៅ ៩០-៩០-៩០ទាំង ស្រុងនៅឆ្នាំ២០២០ និងគោលដៅ៩៥-៩៥-៩៥នៅឆ្នាំ២០២៥។ លោកទេសរដ្ឋមន្ត្រីបានបន្តថា ពិភពលោកបាទទួល ស្គាល់ថា កម្ពុជាយើងបានទទួលជោគជ័យក្នុងការប្រយុទ្ធនឹងជំងឺអេដស៍។ នោះដោយសារយើងមានស្ថាប័ន ដូចជាអាជ្ញាធរជាតិប្រយុទ្ធនឹងអេដស៍។ ប្រទេសមួយចំនួនកំពុងរៀនសូត្រពីយើង។ យើងបានជោគជ័យដោយសារយើងបានប្តជ្ញាចិត្តធ្វើការរួមគ្នាគឺ ទាំងរាជ រដ្ឋាភិបាល ដៃគូអភិវឌ្ឍន៍ អង្គការក្រៅរដ្ឋាភិបាល និងអ្នកពាក់ព័ន្ធ។ បើតាមប្រសាសន៍សម្តេចតេជោគឺ ការប្រយុទ្ធនឹងជំងឺអេដស៍ គឺយើងធ្វើការរង្គើតាំងពីក្បាលដល់ចុងជើង។ អាជ្ញាធរបានជោគជ័យដោយសារមានក្រសួង ស្ថាប័ន និងខេត្តជាសមាជិក។ មុននឹងបញ្ចប់ សុន្ទរកថាបើកសិក្ខាសាលា លោកទេសរដ្ឋមន្រ្តីបានបញ្ជាក់ថា ការឯកភាពរបស់រាជរដ្ឋា ភិបាលដូចមានចែងក្នុងលិខិតជូនដំណឹងលេខ ២១៣ សជណ.សស ចុះថ្ងៃទី២១ ខែកុម្ភៈ ឆ្នាំ២០១៩ ដែលដាក់ចេញនូវវិធានការឆ្លើយតបនឹងមេរោគអេដស៍ និងជំងឺអេដស៍ ចំនួន៦ចំណុចនោះ ជាជោគជ័យដ៏ធំរបស់អាជ្ញាធរជាតិប្រយុទ្ធនឹងជំងឺអេដស៍យើង។ ដូច្នេះ យើងមានការងារច្រើនណាស់ដែលត្រូវធ្វើក្នុងឆ្នាំ២០១៩នេះ។ លោកទេសរដ្ឋមន្ត្រីក៏បានណែនាំឱ្យថ្នាក់ដឹកនាំ និងមន្រ្តីអាជ្ញាធរពិភាក្សា និងសិក្សារួមគ្នានៅក្នុងកម្មវិធីរយៈពេល២ថ្ងៃនេះ ដាក់ចេញនូវផែនការសម្រាប់ការអនុ វត្តការងារឆ្នាំ២០១៩ និង២០២០ មុននឹងកោះប្រជុំអន្តរក្រសួង ដើម្បីឱ្យក្រសួងស្ថាប័នពាក់ព័ន្ធ និងគណៈ កម្មាធិការប្រយុទ្ធនឹងជំងឺអេដស៍បានដឹងពីការងារដែលត្រូវធ្វើ។ នៅទីបញ្ចប់លោកទេសរដ្ឋមន្ត្រី បានថ្លែងកោត សរសើរ និងលើកទឹកចិត្តក្រសួង ស្ថាប័ន និងរាជធានី ខេត្ត ជាសមាជិករបស់អាជ្ញាធរ ជាពិសេសខេត្តប៉ៃលិន ដែលមានគំនិតច្នៃប្រឌិតក្នុងការភ្ជាប់ការងារប្រយុទ្ធនឹងជំងឺអេដស៍ ជាមួយគ្រឿងញៀន។ នេះជាការល្អ គឺមន្រ្តីយើងដែលចុះទៅធ្វើការ និយាយពីច្បាប់ គ្រឿងញៀន អាចថែមរឿងអេដស៍ គ្រោះថ្នាក់ចរាចរផងដែរ។ ជាមួយគ្នានេះ យើងបង្កើនការរៀបចំសិក្ខាសាលាបណ្តុះបណ្តាល ការប្រជុំ និងជំរុញលើកទឹកចិត្តយុវជន។ លោកទេសរដ្ឋមន្ត្រីក៏បានជូនពរឱ្យអង្គសិក្ខាសាលាបានសម្រេចជោគជ័យទៅតាមការគ្រោងទុក និងប្រកាសបើកសិក្ខាសាលា៕	2019-03-06T01:25:00+07:00	freshnewsasia.com	https://m.freshnewsasia.com/index.php/en/localnews/114982-2019-03-05-11-25-00.html
e2c7a9d1-3fa2-4e9a-afbd-5d7ba6522c9f	តំណាងរាស្ដ្រកំពង់ចាម ចូលរួមរំលែកទុក្ខ និងចូលបុណ្យសពគ្រួសារកម្សត់ របស់មន្ត្រីនគរបាលប៉ុស្តិ៍ព្រៃចារបាញ់សម្លាប់ខ្លួន ចោលប្រពន្ធទើបកូនខ្ចី៣ខែ ព្រោះជំងឺប្រចាំកាយ	បន្ទាប់ពីបានដឹងដំណឹងថា មន្ដ្រីនគរបាលប៉ុស្ដិ៍រដ្ឋបាលឃុំព្រៃចារ ស្រុកជើងព្រៃ ខេត្តកំពង់ចាម លោកអនុសេនីយ៍ទោ ស៊ុន ចាន់ពិសី បានធ្វើអត្តឃាតដោយខ្លួនឯង ជាមួយកាំភ្លើង AK ព្រោះតែតូចចិត្តមានជំងឺប្រចាំកាយ បណ្ដាលឲ្យស្លាប់ចោលប្រពន្ធទើបសម្រាលកូនបាន៣ខែ, លោកបណ្ឌិត ម៉ា ឈឿន តំណាងរាស្ដ្រមណ្ឌលកំពង់ចាម សមាជិកគណៈកម្មាធិការកណ្ដាល គណបក្សប្រជាជនកម្ពុជា និងជាប្រធានក្រុមការងារថ្នាក់កណ្ដាលចុះជួយស្រុកជើងព្រៃ និងលោកស្រី អ៊ុក ម៉ាលី បានចាត់ចែងភ្លាមៗដោយតំណាងទៅចូលរួមរំលែកទុកដ៏ក្រៀមក្រំ និងចូលបុណ្យដល់គ្រួសារសព ។ ក្នុងសមានទុក្ខដ៏ក្រៀមក្រំនេះ លោកអភិរងស្រុកជើងព្រៃ បានពាំនាំនូវការសោកស្តាយបំផុត និងចូលរួមរំលែកទុក្ខយ៉ាងក្រៀមក្រំពីសំណាក់ លោកបណ្ឌិត ម៉ា ឈឿន និងភរិយា ជាមួយក្រុមគ្រួសារសព និងសូមឧទ្ទិសបួងសួងដល់ដួងវិញ្ញាណក្ខន្ធសព បានចាប់កំណើតក្នុងសុគតិភពកុំបីឃ្លៀងឃ្លាតឡើយ។ ជាមួយគ្នានេះ ក៏បានលើកទឹកចិត្តដល់ប្រពន្ធជាគ្រួសារសព ត្រូវរឹងមាំឡើង ហើយបន្ដជីវិតនៅមុខទៀត ដោយប្រឹងប្រែងប្រកបរបរចិញ្ចឹមជីវិតឲ្យបានប្រសើរ ដើម្បីទំនុកបម្រុងកូនកំសត់មួយនេះ ឲ្យបានល្អ ។ទន្ទឹមនឹងនោះ លោកបណ្ឌិត ម៉ា ឈឿន និងភរិយា ក៏បានចូលបុណ្យសពនូវបច្ច័យចំនួន ១លានរៀល អង្ករ ១០០គីឡូក្រាម ផងដែរ។ ក្នុងឱកាសនោះផងដែរ ក្រុមគ្រួសារសព បានថ្លែងអំណរគុណដល់តំណាងរាស្ដ្រកំពង់ចាម និងភរិយា ដែលតែងតែយកចិត្តទុកដាក់ដល់ប្រជាពលរដ្ឋគ្រប់ពេលមានទុក្ខលំបាក។ សូមជម្រាបថា លោកអនុសេនីយ៍ទោ ស៊ុន ចាន់ពិសី បានសម្រេចចិត្តធ្វើអត្តឃាតដោយខ្លួនឯងជាមួយកាំភ្លើង AK កាត់ស្វាយបាញ់សម្លាប់ខ្លួនឯងចំនួន១គ្រាប់ ចំលើស្នៀតផ្កាខាងស្តាំបណ្តាលឲ្យស្លាប់នៅក្នុងបន្ទប់ធ្វើការរបស់ខ្លួនភ្លាមៗ ព្រោះតែតូចចិត្តមានជំងឺប្រចាំកាយ បណ្ដាលឲ្យស្លាប់ចោលប្រពន្ធទើបសម្រាលកូនបាន៣ខែ។ ហេតុការណ៍នេះបានបង្កឲ្យមានការភ្ញាក់ផ្អើល នៅវេលាម៉ោងជាង១២ថ្ងៃត្រង់ ថ្ងៃទី០៤ ខែមីនា ឆ្នាំ២០១៩ ក្នុងប៉ុស្ដិ៍នគរបាលរដ្ឋបាលឃុំព្រៃចារ ដែលស្ថិតនៅភូមិព្នៅលិច ឃុំព្រៃចារ ស្រុកជើងព្រៃ ខេត្តកំពង់ចាម។ គួររម្លឹកថា លោកអនុសេនីយ៍ទោ ស៊ុន ចាន់ពិសី ត្រូវបានប្រជាពលរដ្ឋក្នុងឃុំព្រៃចារ ស្រលាញ់ចូលចិត្តយ៉ាងខ្លាំង ក៏ព្រោះតែមន្ដ្រីរូបនេះ មានអត្ដចរិកស្លួតបូត និងចេះជួយយកអាសាគេឯង តែមិនគួរណាគាត់គិតខ្លីបែបនេះសោះ។ អ្វីដែលធ្វើឲ្យមហាជនស្រណេះទៀតនោះ គឺលោក ស៊ុន ចាន់ពិសី មាន់ភរិយាដែលទើបសម្រាលកូនបាន៣ខែប៉ុណ្ណោះ៕	2019-03-05T20:38:00+07:00	freshnewsasia.com	https://m.freshnewsasia.com/index.php/en/localnews/114931-2019-03-05-06-38-14.html
32ffb4ef-1acd-45ea-aad7-cd17c0ab7b7e	ដើម្បីការពារកុំឲ្យសត្វមានជម្ងឺឆ្លងរីករាលដាលមន្ត្រីជំនាញបសុពេទ្យខ្មែរ សហការជាមួយវៀតណាម	ដើម្បីការពារ ទប់ស្កាត់ការពារកុំឲ្យកើតនូវជម្ងឺឆ្លងរីករាលដាល ទៅលើសត្វ មាន់ ទា គោ ក្របី ពិសេសលើសត្វជ្រូក បន្ទាប់ពីផ្ទុះនូវជម្ងឺប៉េស្តិ៍ជ្រូកអាហ្វ្រិច ផងនោះ មន្ត្រីជំនាញបសុពេទ្យខេត្តព្រៃវែង សហការជាមួយមន្ត្រីបសុពេទ្យខេត្តដុងថាប់ ប្រទេសវៀតណាម ជាប្រចាំ ។ បើយោងតាមលោក ចិន វិសាល ប្រធានការិយាល័យផលិតកម្ម និងបសុព្យាបាល នៃមន្ទីរកសិកម្មខេត្តព្រៃវែង មានប្រសាសន៍ថា ជាប្រចាំមន្ត្រីជំនាញបសុពេទ្យរបស់ខេត្ត ព្រៃវែង សហការជាមួយមន្ត្រីជំនាញបសុពេទ្យខេត្តដុងថាប់ ប្រទេសវៀតណាម ផ្លាស់ប្តូរពត៌័មានគ្នាទៅ មក ប្រសិនបើខាងយើងមានការកើតឡើតនូវជម្ងឹណាមួយ ជាប់ព្រំដែន ចុះទៅព្យាបាល និងបាញ់ថ្នាំការពារជុំវិញតំបន់នោះភ្លាម ហើយទន្ទឹមនោះ យើងបានផ្តល់ពត៌័មាន ដល់ជំនាញបសុពេទ្យខេត្តដុងថាប់ ជាប់ព្រំដែនគ្នា ឲ្យមានវិធានការការពារដែរ។ លោកបន្តថា ចំណែកឯភាគីខាងខេត្តដុងថាប់ ក៍អញ្ចឹងដែរ ប្រសិនបើមានជម្ងឺណាមួយកើតឡើង គេមានវិធានការដូចយើង រួចផ្តល់ពត៌័មាន ត្រឡប់មកវិញផងដែរ ដើម្បីឲ្យយើង មានវិធានការការពារ ព្រោះថា បើមិនធ្វើរបៀបនេះទេ ជម្ងឺមិនស្គាល់ព្រំដែនប្រទេសទេ វារីករាលដាល ម្លោះហើយទាំងកសិដ្ឋានក្តី ការចិញ្ចឹមលក្ខណៈគ្រួសារក្តី របស់ ពលរដ្ឋ ប្រទេសទាំងពីរខាតបង់ដូចគ្នា បើយើងជួយគាត់មិនបាន ។ លោបន្តថា វិធានការការពារ ផ្តល់ពត៌័មានទៅ មក នេះ ខេត្តព្រៃវែង និងខេត្តដុងថាប់ គេចផុតពី ការផ្ទុះនូវជម្ងឺ ដូចពីមុន វៀតណាមកើតជម្ងឺជ្រូកត្រចៀកខៀវ តាមបណ្តាខេត្តមួយចំនួន ក៍ប៉ុន្តែខេត្តដុងថាប់មិនមានកើតជម្ងឺទេ ហើយខេត្តព្រៃវែងក៍គិចផុតពីជម្ងឺទាំងនោះផងដែរ ។ ហើយសព្វថ្ងៃនេះ ខេត្តបីរបស់វៀតណាម កើតជម្ងឺប៉េស្តិ៍ជ្រូកអាហ្វ្រិច ក៍ប៉ុន្តែខេត្តដុងថាប់ជាប់ខេត្តព្រៃវែងនេះ មិនមានជម្ងឺនេះទេ ជរួម ខេត្តព្រៃវែង និងខេត្តដុងថាប់ ជម្ងឺប៉េស្តិ៍ជ្រូកអាហ្វ្រិច មិនបានកើតឡើងទេរហូតមកដល់ឥឡូវនេះ សត្វមានសុខភាពល្អ ដូចគ្នា ។ នេះជាការលើកឡើង បន្ទាប់ពីទទួលនូវថ្នាំប៉ិច កូសាយ សម្រាប់បាញ់សម្លាប់មេរោគ លើទ្រុងសត្វ លើមធ្យោបាយដឹកជញ្ជួនសត្វ ហើយថ្នាំនេះ អាចសម្លាប់បាក់តេរី វីរុស សម្រាប់ទប់ស្កាត់ ករណី ផ្ទុះជម្ងឺ នានា ។ ពីការិយាល័យសុខភាពសត្វរបស់ខេត្តដុងថាប់ ប្រទេសវៀតណាម ផ្តល់ជូនការិយាល័យបសុព្យាបាលខេត្តព្រៃវែង នៅមន្ទីរកសិកម្មរុក្ខាប្រមាញ់ និងនេសាទ ខេត្តព្រៃវែង ល្ងាចថ្ងៃទី០៥ ០៣ ឆ្នាំ២០១៩ ដោយថ្នាំនេះមានចំនួន ៨៥៥ដុំ ស្មើ ១៧១០លីត្រ ។ លោកបន្តថា មន្ត្រីជំនាញខាងភាគីវៀតណាម ចេញ ចូល មកខេត្តព្រៃវែង តាមច្រកព្រំដែនអន្តរជាតិដុងថាប់ ហើយតាមបន្ទាត់ព្រំដែន ទាំងខាងខ្មែរ ទាំតខាងវៀតណាម មិនមានជម្ងឺណាមួយកើតលើសត្វនោះទេ ៕	2019-03-05T18:01:31+07:00	kbnnews.com	https://kbn.news/archives/118109
4a37ad17-e412-40c6-8c6e-115dfdf31840	រដ្ឋមន្ដ្រីសុខាភិបាល ស្នើដល់ភាគីពាក់ព័ន្ធឆ្លើយតបរួមគ្នាក្នុងការអន្តរាគមន៍ លើបញ្ហាជំងឺអេដស៍ និងគ្រឿងញៀននៅកម្ពុជា	រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានស្នើដល់គ្រប់ភាគីពាក់ព័ន្ធទាំងអស់ រួមទាំងអាណាព្យាបាលរបស់អ្នកញៀនគ្រឿងផងដែរ ឆ្លើយតបរួមគ្នាក្នុងការអន្ដរាគមន៍ លើបញ្ហាជំងឺអេដស៍ និងគ្រឿងញៀននៅកម្ពុជា។ ការថ្លែងដូច្នេះ របស់រដ្ឋមន្រី្តក្រសួងសុខាភិបាល ក្នុងកិច្ចប្រជុំស្តីពី ការឆ្លើយតបរួមគ្នាក្នុងអន្តរាគមន៍ នៃមេរោគអេដស៍/ជំងឺអេដស៍ និងគ្រឿងញៀន នៅសាកលវិទ្យាល័យវិទ្យាសាស្រ្តសុខាភិបាល នៅព្រឹកថ្ងៃទី០៤ ខែមីនា ឆ្នាំ២០១៩។ រដ្ឋមន្ដ្រី ម៉ម ប៊ុនហេង បានថ្លែងបន្ដថា កម្ពុជាធ្លាប់បានទទួលរងគ្រោះ ដោយសារគ្រោះមហន្តរាយនៃការរាតត្បាត នៃមេរោគអេដស៍ក្នុងទសវត្សរ៍កន្លងមកនេះ ដែលអាចចាត់ទុកថា ជាសោកនាដកម្មមួយ នៅចុងសតវត្សទី២០ និងដើមសតវត្សទី២១។ តែដើម្បីឆ្លើយតបទៅនឹងគ្រោះមហន្តរាយនេះ រាជរដ្ឋាភិបាលកម្ពុជា ពិសេសក្រសួងបានធ្វើសកម្មភាពយ៉ាងស្វិតស្វាញ ដោយនៅខែមិថុនា ឆ្នាំ២០១៨ អង្គការសហប្រជាជាតិប្រយុទ្ធនឹងជំងឺអេដស៍ បានសម្ដែងនូវការអបអរសាទរ និងការកោតសរសើរកម្ពុជា ដែលបានសម្រេចទិសដៅ ៩០-៩០-៩០ ដែលជាការប្ដេជ្ញាចិត្ដ ជាសកលក្នុងការធ្វើតេស្ដរកមេរោគអេដស៍ និងផ្ដល់ការព្យាបាល បីឆ្នាំមុនកាលកំណត់។ រដ្ឋមន្ដ្រីបន្ដថា ។ ជាងនេះទៅទៀត រដ្ឋមន្ដ្រី ក៏បានស្នើដល់អាណាព្យាបាល ដែលមានសមាជិកគ្រួសារញៀនគ្រឿងញៀន ត្រូវសហការជាមួយភាគីពាក់ព័ន្ធ និងជួយណែនាំកូន-ចៅរបស់ខ្លួន ឲ្យមកទទួលការព្យាបាលនេះ ។ លើសពីនោះ រដ្ឋមន្ដ្រី ក៏បានអំពាវនាវដល់អ្នកញឿនគ្រឿងញៀនផងដែរថា គ្រឿងញៀនមិនមែនជាម្ហូបអាហារ ដែលយើងទទួលទានរាល់ថ្ងៃនោះទេ ដូច្នេះយើងខ្លួនឯង អាចធ្វើការលះបង់បាន ព្រោះវាមិនមែនបាយ ដែលយើងអត់ហូបស្លាប់នោះទេ តែគ្រឿងញៀន បើមិនសេព គឺមិនស្លាប់នោះទេ ចឹងដើម្បីឲ្យអនាគតភ្លឺស្វាង ដោយមិនវង្វេងខូចស្មារតី សូមបញ្ឈប់សេពគ្រឿងញៀនបំផ្លាញកេរ្ដិ៍ឈ្មោះ ខ្លួន និងគ្រួសារ ពិសេសអាចឈានដល់ការស្លាប់ដោយសេពគ្រឿងញៀនផងដែរ និងឃាតកម្មផ្សេងៗ ។ តាមរបាយការណ៍របស់អង្គការ UNODC ក្នុងឆ្នាំ២០១៧ បានធ្វើការពិនិត្យឡើងវិញនូវការសិក្សាស្រាវជ្រាវនៅលើពិភពលោកបង្ហាញថា អត្រាអ្នកផ្ទុកមេរោគអេដស៍ ក្នុងចំណោមអ្នកប្រើបា្រស់គ្រឿងញៀនប្រភេទ ATS (Amphetamine-Type Stimulants) ដោយមិនចាក់ អាចមានរហូតដល់ជាង១០% រីឯអ្នកដែលប្រើបា្រស់គ្រឿងញៀនដោយការចាក់ មានរហូតដល់ជាង២០%។ នាយឧត្តមសេនីយ៍ មាស វិរិទ្ធ អគ្គលេខាធិការ នៃអាជ្ញាធរជាតិប្រយុទ្ធប្រឆាំងគ្រឿងញៀន បានលើកឡើងថា ។ នាយឧត្ដមសេនីយ៍បន្ដថា តែយើងត្រូវពិនិត្យមើលទៀត តើក្នុងចំណោមជាង១ម៉ឺននាក់នេះ គឺមានមួយចំនួនកំពុងស្ថិតនៅយកសេវាការព្យាបាល ហើយនឹងអាចមានមួយចំនួនតូច នៅក្រៅរង្វង់ទទួលយកសេវាព្យាបាល។ ដូចនេះដើម្បីបង្រួមទីផ្សារនៃការប្រើប្រាស់គ្រឿងញៀន ឬក្រុមអ្នកញៀនគ្រឿងញៀន ត្រូវតែជំរុញ និងលើកទឹកចិត្ដពួកគាត់ ឱ្យស្ម័គ្រចិត្ដទៅទទួលយកសេវាព្យាបាលនៅតាមមណ្ឌលសុខភាព ដែលក្រសួងសុខាភិបាល បាននឹងកំពុងតែខិតខំពង្រឹកទីតាំងព្យាបាលគ្រឿងញៀន ដោយកាលពីឆ្នាំ២០១៧ មានចំនួន មាន២៧១កន្លែង រហូតមកបច្ចុប្បន្ននេះ បានពង្រីករហូតដល់៤៣១កន្លែង ក្នុងនោះ មន្ទីរពេទ្យជាតិ មាន២កន្លែង មន្ទីរពេទ្យបង្អែកមានជ័យ (ច្បារអំពៅ) មន្ទីរពេទ្យខេត្ដមាន ២៤កន្លែងមន្ទីរបង្អែក មាន៧២កន្លែង និងមណ្ឌលសុខភាពមាន ៣៣២កន្លែង។ សូមជម្រាបថា កិច្ចប្រជុំដែលបានធ្វើឡើងនៅពេលនេះ ត្រូវបានលោកសាស្រ្តាចារ្យ សាផុន វឌ្ឍនៈ សាកលវិទ្យាធិការ នៃសាកលវិទ្យាល័យ វិទ្យាសាស្រ្តសុខាភិបាល បញ្ជាក់ថា ក្នុងគោលបំណងដើម្បីស្វែងរកវិធីសាស្រ្តសមស្រប ដើម្បីរៀបចំការឆ្លើយតប រួមគ្នាក្នុងការធ្វើអន្តរាគមន៍លើជំងឺអេដស៍ និងគ្រឿងញៀននៅកម្ពុជា។ ក្រៅពីការចូលរួមពីអ្នកជំនាញ មកពីស្ថាប័នសំខាន់ក្នុងស្រុក ដូចជាអាជ្ញាធរជាតិប្រយុទ្ធប្រឆាំងគ្រឿងញៀន មជ្ឈមណ្ឌលជាតិប្រយុទ្ធ នឹងជំងឺអេដស៍សើរស្បែក និងកាមរោគ នាយកដ្ឋានសុខភាពផ្លូវចិត្ត និងការបំពានគ្រឿងញៀនរបស់ក្រសួងសុខាភិបាល អង្គការសហប្រជាជាតិ UNAIDS, UNODC WHO និងអង្គការក្រៅរដ្ឋាភិបាល ដែលកំពុងដំណើរការនៅកម្ពុជា ក៏មានជំនាញការឯកទេសមកពីប្រទេសថៃ វៀតណាម និងសហរដ្ឋអាមេរិក ដែលនឹងចូលរួមចែករំលែកបទពិសោធន៍ផ្សេងៗផងដែរ៕	2019-03-05T14:58:00+07:00	freshnewsasia.com	https://m.freshnewsasia.com/index.php/en/localnews/114883-2019-03-05-00-58-14.html
093e7015-489b-4e17-a8f5-7169988e199c	មន្ត្រីនគរបាលប៉ុស្តិ៍ព្រៃចារ ខេត្តកំពង់ចាម បាញ់សម្លាប់ខ្លួនឯងដោយកាំភ្លើង AK ចោលប្រពន្ធទើបកូនខ្ចី៣ខែ ព្រោះជំងឺប្រចាំកាយ	មន្ដ្រីនគរបាលប៉ុស្ដិ៍រដ្ឋបាលឃុំព្រៃចារ ស្រុកជើងព្រៃ ខេត្តកំពង់ចាមម្នាក់ បានសម្រេចចិត្តធ្វើអត្តឃាតដោយខ្លួនឯងជាមួយកាំភ្លើង AK នៅក្នុងប៉ុស្ដិ៍តែម្ដង ព្រោះតែតូចចិត្តមានជំងឺប្រចាំកាយ បណ្ដាលឲ្យស្លាប់ចោលប្រពន្ធទើបសម្រាលកូនបាន៣ខែ។ ហេតុការណ៍នេះបានបង្កឲ្យមានការភ្ញាក់ផ្អើល នៅវេលាម៉ោងជាង១២ថ្ងៃត្រង់ ថ្ងៃទី០៤ ខែមីនា ឆ្នាំ២០១៩ ក្នុងប៉ុស្ដិ៍នគរបាលរដ្ឋបាលឃុំព្រៃចារ ដែលស្ថិតនៅភូមិព្នៅលិច ឃុំព្រៃចារ ស្រុកជើងព្រៃ ខេត្តកំពង់ចាម។ មន្ដ្រីនគរបាលខាងលើនេះ ឈ្មោះ ស៊ុន ចាន់ពិសី ឋានន្ដរស័ក្ដិ អនុសេនីយ៍ទោ បានយកអាវុធ AK កាត់ស្វាយបាញ់សម្លាប់ខ្លួនឯងចំនួន១គ្រាប់ ចំលើស្នៀតផ្កាខាងស្តាំបណ្តាលឲ្យស្លាប់នៅក្នុងបន្ទប់ធ្វើការរបស់ខ្លួនភ្លាមៗ នៅកន្លែងកើតហេតុ។ បើតាមមន្ត្រីនគរបាលប៉ុស្ដិ៍ ដែលរួមការងារជាមួយគ្នាបានបញ្ជាក់ថា មូលហេតុដែលជនរងគ្រោះរូបនេះបាញ់សម្លាប់ខ្លួន ដោយសារតូចចិត្តមានជំងឺប្រចាំកាយក្នុងខ្លួន។ ក្រោយពីការពិនិត្យរបស់ក្រុមជំនាញការងារនគរបាលព្រហ្មទណ្ឌ ជំនាញបច្ចេកទេសស្រុក និងខេត្តបញ្ជាក់ថា លោកអនុសេនីយ៍ទោ ស៊ុន ចាន់ពីសី បានបើកទូរយកអាវុធបាញ់សម្លាប់ខ្លួនឯងពិតប្រាកដមែន ហើយបានប្រគល់សាកសពអោយក្រុមគ្រួសារយកទៅធ្វើបុណ្យតាមប្រពៃណី។ គួរជម្រាបថា លោកអនុសេនីយ៍ទោ ស៊ុន ចាន់ពិសី ត្រូវបានប្រជាពលរដ្ឋក្នុងស្រលាញ់ចូលចិត្តយ៉ាងខ្លាំង ក៏ព្រោះតែមន្ដ្រីរូបនេះ មានអត្ដចរិកស្លួតបួត និងចេះជួយយកអាសាគេឯង តែមិនគួរណាគាត់គិតខ្លីបែបនេះសោះ។ អ្វីដែលធ្វើឲ្យមហាជនស្រណេះទៀតនោះ គឺលោក ស៊ុន ចាន់ពិសី មាន់ភរិយាដែលទើបសម្រាលកូនបាន៣ខែប៉ុណ្ណោះ៕	2019-03-05T14:54:00+07:00	freshnewsasia.com	https://m.freshnewsasia.com/index.php/en/localnews/114882-2019-03-05-00-54-19.html
2922238a-0deb-46be-91a4-28ce03b1aa77	សមត្ថកិច្ចឃាត់ខ្លួនជនជាតិឡាវម្នាក់ នាំថ្នាំញៀន៣០គីឡូក្រាម ឆ្លងដែនពីឡាវ ចូលមកកម្ពុជា	កម្លាំងនគរបាលការិយាល័យនៃមន្ទីរប្រឆាំងគ្រឿងញៀន សហការជាមួយកម្លាំងនគរបាលខេត្តស្ទឹងត្រែង ឃាត់ជនជាតិឡាវម្នាក់លួចនាំចូលគ្រឿងញៀនចំនួន៣០គីឡូក្រាម និងកំពុងបន្ដស្រាវជ្រាវរកបក្ខពួកនៅក្នុងស្រុកខ្មែរបន្តទៀត។ ប្រតិបត្តិការនេះបានធ្វើឡើងកាលពីថ្ងៃទី៣ ខែមីនា ឆ្នាំ២០១៩ នៅចំណុចស្ពានទី២ ផ្លូវទៅវ៉ឺនខាំ ព្រំដែនខេត្តស្ទឹងត្រែង និងខេត្តចំប៉ាសាក់ប្រទេសឡាវ ។ ជនសង្ស័យដែលត្រូវឃាត់ខ្លូន ឈ្មោះ កុប គីរីប៉ាត់ ភេទប្រុស អាយុ៤៣ឆ្នាំ ជនជាតិឡាវ មានទីលំនៅភូមិថាំងឃុក ស្រុកចំប៉ាសាក់ ខេត្តចំប៉ាសាក់ ចាប់យកវត្ថុតាង សារធាតុញៀនប្រភេទមេតំហ្វេតាមីន (ICE) ៣០កញ្ចប់ ទម្ងន់ប្រមាណ៣០គីឡូក្រាម ។ ជនសង្ស័យជនជាតិឡាវម្នាក់នេះ កំពុងឃុំខ្លួនជាបណ្ដោះអាសន្ន រង់ចាំកសាងសំណុំរឿងបញ្ជូនទៅតុលាការដើម្បីចាត់ការតាមនីតិវិធី ៕	2019-03-05T11:29:49+07:00	kbnnews.com	https://kbn.news/archives/118050
c6ee69f1-f43e-4237-ace6-ecab09aca51d	ក្រសួងសុខាភិបាល ចេញសេចក្តីក្រើនរំលឹកដល់សាធារណជន ពីការការពារជំងឺគ្រុនឈាម ដើម្បីទប់ស្កាត់សភាពអាចផ្ទុះឡើងនូវជំងឺគ្រុនឈាម ឆ្នាំ២០១៩	ក្រសួងសុខាភិបាល បានចេញសេចក្តីក្រើនរំលឹក ដល់សាធារណជន និងអាជ្ញាធរគ្រប់លំដាប់ថ្នាក់ទាំងអស់មេត្តាជ្រាបថា ករណីជំងឺគ្រុនឈាមនៅទូទាំងប្រទេស ក្នុងដើមឆ្នាំ២០១៩នេះ មានការកើនឡើងគួរឱ្យកត់សម្គាល់ ច្រើនជាងឆ្នាំ២០១៨កន្លងទៅ បើប្រៀបធៀបទៅនឹងពេលវេលាដូចគ្នា។ នេះបើតាមសេចក្តីក្រើនរំលឹករបស់ក្រសួងសុខាភិបាល ដែលអង្គភាពព័ត៌មាន Fresh News ទទួលបាននៅថ្ងៃទី០៤ ខែមីនា ឆ្នាំ២០១៩នេះ។ កត្តាមួយក្នុងចំណោមកត្តាជាច្រើនដែលបង្កឱ្យមានជំងឺគ្រុនឈាមនោះ គឺបំរែបំរួលអាកាសធាតុ និងវត្តមានជម្រកមូសខ្លា នៅតាមផ្ទះសម្បែង ឬទីធ្លា សាធារណៈ។ តាមការវិភាគអេពីដេមីសាស្ត្រ និងការប៉ាន់ប្រមើលលើស្ថានភាពជំងឺគ្រុនឈាមរបស់អង្គការសុខភាពពិភពលោក បង្ហាញថាជំងឺគ្រុនឈាម ប្រហែលជាអាចនឹងផ្ទុះឡើង នៅក្នុងឆ្នាំ២០១៩នេះ ដែលតម្រូវឱ្យប្រជាពលរដ្ឋ និងអាជ្ញាធរមូលដ្ឋានគ្រប់លំដាប់ថ្នាក់ មានការប្រុងប្រយ័ត្នយកចិត្តទុកដាក់ចូលរួមយ៉ាងសកម្មក្នុងការអនុវត្តន៍វិធានការមានដូចខាងក្រោមដើម្បីចៀសផុតពីភាពអាចមានការផ្ទុះឡើងនូវជំងឺគ្រុនឈាម នៅក្នុងឆ្នាំនេះ និងឆ្នាំបន្តបន្ទាប់ទៀត។ ក្រសួងសុខាភិបាល បានឱ្យដឹងថា ជំងឺគ្រុនឈាម ជាជំងឺអាចកើតឡើងលើមនុស្សគ្រប់វ័យ ដែលបង្កឡើងដោយមូសខ្លាញីខាំបឺតឈាម អ្នកដែលមានវីរុសនឈាម ចម្លងពីមនុស្សម្នាក់ទៅម្នាក់ទៀត។ មូសខ្លា កកើតកូនចៅនៅក្នុងទឹកថ្លាស្អាត និងចូលចិត្តរស់នៅជិតមនុស្ស ហើយហើរក្នុងចំងាយមិនលើសពី១៥០ម៉ែត្រពីជម្រកកកើតមូស។ ជំងឺគ្រុនឈាមមានរោគសញ្ញាដូចតទៅ៖ ២ទៅ៣ថ្ងៃក្រោយពីមូសខ្លាញីខាំ អ្នកជំងឺមានក្តៅខ្លួនពី ៣៩ ទៅ ៤០ អង្សារសេអមដោយរោគសញ្ញាផ្សេងៗទៀតដូចជា មុខក្រហម ឈឺប្រឡង់កែវភ្នែកចាក់ទៅក្រោយ ឈឺក្បាល ចង់ក្អួតឬកួត ឈឺពោះ ឈឺសាច់ដុំ ឈឺសន្លាក់ដៃជើង ស្នាមអុចៗក្រហមលើស្បែក ឬមានហូរឈាមតាមចិញ្ចាញធ្មេញជាដើម។ យោងតាមការស្រាវជ្រាវបាណកសាស្ត្រ របស់កម្មវិធីជាតិប្រយុទ្ធនឹងជំងឺគ្រុនឈាមនៃមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រនៃក្រសួងសុខាភិបាល រួមសហការជាមួយមន្ទីរសុខាភិបាលរាជធានី-ខេត្ត បានបញ្ជាក់ឱ្យឃើញថាមូសខ្លាចូលចិត្តពង និងបង្កបង្កើតកូនចៅ ក្នុងសំបកកង់ឡាននិងសំបកកង់ម៉ូតូចាស់ៗ ចំនួន១១ដង ច្រើនជាងវត្ថុដក់ទឹក ឬដាក់ទឹកផ្សេងៗ។ នៅក្នុងខែមករា ឆ្នាំ២០១៩កន្លងមកនេះ កម្មវិធីជាតិប្រយុទ្ធនឹងជំងឺគ្រុនឈាមបានធ្វើការអង្កេតបាណកសាស្ត្រនៅតាមទីតាំងដែលជ្រើសរើសសម្រាប់ធ្វើការសិក្សា និងពិនិត្យតាមដានស្ថានភាពមូសខ្លាក្នុងរាជធានីភ្នំពេញ នារដូវប្រាំងនេះ ដែលលទ្ធផលបានបង្ហាញឱ្យឃើញថាមូសស្ទើរតែទាំងអស់សុទ្ធតែ ជាមូសអង្កាម៕	2019-03-04T23:53:00+07:00	freshnewsasia.com	https://m.freshnewsasia.com/index.php/en/localnews/114833-2019-03-04-09-53-47.html

Subsets and Splits

No community queries yet

The top public SQL queries from the community will appear here once available.